# Az Intel® Matrix Storage Manager áttekintése

Az Intel Matrix Storage Manager szoftvercsomag javítja a tároló alrendszer teljesítményét és megbízhatóságát olyan rendszereken, amelyek Intel® Pentium® vagy Intel® Xeon® processzort és Intel tárolóvezérlőt használnak. Az összes rendszerkövetelmény megtekintéséhez olvassa el az ehhez a szoftverhez mellékelt Readme fájlt, vagy látogasson el az Intel ezzel a termékkel foglalkozó támogatási webhelyére. A szoftvercsomag összetevői az alábbiak:

- az Intel Matrix Storage Manager illesztőprogram
- az Intel® Matrix Storage Console segédprogram
- az Eseménymonitor
- az Intel® Matrix Storage Manager option ROM.

## Az Intel® Matrix Storage Manager illesztőprogram

Az Intel Matrix Storage Manager illesztőprogram bármely támogatott asztali, mobil vagy kiszolgáló rendszeren telepíthető. A vezérlő határozza meg, hogy az Intel® Matrix Storage Console milyen szolgáltatásokat fog biztosítani. A szoftver telepítése az összes támogatott chipkészlet és operációs rendszer esetében teljesen automatikus.
A Windows Hardware Quality Labs (WHQL) által tanúsított Intel Matrix Storage Manager illesztőprogram kifejezetten a tároló alrendszer viselkedésének és megbízhatóságának növelését szolgálja. Az illesztőprogram az Intel Matrix Storage Manager szoftver részeként települ.
Az Intel Matrix Storage Manager többi összetevői szükség szerint lekérdezik a telepített illesztőprogramtól a tároló alrendszer kezeléséhez szükséges adatokat. A lekérdezések célja a soros ATA-vezérlő, a soros ATA illesztésű eszközök és a RAID-lemeztömb állapotának és részletes adatainak begyűjtése. Ezeket az információkat azután az Intel Matrix Storage Console segédprogram jeleníti meg.

## Az Intel® Matrix Storage Console segédprogram

Az Intel Matrix Storage Console segédprogram egy Windows* alatt futó alkalmazás, amely felügyeleti képességeket és részletes állapotadatokat biztosít a tárolóeszközök és a RAID-kötetek számára.
Az Intel Matrix Storage Console két nézetben tekinthető meg: Alapnézetben és Részletes nézetben. Az Alapnézet egy egyszerű nézet, amely állapotüzenetek és sematikus ábrák formájában mutatja az eszközadatokat. A Részletes nézet az alrendszer kezelésének további parancsait teszi elérhetővé hozzáértő végfelhasználóknak.

## Az Eseménymonitor

Az Eseménymonitor rendszerszolgáltatás az Intel® Matrix Storage Manager szoftver részeként települ. A telepített szolgáltatás a felhasználó bejelentkezésekor indul el, és a rendszer használata közben a háttérben fut. Az Eseménymonitor az Intel Matrix Storage Manager illesztőprogrammal, az Intel® Matrix Storage Console segédprogrammal és a tálcaikon kisalkalmazásával együttműködve gondoskodik e három program állapotának összehangolásáról és az események kijelzéséről. Esemény bekövetkezésekor az Eseménymonitor a rendszertálca-kisalkalmazással megjelenítteti az Intel Matrix Storage Manager tálcaikonját, amely buborékszövegben vagy párbeszédpanelben ismerteti az eseményt. Az értesítést kiválthatja egy RAID-kötet állapotváltozása, egy merevlemez I/O-hibája vagy egy merevlemez SMART-eseménye. Az Eseménymonitor minden ilyen eseményt naplóz az NT eseménynaplóban és az Intel Matrix Storage Manager eseménynaplójában.
Amikor az Intel Matrix Storage Manager tálcaikonja eseményt jelez, a tálcaikonra jobb gombbal rákattintva az alábbi lehetőségek választhatók:

- Az Intel Matrix Storage Console elindítása: Megnyitja az Intel Matrix Storage Console segédprogramot, amely állapotadatokat és/vagy a vizsgálatot segítő információkat ad az eseményről.
- Ez az esemény most nem érdekes: Arra utasítja az eseménymonitort, hogy hagyja figyelmen kívül az aktuális eseményt, és a következő eseményig vagy felhasználói bejelentkezésig rejtse el a tálcaikont.
- Ez az információ többé ne jelenjen meg: Ez a lehetőség csak az információs buborékszövegeknél áll rendelkezésre. Elrejti a tálcaikont, és letiltja az adott üzenet jövőbeni megjelenését.

## Az Intel® Matrix Storage Manager option ROM

Az option ROM (kiegészítő ROM) külön kapható, és a RAID-et nem támogató rendszerekben nem található meg. Az option ROM általában az alaplapi BIOS-ba van beépítve, hogy az operációs rendszer betöltése előtt konfigurálni lehessen a RAID-köteteket.

# Az Intel® Matrix Storage Manager szolgáltatásai

## Az Intel® Rapid Recover Technology

Ez a technológia a RAID 1 funkció (a tükrözés) segítségével egy kijelölt forrásmeghajtó adatait egy kijelölt visszaállító meghajtóra másolja. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. A forrásmeghajtó adatai a felhasználó választása szerint folyamatosan vagy kérésre másolódnak a visszaállító meghajtóra. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel. A részletes ismertetés a jelen súgófájl „Visszaállító kötet létrehozása” című részében található.

- Előnyei: Jobban kézben tartható a forrásmeghajtó és a visszaállító meghajtó közötti másolás; gyorsabb a kötetfrissítés (a forrásmeghajtóról csak a legutóbbi frissítés óta történt változások másolódnak a visszaállító meghajtóra); a tagmeghajtó adatai Windows* Intézőben megtekinthetők.
- Hátránya: Nem növeli a kötet kapacitását.
- Alkalmazási területei: Mobil rendszerek fontos adatainak védelme; a forrásmeghajtó gyors visszaállítása egy korábbi vagy az alapértelmezett állapotba.

## A RAID-technológia

A RAID betűszó (Redundant Array of Independent Drives) független merevlemezekből képzett logikai tömböt jelent. A tömbön létrehozott egy vagy több RAID-kötetet az operációs rendszer nem külön merevlemezekként látja, hanem az egyes köteteket tekinti egy-egy logikai meghajtónak. A RAID fő célja a tároló alrendszer viselkedésének javítása és a hibatűrés biztosítása. A RAID-szint határozza meg, hogy a tömböt alkotó merevlemezeken létrehozott kötet hogyan tárolja az adatokat. Az Intel® Matrix Storage Manager a következő RAID-szinteket támogatja: RAID 0 (csíkozás), RAID 1 (tükrözés), RAID 5 (csíkozás paritástárolással) és RAID 10 (csíkozás és tükrözés). Más RAID-szintet jelenleg nem támogat. Az alábbi táblázat összefoglalja, hogy melyik RAID-szint hány merevlemezből állhat, és hogy melyik Intel tárolóvezérlő melyik RAID-szinteket támogatja.
1. TÁBLÁZAT: AZ INTEL TÁROLÓVEZÉRLŐKÖN TÁMOGATOTT RAID-SZINTEK

RAID-szint | Meghajtók száma | ICH7R ICH7DH | ICH7MDH | 631xESB 632xESB | ICH8R | ICH8ME | ICH9R
RAID 0 | 2 | Igen | Igen | Igen | Igen | Igen | Igen
RAID 0 | 3 vagy 4 | Igen | Nem | Igen | Igen | Nem | Igen
RAID 0 | 5 vagy 6 | Nem | Nem | Igen | Nem | Nem | Igen
RAID 1 | 2 | Igen | Igen | Igen | Igen | Igen | Igen
RAID 5 | 3 vagy 4 | Igen | Nem | Igen | Igen | Nem | Igen
RAID 5 | 5 vagy 6 | Nem | Nem | Igen | Nem | Nem | Igen
RAID 10 | 4 | Igen | Nem | Igen | Igen | Nem | Igen

RAID 0 (CSÍKOZÁS)
A RAID 0 szint úgy kombinál két vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A megengedett csíkméretek felhasználási módjait a 2. táblázat mutatja. A vezérlő az egyes csíkokat szétosztja a RAID 0 kötetet tartalmazó tömb tagjai között. Ez a megoldás javítja az írási/olvasási sebességet, különösen szekvenciális adatelérés esetén, mivel az egymást követő adatelemek egyidejűleg több meghajtóról érhetők el. A RAID 0 kötet adattárolási módja azonban nem redundáns. Ezért bármelyik merevlemez meghibásodásakor a kötet összes adata elvész.

- Előnye: nagymértékben növeli az írási és olvasási sebességet.
- Hátránya: nem redundáns (bármelyik merevlemez meghibásodásakor a kötet összes adata elvész).
- Alkalmazási területei: jellemzően asztali számítógépekben és munkaállomásokban használják, ahol fontos a nagy sebesség, és az adatok és szoftverek biztonsága nem kritikus.

RAID 1 (TÜKRÖZÉS)
A RAID 1 szint úgy kombinál két meghajtót, hogy minden adatot egyidejűleg kiír a RAID 1 kötetet tartalmazó tömb mindkét tagjára. Más szóval tükrözi az adatokat a RAID 1 kötetet alkotó merevlemezeken. Ez valós idejű redundanciát – úgynevezett tükörpéldányt – biztosít az első lemez összes adata számára.

- Előnyei: teljes adatredundancia és nagyobb olvasási sebesség.
- Hátrányai: nem nő a kötet kapacitása, és némileg csökken az írási sebesség.
- Alkalmazási területei: jellemzően asztali számítógépekben és munkaállomásokban használják kritikus fontosságú adatok tárolására.

RAID 5 (CSÍKOZÁS PARITÁSTÁROLÁSSAL)
A RAID 5 szint úgy kombinál három vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A RAID 5 elrendezés paritásadatokat is használ; ha az adatvesztés egy lemezre korlátozódik, az adatok a paritás alapján helyreállíthatóak, ami növeli a hibatűrést. Az adatok és a paritás tárolása csíkokban történik, egyenletesen elosztva a tömb különböző tagjain. A paritásadatok csíkozásának köszönhetően egy meghibásodott merevlemez adatai a helyette betett új meghajtón újraépíthetőek. Az adatok újraépítése alatt a hiányzó adatok kiszámításához szükséges többletmunka csökkenti a kötetek írási sebességét. A RAID 5 gyorsabb kis adatmennyiségek írásánál és olvasásánál, mint nagy szekvenciális fájlok esetén.

- Előnyei: hatékony, hibatűrő és elegendően gyors.
- Hátránya: a paritás kiszámításához és tárolásához szükséges többletidő csökkenti az írási sebességet.
- Alkalmazási területei: jó választás fájl- és alkalmazás-kiszolgálók, valamint internetes és intranetes kiszolgálók esetén.

RAID 10 (CSÍKOZÁS ÉS TÜKRÖZÉS)
A RAID 10 szint négy merevlemezből a RAID 0 és a RAID 1 szintek kombinációját hozza létre. Az adatok egy két lemezből álló RAID 0 tömbön csíkozással vannak tárolva. A RAID 0 tömb két meghajtója tükrözve van a RAID 1 tömb egy-egy meghajtójára. Ez a konfiguráció egyesíti a RAID 0 sebességének és a RAID 1 redundanciájának előnyeit.

- Előnyei: elegendően gyors, és redundanciát biztosít.
- Hátránya: legalább négy lemez kell hozzá, ami növeli a költségét.
- Alkalmazási területei: nagy sebességet és hibatűrést igénylő adatbázis-kiszolgálóknál alkalmazzák.

CSÍKMÉRETEK
A csíkméret azt adja meg, hogy mekkora a RAID 0, RAID 5 vagy RAID 10 kötet egy logikai folytonos adatblokkja. A csíkméret kilobájtban van megadva. Az alábbi táblázat összefoglalja, hogy a gyakori csíkméretek közül melyiket mire szokták használni.
2. TÁBLÁZAT: A TÁMOGATOTT CSÍKMÉRETEK SZOKÁSOS ALKALMAZÁSI TERÜLETEI

Csíkméret | Leírás | RAID-szintek
4 kB | Ez a legjobb a 4 kB-os csíkméretet igénylő speciális rendeltetésű gépekhez | RAID 0, 10
8 kB | Ez a legjobb a 8 kB-os csíkméretet igénylő speciális rendeltetésű gépekhez | RAID 0, 10
16 kB | Ez biztosítja a legjobb szekvenciális átviteli sebességet | RAID 0, 5, 10
32 kB | Jó szekvenciális átviteli sebességet biztosít | RAID 0, 5, 10
64 kB | Jó általános célú csíkméret (a RAID 5 és 10 alapértelmezése) | RAID 0, 5, 10
128 kB | A legjobb teljesítményt nyújtja a legtöbb asztali számítógép és munkaállomás esetében (a RAID 0 alapértelmezése) | RAID 0, 5

## A Matrix RAID technológia

A Matrix RAID technológiával egy RAID-tömbön két független RAID-kötet hozható létre. A tömb a RAID szintjétől függően 2-6 soros ATA csatolású merevlemezből állhat. Az első RAID-kötet a tömb területének csak egy részét foglalja el, így marad hely egy második kötet létrehozására.
A RAID-szintek alábbi kombinációi támogatottak, feltéve, hogy mindkét kötet azonos számú merevlemezből áll:

- 2 meghajtóból álló RAID 1 és RAID 0
- 3-6 meghajtóból álló RAID 0 és RAID 5
- 4 meghajtóból álló RAID 0 és RAID 10
- 4 meghajtóból álló RAID 5 és RAID 10

## Az Intel® Matrix Storage Manager egyéb szolgáltatásai

Az alábbi táblázat összefoglalja, hogy mely további fontos szolgáltatások segítik a számítógép tároló alrendszerének kezelését.
3. TÁBLÁZAT: A TÁRKEZELÉST TÁMOGATÓ SZOLGÁLTATÁSOK

Jellemző | Leírás | Asztali gép Kiszolgáló | Mobil
Matrix RAID | Lehetővé teszi egy tömbön legfeljebb két független RAID-kötet létrehozását, kezelését és használatát. Lehetővé teszi legfeljebb három független, két-két merevlemezt tartalmazó RAID-tömb létrehozását a hat soros ATA-port tetszőleges kiosztásával. | Igen | Nem
RAID-szint konvertálása | RAID 0, 1 vagy 10 konfigurációról RAID 5-re konvertál. | Igen | Nem
RAID-tartalék | Kijelöl egy vagy több meghajtót az automatikus újraépítés célmeghajtójaként. | Igen | Igen
RAID-kötet ellenőrzése | Meghatározza a RAID 0, RAID 1, RAID 5 vagy RAID 10 kötet esetleges szerkezeti vagy adathibáit. | Igen | Igen
RAID-kötet ellenőrzése és javítása | Meghatározza és kijavítja a RAID 1, RAID 5 vagy RAID 10 kötet esetleges szerkezeti vagy adathibáit. | Igen | Igen
Nagy szektorméretű meghajtók támogatása | Lehetővé teszi a tároló alrendszernek a ½ kB logikai szektorméret és ½ kB, 1 kB, 2 kB vagy 4 kB fizikai szektorméret használatát. | Igen | Igen
Advanced Host Controller Interface (AHCI) | Támogatja a soros ATA szabvány speciális szolgáltatásait, például a Native Command Queuing (natív parancs-sorbaállítás) és a Native Hot Plug (üzem közbeni meghajtócsere) szolgáltatást. | Igen | Igen
Agresszív energiagazdálkodás | Lehetővé teszi, hogy a soros ATA illesztésű vezérlő a soros ATA illesztésű eszközt alacsony áramfogyasztású állapotba kapcsolja. | Nem | Igen
Aszinkron értesítés | Segítéségével egy ATAPI-eszköz értesítésben beavatkozást kérhet a soros ATA illesztésű vezérlőtől. | Nem | Igen
Visszaíró gyorsítótár | A számítógéptől érkező több I/O kérést kevesebb kérésbe fogja össze, és megadott időközönként visszaír a gyorsítótárból a kötetekre. Ez a RAID 5 szolgáltatás csökkenti a tömb olvasási és írási késleltetését. | Igen | Nem

# Az Intel® Matrix Storage Console áttekintése

Az Intel® Matrix Storage Console megnyitásakor megjelenő fő párbeszédpanel a választott nézettől függően két ablakban mutatja az eszközadatokat: Alapnézetben vagy Részletes nézetben. A Részletes nézet a tároló alrendszer adminisztrálásának további parancsait teszi elérhetővé hozzáértő végfelhasználóknak. Ha bármelyik soros ATA illesztésű eszköz vagy RAID-kötet konfigurációja megváltozik, a nézet automatikusan frissül. A nézet a „Nézet” menü „Frissítés” menüpontjával vagy az F5 billentyű megnyomásával kézileg is frissíthető.

## Alapnézet

Az Alapnézet a merevlemezek állapotát és az aktuális RAID-kötet képét mutató egyszerű nézet. Rendellenes működés, például hiányzó vagy hibás merevlemez esetén a probléma megoldásához a jobb oldali ablaktáblában lévő „Átváltás részletes nézetre” gombbal megnyitható a Részletes nézet ablaka. A „Részletes nézet” a „Nézet” menü „Részletes nézet” parancsával is elérhető. Az alábbi ábrán egy szokásos RAID-rendszer látható Alapnézetben. Az operációs rendszertől és a RAID-kötetek számától függően a tényleges megjelenés eltérő lehet. Ha a rendszeren egyáltalán nincs RAID-kötet, a nézet a merevlemezek állapotát mutatja.
1. ÁBRA: ALAPNÉZET

## Részletes nézet

A további adatokat is tartalmazó Részletes nézet a merevlemezek és - ha vannak - a felépített támogatott RAID-kötetek logikai és fizikai nézetét jeleníti meg. A logikai nézet a RAID-tömbök és kötetek részletes adatait mutatja. A fizikai nézet a merevlemezekről és összekapcsolásuk módjáról ad részletes adatokat. Az alábbi ábrán egy négy merevlemezből álló RAID-konfiguráció Részletes nézete látható. A két kötet – MyRAID5 és MyRAID10 – ugyanabban a lemeztömbben található. A példa egy a Matrix RAID segítségével kialakított RAID-konfigurációt mutat.
2. ÁBRA: RÉSZLETES NÉZET
ESZKÖZPANEL
A bal oldali panel az úgynevezett eszközpanel, amelyen a soros ATA illesztésű tároló-alrendszert alkotó eszközök logikai és fizikai nézete látható. A megjelenített eszközök a rendszerben található soros ATA illesztésű vezérlő, a támogatott soros ATA illesztésű merevlemezek, a támogatott ATAPI illesztésű merevlemezek, valamint a támogatott RAID-kötetek és visszaállító kötetek.
INFORMÁCIÓS PANEL
A jobb oldalon látható úgynevezett információs panel a kiválasztott eszköz adatait mutatja. Az alábbi táblázatok felsorolják mindegyik eszköztípus paramétereit. A kiválasztott eszközre nem értelmezett paraméterek nem jelennek meg.
4. TÁBLÁZAT: TÖMBADATOK (RAID ÜZEMMÓD)

Paraméter | Érték
Állapot | Nincs folyamatban konvertálás: Nem folyik konvertálás vagy újraépítés.
Újraépítés: Folyamatban van egy vagy több RAID-kötet újraépítése.
Merevlemez hozzáadása: Az Intel® Matrix Storage Manager illesztőprogram új taggal/tagokkal bővíti a tömböt, és konvertálja az adatokat.
Merevlemez cseréje: Egy vagy több RAID-kötet újraépül egy tartalék merevlemezen, mert az adott kötet egy merevlemezén SMART-esemény lépett fel.
Inicializálás folyamatban: Folyamatban van egy RAID 5 kötet paritásadatainak inicializálása, vagy egy RAID-kötet adatainak ellenőrzése vagy ellenőrzése és javítása.
Merevlemez írási gyorsítótára engedélyezett | Azt jelzi, hogy az írás gyorsítótárazása engedélyezve van-e a tömb összes merevlemezére.
Összméret | A tömb kapacitását mutatja GB-ban.
Szabad terület | A tömb RAID-kötet(ek) által nem használt szabad lemezterületét adja meg. A szabad területen második RAID-kötet hozható létre.
Merevlemezek száma | A tömböt alkotó merevlemezek számát mutatja.
Tagmeghajtó [1, 2, 3, 4, 5, 6] | Megadja a tömb minden egyes merevlemezének gyártóját és típusszámát.
Kötetek száma | A tömbben levő RAID-kötetek számát mutatja. Ha csak egy kötet van és van még szabad terület, a tömbben második RAID-kötet hozható létre.
Kötettag [1, 2] | A tömbben található RAID-kötetek nevét mutatja.

5. TÁBLÁZAT: KÖTETADATOK (RAID ÜZEMMÓD)

Paraméter | Érték
A RAID-kötet állapota | Normál: A kötet adatai korlátozás nélkül elérhetőek.
Meghibásodott: RAID 0 kötet esetén azt jelenti, hogy egy vagy több tag hiányzik vagy meghibásodott. RAID 1 kötet esetén azt jelenti, hogy mindkét tag meghibásodott. RAID 5 vagy RAID 10 kötet esetén azt jelenti, hogy két vagy több tag hiányzik vagy meghibásodott. Megjegyzés: Bizonyos körülmények között előfordulhat, hogy a rendszer egy RAID 10 kötetet csökkent teljesítményűnek jelez, bár két tag hiányzik vagy hibás.
Csökkent teljesítményű: Ilyen állapotban csak RAID 1, RAID 5 vagy RAID 10 kötet lehet. Azt jelenti, hogy egy tag meghibásodott vagy hiányzik.
SMART-esemény: Egy merevlemez túllépte a javítható hibák határát, és SMART-eseményt generált.
Újraépítés: Ilyen állapotban csak RAID 0, RAID 5 vagy RAID 10 kötet lehet. Azt jelzi, hogy a rendszer az adatokat egy tükörre vagy különálló meghajtóra másolja, és az adatredundancia visszaállítása folyamatban van.
Konvertálás folyamatban: Azt jelzi, hogy folyamatban van az adatok másik meghajtóra vagy tömbre történő konvertálása és egy RAID-kötet készítése.
Ellenőrzés folyamatban: Azt jelzi, hogy folyik a RAID-kötet adatainak ellenőrzése.
A visszaállító kötet állapota | Frissített: Ilyen állapotban csak folyamatos frissítésre beállított visszaállító kötet lehet. A visszaállító meghajtó adatai pontosan egyeznek a forrásmeghajtó adataival.
Frissítendő: Ilyen állapotban csak igény szerinti frissítésre beállított visszaállító kötet lehet. A visszaállító meghajtó adatai nem egyeznek a forrásmeghajtó adataival.
Kötetfrissítés folyamatban: Folyik a forrásmeghajtó adatainak másolása a visszaállító meghajtóra. Csak a legutóbbi frissítés óta történt változások másolódnak át.
Visszaállítás folyamatban: A visszaállító meghajtó adatai felülírják a forrásmeghajtó összes adatát.
A forrásmeghajtó csak olvasható: A forrásmeghajtó fájljainak Windows* Intézőből történő elérését választotta. Ez a meghajtót csak olvashatóvá teszi.
A visszaállító meghajtó csak olvasható: A visszaállító meghajtó fájljainak Windows* Intézőből történő elérését választotta. Ez a meghajtót csak olvashatóvá teszi.
Nincs forrásmeghajtó: A visszaállító kötet létrehozásához használt forrásmeghajtó nem található.
Nincs visszaállító meghajtó: A visszaállító kötet létrehozásához használt visszaállító meghajtó nem található.
Ellenőrzési hibák: | Mutatja a RAID-kötet adatellenőrzése során talált eltérések számát. Ez csak az ellenőrzési vagy az ellenőrzési és javítási folyamatra vonatkozik.
Szektorhibás blokkok | A RAID-kötet adatellenőrzése során talált szektorhibás blokkok számát mutatja. Ez csak az ellenőrzési vagy az ellenőrzési és javítási folyamatra vonatkozik.
Rendszerkötet | Azt jelzi, hogy a kötetben vannak-e az operációs rendszerhez tartozó védett állományok.
A kötetre engedélyezve van a visszaíró gyorsítótár | Azt jelzi, hogy engedélyezve van-e a kötetre a visszaíró gyorsírótár szolgáltatás. Ez csak RAID 5 kötetekre vonatkozik.
RAID-szint | A kötethez használt RAID-szintet adja meg.
Csíkméret | A RAID 0, RAID 5 vagy RAID 10 kötet egy folytonos logikai adatblokkjának méretét adja meg. A csíkméret kilobájtban van megadva.
Összméret | A kötet összkapacitása gigabájtban.
Merevlemezek száma | A kötetet alkotó merevlemezek száma.
Tagmeghajtó [1, 2, 3, 4, 5, 6] | RAID 0, RAID 1, RAID 5 vagy RAID 10 kötet esetén mutatja a kötet mindegyik merevlemezének gyártóját és típusszámát.
Forrásmeghajtó | Visszaállító kötet esetén a forrásmeghajtó gyártóját és típusszámát mutatja.
Visszaállító meghajtó | Visszaállító kötet esetén a visszaállító meghajtó gyártóját és típusszámát mutatja.
Fölérendelt tömb | Megadja a kötetet tartalmazó tömb nevét.

6. TÁBLÁZAT: RAID-KÖTETBE TARTOZÓ MEREVLEMEZEK ADATAI (RAID ÜZEMMÓD)

Paraméter | Érték
Használati mód | Lemeztömb tagja: A meghajtó más meghajtókkal együtt egy RAID-köteteket tartalmazó tömböt alkot. Az operációs rendszer láthatja a RAID-köteteket, de magukat a meghajtókat nem.
Lemeztömb tagja (forrás): A merevlemez a visszaállító kötet forrásmeghajtója.
Lemeztömb tagja (visszaállító): A merevlemez a visszaállító kötet célmeghajtója.
RAID nélküli merevlemez: A meghajtón nincsenek RAID-metaadatok, és a meghajtót az operációs rendszer látja és használhatja.
Nincs: A meghajtón olyan metaadatok vannak, amelyek megakadályozzák, hogy az operációs rendszer lássa a meghajtót, de a meghajtó nem tagja egyetlen tömbnek sem.
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Hiányzik: A meghajtó nincs a helyén, vagy nincs csatlakoztatva.
Nem kompatibilis verzió: A meghajtón RAID-metaadatok vannak, de az azokban megadott verzió nem kompatibilis a használt RAID-szoftver verziójával.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel® Matrix Storage Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Merevlemez írási gyorsítótára engedélyezett | Azt mutatja, hogy engedélyezve van-e a merevlemez írási gyorsítótára.
Kötetek száma | A tömbben levő kötetek számát mutatja.
Kötettag [1, 2] | Megadja az összes olyan kötet nevét, amelynek a merevlemez tagja.
Fölérendelt tömb | Annak a RAID-tömbnek a neve, amelybe a merevlemez tartozik.

7. TÁBLÁZAT: RAID NÉLKÜLI MEREVLEMEZEK ADATAI (RAID ÜZEMMÓD)

Paraméter | Érték
Használati mód | RAID nélküli merevlemez: A meghajtót egyetlen RAID-tömb vagy RAID-kötet sem használja. A merevlemez felhasználható RAID-tartalékmeghajtóként vagy egyszerű háttértárként.
Tartalék: A merevlemez az automatikus újraépítések célmeghajtójaként van kijelölve.
A merevlemez használatának módja ismeretlen: A merevlemez használatának módja nem állapítható meg. Ennek egyik lehetséges oka az lehet, hogy ez a szoftververzió nem kompatibilis a merevlemez-konfigurációval.
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Rendszer-merevlemez | Azt jelzi, hogy vannak-e ezen a merevlemezen az operációs rendszerhez tartozó védett fájlok.
Összméret | A merevlemez összkapacitása gigabájtban.

8. TÁBLÁZAT: SOROS ATA ILLESZTÉSŰ MEREVLEMEZEK ADATAI (AHCI ÜZEMMÓD MOBIL RENDSZEREKEN)

Név | Leírás
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Összméret | A merevlemez összkapacitása gigabájtban.

## A menüsáv

Alapnézetben a Menüsávban három menü látható: a Fájl, a Nézet és a Súgó. Részletes nézetben megjelenik egy további menü, a Műveletek, amely további tárkezelési lehetőségeket tartalmaz.
A FÁJL MENÜ
Ebben a menüben alapvető parancsok vannak, például a Rendszeradatok mentése és nyomtatása vagy az Intel® Matrix Storage Console segédprogramból való kilépés.
A NÉZET MENÜ
A Nézet menüben lehet átváltani az Alapnézet és a Részletes nézet között. Van továbbá egy „Frissítés” parancsa, amellyel kézileg frissíthető a két nézet bármelyikének tartalma. Ebből a menüből lehet megjeleníteni a Rendszeradatokat is. A Rendszeradatok kimutatás a rendszer részletes adatait mutatja, például a processzor típusát, az operációs rendszert és a tároló alrendszer eszközeit. A kimutatás ismerteti a RAID-tömböket és köteteket is, valamint a tényleges merevlemezek fizikai adatait. A Rendszeradatok kimutatás a párbeszédpanel megfelelő gombjára kattintva kinyomtatható vagy elmenthető. Technikai támogatás kérése előtt többnyire célszerű kinyomtatni a Rendszeradatokat.
A MŰVELETEK MENÜ
Ez a csak Részletes nézetben megjelenő menü lehetővé teszi RAID-kötetek és visszaállító kötetek készítését. Mindegyik parancsa (leírásuk lejjebb található) egy-egy varázslót indít el, amely végigvezet az adott folyamaton. Ebben a menüben van a „Plug and Play eszközök ismételt megkeresése” parancs is, amellyel biztosítható, hogy minden tárolóeszköz megjelenjen az Eszközpanelben.

- RAID-kötet létrehozása: Ezzel a paranccsal hozza létre a RAID-kötetet, ha nem kívánja megőrizni a meglévő merevlemez adatait. A választott RAID-szinttől függően a kötethez két vagy több merevlemez használható. A Matrix RAID funkcióval egy tömbön belül két kötet hozható létre. Ehhez a kötet kapacitását a tömb összkapacitásánál kisebbre kell választani. Így a tömbben marad üres hely a második RAID-kötet számára. A második kötet automatikusan a tömb fennmaradó üres helyét foglalja el. Az Intel Matrix Storage Console csak létrehozza a RAID-kötetet. A kötet ekkor még nincs sem particionálva, sem megformázva. A Windows* lemezkezelő segédprogramjával particionálja és formázza meg az új RAID-kötetet.
- RAID-kötet létrehozása meglévő merevlemezből: Ezzel a paranccsal hozza létre a RAID-kötetet, ha a meglévő merevlemez adatait szeretné megőrizni és egy vagy több másik meghajtóra átmásolni. Ez a konvertálásnak nevezett eljárás a merevlemez kapacitásától és a gép leterheltségétől függően esetleg órákig is eltarthat. A varázsló futását követően megjelenő párbeszédpanel mutatja a konvertálás állapotát. Ezt a párbeszédablakot a konvertálás közben bármikor megnyithatja: az Intel Matrix Storage Console felületén kattintson jobb gombbal az éppen konvertált kötetre, és válassza a „Konvertálás állapotának kijelzése” lehetőséget. Egyszerre csak egy konvertálási feldolgozás futtatható. Ha egynél több, adatokat tartalmazó meghajtót kíván konvertálni RAID-kötetbe, egyenként kell konvertálnia őket.
- Visszaállító kötet létrehozása: Ezzel a paranccsal Intel® Rapid Recover Technology használó kötetet hozhat létre. Ez a technológia a forrásmeghajtó adatait folyamatosan vagy igény szerint másolja a visszaállító meghajtóra. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel.
- Plug and Play eszközök ismételt megkeresése: Ezzel a paranccsal lehet észlelni, hogy mely merevlemezekkel bővült a rendszer és melyeket távolították el. A keresés végén a Részletes nézet mutatja a frissített adatokat. Ez a művelet a Microsoft* Windows Eszközkezelőjében kiadott „Hardverváltozások keresése” parancsnak felel meg.

A SÚGÓ MENÜ

- Tartalomjegyzék és tárgymutató: Ez a menüpont ezt a súgófájlt indítja el.
- Támogatás: A Súgó párbeszédpanel hivatkozásai olyan weboldalakra mutatnak, amelyek termékfrissítéseket, technikai támogatást, dokumentációt és más termékinformációkat kínálnak. A hivatkozások alapértelmezés szerint az Intel támogatási oldalaira mutatnak, de a rendszer gyártója módosíthatja őket.
- Névjegy: A Névjegy párbeszédpanel az Intel® Matrix Storage Manager reklámszalagját mutatja, amelyen megjelenik a szoftver telepített verziójának száma.

## Helyi menük

TÖMBÖK BEÁLLÍTÁSAI

- Kötet létrehozása: Ez a menüparancs csak akkor jelenik meg, ha a tömbön létrehozott RAID-kötet nem tölti ki a merevlemez teljes területét. Ilyenkor ezt a menüpontot választva elindul a „RAID-kötet létrehozása varázsló”, amely a tömb szabad területén létrehoz egy második RAID-kötetet. A részletes ismertetés a jelen súgófájl „A Matrix RAID technológia” című részében található.
- Merevlemez írási gyorsítótárának engedélyezése: Egyes merevlemezek a teljesítmény növelése érdekében támogatják az írási gyorsítótárat. Az írási gyorsítótár az adatokat a lemezre történő felírás előtt átmenetileg tárolja, és ezzel gyorsítja a lemez írási sebességét. Az írási gyorsítótár használatának az a hátránya, hogy ha a rendszer tápfeszültsége kiesik, a gyorsítótárban lévő adatok elveszhetnek. Az írási gyorsítótár engedélyezéséhez, illetve letiltásához kattintson jobb gombbal a RAID-tömbre, majd válassza a "Merevlemez írási gyorsítótárának engedélyezése", illetve a "Merevlemez írási gyorsítótárának letiltása" lehetőséget. A változtatás a számítógép újraindítása után válik érvényessé.

RAID-KÖTETEK BEÁLLÍTÁSAI

- Kötet törlése: Ezzel a paranccsal törölhet egy meglévő RAID-kötetet. VIGYÁZAT, ha töröl egy RAID-kötetet, az azt alkotó összes merevlemez összes adata visszaállíthatatlanul törlődik. Ezért a kötet törlése előtt készítsen biztonsági másolatot az összes fontos adatról.
- Kötet módosítása: Ezzel a paranccsal átnevezhet egy RAID-kötetet, és konvertálhatja a RAID szintjét (azaz RAID 0, 1 vagy 10 kötetről RAID 5 kötetre konvertálhat).
- Kötetadatok ellenőrzése: Ez a parancs ellenőrzi a RAID-kötet adatait. Az ellenőrzési folyamat végén megjelenő párbeszédpanel mutatja az ellenőrzési hibák és a szektorhibás blokkok számát.
- Kötetadatok ellenőrzése és javítása: Ez a parancs ellenőrzi és kijavítja a RAID-kötet adatait. Az ellenőrzési és javítási folyamat végén megjelenő párbeszédpanel mutatja a talált és kijavított ellenőrzési hibák, valamint a szektorhiba miatt átirányított blokkok számát.
- Kötet szintű visszaíró gyorsítótár engedélyezése: Ez a funkció csak RAID 5 kötetekre vonatkozik. Szünetmentes tápegység (UPS) használata esetén a Kötet szintű visszaíró gyorsítótár engedélyezése vagy letiltása automatikusan történik. Amikor a rendszer – például a hálózati feszültség kimaradása vagy kikapcsolása miatt – váltakozó feszültségről egyenfeszültség használatára vált át, kiüríti és letiltja a visszaíró gyorsítótárat. Amikor a rendszer – például a hálózati feszültség visszatérésekor – visszavált váltakozó feszültségre, újra engedélyezi a visszaíró gyorsítótárat. Amíg a kötet szintű visszaíró gyorsítótár engedélyezve van, egyszerre több írási kérelem adható ki. A RAID 5 kötet gyorsítótárból történő írása hatékonyabb. A kötet szintű visszaíró gyorsítótár engedélyezéséhez, illetve letiltásához kattintson jobb gombbal a tömbre, majd válassza a „Kötet szintű visszaíró gyorsítótár engedélyezése”, illetve a „Kötet szintű visszaíró gyorsítótár letiltása” lehetőséget. A szolgáltatás a számítógép újraindítsa nélkül bármikor engedélyezhető vagy letiltható.
- Kötetlétrehozás állapotának kijelzése: Ez a szolgáltatás csak új kötet létrehozása közben áll rendelkezésre. A kiválasztásakor megjelenő párbeszédpanel mutatja, hogy az új kötetből hány „% kész”.
- Konvertálás állapotának kijelzése: Ez a parancs csak konvertálás közben áll rendelkezésre. A kiválasztásakor megjelenő párbeszédpanel mutatja, hogy a konvertálásból hány „% kész”.
- Kötet visszaállítása: Ez a parancs a meghibásodást okozott merevlemez fizikai helyreállítása után visszaállítja a kötetet, ha teljesülnek az alábbi feltételek:
  - A hibás RAID-kötetnek eredetileg részét képező egy vagy több merevlemez ismét a kötet része.
  - Nem történt adatelérés a merevlemezen, amíg az nem volt a rendszerben.
- Konvertálás visszaállító kötetté: Ez a parancs csak a tömb teljes merevlemez-kapacitását kihasználó RAID 1 kötet esetén áll rendelkezésre. A tömb csak két merevlemezből állhat. Konvertálás után a RAID 1 kötet Intel® Rapid Recover Technology lesz. A követendő eljárás lépéseit és a további tudnivalókat a Kötetkonvertálási beállítások című rész írja le.

VISSZAÁLLÍTÓ KÖTETEK BEÁLLÍTÁSAI

- Kötet törlése: Ezzel a paranccsal törölhet egy meglévő visszaállító kötetet. VIGYÁZAT: Ha töröl egy visszaállító kötetet, a forrásmeghajtó és a visszaállító meghajtó összes adata visszaállíthatatlanul törlődik. Ezért a kötet törlése előtt készítsen biztonsági másolatot az összes fontos adatról.
- Kötet módosítása: Ezzel a paranccsal a következő változtatásokat végezheti el a visszaállító köteten: átnevezheti a kötetet, felcserélheti a forrásmeghajtót és a klónozott meghajtót, valamint megváltoztathatja a frissítés módját.
- Kötetadatok ellenőrzése: Ez a parancs ellenőrzi a RAID-kötet adatait. Az ellenőrzési folyamat végén megjelenő párbeszédpanel mutatja az ellenőrzési hibák és a szektorhibás blokkok számát.
- Kötetadatok ellenőrzése és javítása: Ez a parancs ellenőrzi és kijavítja a RAID-kötet adatait. Az ellenőrzési és javítási folyamat végén megjelenő párbeszédpanel mutatja a talált és kijavított ellenőrzési hibák, valamint a szektorhiba miatt átirányított blokkok számát.
- Folyamatos frissítés letiltása: Ezzel a paranccsal a frissítési módot igény szerintire változtathatja. Ha ezt követően frissítést kíván kérni, a kötetre jobb gombbal rákattintva válassza a „Kötetfrissítés” pontot.
- Kötetfrissítés: Ez a parancs csak igény szerinti frissítésre beállított kötetnél áll rendelkezésre. Kiválasztásakor a parancs a forrásmeghajtó adatait átmásolja a visszaállító meghajtóra. Csak a legutóbbi frissítés óta történt változások másolódnak át.
- Kötetfrissítés állapotának kijelzése: Ez a parancs csak új visszaállító kötet létrehozásakor vagy az igény szerinti frissítés „Kötetfrissítés” parancsának kiválasztásakor áll rendelkezésre.
- Kötetfrissítés megszakítása: Ez a parancs csak új visszaállító kötet létrehozásakor vagy az igény szerinti frissítés „Kötetfrissítés” parancsának kiválasztásakor áll rendelkezésre.
- Adatok visszaállítása a forrásmeghajtóra: Ez a parancs csak akkor áll rendelkezésre, ha a visszaállító meghajtóról újraindította a rendszert az Intel® Matrix Storage Manager option ROM-jának kezelőfelületéről. A parancs a forrásmeghajtó összes adatát felülírja a visszaállító meghajtó adataival. A forrásmeghajtó összes adata felülíródik.
- Visszaállítás állapotának kijelzése: Ez a parancs csak a forrásmeghajtóra történő visszaállítás közben áll rendelkezésre. A kiválasztásakor megjelenő párbeszédpanel mutatja, hogy a visszaállítás folyamatából hány „% kész”.
- Visszaállítás megszakítása: Ez a parancs csak a forrásmeghajtóra történő visszaállítás közben áll rendelkezésre. Megszakítja a visszaállító meghajtó adatainak a forrásmeghajtóra történő másolását.
- Visszaállító vagy forrásmeghajtó fájljainak elérése: Ezzel a paranccsal megtekintheti a visszaállító vagy a forrásmeghajtó fájljait Windows* Intézőben, de ez letiltja a forrásmeghajtó folyamatos frissítését. Ha befejezte a fájlok megtekintését, a kötetfrissítések engedélyezéséhez kattintson jobb gombbal a kötetre, és válassza a Visszaállító vagy forrásmeghajtó fájljainak elrejtése lehetőséget.
- Visszaállító vagy forrásmeghajtó fájljainak elrejtése: Ez a parancs csak azután áll rendelkezésre, hogy a visszaállító vagy a forrásmeghajtó fájljainak Windows* Intézőben való megtekintését választotta. Ez a parancs írhatóvá teszi a merevlemezt és engedélyezi a kötetfrissítést.
- Konvertálás RAID 1 kötetté: Ezzel a paranccsal egy visszaállító kötetet RAID 1 kötetté konvertálhat. A követendő eljárás lépéseit és a további tudnivalókat a Kötetkonvertálási beállítások című rész írja le.

RAID NÉLKÜLI MEREVLEMEZEK BEÁLLÍTÁSAI

- Kijelölés tartaléknak: VIGYÁZAT: Ha egy RAID nélküli merevlemezt tartalékként jelöl ki, annak összes adata visszaállíthatatlanul törlődik. Mentsen minden fontos adatot, mielőtt egy merevlemezt tartalékként jelöl ki. Ez a művelet a kiválasztott merevlemezt az automatikus újraépítések célmeghajtójává teszi. Ha egy merevlemezt tartaléknak kíván kijelölni, kattintson jobb gombbal az eszközpanel RAID nélküli merevlemezek listájának egyik merevlemezére, és válassza a „Kijelölés tartaléknak” parancsot.
- Merevlemez visszaállítása RAID nélküli meghajtóvá: Csak tartalékként kijelölt RAID nélküli merevlemez állítható vissza RAID nélkülivé. Az eszközpanel RAID nélküli merevlemezek listájában kattintson jobb gombbal a kívánt merevlemezre, és válassza a „Merevlemez visszaállítása RAID nélkülivé” lehetőséget. Az eddig RAID-tömb tagjaként használt merevlemez RAID nélküli lemezzé válik.
- Újraépítés erre a merevlemezre: Ez a parancs csak akkor áll rendelkezésre, ha egy RAID 1, 5 vagy 10 kötet egy tagmeghajtó hibája miatt csökkent teljesítményűvé válik, vagy ha egy visszaállító kötet forrásmeghajtója meghibásodik vagy adatai elvesztek. A jelen súgó „Adatok visszaállítása a forrásmeghajtóra” vagy „RAID-kötet visszaállítása” című szakasza részletesen leírja a folyamat lépéseit.

# A kötetlétrehozás beállításai

Új RAID-kötet vagy visszaállító kötet létrehozásához válassza a Részletes nézet „Műveletek” menüjének valamelyik parancsát. Ez elindít egy varázslót, amely végigvezeti a kötet létrehozásának folyamatán. Az alábbiakban ismertetjük a kötet létrehozásával kapcsolatos beállításokat. Kötet létrehozásánál nincs szükség az operációs rendszer újratelepítésére. Minden alkalmazás és adat megmarad. Fontos, hogy RAID-kötet vagy visszaállító kötetet létrehozásához rendszergazdaként kell bejelentkeznie.
FIGYELMEZTETÉS: Kötet létrehozásakor a kötetet alkotó egy vagy több merevlemez ÖSSZES ADATA TÖRLŐDIK és nem állítható helyre. Gondosan olvassa el az egyes varázslók figyelmeztető üzeneteit, amelyek leírják, melyik merevlemezek fognak felülíródni, és a kötet létrehozása előtt készítsen biztonsági mentést a rajtuk tárolt fontos adatokról.
Megjegyzés a SMART-eseményekhez: Nem hozható létre RAID-kötet, ha a RAID-kötethez kiválasztott egy vagy több soros ATA illesztésű meghajtó SMART-eseményt jelzett. Ha úgy gondolja, hogy a SMART-esemény nem fogja zavarni a meghajtó üzemszerű használatát, jobb gombbal az érintett meghajtóra kattintva válassza a „SMART hiba-előrejelzési esemény törlése” lehetőséget. Ezt követően a meghajtót használhatja új RAID-kötet létrehozásához. Ez csak akkor ajánlott, ha ismeri a SMART esemény okát.

## Visszaállító kötet létrehozása

A visszaállító kötet az Intel® Rapid Recover Technology alkalmazásával átmásolja egy kijelölt forrásmeghajtó – általában a rendszerlemez – adatait egy kijelölt visszaállító meghajtóra. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel.
A visszaállító kötet létrehozásához kövesse az alábbi lépéseket. A folyamat közben meg kell adnia, hogy a forrásmeghajtót folyamatosan vagy igény szerint kívánja-e másolni a visszaállító meghajtóra. Folyamatos frissítés esetén a forrásmeghajtón történt változások automatikusan átmásolódnak a visszaállító meghajtóra, ha az csatlakoztatva és online állapotban van. Igény szerinti frissítés esetén a visszaállító meghajtó automatikusan „Offline” állapotba kerül. Ezért a forrásmeghajtó adatait úgy állíthatja vissza egy korábbi állapotba, hogy átmásolja rá a visszaállító meghajtó adatait (ennek pontos menetét „A forrásmeghajtó visszaállítása egy korábbi állapotba” című szakasz írja le).

1. A rendszerlemezen kívül feltétlenül legyen csatlakoztatva legalább egy soros ATA illesztésű merevlemez.
2. Indítsa el a Windows* rendszert és nyissa meg az Intel® Matrix Storage Console segédprogramot.
3. Válassza a „Nézet” menü „Részletes nézet” pontját.
4. Válassza a „Műveletek” menü „Visszaállító kötet létrehozása” parancsát. Elindul a „Visszaállító kötet létrehozása varázsló”.
5. Kövesse a varázsló útmutatását.
6. Ha a visszaállító kötetet két üres merevlemezen hozza létre, a kötet a varázsló futásának befejeződésekor készül el. Ha a kötetet egy adatokat tartalmazó forrásmeghajtóból hozza létre, a kötet létrehozásának folyamata a varázsló futásának befejeződésekor indul el. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Kötetfrissítés állapotának kijelzése” lehetőséget.

## RAID-kötet létrehozása RAID-re felkészített rendszerből

Egy RAID-re felkészített rendszerben a soros ATA-vezérlő RAID üzemmódra van állítva, és a rendszerben van legalább egy RAID-kötetek nélküli (közvetlen elérésű) merevlemez. Az operációs rendszeren telepítve kell lennie az Intel® Matrix Storage Manager illesztőprogramnak. Az alábbi RAID-konfigurációk lehetségesek (a jelen súgófájl 1. táblázatában megtekintheti, hogy rendszere melyik RAID-szinteket támogatja):

- RAID-re felkészített rendszerből 2-, 3-, 4-, 5- vagy 6-lemezes RAID 0
- RAID-re felkészített rendszerből 2-lemezes RAID 1
- RAID-re felkészített rendszerből 3-, 4-, 5- vagy 6-lemezes RAID 5
- RAID-re felkészített rendszerből 4-lemezes RAID 10

A meglévő rendszermeghajtó adatainak RAID-kötetté való konvertálásával a rendszert az alábbi lépésekben alakíthatja át RAID-rendszerré.

1. Írja fel a annak a meghajtónak a gyári számát, amelynek adatait konvertálni kívánja, és győződjön meg róla, hogy ez a lemez csatlakoztatva van a rendszerre. A folyamat későbbi részében, a meghajtó forrásmeghajtóként történő kijelölésénél a meghajtó gyári számát kell majd beírnia.
2. Csatlakoztasson a rendszerhez annyi további soros ATA illesztésű meghajtót, ahány tagú kötetet létre kíván hozni. Fontos, hogy ezeknek a merevlemezeknek a kapacitása legalább annyi legyen, mint a forrásmeghajtóé.
3. Indítsa el a Windows* rendszert és nyissa meg az Intel® Matrix Storage Console segédprogramot.
4. Válassza a „Nézet” menü „Részletes nézet” pontját.
5. Válassza a „Műveletek” menü „RAID-kötet létrehozása meglévő merevlemez-meghajtóból” parancsát. Elindul a „RAID-kötet létrehozása meglevő merevlemezből varázsló”.
6. Kövesse a varázsló útmutatását. Amint a varázsló futása befejeződik, elindul a konvertálás.
7. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Konvertálás állapotának kijelzése” lehetőséget. A konvertálás elvégzése után megjelenik egy tálcaikon-üzenet, és az információs panelben a kötet állapota „Normál” lesz.
8. A konvertálás megtörténte után indítsa újra a rendszert. Ha RAID 0 kötetre konvertált, a Windows* Lemezkezelés segédprogramjával particionálja és formázza a két merevlemez kombinálásával létrehozott szabad területet. A RAID-kötet bármely meglévő partíciójának megnövelését bármely más gyártó szoftverével is elvégezheti.

Ha egyetlen merevlemeze van, amely nem rendszerlemez és amelyen programok és személyes adatok is vannak, ezt a lemezt a konvertálással egy RAID-kötet forrásmeghajtójává teheti.

## RAID-kötet létrehozása üres merevlemezekből

Soros ATA illesztésű üres, nem rendszerlemezként használt merevlemezekből az alábbi lépésekben hozhat létre RAID-kötetet:

1. Csatlakoztasson a rendszerhez annyi soros ATA illesztésű meghajtót, ahány tagú kötetet létre kíván hozni.
2. Indítsa el a Windows* rendszert és nyissa meg az Intel® Matrix Storage Console segédprogramot.
3. Válassza a „Nézet” menü „Részletes nézet” pontját.
4. Válassza a „Műveletek” menü „RAID-kötet létrehozása” parancsát. Elindul a „RAID-kötet létrehozása varázsló”.
5. Kövesse a varázsló útmutatását. A kötet létrejön, amint a varázsló futása befejeződött.

# Kötetkonvertálási beállítások

Kötet RAID-szintjének konvertálásakor nincs szükség az operációs rendszer újratelepítésére. Minden alkalmazás és adat megmarad. Fontos, hogy RAID-kötet vagy visszaállító kötetet módosításához rendszergazdaként kell bejelentkeznie.

## RAID 0, 1 vagy 10 kötet konvertálása RAID 5 kötetté

Az alábbi RAID-konfigurációk lehetségesek (a jelen súgófájl 1. táblázatában megtekintheti, hogy rendszere melyik RAID-szinteket támogatja):

- 2-lemezes RAID 1 konvertálása 3-, 4-, 5- vagy 6-lemezes RAID 5 kötetté
- 2-lemezes RAID 0 konvertálása 3- vagy 4-lemezes RAID 5 kötetté
- 3-lemezes RAID 0 konvertálása 4-, 5- vagy 6-lemezes RAID 5 kötetté
- 4-lemezes RAID 10 konvertálása 4-, 5- vagy 6-lemezes RAID 5 kötetté

Meglévő RAID 0, 1 vagy 10 kötetet az alábbi lépésekben konvertálhat RAID 5 kötetté.

1. A rendszerben legyen csatlakoztatva legalább három SATA csatolású merevlemez.
2. Indítsa el a Windows* rendszert és nyissa meg az Intel® Matrix Storage Console segédprogramot.
3. Válassza a „Nézet” menü „Részletes nézet” pontját.
4. Kattintson jobb gombbal a konvertálandó kötetre, és válassza a „Kötet módosítása” lehetőséget.
5. Elindul a „RAID-kötet módosítása varázsló”.
6. Kövesse a varázsló útmutatását. Amint a varázsló futása befejeződik, elindul a konvertálás.
7. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Konvertálás állapotának kijelzése” lehetőséget. A konvertálás elvégzése után megjelenik egy tálcaikon-üzenet, és az információs panelben a kötet állapota „Normál” lesz.

## RAID 1 kötet konvertálása visszaállító kötetté

Meglévő RAID 1 kötetet az alábbi lépésekben konvertálhat visszaállító kötetté:

1. Válassza az Intel® Matrix Storage Console „Nézet” menüjének „Részletes nézet” pontját.
2. Az eszközpanelen kattintson jobb gombbal a RAID 1 kötet nevére, majd válassza a „Konvertálás visszaállító kötetté” parancsot. Megjelenik egy üzenet, amely értesíti, hogy a RAID 1 kötetet előbb inicializálni kell. Az inicializálás megkezdéséhez kattintson az „OK” gombra.
3. Az inicializálás befejeztekor ismét kattintson jobb gombbal a kötet nevére, majd válassza a „Konvertálás visszaállító kötetté” parancsot. Elindul a „RAID-kötet konvertálása varázsló”.
4. Kövesse a varázsló útmutatását. A kötet konvertálása megtörténik, amint a varázsló futása befejeződött.

## Visszaállító kötet konvertálása RAID 1 kötetté

Visszaállító kötetet az alábbi lépésekben konvertálhat RAID 1 kötetté:

1. Válassza az Intel® Matrix Storage Console „Nézet” menüjének „Részletes nézet” pontját.
2. Az eszközpanelen kattintson jobb gombbal a visszaállító kötet nevére, majd válassza a „Konvertálás RAID 1 kötetté” parancsot. Elindul a „Visszaállító kötet konvertálása varázsló”.
3. Kövesse a varázsló útmutatását. A kötet konvertálása megtörténik, amint a varázsló futása befejeződött.

# Adatok visszaállítása a forrásmeghajtóra

E szakasz témakörei kizárólag a visszaállító meghajtókra érvényesek. Leírják, hogyan lehet a forrásmeghajtót annak meghibásodása, adatsérülése vagy adatvesztése esetén felülírni a visszaállító merevlemez adataival, vagy visszaállítani egy korábbi állapotba.

## A forrásmeghajtó cseréje

Ha a forrásmeghajtó meghibásodott, vagy ha el lett távolítva a rendszerből és adatai elvesztek, az adatokat vissza kell állítani az új forrásmeghajtóra.

1. Kapcsolja ki a rendszert, és csatlakoztasson egy új soros ATA csatolású merevlemezt, amelyet új forrásmeghajtóként kíván használni.
2. Kapcsolja be a rendszert. A rendszer automatikusan a visszaállító kötetről fog indulni.
3. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel® Matrix Storage Manager tálcaikonjára.
4. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
5. A „RAID nélküli merevlemezek” listában kattintson jobb gombbal az új merevlemezre, és a visszaállítás megkezdéséhez válassza az „Újraépítés erre a merevlemezre” lehetőséget.
6. A visszaállítás állapotának megtekintéséhez kattintson jobb gombbal a visszaállító kötetre, és válassza a „Visszaállítás állapotának kijelzése” lehetőséget. A konvertálás elvégzéséről a tálcaikon üzenete értesíti, és a kötet állapota „Folyamatos frissítés” vagy „Frissítendő” lesz attól függően, hogy a kettő közül melyikre volt beállítva a visszaállító kötet, mielőtt az eredeti forrásmeghajtót eltávolították a rendszerből.

## A forrásmeghajtó visszaállítása egy korábbi állapotba

Ha a visszaállító meghajtó igény szerinti frissítésre van beállítva, a forrásmeghajtó visszaállítható abba az állapotba, amelyben a legutóbbi kötetfrissítés végén volt. Ez különösen hasznos, ha vírus került a forrásmeghajtóra, vagy ha a rendszert vendégek is használják.

1. Indítsa újra a rendszert. A rendszertöltés közben a Ctrl-I billentyűkombinációval lépjen be az Intel® Matrix Storage Manager option ROM kezelőfelületébe.
2. Válassza a „MAIN MENU” (főmenü) „Recovery Volume Options” (A visszaállító kötet beállításai) lehetőségét.
3. A „Recovery Volume Options” menüben válassza az „Enable Only Recovery Disk” (Csak a visszaállító lemez engedélyezése) lehetőséget, hogy a rendszer a visszaállító lemezről induljon.
4. Lépjen ki az option ROM-ból, és indítsa újra a Windows* operációs rendszert.
5. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
6. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
7. A visszaállítás megkezdéséhez az eszközpanelben kattintson jobb gombbal a visszaállító kötetre, majd válassza az „Adatok visszaállítása a forrásmeghajtóra” lehetőséget.
8. A visszaállítás állapotának megtekintéséhez kattintson jobb gombbal a visszaállító kötetre, és válassza a „Visszaállítás állapotának kijelzése” lehetőséget. A konvertálás elvégzése után megjelenik egy tálcaikon-üzenet, és az információs panelben a kötet állapota „Frissítendő” lesz. Ezt követően minden adatváltozás a forrásmeghajtóra íródik.

# RAID-kötet visszaállítása

E szakasz témakörei kizárólag RAID-kötetekre érvényesek. Ha az Intel® Matrix Storage Manager szerint egy RAID-kötet csökkent teljesítményű vagy hibás állapotú, a kötet esetleg visszaállítható. Ha nem állítható vissza, akkor újra létre kell hozni a RAID-kötetet, és egy biztonsági mentésből kézileg kell visszaállítani az adatokat. Az alábbi szakasz ismerteti, hogyan lehet a RAID-konfigurációt visszaállítani különböző RAID-hibák esetén.

## Meghibásodott RAID 0 kötet

Az Intel Matrix Storage Console akkor jelez egy RAID 0 kötetet Hibás állapotúként, ha a kötet egy tagja meghibásodott vagy nincs csatlakoztatva. Ilyen esetekben nem lehet elérni sem a RAID 0 kötetet, sem a rajta levő adatokat. Ha a RAID 0 kötet egy tagját lekapcsolták vagy eltávolították, akkor helyreállítható; ha meghibásodott, akkor nem.
HIÁNYZÓ TAGMEGHAJTÓ

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 0 kötetet „Normal” állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelben a RAID 0 kötetre kattintva ellenőrizze, hogy a kötet megfelelően működik-e. Az információs panelben „Normál” állapot látható.

MEGHIBÁSODOTT TAGMEGHAJTÓ

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet „Failed” (meghibásodott) állapotúként mutatja, és kéri, hogy a Ctrl-I billentyűkombináció megnyomásával lépjen be a felhasználói kezelőfelületbe.
4. A Ctrl-I megnyomásával lépjen be a „MAIN MENU” főmenübe.
5. Válassza a főmenü 2. pontját „Delete RAID Volume”, (RAID-kötet törlése).
6. A „DELETE VOLUME” (kötet törlése) menüben „lefelé” és „felfelé” nyíllal lépegetve válassza ki a meghibásodott RAID 0 kötetet.
7. A „Delete” (törlés) gombot megnyomva törölje a kötetet.
8. Az „Y” (Igen) billentyű megnyomásával erősítse meg törlési szándékát.
9. Hozzon létre új RAID 0 kötetet. Ha a meghibásodott meghajtó a rendszerkötethez tartozott, akkor az operációs rendszert is újra kell telepítenie.

## Csökkent teljesítményű RAID 1 kötet

Egy RAID 1 kötet akkor jelenik meg csökkent teljesítményűként, ha egy tagja meghibásodott vagy nincs csatlakoztatva, és emiatt megszűnt az adattükrözés. Ennek eredményeként a rendszer csak a meglévő és működő tagot tudja használni. Az adattükrözés és az adatredundancia az alábbi lépésekkel állítható helyre.
HIÁNYZÓ TAGMEGHAJTÓ

1. A rendszer legyen kikapcsolva.
2. Csatlakoztassa vissza a hiányzó tagot.
3. Indítsa újra a rendszert. Az újraépítés automatikusan megtörténik.

MEGHIBÁSODOTT TAGMEGHAJTÓ

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 1 kötetet „Degraded” (csökkent teljesítményű) állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

## Csökkent teljesítményű RAID 1 és meghibásodott RAID 0 kötet (egyazon RAID-tömbben)

Ez akkor fordulhat elő, ha egy RAID-tömbben két RAID-kötet (egy RAID 0 és egy RAID 1) van (lásd a Matrix RAID technológia leírását). Akkor jelenik meg egy RAID 0 kötet hibásként és egy RAID 1 kötet csökkent teljesítményűként, ha egyik tagjuk meghibásodott vagy nincs csatlakoztatva.
HIÁNYZÓ TAGMEGHAJTÓ

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 0 kötetet „Normal”, a RAID 1 kötetet „Rebuild” (újraépítendő) állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Ha az eszközpanelen a RAID 0 kötetre kattint, az információs panel „Normál” állapotot jelez. A kijelzett RAID 1 állapot a következő lesz: „Újraépítés: % kész”, ha RAID 1 kötet van kiválasztva.
7. A RAID 1 kötet újraépítésének befejeződése után az állapot „Normál” lesz.

HIÁNYZÓ TAGMEGHAJTÓ (AZ OPERÁCIÓS RENDSZER RAID 1 KÖTETEN VAGY RAID NÉLKÜLI MEREVLEMEZEN VAN)

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet „Normal”, a RAID 1 kötetet „Rebuild” (újraépítendő) állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Ha az eszközpanelen a RAID 0 kötetre kattint, az információs panel „Normál” állapotot jelez. A kijelzett RAID 1 állapot a következő lesz: „Újraépítés: % kész”, ha RAID 1 kötet van kiválasztva.
7. A RAID 1 kötet újraépítésének befejeződése után az állapot „Normál” lesz.

MEGHIBÁSODOTT TAGMEGHAJTÓ (AZ OPERÁCIÓS RENDSZER RAID 1 KÖTETEN VAGY RAID NÉLKÜLI MEREVLEMEZEN VAN)

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 1 kötetet „Degraded” (csökkent teljesítményű), a RAID 0 kötetet „Failed” (meghibásodott) állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID 0 kötetre, majd válassza a „Kötet törlése” parancsot. A „Kötet törlése varázsló” végigvezeti a törlés lépésein.
7. Új kötet létrehozásához válassza a „Műveletek” menü „Új kötet létrehozása” pontját. A „RAID-kötet létrehozása varázsló” végigvezeti a létrehozás lépésein.
8. A Windows* lemezkezelőjével particionálja és formázza meg az új RAID-kötetet.
9. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
10. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

MEGHIBÁSODOTT TAGMEGHAJTÓ (AZ OPERÁCIÓS RENDSZER RAID 0 KÖTETEN VAN)

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezdő képernyője a RAID 0 kötetet „Failed” (meghibásodott), a RAID 1 kötetet pedig „Degraded” (csökkent teljesítményű) állapotúként mutatja.
4. Ne indítsa el az Intel Matrix Storage Manager option ROM kezelőfelületét.
5. Telepítse az operációs rendszert az új, RAID nélküli merevlemezre.
6. A telepítés alatt a telepítő kérni fogja, hogy az F6 billentyű megnyomásával töltse be a RAID illesztőprogramot.
7. Nyomja meg az F6 billentyűt. Ekkor a telepítő telepíti a RAID illesztőprogramot az új RAID nélküli meghajtóra.
8. Az operációs rendszer és a RAID illesztőprogram telepítése után a Windows* Intézőt megnyitva ellenőrizze, hogy az új partíció létezik-e az új merevlemezen, és hogy a partíció létezik-e a csökkent teljesítményű RAID 1 köteten.
9. A megtartani kívánt adatokat másolja a csökkent teljesítményű RAID 1 kötetről az új partícióra.
10. Ha szeretné visszaállítani a RAID 0 és RAID 1 kötetet tartalmazó RAID konfigurációt, folytassa a következő lépésekkel.
11. Válassza a Start menüben az Intel Matrix Storage Console pontot.
12. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
13. Az IMSM Storage Console eszközpaneljén kattintson jobb gombbal a RAID 0 kötetre, és válassza a megjelenő menü „Kötet törlése” parancsát.
14. A „RAID-kötet törlése” varázsló segítségével törölheti a kötetet.
15. Válassza ki és törölje a RAID 1 kötetet.
16. Új RAID 0 kötet létrehozásához válassza a Műveletek” menü „RAID-kötet létrehozása meglévő merevlemezből” almenüjét.
17. A „RAID-kötet létrehozása meglévő merevlemez-meghajtóból” varázsló segítségével létrehozhatja a RAID 0 kötetet. Ügyeljen rá, hogy a kötet mérete kisebb legyen a tömbméretnél, különben nem fog tudni létrehozni másik kötetet.
18. Hozzon létre új RAID 1 kötetet.
19. Ezzel visszaállította az eredeti konfigurációt.
20. Ha kívánja, helyezze vissza az eredeti RAID 1 adatokat az új RAID 1 kötetre.

## Csökkent teljesítményű RAID 5 kötet

Az Intel Matrix Storage Console akkor jelez egy RAID 5 kötetet „Csökkent teljesítményű” állapotúként, ha a kötet egy tagja meghibásodott, vagy ha nincs csatlakoztatva. Ilyen esetben az alábbi eljárások közül a megfelelő szerint járjon el.
HIÁNYZÓ TAGMEGHAJTÓ

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 5 kötetet „Újraépítendő” állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

MEGHIBÁSODOTT TAGMEGHAJTÓ

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 5 kötetet „Degraded” (csökkent teljesítményű) állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

## Meghibásodott RAID 5 kötet

A RAID 5 kötet állapota akkor „Meghibásodott”, ha egynél több tagja meghibásodott. Ilyen esetben az alábbi eljárások szerint járjon el. Ez az eljárás törli a meghibásodott RAID 5 kötetet, és új RAID 5 kötetet hoz létre; nem állítja helyre a meghibásodott RAID 5 kötetet és annak adatait. Az új RAID 5 kötet létrehozása után biztonsági mentésekből helyre kell állítania az adatokat, és telepítenie kell a korábbi RAID 5 köteten telepített szoftvereket.
MEGHIBÁSODOTT TAGMEGHAJTÓK

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 5 kötetet „Failed” (meghibásodott) állapotúként mutatja.
4. A Ctrl-I megnyomásával lépjen be a „MAIN MENU” főmenübe.
5. Válassza a főmenü 2. pontját „Delete RAID Volume”, (RAID-kötet törlése).
6. A „DELETE VOLUME” menüben a „lefelé” és „felfelé” nyíllal lépegetve válassza ki a meghibásodott RAID 5 kötetet.
7. A „Delete” (törlés) gombot megnyomva törölje a kötetet.
8. Az „Y” (Igen) billentyű megnyomásával erősítse meg törlési szándékát.
9. Hozzon létre új RAID 5 kötetet.
10. Az új köteten esetleg újra kell telepítenie az operációs rendszert, és biztonsági másolatokból vissza kell állítania az adatokat.

## Csökkent teljesítményű RAID 10 kötet

Az Intel Matrix Storage Console akkor jelez egy RAID 10 kötetet „Csökkent teljesítményű” állapotúként, ha a kötet egy tagja meghibásodott, vagy ha nincs csatlakoztatva. Ilyen esetben a kötet visszaállításához kövesse az alábbi eljárások közül a megfelelőt.
HIÁNYZÓ TAGMEGHAJTÓK

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 10 kötetet „Rebuild” (újraépítendő) állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

MEGHIBÁSODOTT TAGMEGHAJTÓK

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 10 kötetet „Degraded” (csökkent teljesítményű) állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. Az Intel Matrix Storage Console részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

## Meghibásodott RAID 10 kötet

Egy RAID 10 kötet állapota „Meghibásodott”, ha legalább két tagja meghibásodott. Ilyen esetben az alábbi eljárások szerint járjon el. Ez az eljárás törli a RAID 10 kötetet, és létrehoz egy új RAID 10 kötetet. Nem állítja vissza a hibás RAID 10 kötetet és annak adatait.
MEGHIBÁSODOTT TAGMEGHAJTÓK

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 10 kötetet „Failed” (meghibásodott) állapotúként mutatja.
4. A Ctrl-I megnyomásával lépjen be a „MAIN MENU” főmenübe.
5. Válassza a főmenü 2. pontját „Delete RAID Volume”, (RAID-kötet törlése).
6. A „DELETE VOLUME” menüben a „lefelé” és „felfelé” nyíllal lépegetve válassza ki a meghibásodott RAID 10 kötetet.
7. A „Delete” (Törlés) gombot megnyomva törölje a kötetet.
8. Az „Y” (Igen) billentyű megnyomásával erősítse meg törlési szándékát.
9. Hozzon létre új RAID 10 kötetet.
10. Az újonnan létrehozott kötetre újra kell telepítenie az operációs rendszert is.

# Hibaelhárítás

## Rendszerkövetelmények

Az Intel® Matrix Storage Manager jelen verziójához és a támogatott operációs rendszerekhez szükséges összetevők részletesebb leírását olvassa el a jelen szoftver Readme fájljában, vagy látogasson el az Intel ezzel a termékkel foglalkozó támogatási webhelyére.

## Technikai támogatás

A „Súgó” menü „Támogatás” pontjában megtalálja a technikai támogatásra és a termékfrissítésre vonatkozó információkat.. A Súgó párbeszédpanel hivatkozásai olyan weboldalakra mutatnak, amelyek termékfrissítéseket, technikai támogatást, dokumentációt és más termékinformációkat kínálnak. A hivatkozások alapértelmezés szerint az Intel támogatási oldalaira mutatnak, de a rendszer gyártója módosíthatja őket. Az Intel javasolja, hogy a támogatási oldalak erőforrásait használja, vagy forduljon közvetlenül a rendszer gyártójához.

# Szómagyarázat

INTEL TÁROLÁSI SZOLGÁLTATÁSOK
Intel® Matrix Storage Manager illesztőprogram | A soros ATA illesztésű tárolókat támogató szoftver, amely többletszolgáltatásokat és megnövelt teljesítményt nyújt a noteszgépekben, más rendszerekben pedig javítja a teljesítményt és az adattárolás biztonságát.
Intel® Matrix Storage Manager option ROM | Ez a kiegészítő ROM a rendszer BIOS-ába beépített, kiegészítő szoftvert tartalmazó modul, amely lehetővé teszi a RAID-kötetekről való rendszerindítást, és kezelőfelületet biztosít a RAID-kötetek konfigurálásához és felügyeletéhez.
Matrix RAID | Olyan szoftver, amellyel egy RAID-tömbben két független RAID-kötetet lehet létrehozni, adminisztrálni és használni.
Intel® Matrix Storage Console segédprogram | Ez a szoftver adminisztrációs kezelőfelületet biztosít a támogatott operációs rendszerek soros ATA illesztésű AHCI és RAID alrendszeréhez.
Intel® Rapid Recover Technology | Ezzel a technológiával a forrásmeghajtó adatai folyamatosan vagy igény szerint másolhatók a visszaállító meghajtóra. Használatához létre kell hoznia egy visszaállító meghajtót.
RAID-TERMINOLÓGIA
Automatikus újraépítés | RAID 1, 5 vagy 10 kötet visszaállítása, ha a RAID egy tagja meghibásodott vagy eltávolították. Ha van tartalék meghajtó, a szoftver automatikusan azt veszi használatba a meghibásodott merevlemez helyett. Automatikus újraépítés történik akkor is (a tükrözés visszaállítása céljából), ha egy RAID 1 konfiguráció egy tagját eltávolítják, majd visszahelyezik. A RAID 0 kötetek nem tudják használni az automatikus újraépítési folyamatot.
Automatikus visszaállítás | Egy hiányzó lemez miatt meghibásodott kötetek automatikus helyreállítása. Ha egy RAID 0 kötet minden tagja jelen van és a kötet meghibásodott, az option ROM a kötetre „Meghibásodott” állapotot jelez. Ha egy redundáns RAID-kötet legutóbb eltávolított tagját visszateszik és van elég hibátlanul működő lemez, a kötet állapota „Csökkent teljesítményű” lesz.
Folyamatos frissítés | Ha egy visszaállító kötet folyamatos frissítésre van beállítva, a forrásmeghajtó adatai automatikusan másolódnak rá mindaddig, amíg mindkét meghajtó csatlakoztatva van a rendszerre.
RAID | Redundant Array of Inexpensive Disks (olcsó meghajtókból kialakított redundáns tömb): Az adatokat több merevlemezen elosztva tároló RAID technológia adatredundanciát biztosít, illetve javítja az adatkezelés sebességét.
RAID-tömb | Fizikai merevlemezek logikai csoportja.
Forrásmeghajtó | A visszaállító kötet forrásmeghajtóként kijelölt merevlemeze.
Tag | RAID-tömbben használt merevlemez.
Igény szerinti frissítés | Ha egy visszaállító kötet igény szerinti frissítésre van beállítva, a forrásmeghajtó adatai akkor másolódnak a visszaállító meghajtóra, amikor ezt a felhasználó kéri. Csak a legutóbbi frissítés óta történt változások másolódnak át.
RAID-kötet | RAID-tömbön létrehozott rögzített méretű tárterület, amelyet az operációs rendszer egyetlen fizikai merevlemeznek lát. Minden RAID-kötet létrehozásakor meg kell adni a kötethez tartozó RAID-szintet, amely adatredundanciát biztosít, vagy javítja az adatkezelés sebességét.
RAID-szint | A RAID-kötet jellemzőinek együttese, amely meghatározza az olvasási/írási sebesség vagy a hibatűrés növelését szolgáló adattárolás és -kezelés módját.
RAID 0 (csíkozás) | A RAID-kötet adatai csíkokra osztva tárolódnak a tömb tagjain. A csíkozás az adatokat tárolási egységekre osztja, és ezeket a tagok között elosztva tárolja. A RAID 0 nem biztosít adatredundanciát, de javítja az írás és olvasás sebességét.
RAID 1 (tükrözés) | A RAID-kötet adatai tükrözve vannak a RAID-tömb tagjain. A tükrözés a RAID 1 meghatározó jellemzője. A különböző tagokra egyidejűleg íródnak ki ugyanazok az adatok, ami adatredundanciát biztosít és javítja a rendszer hibatűrését.
RAID 5 (csíkozás paritástárolással) | A RAID-kötet adatai és paritásadatai csíkokra osztva tárolódnak a tömb tagjain. Ez a módszer a paritásadatokat az adatokkal együtt a tömbnek mindig más-más tagjára írja. Ez a RAID-szint biztosítja a legjobb hatékonyságot, hibatűrést és sebességet.
RAID 10 (csíkozás és tükrözés) | Ez a RAID-szint a sebesség növelése érdekében csíkozva tárolja az adatokat egy két lemezből álló tömbön. A hibatűrést az biztosítja, hogy a tömb mindkét lemeze tükrözve van. A RAID 10 ötvözi a RAID 0 sebességét és a RAID 1 redundanciáját, viszont négy merevlemezt igényel.
Visszaállító meghajtó | A visszaállító kötet célmeghajtóként kijelölt merevlemeze.
Visszaállító kötet | Egy Intel® Rapid Recover Technology használó kötet.
Metaadat | A metaadat az „adatról szóló adat” vagy az „információról szóló információ”. RAID-kötetek esetében a metaadatok azt mondják meg, hogy a RAID-kötet hogyan tárolja a felhasználói és a rendszerfájlokat a RAID-köteten.
Konvertálás | Az a folyamat, amely egy gépen a RAID nélküli – a merevlemezeket közvetlenül elérő („pass-thru”) – adattárolási konfigurációt RAID-re alakítja át.
RAID-szint konvertálása | Egy rendszer adattárolási konfigurációjának konvertálása egyik RAID-szintről egy másikra.
Tartalék meghajtó | A RAID szoftver által kijelölt, soros ATA illesztésű merevlemez, amelyet a rendszer az automatikus újraépítés célmeghajtójaként használ, ha egy RAID-tag meghibásodik vagy hiányzik. A RAID 0 szint nem tud tartalékmeghajtókat használni. A RAID 1, 5 és 10 szint egy vagy több tartalékmeghajtót használhat.
Kötet-inicializálás | RAID 5 köteteknél a paritásadatok inicializálása; RAID 1 vagy RAID 10 köteteknél annak biztosítása, hogy a tükör minden egyes adatblokkja azonos legyen a forrásmeghajtó(k) megfelelő adatblokkjával.
TÁROLÁSI TERMINOLÓGIA
RAID-vezérlő | A RAID-vezérlővel a gép írási/olvasási sebességét vagy hibatűrését növelő RAID-tömböket és RAID-köteteket lehet létrehozni és adminisztrálni.
Soros ATA illesztésű vezérlő | A soros ATA illesztésű vezérlő a rendszer I/O Controller Hub vezérlőjébe van beépítve. A soros ATA szabványú eszközök funkcióit kezeli, és illesztőfelületet biztosít számukra a rendszer felé.
AHCI | Advanced Host Controller Interface: interfészspecifikáció, amely a tárolóeszköz illesztőprogramját speciális funkciókkal ruházza fel. Ilyenek például a Native Command Queuing (natív parancs-sorbaállítás), az üzem közbeni meghajtócsere natív támogatása és az energiagazdálkodás.
Üzem közbeni meghajtócsere (hot plug) | Soros ATA illesztésű merevlemez előzetes felkészítés nélküli eltávolítása és behelyezése a rendszer bekapcsolt állapotában.
Native Command Queuing (natív parancs-sorbaállítás) | A soros ATA parancsprotokollja, amely lehetővé teszi egyszerre több parancs kiadását egy merevlemezre. A protokoll a parancsokat dinamikusan átrendezi a meghajtó teljesítményének növelése érdekében.
ATAPI eszköz | Párhuzamos interfésszel ellátott háttértároló eszköz, például CD-ROM, CD-RW, DVD-ROM vagy szalagos meghajtó.
Soros ATA illesztésű meghajtó | Olyan merevlemez, amelynek interfésze soros protokollal kommunikál a soros ATA illesztésű vezérlővel.
eSATA | Külső SATA meghajtó.
Soros ATA illesztésű tároló-alrendszer | Egy rendszer összes olyan hardvere és szoftvere, amely a soros ATA illesztésű merevlemezeken történő adattárolással kapcsolatos.
Soros ATA átviteli üzemmód | Az az adatátviteli sebesség, amellyel a soros ATA illesztésű vezérlő és a soros ATA illesztésű merevlemez egymással kommunikál.
Nagy szektorméretű merevlemezek | Soros ATA illesztésű, ½ kB logikai szektorméretű merevlemezek. Ezeknek a merevlemezeknek a fizikai szektormérete ½ kB, 1 kB, 2 kB vagy 4 kB lehet. E lemezek bármely kombinációja felhasználható tömb létrehozására. Egy nagy szektorméretű merevlemezeken létrehozott kötet logikai szektormérete ½ kB, fizikai szektormérete pedig a tömb legnagyobb fizikai szektorméretű merevlemezének fizikai szektormérete lesz. Egy merevlemez vagy kötet logikai és fizikai szektorméretét az Intel® Matrix Storage Console segédprogram Részletes nézetének információs paneljén tekintheti meg.
SMART hiba-előrejelzési esemény | Self-Monitoring, Analysis and Reporting Technology: nyílt szabvány olyan merevlemezek és szoftverrendszerek fejlesztéséhez, amelyek automatikusan figyelik a merevlemez állapotát, és jelzik a várható problémákat.
Merevlemez írási gyorsítótára | A merevlemezbe beépített gyorsítótár, amely az adatokat azok lemezre történő írása előtt átmenetileg tárolja.
Kötet szintű visszaíró gyorsítótár | Csak RAID 5 tömböknél használatos. Az Intel Matrix Storage Manager a RAID 5 tömb írási és olvasási sebességének növelése érdekében támogatja a visszaíró gyorsítótárat. A számítógéptől érkező több I/O kérést kevesebb kérésbe csoportosítja, és megadott időközönként a gyorsítótárból a kötetekre írja. A visszaíró gyorsítótár a számítógép újraindítása nélkül bármikor engedélyezhető vagy letiltható.
Átviteli energiagazdálkodás | A soros ATA illesztésű vezérlő energiagazdálkodási szolgáltatása, amellyel a soros ATA illesztésű eszköz alacsony áramfogyasztású állapotba kapcsolható.
Aszinkron értesítés | Segítéségével egy ATAPI illesztésű eszköz értesítésben beavatkozást kérhet a soros ATA illesztésű vezérlőtől.

# Jogi információk

Az Intel® név az Intel Corporation vagy leányvállalatai védjegye vagy bejegyzett védjegye az Egyesült Államokban és más országokban.
*Az egyéb márkanevek és elnevezések más cégek tulajdonát képezhetik.