# Intel® Matrix Storage Manager-oversigt

Intel Matrix Storage Manager er en softwarepakke, der forbedrer lagringssystemets ydelse og pålidelighed på systemer, der anvender en Intel® Pentium®-processor eller en Intel® Xeon®-processor og en Intel Storage Controller. Se filen Readme, der er installeret sammen med denne software, for at få mere at vide om de fulde systemkrav, eller besøg Intel's support-websted for dette produkt. Softwarepakken består af følgende komponenter:

- Intel Matrix Storage Manager-driver
- Intel® Matrix Storage Console
- Event Monitor
- Intel Matrix Storage Manager option ROM

## Intel® Matrix Storage Manager-driver

Intel Matrix Storage Manager-driveren kan installes på enhver understøttet stationær computer, mobilt system eller serversystem. Controlleren bestemmer, hvilke funktioner der vil være tilgængelige i Intel® Matrix Storage Console. Softwareinstallationen er fuldautomatisk for alle understøttede chipsets og operativsystemer.
Intel Matrix Storage Manager Driver er en Windows Hardware Quality Labs (WHQL) certificeret softwarekomponent, der er designet specielt med henblik på at forøge hastigheden og pålideligheden af lagringssubsystemet. Driveren installeres som en del af Intel Matrix Storage Manager-softwaren.
Når den er installeret, får driveren forespørgsler fra andre Intel Matrix Storage Manager-komponent for at kunne styre lagersubsystemet. Forespørgslerne giver detaljerede oplysninger og status om drevene til Serial ATA Controller, Serial ATA-enhed og RAID. Oplysningerne vises derefter i Intel Matrix Storage Console.

## Intel® Matrix Storage Console

Intel Matrix Storage Console er en Windows*-baseret applikation, der indeholder administrationsmuligheder og detaljeret statusinformation om lagringsenheder og RAID array'er.
Intel Matrix Storage Console kan vises i to tilstande: Basis og Avanceret. Basistilstand er en enkelt visning, der viser enhedsoplysninger i form af statusmeddelelser og illustrationer. Avanceret tilstand giver yderligere indstillinger til styring af subsystemer for mere avancerede slutbrugere.

## Event Monitor

Event Monitor er en systemtjeneste, der installeres på systemet sammen med softwaren Intel® Matrix Storage Manager. Nar den er installeret, udføres denne tjeneste ved bruger-logon og kører i baggrunden, når systemet bruges. Event Monitor kommunikerer med Intel Matrix Storage Manager Driver, Intel® Matrix Storage Console og bakkeikonappletten for at sikre, at status for de tre komponenter er synkroniseret og for at give hændelsesmeddelelser. Når der opstår en hændelse, anmoder Event Monitor systembakkeikonappletten om at vise Intel Matrix Storage Manager-bakkeikonet, som derefter viser en boblemeddelelse eller dialogboks, som beskriver hændelsen. Hændelsestypen, som udløser i en meddelelse, omfatter tilstandsændringer for RAID-diskenheden, en harddiskfejl (I/O) eller en harddisk SMART-hændelse. Når disse typer af hændelser indtræffer, logfører Event Monitor hændelsen i NT-hændelsesloggen og Intel Matrix Storage Manager-hændelsesloggen.
Herunder ses en liste over de indstillinger, der er til rådighed, når en hændelse rapporteres af Intel Matrix Storage Manager bakkeikonen. Du har adgang til indstillingsmulighederne ved at højreklikke på bakkeikonen:

- Start af Intel Matrix Storage Console: Åbner Intel Matrix Storage Console for at få status og/eller resultater af undersøgelse af begivenheden.
- Ignorer den aktuelle alarm indtil videre: Får Event Monitor til at ignorere den aktuelle hændelse og skjule bakkeikonet, indtil den næste bruger logger på, eller den næste hændelse indtræffer.
- Vis ikke denne igen: Dette valg er kun til rådighed for informative hjælpebobler. Det skjuler bakkeikonen og deaktiverer visning af meddelelsen for fremtiden.

## Intel® Matrix Storage Manager Option ROM

Option ROM'en er pakket separat og ikke en del af systemer, der ikke understøtter RAID. Option ROM er typisk integreret i BIOS på systemkortet for at konfigurere RAID-diskenheder, før operativsystemet starter op.

# Faciliteter i Intel® Matrix Storage Manager

## Intel® Rapid Recover Technology

Denne teknologi anvender RAID 1 (spejling) funktionaliteten til at kopiere fra en angivet masterdisk til en angivet gendannelsesdisk. Master- og gendannelsesdiskene skal omfatte 100% af den tilgængelige diskplads i et array, og der kan kun være en gendannelsesdisk i systemet. Du kan vælge, om du vil have masterdiskdataene kopieret til gendannelsesdisken løbende eller efter anmodning. Bemærk, at når en gendannelses-diskenhed oprettes, kan ingen RAID-diskenheder være tilstede eller føjes til systemet. Se afsnittet 'Oprette en gendannelsesdiskenhed' i denne hjælpefil for yderligere oplysninger.

- Fordele: Mere kontrol over, hvordan dataene kopieres mellem master- og gendannelsesdiske; hurtige diskopdateringsenheder (kun ændringer til masterdisken siden den sidste opdatering kopieres til gendannelsesdisken); medlemsharddiskdata kan ses i Windows* Stifinder.
- Ulempe: Ingen forøgelse af diskenhedskapaciteten.
- Anvendelser: Beskyttelse af kritiske data for mobile systemer; hurtig gendannelse af masterdisken til en tidligere tilstand eller standardtilstand.

## RAID-teknologi

RAID (Redundant Array of Independent Drives) betyder flere uafhængige harddiske, der er kombineret, så de danner et logisk array. Hvis der oprettes et eller flere RAID-diskenheder på array'et, genkender operativsystemet ikke længere de enkelte diske, men identificerer hver diskenhed som en enkelt logisk harddisk. Hovedformålene med RAID er at forbedre ydelsen og understøtte fejltolerancen for lagringssubsystemet. RAID-niveauet definerer, hvordan data formateres inden for diskenheden, som spænder over harddiskene i array'et. Intel® Matrix Storage Manager understøtter RAID-niveau 0 (fordeling), RAID-niveau 1 (spejling), RAID-niveau 5 (fordeling med paritet) og RAID-niveau 10 (fordeling og spejling). Andre RAID-niveauer understøttes ikke i øjeblikket. Tabellen herunder viser det antal harddiske, der understøttes på en RAID-diskenhed for hvert RAID-niveau, afhængig af hvilken Intel Storage Controller der findes i systemet.
TABEL 1. RAIDNIVEAU UNDERSTØTTELSE PR. INTEL STORAGE CONTROLLER

RAID-niveau | Antal drev | ICH7R ICH7DH | ICH7MDH | 631xESB 632xESB | ICH8R | ICH8ME | ICH9R
RAID 0 | 2 | Ja | Ja | Ja | Ja | Ja | Ja
RAID 0 | 3 eller 4 | Ja | Nej | Ja | Ja | Nej | Ja
RAID 0 | 5 eller 6 | Nej | Nej | Ja | Nej | Nej | Ja
RAID 1 | 2 | Ja | Ja | Ja | Ja | Ja | Ja
RAID 5 | 3 eller 4 | Ja | Nej | Ja | Ja | Nej | Ja
RAID 5 | 5 eller 6 | Nej | Nej | Ja | Nej | Nej | Ja
RAID 10 | 4 | Ja | Nej | Ja | Ja | Nej | Ja

RAID 0 (FORDELING)
RAID-niveau 0 kombinerer to eller flere harddiske på en sådan måde, at alle data opdeles i håndterbare blokke, som kaldes fordeling. Tabel 2 beskriver de enkelte scenarier for anvendelse af tilladte fordelingsstørrelser. Fordelingerne fordeles over de array-medlemmer, som RAID 0-diskenheden findes på. Denne metode forbedrer ydelsen ved læsning/skrivning, specielt ved sekventiel adgang, ved at give adgang til tilstødende data fra mere end én harddisk samtidig. Imidlertid kan data, de er lagret på en RAID 0-diskenhed, ikke dubleres. Derfor, hvis der opstår fejl på én harddisk, går alle data på diskenheden tabt.

- Fordel: kraftigt forøgede overførselshastigheder ved læsning og skrivning.
- Ulempe: ingen dublering (hvis der opstår fejl på en harddisk, går alle data på diskenheden tabt).
- Anvendelser: bruges typisk i pc’er og arbejdsstationer til høj ydelse og ikke-kritiske data og software.

RAID 1 (SPEJLING)
RAID-niveau 1 kombinerer to harddiske, så alle data skrives samtidig til de array-medlemmer, som RAID 1-diskenheden ligger på. Med andre ord, spejles data på harddiskene i RAID 1-diskenheden. Dette opretter dublering i realtid af alle data på den første disk, også kaldet et spejl.

- Fordele: total datadublering, giver forøget overførselshastighed.
- Ulemper: ingen forøgelse af diskenhedens kapacitet, svag forringelse af ydelsen ved skrivning.
- Anvendelser: bruges typisk til arbejdsstationer og servere til lagring af kritiske data.

RAID 5 (FORDELING MED PARITET)
RAID-niveau 5 kombinerer tre eller flere harddiske på en sådan måde, at alle data opdeles i håndterbare blokke, som kaldes fordelinger. RAID 5 anvender paritet, som er en matematisk metode til at genoprette tabte data på en enkelt harddisk, som forøger fejltolerancen. Dataene og pariteten fordeles over array-medlemmerne i en roterende sekvens. På grund af paritetsfordelingen er det muligt at gendanne dataene, når en fejlbehæftet harddisk er udskiftet med en ny harddisk. Det ekstra arbejde med at beregne de manglende data vil forringe ydelsen ved skrivning til diskenhederne, mens data gendannes. RAID 5 udføres bedre for mindre I/O-funktioner end for større sekventielle filer.

- Fordele: effektivt, fejltolerant og god ydelse.
- Ulempe: den ekstra tid, der kræves for at beregne og lagre paritet, forringer ydelsen ved skrivning.
- Anvendelser: godt valg til fil- og programservere - Internet- og Intranet-servere.

RAID 10 (FORDELING OG SPEJLING)
RAID-niveau 10 anvender fire harddiske til at oprette en kombination af RAID-niveauerne 0 og 1. Dataene fordeles over et to-disk array, der danner en RAID 0-komponent. Alle diske i RAID 0-array'et spejles af et drev i et RAID 1-array. Denne konfiguration giver fordelene ved ydelse fra RAID 0 og dubleringen fra RAID 1.

- Fordele: god ydelse og understøttelse af dublering
- Ulempe: 4 harddiske kræves, hvilket resulterer i øgede omkostninger
- Anvendelser: databaseservere kræver høj ydelse og fejltolerance.

FORDELINGSSTØRRELSER
Fordelingsstørrelsen angiver størrelse af hver logisk sammenhængende datablok der anvendes i RAID 0, RAID 5 og RAID 10 diskenheder. Denne fordelingsstørrelse angives i kilobyte. Nedenstående tabel beskriver anvendelsesscenarier for de typiske fordelingsstørrelser.
TABEL 2. ANVENDELSESSCENARIER FOR UNDERSTØTTEDE FORDELINGSSTØRRELSER

Strip-størrelse | Beskrivelse | RAID-niveauer
4 KB | Bedst til modeller til speciel brug, som kræver 4KB fordelingsstørrelser | RAID 0, 10
8 KB | Bedst til modeller til speciel brug, som kræver 8KB fordelingsstørrelser | RAID 0, 10
16 KB | Bedst sekventielle overførsler | RAID 0, 5, 10
32 KB | God til sekventielle overførsler | RAID 0, 5, 10
64 KB | God fordelingsstørrelse til almindelige formål (standard for RAID 5, 10) | RAID 0, 5, 10
128 KB | Bedste ydelse for de fleste pc'er og arbejdsstationer (standard for RAID 0) | RAID 0, 5

## Matrix RAID-teknologi

Matrix RAID tillader oprettelse af to uafhængige RAID-diskenheder på en enkelt RAID-diskenhed. Diskenheden kan bestå af fra 2 til 6 serielle ATA-harddiske, afhængigt af RAID-niveauet. Den første RAID-diskenhed optager en del af array'et, men efterlader plads, hvor en anden diskenhed kan oprettes.
Følgende RAID-niveaukombinationer understøttes, blot det samme antal harddiske anvendes til begge diskenheder:

- 2-drevs RAID 1 og RAID 0
- 3-6 drev RAID 0 og RAID 5
- 4-drevs RAID 0 og RAID 10
- 4-drevs RAID 5 og RAID 10

## Andre Intel® Matrix Storage Manager-faciliteter

Se nedenstående tabel for en oversigt over andre nøglefunktioner, der kan hjælpe med at administrere lagrings-subsystemet på computeren.
TABEL 3. OVERSIGT OVER UNDERSTØTTENDE LAGRINGSADMINISTRATIONSFUNKTIONER

Funktion | Beskrivelse | Desktop/ Server | Mobil
Matrix RAID | Opretter, administrerer og anvender op til to uafhængige RAID-diskenheder i et enkelt array. Opretter op til tre uafhængige RAID-array'er, hver med to harddiske, på enhver af de seks serielle ATA-porte. | Ja | Nej
RAID-niveauoverførsel | Overfører fra RAID 0, 1 og 10 til RAID 5. | Ja | Nej
RAID i reserve | Marker én eller flere harddiske som destination til automatiske gendannelser. | Ja | Ja
Verifikation af RAID-diskenhed | Identificerer eventuelle inkonsistente eller dårlige data på RAID 0, RAID 1, RAID 5 eller RAID 10 diskenheder. | Ja | Ja
Verifikation og reparation af RAID-diskenhed | Identificerer og reparerer eventuelle inkonsistente eller dårlige data på RAID 1, RAID 5 eller RAID 10 diskenheder. | Ja | Ja
Understøttelse af drev med store sektorer | Tillader brug af harddiske med en logisk sektorstørrelse på ½ KB og en fysisk sektorstørrelse på ½ KB, 1 KB, 2 KB eller 4 KB at bliver brugt i lagrings-subsystemet. | Ja | Ja
Advanced Host Controller Interface (AHCI) | Bruger avancerede Serial ATA-funktioner, f.eks. Indbygget indsætning af kommandoer i kø og Indbygget Hot Plug. | Ja | Ja
Aggressive Link Power Management | Giver Serial ATA Controller mulighed for at sætte Serial ATA-enheden i en lavere strømtilstand. | Nej | Ja
Asynkron meddelelse | Giver en ATAPI-enhed mulighed for at meddele Serial ATA Controller, at enheden kræver handling. | Nej | Ja
Tilbageskrivnings-cache | Gruppér flere I/O-forespørgsler fra host til færre forespørgsler og skrivninger fra cachen til diskenhederne ved definerede intervaller. Denne RAID 5-funktion forbedrer ventetiden ved læsning og skrivning af et array. | Ja | Nej

# Oversigt over Intel® Matrix Storage Console

Når du åbner Intel Matrix Storage Console vises hoveddialogboksen, der indeholder oplysninger om drev i to ruder, baseret på den valgte visning: Basis og Avanceret tilstand. Avanceret tilstand giver yderligere indstillinger til administration af subsystemer for mere avancerede slutbrugere. Visningen opdateres automatisk, hver gang konfigurationen af en Serial ATA-enhed eller RAID-diskenhed ændres. Visningen kan opdateres manuelt ved at vælge 'Opdater' fra menuen 'Vis', eller ved at trykke på F5.

## Basistilstand

Basistilstanden er en simpel visningstilstand, som viser status på harddiskene og en illustration af den aktuelle RAID-diskenhed. I en unormal situation, som f.eks. at en harddisk mangler eller er fejlbehæftet, vil den højre rude indeholde knappen 'Skift til avanceret tilstand', der åbner vinduet Avanceret tilstand til håndtering af problemet. Du kan også aktivere Advanced tilstand ved at vælge 'Avanceret tilstand' i menuen 'Vis'. Illustrationen herunder viser et typisk RAID-system i Basistilstand. Det kan se anderledes ud, afhængig af hvilket drev operativsystemet er installeret på, og hvor mange RAID-diskenheder der er til stede. Hvis et system ikke indeholder RAID-diskenheder, vil status for harddiskene blive vist.
FIGUR 1: BASISTILSTAND

## Avanceret tilstand

Den avancerede tilstand viser en kombination af logiske og fysiske visninger af harddiskene samt alle understøttede RAID-diskenheder, der er til stede. Den logiske visning giver oplysninger om RAID-array'er og diskenheder. Den fysiske visning giver oplysninger om harddiske, og hvordan de er forbundet til hinanden. Figuren herunder viser et eksempel på visningen i Avanceret tilstand med fire harddiske. Der er to diskenheder, MyRAID5 og MyRAID10, der deler et enkelt array. Dette er et eksempel på RAID-konfigureringen med Matrix RAID.
FIGUR 2: AVANCERET TILSTAND
ENHEDSRUDE
Ruden til venstre, kaldet enhedsruden, viser de logiske og fysiske visninger af enhederne, der udgør det serielle ATA-lagringssubsystemet. Disse enheder vil indeholde Serial ATA-controlleren, alle understøttede Serial ATA-harddiske, alle understøttede ATAPI-harddiske samt alle understøttede RAID-diskenheder, der er til stede på systemet.
INFORMATIONSRUDE
Ruden til højre, der kaldes for informationsruden, viser oplysningerne om den valgte enhed. Parametrene for hver enhedstype er angivet i nedenstående tabeller. Hvis en parameter ikke gælder for den valgte enhed, vises den ikke.
TABEL 4. ARRAY-INFORMATION (RAID-TILSTAND)

Parameter | Værdi
Status | Ingen aktive overførsler: Der foregår ingen overførsler eller gendannelser.
Gendanner: En eller flere RAID-diskenheder gendannes.
Tilføjer harddiske: Intel® Matrix Storage Manager driveren tilføjer en eller flere medlemmer og overfører data i array’et.
Erstatter harddiske: En eller flere RAID-diskenheder genopbygges på en reserve harddisk, som resultat af en SMART-hændelse på en harddisk i denne diskenhed.
Initialiserer: RAID 5-diskenhedsparitet initialiserer, eller data på en RAID-diskenhed verificeres eller verificeres og repareres.
Cache til skrivning til harddisk aktiveret | Rapporterer, hvorvidt skrivning til cachen er aktiveret for alle harddiske i dette array.
Størrelse | Rapporterer kapaciteten på array'et i gigabyte.
Ledig plads | Rapporterer mængden af plads i dette array, som ikke bruges af en RAID-diskenhed. Ledig plads kan anvendes til at oprette endnu en RAID-diskenhed.
Antal harddiske | Rapporterer det antal harddiske, der er en del af array'et.
Harddiskmedlem [1, 2, 3, 4, 5, 6] | Rapporterer producenten og modelnummeret for hver harddisk, som er et medlem af array'et.
Antal diskenheder | Rapporterer antallet af RAID-diskenheder i array'et. Hvis antallet af diskenheder er lig med 1, og der er ledig plads, kan der oprettes endnu en RAID-diskenhed i array'et.
Diskenhedsmedlem [1, 2] | Rapporterer navnet på hver RAID-diskenhed i array'et.

TABEL 5. DISKENHEDSINFORMATION (RAID-TILSTAND)

Parameter | Værdi
RAID-diskenhedsstatus | Normal: Der er fuld adgang til diskenhedsdata
Mislykket: For RAID 0-diskenheder, en eller flere medlemmer mangler eller er fejlbehæftet. For RAID 1-diskenheder, begge medlemmer er fejlbehæftede. For RAID 5- eller RAID 10-diskenheder, to eller flere medlemmer mangler eller er fejlbehæftede. Bemærk: Under visse omstændigheder kan en RAID 10-diskenhed blive rapporteret som forringet, selvom der mangler to medlemmer, eller to medlemmer er fejlbehæftede.
Forringet: Kun RAID 1-, RAID 5- og RAID 10-diskenheder kan være i denne tilstand. Dette angiver, at et medlem er fejlbehæftet eller mangler.
SMART-hændelse: En harddisk har overskredet sit fejlniveau, kan ikke gendannes samt har rapporteret en SMART-hændelse.
Gendanner: Kun RAID 0-, RAID 5- og RAID 10-diskenheder kan være i denne tilstand. Dette angiver, at dataene kopieres til en spejlet disk eller en reservedisk, og at datadubleringen er ved at blive retableret.
Overfører: Angiver, at data overføres til en anden harddisk eller et andet array, og at der oprettes en RAID-diskenhed.
Verificerer: Angiver, at dataene på RAID-diskenheden verificeres.
Gendannelsesdiskenhedsstatus | Opdateret: Kun gendannelsesdiske, der er indstillet til løbende opdatering, kan være i denne tilstand. Dataene på gendannelsesdisken svarer til dataene på masterdisken.
Behøver opdatering: Kun gendannelsesdiske, der er indstillet til opdatering efter anmodning, kan være i denne tilstand. Dataene på gendannelsesdisken svarer ikke til dataene på masterdisken.
Opdatering af diskenhed i gang: Dataene på masterdrevet kopieres til gendannelsesdrevet. Kun ændringer siden den sidste opdatering kopieres.
Gendannelse i gang: Dataene på gendannelsesdisken overskriver alle dataene på masterdisken.
Masterdisken er skrivebeskyttet: Du har valgt at få adgang til filerne på masterdisken i Windows* Stifinder, hvorved disken bliver skrivebeskyttet.
Gendannelsesdisken er skrivebeskyttet: Du har valgt at få adgang til filerne på gendannelsesdisken i Windows* Stifinder, hvorved disken bliver skrivebeskyttet.
Masterdisken mangler: Den masterdisk, der blev brugt til at oprette gendannelsesdiskenheden, kan ikke mere registreres.
Gendannelsesdisken mangler: Den gendannelsesdisk, der blev brugt til at oprette gendannelsesdiskenheden, kan ikke mere registreres.
Verifikationsfejl | Rapporterer det fundne antal inkonsistenser under verifikation af data på en RAID-diskenhed. Dette er kun gyldigt under verifikationsprocessen eller under verifikations- og reparationsprocessen.
Blokke med mediefejl | Rapporterer det fundne antal blokke med mediefejl under verifikation af data på en RAID-diskenhed. Dette er kun gyldigt under verifikationsprocessen eller under verifikations- og reparationsprocessen.
Systemdiskenhed | Rapporterer, hvorvidt denne diskenhed indeholder beskyttede operativsystemfiler.
Cache til tilbageskrivning til diskenhed aktiveret | Rapporterer, hvorvidt tilbageskrivning til cachen er aktiveret for denne diskenhed. Dette gælder kun for RAID5-diskenheder.
RAID-niveau | Rapporterer det RAID-niveau, der anvendes for diskenheden.
Strip-størrelse | Rapporterer størrelsen af alle logisk sammenhængende datablokke, der anvendes i diskenheden for RAID 0 RAID 5 og RAID 10 diskenheder. Denne fordelingsstørrelse indikeres i kilobyte.
Størrelse | Rapporterer den totale kapacitet på diskenheden i gigabyte.
Antal harddiske | Rapporterer det antal harddiske, som diskenheden spænder over.
Harddiskmedlem [1, 2, 3, 4, 5, 6] | For RAID 0-, RAID1-, RAID 5- og RAID 10-diskenheder angives producenten og modelnummeret for hver harddisk, som bruges af diskenheden.
Masterharddisk | For gendannelsesdiskenheder angives producenten og modelnummeret for masterdisken.
Gendannelsesharddisk | For gendannelsesdiskenheder angives producenten og modelnummeret for gendannelsesdisken.
Overordnet array | Rapporterer navnet på det array, som indeholder denne diskenhed.

TABEL 6. RAID-HARDDISK INFORMATION (RAID-TILSTAND)

Parameter | Værdi
Udnyttelse | Array-medlem: Harddisken er grupperet sammen med andre diske, så de udgør et array indeholdende RAID-diskenheder. RAID-diskenheder kan ses af operativsystemerne, men det kan de individuelle drev ikke.
Array-medlem (master): Harddisken er kildedisken for gendannelsesdiskenheden.
Array-medlem (gendannelse): Harddisken er destinationsdisken for gendannelsesdiskenheden.
Ikke-RAID-harddisk: Harddisken indeholder ikke nogen RAID-meta-data, og den er synlig og tilgængelig til brug for operativsystemet.
Ingen: Harddisken indeholder meta-data, som forhindrer, at den kan ses af operativsystemet, men harddisken er ikke et array-medlem.
Status | Normal: Harddisken er til stede og fungerer som forventet.
Der er opstået en fejl: Harddisken har overskredet sin grænseværdi og kan ikke gendannes. Dette vises i brugergrænsefladen til Intel Matrix Storage Manager option ROM.
SMART-hændelse: Harddisken har overskredet sin grænseværdi, og kan ikke gendannes, hvis der opstår en fejl.
Mangler: Harddisken er ikke til stede.
Inkompatibel version: Harddisken indeholder RAID-meta-data, som rapporterer en version, der er inkompatibel med den aktuelle version af RAID-softwaren.
Mislykket: Indikerer samme tilstand som ’Der opstod en fejl’. Dette vises i Intel® Matrix Storage Console.
Enhedsport | Rapporterer den port på Serial ATA-controlleren, som harddisken er tilsluttet.
Aktuel Serial ATA-overførselstilstand | Rapporterer Serial ATA-overførselstilstanden mellem Serial ATA-controlleren og Serial ATA-harddisken. Den typiske værdi for denne parameter er: Generation 1: 150 Mbytes/s. Generation 2: 300 Mbytes/s.
Model | Rapporterer harddiskens modelnummer.
Serienummer | Rapporterer producentens serienummer for harddisken.
Firmware | Rapporterer firmware-versionen i harddisken.
Understøttelse af indbygget indsætning af kommandoer i kø | Rapporterer, hvorvidt harddisken understøtter Indbygget indsætning af kommandoer i kø.
Cache til skrivning til harddisk aktiveret | Rapporterer, hvorvidt skrivning til cachen er aktiveret for denne diskenhed.
Antal diskenheder | Rapporterer antallet af diskenheder i array'et.
Diskenhedsmedlem [1, 2] | Rapporterer navnet på hver diskenhed, som harddisken er et medlem af.
Overordnet array | Rapporterer navnet på det RAID array, som harddisken er medlem af.

TABEL 7. IKKE-RAID HARDDISK INFORMATION (RAID-TILSTAND)

Parameter | Værdi
Udnyttelse | Ikke-RAID-harddisk: Denne harddisk anvendes ikke i et RAID-array eller -diskenhed. Denne harddisk kan anvendes som en RAID-reserve eller som en datalagringsenhed.
Reserve: Denne harddisk er markeret som en destinationsdisk for automatiske gendannelser.
Ukendt harddiskanvendelse: Anvendelsen af denne harddisk kan ikke fastslås. Dette kan skyldes en inkompatibilitet mellem denne softwareversion og harddiskkonfigurationen.
Status | Normal: Harddisken er til stede og fungerer som forventet.
Der er opstået en fejl: Harddisken har overskredet sin grænseværdi og kan ikke gendannes. Dette vises i brugergrænsefladen til Intel Matrix Storage Manager option ROM.
SMART-hændelse: Harddisken har overskredet sin grænseværdi, og kan ikke gendannes, hvis der opstår en fejl.
Mislykket: Indikerer samme tilstand som ’Der opstod en fejl’. Dette vises i Intel Matrix Storage Console.
Enhedsport | Rapporterer den port på Serial ATA-controlleren, som harddisken er tilsluttet.
Aktuel Serial ATA-overførselstilstand | Rapporterer Serial ATA-overførselstilstanden mellem Serial ATA-controlleren og Serial ATA-harddisken. Den typiske værdi for denne parameter er: Generation 1: 150 Mbytes/s. Generation 2: 300 Mbytes/s.
Model | Rapporterer harddiskens modelnummer.
Serienummer | Rapporterer producentens serienummer for harddisken.
Firmware | Rapporterer firmware-versionen i harddisken.
Understøttelse af indbygget indsætning af kommandoer i kø | Rapporterer, hvorvidt harddisken understøtter Indbygget indsætning af kommandoer i kø.
Systemharddisk | Rapporterer, hvorvidt denne harddisk indeholder beskyttede operativsystemfiler.
Størrelse | Rapporterer den totale kapacitet af harddisken i gigabytes.

TABEL 8. SERIEL ATA-HARDDISK INFORMATION (AHCI-TILSTAND I MOBILE SYSTEMER)

Navn | Beskrivelse
Status | Normal: Harddisken er til stede og fungerer som forventet.
Der er opstået en fejl: Harddisken har overskredet sin grænseværdi og kan ikke gendannes. Dette vises i brugergrænsefladen til Intel Matrix Storage Manager option ROM.
SMART-hændelse: Harddisken har overskredet sin grænseværdi, og kan ikke gendannes, hvis der opstår en fejl.
Mislykket: Indikerer samme tilstand som ’Der opstod en fejl’. Dette vises i Intel Matrix Storage Console.
Enhedsport | Rapporterer den port på Serial ATA-controlleren, som harddisken er tilsluttet.
Aktuel Serial ATA-overførselstilstand | Rapporterer Serial ATA-overførselstilstanden mellem Serial ATA-controlleren og Serial ATA-harddisken. Den typiske værdi for denne parameter er: Generation 1: 150 Mbytes/s. Generation 2: 300 Mbytes/s.
Model | Rapporterer harddiskens modelnummer.
Serienummer | Rapporterer producentens serienummer for harddisken.
Firmware | Rapporterer firmware-versionen i harddisken.
Understøttelse af indbygget indsætning af kommandoer i kø | Rapporterer, hvorvidt harddisken understøtter Indbygget indsætning af kommandoer i kø.
Størrelse | Rapporterer den totale kapacitet af harddisken i gigabytes.

## Menulinje

I Basistilstand indeholder menulinjen tre menuer: Filer, Vis og Hjælp. I Avanceret tilstand-visning findes en yderligere menu ved navn Handlinger med yderligere storage-administrationsindstillinger.
MENUEN FILER
Denne menu indeholder grundlæggende muligheder som mulighed for at gemme og udskrive systemrapporten eller afslutte Intel® Matrix Storage Console.
MENUEN VIS
Menuen Vis indeholder muligheder for at skifte mellem tilstandene Basis og Avanceret. Der er også en 'Opdater' mulighed for manuel opdatering af visningen i begge tilstande. Du kan også se Systemrapporten vha. denne menu. Systemrapporten viser systemoplysninger, f.eks. processortypen, operativsystemet og lagringssubsystemenhederne. Rapporter beskriver også RAID-array'er og diskenheder samt fysiske oplysninger, der beskriver de aktuelle harddiske. Systemrapporten kan udskrives eller gemmes ved at klikke på den relevante knap i dialogboksen. Det er ofte nyttigt at udskrive systemrapporten, før du anmoder om teknisk support.
MENUEN HANDLINGER
Denne menu, der kun vises i Avanceret tilstand, giver mulighed for at oprette RAID- og gendannelses-diskenheder på systemet. Hver af disse, der er beskrevet herunder, starter en guide, der hjælper dig gennem processen. Menuen indeholder også muligheden 'Scan igen efter Plug and Play-enheder' som sikrer, at alle storage-enheder er indlæst i enhedsruden.

- Opret en RAID-diskenhed: Brug denne oprettelsesfunktion til at oprette en RAID-diskenhed, når du ikke ønsker at bevare dataene på en eksisterende harddisk. To til flere harddiske kan anvendes til diskenheden, afhængig af hvilket RAID-niveau du vælger. Matrix RAID-funktionen gør det muligt at oprette to diskenheder i et array. For at gøre dette skal du vælge en kapacitet på diskenheden, der er mindre end den totale kapacitet af array'et. Det vil give tom array-plads til den anden RAID-diskenhed. Den anden diskenhed vil automatisk optage den resterende plads på array'et. Intel Matrix Storage Console opretter kun RAID-diskenheden. Den resulterende diskenhed er ikke partitioneret og ikke formateret. Brug Windows* Diskhåndtering til at partitionere og formatere den nye RAID-diskenhed.
- Opret en RAID-diskenhed fra en eksisterende harddisk: Brug denne oprettelsesfunktion, når du ønsker at bevare dataene på en eksisterende harddisk og kopiere disse data til en eller flere harddiske. Denne oprettelsesmetode, som kaldes overførsel, kan vare nogle få timer afhængigt af harddiskens kapacitet og systemets belastning. Når du har gennemført guiden vises en dialogboks, der viser migreringsprocessen. Hvis du vil genåbne dialogen på et vilkårligt tidspunkt under overførselsprocessen, skal du højreklikke på den diskenhed, der overføres, i Intel Matrix Storage Console og vælge 'Vis status for overførsel'. Der kan kun ske én overførsel ad gangen. Hvis du vil konvertere mere end én datadisk til en RAID-diskenhed, skal du konvertere dem én ad gangen.
- Opret en gendannelsesdiskenhed: Brug denne oprettelsesfunktion til at oprette en diskenhed ved hjælp af Intel® Rapid Recover Technology. Teknologien kopierer data fra en masterdisk til en gendannelsesdisk enten løbende eller efter anmodning. Master- og gendannelsesdiskene skal omfatte 100% af den tilgængelige diskplads i et array, og der kan kun være en gendannelsesdisk i systemet. Bemærk, at når en gendannelses-diskenhed oprettes, kan ingen RAID-diskenheder være tilstede eller føjes til systemet.
- Scan igen efter Plug and Play-enheder: Brug denne mulighed for at detektere, hvilke harddiske der er tilføjet eller fjernet. Når scanningen er afsluttet, vil Avanceret-tilstand vise de opdaterede oplysninger. Denne handling svarer til muligheden 'Scan efter hardwareændringer' i Microsoft* Windows Enhedshåndtering.

MENUEN HJÆLP

- Indhold og Indeks: Denne kommando starter denne hjælpefil.
- Support: Dialogboksen 'Support' viser links til websteder, der indeholder produktopdateringer, teknisk support, dokumentation samt andre produktoplysninger. Linkene peger som standard på Intel's supportsider, men de kan være tilpasset af systemproducenten.
- Om: Dialogboksen 'OM', viser Intel® Matrix Storage Manager-produktbanneret, som omfatter det aktuelt installerede versionsnummer.

## Højreklik-menuer

ARRAY-INDSTILLINGER

- Opret diskenhed: Denne mulighed er kun til rådighed, hvis array'et består af en RAID-diskenhed der ikke strækker sig 100% over den ledige harddiskplads. Du kan herefter bruge denne kommando til start af guiden 'Opret RAID-diskenhed', og til at oprette en anden RAID-diskenhed, der udnytter den resterende plads på array'et. Se afsnittet 'Matrix RAID-teknologi' her i hjælpefilen for yderligere oplysninger.
- Aktiver Cache til skrivning til harddisk: Cachen til skrivning til harddisk er en funktion, som forbedrer ydelsen af visse harddiske. Aktivering af skrivning til cachen forbedrer ydelsen ved midlertidigt at lagre data, før de skrives til harddisken. Ulempen ved at aktivere skrivning til cachen er, at cache-data kan gå tabt, hvis systemet mister strøm. For at aktivere eller deaktivere cachen til skrivning skal du højreklikke på RAID-array'et og derefter vælge 'Aktiver eller Deaktiver cachen til skrivning til harddisk'. Genstart computeren for at aktivere ændringerne.

RAID-DISKENHEDSINDSTILLINGER

- Slet diskenhed: Med denne kommando kan du slette en eksisterende RAID-diskenhed. ADVARSEL: Når en RAID-diskenhed slettes, slettes alle data på alle harddiske, der er en del af RAID-diskenheden permanent. Tag en sikkerhedskopi af alle vigtige data, før du sletter diskenheden.
- Ændre diskenhed: Denne funktion gør det muligt at ændre navnet på en RAID-diskenhed og udføre en RAID-overførsel (dvs. overførsel fra en RAID 0-, 1- eller 10-diskenhed til en RAID 5-diskenhed).
- Verificer data på diskenhed: Denne funktion verificerer dataene på en RAID-diskenhed. Når verifikationen er afsluttet, vises en dialogboks med antallet af fundne verifikationsfejl og blokke med mediefejl.
- Verificer og reparer data på diskenhed: Denne funktion verificerer og reparerer dataene på en RAID-diskenhed. Når verifikationen og reparationen er afsluttet, vises en dialogboks med antallet af fundne og reparerede verifikationsfejl og blokke med mediefejl, der fik ny tilknytning.
- Aktiver cache til tilbageskrivning til diskenhed: Denne funktion gælder kun for RAID 5. Cachen til tilbageskrivning til diskenhed aktiveres automatisk eller deaktiveres, hvis der ikke anvendes en UPS (Uninterruptible Power Supply). Når der sker en overgang fra vekselstrøm til jævnstrøm, som det sker, når opstår fejl på vekselstrømskilden, eller den frakobles, tømmes cachen til tilbageskrivning og deaktiveres. Når der sker en overgang fra jævnstrøm til vekselstrøm, som det sker, når vekselstrømskilden retableres, aktiveres cachen til tilbageskrivning igen. Mens cachen til tilbageskrivning til diskenhed er aktiveret, kan flere skrivekommandoer kombineres. Skrivning af data fra cachen til RAID 5-diskenheden er mere effektiv. For at aktivere eller deaktivere cachen til skrivning skal du højreklikke på diskenheden, og derefter vælge 'Aktiver cachen til skrivning til harddisk' eller 'Deaktiver cachen til skrivning til harddisk'. Du kan aktivere eller deaktivere denne funktion på et hvilket som helst tidspunkt, uden at det er nødvendigt at genstarte computeren.
- Vis status for oprettelse af diskenheden: Denne mulighed er kun til rådighed under oprettelse af en ny diskenhed. Når du vælger denne funktion, åbnes en dialogboks, som rapporterer oprettelsesstatus som '% fuldført'.
- Vise status for overførslen: Denne funktion er kun tilgængelig, når der er en overførsel i gang. Når du vælger denne funktion, åbnes en dialogboks, som rapporterer overførselsstatussen som '% fuldført'.
- Gendan diskenhed: Denne funktion gendanner en diskenhed, når den harddisk, der forårsagede fejlen, er blevet fysisk gendannet, under forudsætning af at følgende betingelser er opfyldt:
  - Den eller de harddiske, der oprindeligt var en del af den fejlbehæftede RAID-diskenhed, er blevet geninstalleret.
  - At der ikke har været adgang til dataene på harddisken, mens den var fjernet fra systemet.
- Konvertere til gendannelsesdiskenhed: Denne funktion er kun tilgængelig for RAID 1-enheder, som omfatter 100% af harddiskpladsen i et array. Array'et må kun bestå af to harddiske. Når først RAID 1-diskenheden er konverteret, bruger den Intel® Rapid Recover Technology-teknologi. For trinvise instruktioner / yderligere information om den procedure, der skal følges, se afsnittet Diskenhed-konverteringsmuligheder.

INDSTILLINGER FOR GENDANNELSES-DISKENHED

- Slet diskenhed: Denne kommando giver mulighed for at slette en eksisterende gendannelses-diskenhed. ADVARSEL - hvis en gendannelses-diskenhed slettes, bliver alle data på master- og gendannelsesdrevet permanent slettede. Tag en sikkerhedskopi af alle vigtige data, før du sletter diskenheden.
- Ændre diskenhed: Denne funktion gør det muligt at foretage følgende ændringer af gendannelsesdiskenheden: ændre diskenhedsnavn, opbytte masterdiske og klonede diske og ændre opdateringsformen.
- Verificer data på diskenhed: Denne funktion verificerer dataene på en RAID-diskenhed. Når verifikationen er afsluttet, vises en dialogboks med antallet af fundne verifikationsfejl og blokke med mediefejl.
- Verificer og reparer data på diskenhed: Denne funktion verificerer og reparerer dataene på en RAID-diskenhed. Når verifikationen og reparationen er afsluttet, vises en dialogboks med antallet af fundne og reparerede verifikationsfejl og blokke med mediefejl, der fik ny tilknytning.
- Deaktivere løbende opdatering: Valg af denne funktion ændrer opdateringsformen til opdatering efter anmodning. Du skal derefter anmode om opdateringer manuelt ved at højreklikke på diskenheden og vælge 'Opdater diskenhed'.
- Opdater diskenhed: Denne funktion er kun tilgængelig, når diskenheden er indstillet til opdateringsformen opdatering efter anmodning. Valg af denne funktion kopierer dataene på masterdisken til gendannelsesdisken. Kun ændringer siden den sidste opdatering kopieres.
- Vise status for opdateringen af diskenheden: Denne funktion er kun tilgængelig, når en ny gendannelsesdisk oprettes, eller når du vælger 'Opdater diskenhed' under opdateringsformen opdater efter anmodning.
- Annullere opdatering af diskenhed: Denne funktion er kun tilgængelig, når en ny gendannelsesdisk oprettes, eller når du vælger 'Opdater diskenhed' under opdateringsformen opdater efter anmodning.
- Gendan data til masterdisk: Denne funktion er kun tilgængelig, når du har genstartet systemet fra gendannelsesdisken ved hjælp af brugergrænsefladen Intel® Matrix Storage Manager option ROM. Valg af denne funktion overskriver alle dataene på masterdisken med dataene fra gendannelsesdisken. Alle data på master-drevet bliver overskrevet.
- Vis gendannelsesforløb: Denne funktion er kun tilgængelig, når der er en gendannelse til masterdisken i gang. Når du vælger denne funktion, åbnes en dialogboks, der rapporterer gendannelsesstatus som '% fuldført'.
- Annullere gendannelsen: Denne funktion er kun tilgængelig, når der er en gendannelse til masterdisken i gang. Valg af denne indstilling annullerer kopieringsprocessen for gendannelsesdrevdata til masterdrevet.
- Adgang til filer på master- eller gendannelsesdisken: Denne funktion gør det muligt at få vist filer på gendannelses- eller masterdisken ved hjælp af Windows* Stifinder, men den deaktiverer løbende opdateringer af masterdrevet. Når du er færdig med at se på filerne, skal du højreklikke på diskenheden og vælge funktionen til a skjule filerne på master- eller gendannelsesdisken for at aktivere opdateringer af diskenheden.
- Skjule filer på master- eller gendannelsesdisken: Denne funktion er kun tilgængelig, når du har valgt funktionen til adgang til filerne på master- eller gendannelsesdisken i Windows* Stifinder. Valg af denne funktion gør det muligt at skrive på harddisken og foretage opdateringer af den.
- Konverter til RAID 1-diskenhed: Denne funktion gør det muligt at konvertere en gendannelsesdiskenhed til en RAID 1-diskenhed. For trinvise instruktioner / yderligere information om den procedure, der skal følges, se afsnittet Diskenhed-konverteringsmuligheder.

IKKE-RAID HARDDISK INDSTILLINGER

- Marker som reserve: ADVARSEL - Når en harddisk markeres som en reserve, slettes alle data på denne harddisk permanent. Tag en sikkerhedskopi af alle vigtige data, før du markerer en harddisk som reserve. Denne funktion markerer harddiske som destinationsdiske til automatisk gendannelse. For at markere en harddisk som en reserve skal du klikke på harddiskene i listen med ikke-RAID-harddiske i enhedsruden, og vælge 'Markere som reserve'.
- Nulstil en harddisk til ikke-RAID: Kun ikke-RAID-harddiske, der allerede er markeret som reserve, kan nulstilles. Højreklik på reserveharddisken i listen med ikke-RAID-harddiske i enhedsruden, og vælg 'Nulstil harddisk til ikke-RAID' i den menu, der vises. Denne disk, som var et medlem af et RAID-array, bliver til en ikke-RAID-disk.
- Gendan på denne harddisk: Denne indstilling er kun til rådighed hvis en RAID 1-, 5- eller 10-diskenhed er forringet pga. et medlemsdrev med fejl, eller hvis masterdrevet på en gendannelses-diskenhed har fejl eller er gået tabt. Se afsnittene 'Gendan data til masterdisk' eller 'Gendannelse af RAID-diskenhed' i denne hjælp for detaljerede oplysninger om brug af denne indstilling.

# Indstillinger for oprettelse af diskenhed

Vælg et af punkterne i menuen 'Handlinger' i Avanceret tilstand for at oprette en ny RAID- eller gendannelsesdiskenhed. Herved startes en guide, som fører dig gennem oprettelsen af diskenheden. Nedenfor vises en oversigt over funktionen til oprettelse af de enkelte diskenheder. Diskenheds-oprettelse kræver ikke geninstallation af operativsystemet. Alle applikationer og data forbliver intakte. Bemærk, at du skal være logget på som administrator for at kunne oprette en RAID- eller gendannelses-diskenhed.
ADVARSEL: Oprettelse af en diskenhed vil SLETTE ALLE DATA fra den/de harddisk(e), der anvendes til oprettelse af diskenheden, og dataene kan ikke gendannes. Vær opmærksom på advarsler i de enkelte guides, der forklarer, hvilke harddiske der overskrives, og sikkerhedskopier alle vigtige data inden en diskenhed oprettes.
SMART-hændelsesnote: Du vil ikke være i stand til at oprette en RAID-diskenhed, hvis en eller flere Serial ATA-harddiske, du vælger til RAID-diskenhed, har rapporteret en SMART-hændelse. Hvis dette sker, og du tror, at SMART-hændelsen ikke forhindrer normal drift af harddisken, kan du højreklikke på harddisken og vælge 'Nulstil SMART-hændelse'. Derefter kan du oprette en RAID-diskenhed ved hjælp af denne disk. Dette kan ikke anbefales, medmindre du forstår årsagen til SMART-hændelsen.

## Oprette en gendannelsesdiskenhed

En gendannelsesdiskenhed udnytter Intel® Rapid Recover Technology-teknologien til kopiering af data fra et angivet masterdrev, normalt systemdrevet, til et angivet gendannelsesdrev. Master- og gendannelsesdiskene skal omfatte 100% af den tilgængelige diskplads i et array, og der kan kun være en gendannelsesdisk i systemet. Ligeledes må der, når en gendannelses-diskenhed er oprettet, ikke være RAID-diskenheder til stede eller tilføjes systemet.
Følg trinene herunder for oprettelse af en gendannelses-diskenhed. Under processen vil du få mulighed for at kopiere masterdrev-data til gendannelsesdrevet kontinuerligt eller på anmodning. Når du bruger kontinuerlig opdatering, bliver ændringer af dataene på masterdisken auomatisk kopieret til gendannelsesdisken, når gendannelsesdrevet tilsluttes og er online. Ved brug af opdatering på anmodning bliver gendannelsesdrevets status automatisk sat til 'Offline'. Derfor kan masterdrevdata gendannes til en tidligere tilstand ved at kopiere dataene på gendannelsesdrevet tilbage til masterdrevet (se afsnittet 'Sætte data på masterdisken tilbage til en tidligere tilstand' i denne hjælp for at se denne procedure).

1. Sørg for, at mindst 1 seriel ATA-harddisk ud over systemdrevet er sluttet til systemet.
2. Start Windows*, og åbn the Intel® Matrix Storage Console.
3. Vælg 'Avanceret tilstand' i menuen 'Vis'.
4. Vælg 'Opret gendannelses-diskenhed' fra menuen 'Handlinger'. Guiden 'Opret gendannelses-diskenhed' startes.
5. Følg instruktionerne gennem guiden.
6. Hvis der anvendes 2 tomme harddiske til oprettelse af gendannelses-diskenheden vil diskenheden blive oprettet, lige så snart guiden er færdig. Hvis diskenheden oprettes af et masterdrev, der indeholder data, vil diskenheds-oprettelsesprocessen blive påbegyndt når guiden er gennemført. Du kan se overførselsstatus ved at højreklikke på diskenhedsnavnet i enhedsruden og vælge 'Vis status for opdateringen af diskenheden'.

## Oprette en RAID-diskenhed af et RAID-klart system

Et RAID-klart system er konfigureret med den serielle ATA-controller indstillet til RAID-tilstand og med mindst én harddisk uden RAID-diskenheder (et gennemgangsdrev). Operativsystemet skal have Intel® Matrix Storage Manager installeret. Følgende RAID-konfigurationer er mulige (se Tabel 1 i denne hjælp for at bestemme, hvilke RAID-niveauer der understøttes af dit system):

- RAID-klar til et 2, 3, 4, 5 eller 6-drevs RAID 0
- RAID-klar til et 2-drevs RAID 1
- RAID-klar til et 3, 4, 5 eller 6-drevs RAID 5
- RAID-klar til et 4-drevs RAID 10

Følg trinene herunder for at konvertere systemet til et RAID-system ved at overføre data fra det eksisterende systemdrev til en RAID-diskenhed.

1. Bemærk serienummeret på den harddisk, du vil overføre dataene fra, og sørg for, at den er sluttet til systemet. Du skal bruge serienummeret senere i proceduren for at identificere dette drev som kildedrev.
2. Tilslut det ønskede antal ekstra serielle ATA-harddiske til det system, der skal bruges som diskenhedens medlemsdrev. Bemærk, at disse harddiske skal have en kapacitet svarende til eller større end kildeharddiskens kapacitet.
3. Start Windows*, og åbn the Intel® Matrix Storage Console.
4. Vælg 'Avanceret tilstand' i menuen 'Vis'.
5. Vælg 'Opret RAID-diskenhed fra eksisterende harddisk' i menuen 'Handlinger'. Guiden 'Opret RAID-diskenhed fra eksisterende harddisk' startes.
6. Følg instruktionerne gennem guiden. Overførslen startes, når guiden er afsluttet.
7. Du kan se overførselsstatus ved at højreklikke på diskenhedsnavnet i enhedsruden og vælge 'Vis status for overførslen'. Der vises en bakkeikon-meddelelse, når overførslen er færdig, og diskenhedens 'Status' vil blive vist som 'Normal' i informationsruden.
8. Når overførslen er færdig skal du genstarte systemet. Hvis du har overført til en RAID 0-diskenhed, kan du bruge Diskhåndtering i Windows* til at partitionere og formatere den tomme plads, der blev dannet, da de to harddiskkapaciteter blev kombineret. Du kan også bruge tredjepartssoftware til udvidelse af eventuelle eksisterende partitioner i RAID-diskenheden.

Som det er tilfældet, hvis du havde en enkelt ikke-system harddisk med programmer eller personlige data, kan du bruge overførselsfunktionen til anvendelse af denne harddisk som kildedisk for en RAID-diskenhed.

## Oprette en RAID-diskenhed fra tomme harddiske

Følg nedenstående trin for at oprette en RAID-diskenhed vha. tomme, ikke-system serielle ATA-harddiske:

1. Tilslut det ønskede antal serielle ATA-harddiske til det system, der skal bruges som diskenhedens medlemsdrev.
2. Start Windows*, og åbn the Intel® Matrix Storage Console.
3. Vælg 'Avanceret tilstand' i menuen 'Vis'.
4. Vælg 'Opret RAID-diskenhed' fra menuen 'Handlinger'. Guiden 'Opret RAID-diskenhed' startes.
5. Følg instruktionerne gennem guiden. Diskenheden oprettes, når guiden er færdig.

# Diskenhed-konverteringsmuligheder

Diskenhedskonvertering kræver ikke geninstallation af operativsystemet. Alle applikationer og data forbliver intakte. Bemærk, at du skal være logget på som administrator for at kunne ændre en RAID- eller gendannelsesdiskenhed.

## Konvertere en RAID 0-, 1- eller 10-diskenhed til en RAID 5-diskenhed

Følgende RAID-konfigurationer er mulige (se Tabel 1 i denne hjælp for at bestemme, hvilke RAID-niveauer der understøttes af dit system):

- 2-drev RAID 1 til et 3, 4, 5 eller 6-drevs RAID 5
- 2-drive RAID 0 til et 3 eller 4-drevs RAID 5
- 3-drevs RAID 0 til et 4, 5 eller 6-drevs RAID 5
- 4-drevs RAID 10 til et 4, 5 eller 6-drevs RAID 5

Følg nedenstående trin for at overføre fra en eksisterende RAID 0-, 1- eller 10 diskenhed til en RAID 5.

1. Sørg for, at der er mindst 3 SATA harddiske tilsluttet systemet.
2. Start Windows*, og åbn the Intel® Matrix Storage Console.
3. Vælg 'Avanceret tilstand' i menuen 'Vis'.
4. Højreklik på den diskenhed, du vil konvertere, og vælg 'Ændre diskenhed'.
5. Guiden 'Ændre RAID-diskenhed' startes.
6. Følg instruktionerne gennem guiden. Overførslen startes, når guiden er afsluttet.
7. Du kan se overførselsstatus ved at højreklikke på diskenhedsnavnet i enhedsruden og vælge 'Vis status for overførslen'. Der vises en bakkeikon-meddelelse, når overførslen er færdig, og diskenhedens 'Status' vil blive vist som 'Normal' i informationsruden.

## Konvertere en RAID 1-diskenhed til en gendannelsesdiskenhed

Følg nedenstående trin for at konvertere en eksisterende RAID 1-diskenhed til en gendannelses-diskenhed:

1. Vælg 'Avanceret tilstand' i menuen 'Vis' i Intel® Matrix Storage Console.
2. Højreklik på RAID 1-diskenheden i enhedsruden, og vælg 'Konverter til gendannelses-diskenhed'. Det vises en meddelelse om, at RAID 1-diskenheden først skal initialiseres. Klik på 'OK' for at starte initialiseringsprocessen.
3. Når initialiseringen er færdig, skal du atter klikke på diskenhedens navn og vælge 'Konverter til gendannelses-diskenhed'. Guiden 'Konverter RAID-diskenhed' startes.
4. Følg instruktionerne gennem guiden. Diskenheden konverteres, når guiden er færdig.

## Konvertere en gendannelsesdiskenhed til en RAID 1-diskenhed

Følg trinene herunder for at konvertere en gendannelsesdiskenhed til en RAID 1-diskenhed:

1. Vælg 'Avanceret tilstand' i menuen 'Vis' i Intel® Matrix Storage Console.
2. Højreklik på gendannelsesdiskenheden i enhedsruden, og vælg 'Konverter til RAID 1-diskenhed'. Guiden 'Konverter gendannelses-diskenhed' startes.
3. Følg instruktionerne gennem guiden. Diskenheden konverteres, når guiden er færdig.

# Gendan data til masterdisk

Emnerne i dette afsnit gælder kun for gendannelsesdiske. De beskriver, hvordan data kopieres fra gendannelsesdisken til en masterdisk på grund af en defekt, ødelagt eller mistet masterdisk, og hvordan data på masterdisken sættes tilbage til en tidligere tilstand.

## Udskiftning af en masterdisk

Gendannelse til en masterdisk er nødvendig, hvis masterdisken bliver defekt eller fjernes fra systemet og går tabt.

1. Sluk systemet, og tilslut en ny seriel ATA-harddisk, der skal anvendes som ny masterdisk.
2. Tænd for systemet. Den vil automatisk blive startet op fra gendannelsesdrevet.
3. Når operativsystemet kører, skal du vælge Intel® Matrix Storage Console fra menuen Start og klikke på bakkeikonet Intel Matrix Storage Manager.
4. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
5. Under 'Ikke-RAID harddiske' skal du højreklikke på den nye harddisk og vælge 'Gendan på denne harddisk' for at starte gendannelsesprocessen.
6. Du kan se gendannelsesstatus ved at højreklikke på diskenhedsnavnet og vælge 'Vis status for gendannelse'. Der vises en bakkeikon-meddelelse, når overførslen er færdig, og diskenhedens 'Status' vil blive vist som 'Løbende opdatering' eller 'Behøver opdatering', afhængigt af hvilken opdateringspolitik der var valgt for gendannelses-diskenheden, inden det oprindelige masterdrev blev fjernet.

## Sætte data på masterdisken tilbage til en tidligere tilstand

Hvis gendannelsesdiskenheden er indstillet til opdateringsformen opdatering efter anmodning, kan du sætte masterdisken tilbage til den tilstand, den var i ved slutningen af den seneste opdatering af diskenheden. Dette er specielt nyttigt, når der er registreret en virus på masterdisken, eller når gæster bruger dit system.

1. Genstart systemet. Tryk under systemets start på Ctrl-I for at komme ind i brugergrænsefladen i Intel® Matrix Storage Manager option ROM.
2. I 'MAIN MENU' skal du vælge 'Recovery Volume Options'.
3. I menuen 'Recovery Volume Options' skal du vælge 'Enable Only Recovery Disk' for at starte op fra gendannelsesdrevet.
4. Afslut Option ROM, og start Windows*.
5. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
6. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
7. Højreklik på gendannelsesdiskenheden i enhedsruden, og vælg 'Gendan data til masterdisk' for at starte gendannelsesprocessen.
8. Du kan se gendannelsesstatus ved at højreklikke på diskenhedsnavnet og vælge 'Vis status for gendannelse'. Der vises en bakkeikon-meddelelse, når overførslen er færdig, og diskenhedens 'Status' vil blive vist som 'Behøver opdatering'. Eventuelle ændringer bliver nu skrevet på masterdisken.

# Gendannelse af RAID-diskenhed

Instruktionerne i dette afsnit gælder kun for RAID-diske. Hvis en RAID-diskenhed rapporteres som forringet eller fejlbehæftet af Intel® Matrix Storage Manager, er det muligt at gendanne diskenheden. Hvis gendannelse ikke er mulig, skal du genoprette RAID-diskenheden og gendanne data manuelt fra en sikkerhedskopi. Der henvises til afsnittet nedenfor, som svarer til det rapporterede RAID-problem med at gendanne RAID-konfigurationen.

## Fejlbehæftet RAID 0-diskenhed

En RAID 0-diskenhed rapporteres fejlbehæftet, når ét af dens medlemmer bliver fejlbehæftet eller frakoblet. Når et af disse scenarier opstår, er der ikke længere adgang til RAID 0-diskenheden og dens data. RAID 0-diskenheden kan gendannes, hvis et medlem er frakoblet, men den kan ikke gendannes, hvis et medlem er fejlbehæftet.
MANGLENDE MEDLEMSDREV

1. Kontroller, at systemet er slukket.
2. Tilslut den manglende harddisk igen.
3. Tænd for systemet. Under systemopstart viser brugergrænsefladen til Intel® Matrix Storage Manager option ROM RAID 0-diskenheden som 'Normal'.
4. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
5. Fra menuen Vis skal du vælge 'Avanceret-tilstand' for at få vist detaljerede oplysninger om lagringsenheden.
6. Klik på RAID 0-diskenheden i enhedsruden for at bekræfte, at det fungerer normalt. Status i oplysningsruden vises som 'Normal'.

FEJLBEHÆFTET MEDLEMSDREV

1. Kontroller, at systemet er slukket.
2. Erstat den fejlbehæftede harddisk med en ny, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 0-diskenhedens status som 'Failed' og anmoder dig om at trykke på Ctrl-I for at indtaste brugergrænsefladen.
4. Tryk på Ctrl-I for at åbne 'MAIN MENU'.
5. Vælg mulighed 2 i hovedmenuen for at 'Delete RAID Volume'.
6. Vælg i menuen 'DELETE VOLUME MENU' RAID 0-diskenheden med fejl vha. piletasterne op eller ned.
7. Tryk på 'Delete' for at slette diskenheden.
8. Tryk på 'Y' for at bekræfte sletningen.
9. Opret en ny RAID 0-diskenhed. Hvis den fejlbehæftede harddisk var en del af systemdiskenheden, får du også behov for at geninstallere operativsystemet.

## Forringet RAID 1-diskenhed

En RAID 1-diskenhed rapporteres forringet, når ét af dens medlemmer bliver fejlbehæftet eller frakoblet, og spejlingen af data går tabt. Dette resulterer i, at systemet kun kan anvende funktionsmedlemmet. For at genoprette dataspejlingen og gendanne datadublering henvises der til procedurerne nedenfor.
MANGLENDE MEDLEMSDREV

1. Kontroller, at systemet er slukket.
2. Tilslut den manglende harddisk igen.
3. Genstart systemet. Genopbygningen sker automatisk.

FEJLBEHÆFTET MEDLEMSDREV

1. Kontroller, at systemet er slukket.
2. Erstat den fejlbehæftede harddisk med en ny, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 1-diskenhedens status som 'Degraded'
4. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. I enhedsruden højreklikker du på den nye ikke-RAID-diskenhed og vælger 'Gendan på denne harddisk'.
7. Klik på RAID 1-diskenheden i enhedsruden. Status i oplysningsruden vises som ’Gendanner: % fuldført’. Når gendannelsen er afsluttet, viser status 'Normal'.

## Forringet RAID 1 og fejlbehæftet RAID 0-diskenhed (enkelt RAID-array)

Dette kan forekomme, når to RAID-diskenheder (0 og 1) findes på et enkelt RAID-array (se Matrix RAID-teknologi). En RAID 0-diskenhed rapporteres fejlbehæftet, og en RAID 1-diskenhed rapporteres forringet, når ét af dens medlemmer bliver fejlbehæftet eller frakoblet.
MANGLENDE MEDLEMSDREV

1. Kontroller, at systemet er slukket.
2. Tilslut den manglende harddisk igen.
3. Tænd for systemet. Under systemopstart, viser brugergrænsefladen til Intel® Matrix Storage Manager option ROM RAID 0-diskenhedens status som ’Normal’ og RAID-1-diskenhedens status som ’Rebuild’.
4. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. Klik på RAID 0-diskenheden i enhedsruden, hvorefter status vil blive vist som 'Normal' i informationsruden. Status for RAID 1-diskenheden vises 'Gendanner: % fuldført', når RAID 1-diskenheden vælges.
7. Når gendannelsen af RAID 1-diskenheden er afsluttet, vises status som 'Normal'.

MANGLENDE MEDLEMSDREV (OPERATIVSYSTEM ER PÅ RAID 1-DISKENHED ELLER IKKE-RAID HARDDISK)

1. Kontroller, at systemet er slukket.
2. Tilslut den manglende harddisk igen.
3. Tænd for systemet. Under systemopstart, viser brugergrænsefladen til Intel Matrix Storage Manager option ROM RAID 0-diskenhedens status som ’Normal’ og RAID-1-diskenhedens status som ’Rebuild’.
4. Når operativsystemet kører, skal du vælge Intel Matrix Storage Console fra menuen Start og klikke på bakkeikonet Intel Matrix Storage Manager.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. Klik på RAID 0-diskenheden i enhedsruden, hvorefter status vil blive vist som 'Normal' i informationsruden. Status for RAID 1-diskenheden vises 'Gendanner: % fuldført', når RAID 1-diskenheden vælges.
7. Når gendannelsen af RAID 1-diskenheden er afsluttet, vises status som 'Normal'.

FEJLBEHÆFTET MEDLEMSDREV (OPERATIVSYSTEM ER PÅ RAID 1-DISKENHED ELLER IKKE-RAID HARDDISK)

1. Kontroller, at systemet er slukket.
2. Erstat den fejlbehæftede harddisk med en ny, som har samme eller større kapacitet.
3. Tænd for systemet. Under systemopstart, viser brugergrænsefladen til Intel(R) Matrix Storage Manager option ROM RAID 1-diskenhedens status som 'Degraded', og RAID 0-diskenhedens status som ’Failed’.
4. Når operativsystemet kører, skal du vælge Intel Matrix Storage Console fra menuen Start og klikke på bakkeikonet Intel Matrix Storage Manager.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. Højreklik på RAID 0-diskenheden i enhedsruden, og vælg 'Slet diskenhed'. Guiden 'Slet diskenhed' fører dig gennem proceduren til sletning.
7. Vælg menuen 'Handlinger', og vælg menuen 'Oprette en diskenhed' for at oprette en ny diskenhed. Guiden 'Opret RAID-diskenhed' fører dig gennem proceduren til oprettelse.
8. Brug Windows* Diskhåndtering til at partitionere og formatere den nye RAID-diskenhed.
9. I enhedsruden højreklikker du på den nye ikke-RAID-diskenhed og vælger 'Gendan på denne harddisk'.
10. Klik på RAID 1-diskenheden i enhedsruden. Status i oplysningsruden vises som 'Gendanner: % fuldført’. Når gendannelsen er afsluttet, vises status som 'Normal'.

FEJLBEHÆFTET MEDLEMSDREV (OPERATIVSYSTEM PÅ RAID 0-DISKENHED)

1. Kontroller, at systemet er slukket.
2. Erstat den fejlbehæftede harddisk med en ny, som har samme eller større kapacitet.
3. Tænd for systemet. Under systemopstart, vises skærmbilledet til Intel Matrix Storage Manager option ROM RAID 0 diskenhedens status som 'Failed', og RAID 1 diskenhedens status som ’Degraded'.
4. Start ikke brugergrænsefladen til Intel Matrix Storage Manager option ROM.
5. Installer operativsystemet på den nye ikke-RAID-harddisk.
6. Under installationsproceduren bliver du anmodet om at trykke på F6 for at indlæse RAID-driveren.
7. Tryk på F6 for at installere RAID-driveren på den nye ikke-RAID-harddisk.
8. Efter installation af operativsystemet og RAID-driveren skal du åbne Windows Explorer for at identificere den nye partition på den nye harddisk og partitionen på den forringede RAID 1-diskenhed.
9. Kopier de data, du ønsker at bevare, fra den forringede RAID 1-diskenhed til den nye partition.
10. Hvis du ønsker at gendanne RAID-konfigurationen med RAID 0- og RAID 1-diskenheder, skal du fortsætte med de følgende trin.
11. Vælg Intel Matrix Storage Console i menuen Start.
12. Fra menuen Vis i Intel Matrix Storage Console skal du vælge 'Avanceret-tilstand' for at få vist detaljerede oplysninger om Intel Matrix Storage Console.
13. I enhedsruden i IMSM Storage Console skal du højreklikke på RAID 0-diskenheden i enhedsruden og vælge 'Slet diskenhed' i den menu, der vises.
14. Guiden 'Slet RAID-diskenhed' hjælper dig med at slette diskenheden.
15. Marker RAID 1-diskenheden, og slet den.
16. I menuen Handling skal du vælge undermenuen 'Opret RAID-diskenhed fra eksisterende harddisk' for at oprette en ny RAID 0-diskenhed.
17. Guiden 'Opret RAID-diskenhed fra eksisterende harddisk' hjælper dig med at oprette RAID 0-diskenheden. Sørg for, at diskenhedens størrelse er mindre end array-størrelsen, så det er muligt at oprette en anden diskenhed.
18. Opret en ny RAID 1-diskenhed.
19. Du har gendannet den oprindelige konfiguration.
20. Du kan efter behov flytte dine oprindelige RAID 1-data tilbage til denne nye RAID 1-diskenhed.

## Forringet RAID 5-diskenhed

En RAID 5-diskenhed rapporteres som 'Forringet', når ét af medlemmerne bliver fejlbehæftet eller frakoblet. Der henvises til den relevante procedure, hvis dette skulle ske.
MANGLENDE MEDLEMSDREV

1. Kontroller, at systemet er slukket.
2. Tilslut den manglende harddisk igen.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 5-diskenhedens status som ’Gendannet’.
4. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. Klik på RAID 5-diskenheden i enhedsruden. Status i oplysningsruden vises som ’Gendanner: % fuldført’. Når gendannelsen er afsluttet, vises status som 'Normal'.

FEJLBEHÆFTET MEDLEMSDREV

1. Kontroller, at systemet er slukket.
2. Erstat den fejlbehæftede harddisk med en ny harddisk, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 5-diskenhedens status som 'Degraded' .
4. Når operativsystemet kører, skal du vælge Intel Matrix Storage Console fra menuen Start og klikke på bakkeikonet Intel Matrix Storage Manager.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. I enhedsruden højreklikker du på den nye ikke-RAID-diskenhed og vælger 'Gendan på denne harddisk'.
7. Klik på RAID 5-diskenheden i enhedsruden. Status i oplysningsruden vises som ’Gendanner: % fuldført’. Når gendannelsen er afsluttet, vises status som 'Normal'.

## Fejlbehæftet RAID 5-diskenhed

En RAID 5-diskenhed rapporteres 'Fejlbehæftet', når mere end ét af dens medlemmer bliver fejlbehæftet. Følg nedenstående procedure, hvis dette skulle ske. Denne procedure sletter den fejlbehæftede RAID 5-diskenhed og opretter en ny RAID 5/diskenhed. Den gendanner ikke den fejlbehæftede RAID 5-diskenhed og dens data. Når den nye RAID 5-diskenhed er blevet oprettet, skal du gendanne dataene fra sikkerhedskopierne og installere evt. software, der var på RAID 5-diskenheden.
FEJLBEHÆFTEDE MEDLEMSDREV

1. Kontroller, at systemet er slukket.
2. Erstat de fejlbehæftede harddiske med nye harddiske, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 5-diskenhedens status som ’Failed'.
4. Tryk på Ctrl-I for at åbne 'MAIN MENU'.
5. Vælg mulighed 2 i hovedmenuen for at 'Delete RAID Volume'.
6. Vælg i menuen 'DELETE VOLUME MENU' RAID 5-diskenheden med fejl vha. piletasterne op eller ned.
7. Tryk på 'Delete' for at slette diskenheden.
8. Tryk på 'Y' for at bekræfte sletningen.
9. Opret en ny RAID 5-diskenhed.
10. Det kan også være nødvendigt at installere operativsystemet igen på den nye diskenhed og gendanne dataene fra sikkerhedskopier.

## Forringet RAID 10-diskenhed

En RAID 10-diskenhed rapporteres som 'Forringet', når ét af medlemmerne bliver fejlbehæftet eller frakoblet. Gendan diskenheden ved af følge den relevante procedure, hvis dette skulle ske.
MANGLENDE MEDLEMSDREV

1. Kontroller, at systemet er slukket.
2. Tilslut den manglende harddisk igen.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 10-diskenhedens status som 'Rebuild'.
4. Vælg, efter at operativsystemet er startet, Intel® Matrix Storage Console i menuen Start, eller klik på Intel Matrix Storage Manager bakkeikonet.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. Klik på den valgte diskenhed i enhedsruden. Status i oplysningsruden vises som 'Gendanner: % fuldført’. Når gendannelsen er afsluttet, vises status som 'Normal'.

FEJLBEHÆFTEDE MEDLEMSDREV

1. Kontroller, at systemet er slukket.
2. Erstat den fejlbehæftede harddisk med en ny harddisk, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 10-diskenhedens status som 'Degraded'.
4. Når operativsystemet kører, skal du vælge Intel Matrix Storage Console fra menuen Start og klikke på bakkeikonet Intel Matrix Storage Manager.
5. Fra menuen Vis skal du vælge 'Avanceret-tilstand' for at få vist detaljerede oplysninger om Intel Matrix Storage Console.
6. I enhedsruden højreklikker du på den nye ikke-RAID-diskenhed og vælger 'Gendan på denne harddisk'.
7. Klik på den valgte diskenhed i enhedsruden. Status i oplysningsruden vises som 'Gendanner: % fuldført’. Når gendannelsen er afsluttet, vises status som 'Normal'.

## Fejlbehæftet RAID 10-diskenhed

En RAID 10-diskenhed rapporteres som 'Fejlbehæftet', når mindst to af medlemmerne bliver fejlbehæftet eller frakoblet. Følg nedenstående procedure, hvis dette skulle ske. Denne procedure sletter den fejlbehæftede RAID 10-diskenhed og opretter en ny RAID 10-diskenhed Den gendanner ikke den fejlbehæftede RAID 10-diskenhed og dens data.
FEJLBEHÆFTEDE MEDLEMSDREV

1. Kontroller, at systemet er slukket.
2. Erstat de fejlbehæftede harddiske med nye harddiske, som har samme eller større kapacitet.
3. Tænd for systemet. Under systemopstart viser brugergrænsefladen til Intel Matrix Storage Manager option ROM RAID 10-diskenhedens status som 'Failed'.
4. Tryk på Ctrl-I for at åbne 'MAIN MENU'.
5. Vælg mulighed 2 i hovedmenuen for at 'Delete RAID Volume'.
6. Vælg i menuen 'DELETE VOLUME MENU' RAID 10-diskenheden med fejl vha. piletasterne op eller ned.
7. Tryk på 'Delete' for at slette diskenheden.
8. Tryk på 'Y' for at bekræfte sletningen.
9. Opret en ny RAID 10-diskenhed.
10. Du skal også installere operativsystemet igen på den nye diskenhed.

# Fejlfinding

## Systemkrav

For mere detaljerede oplysninger om de komponenter, der kræves til denne version af Intel® Matrix Storage Manager og om de understøttede operativsystemer, se den Readme-fil, der er installeret med softwaren, eller besøg Intel's supportwebsted for dette produkt.

## Teknisk support

For teknisk support og produktopdateringsinformation klik på menuen 'Hjælp', og vælg 'Support'. Når den vælges fra menuen 'Hjælp', viser dialogboksen 'Support' links til websteder, der indeholder produktopdateringer, teknisk support, dokumentation samt andre produktoplysninger. Linkene peger som standard på Intel's supportsider, men de kan være tilpasset af systemproducenten. Intel anbefaler, at du bruger de resourcer, der findes på supportsiderne, eller at du kontakter din systemleverandør direkte.

# Ordliste

INTEL STORAGE-FUNKTIONER
Intel Matrix Storage Manager | Serial ATA-lagringssoftware, der giver mulighed for strømfunktioner og forøget ydelse for mobile systemer, samt ydelse og beskyttelsesfunktioner på andre systemer.
Intel® Matrix Storage Manager option ROM | Option ROM er et kodemodul, der er bygget ind i System BIOS og understøtter RAID-diskenheder ved opstarten samt en brugergrænseflade til konfiguration og styring af RAID-diskenheder.
Matrix RAID | Software, der kan oprette, styre og anvende to uafhængige RAID-diskenheder i et enkelt RAID-array.
Intel® Matrix Storage Console | Den software, der giver administrationsgrænsefladen til Serial ATA AHCI- og RAID-subsystemer i understøttede operativsystemer.
Intel® Rapid Recover Technology | Teknologien gør det muligt at kopiere data fra en masterdisk til en gendannelsesdisk enten løbende eller efter anmodning. Opret en gendannelsesdiskenhed for at anvende denne teknologi.
RAID-TERMINOLOGI
Automatisk genopbygning | Gendannelsen af en RAID 1-, 5- eller 10-diskenhed i tilfælde af at der opstår fejl på et RAID-medlem, eller at det mangler. Hvis der findes en reserveharddisk, bruger programmet den automatisk til at erstatte den defekte harddisk. Automatisk genopbygning sker også, hvis et RAID 1-medlem fjernes og derefter igen indsættes for at genoprette spejlingen. RAID 0-diskenheder kan ikke anvende automatisk genopbygning.
Automatisk gendannelse | Processen til automatisk gendannelse af diskenheder, der er fejlbehæftet på grund af manglende disk. For RAID 0-diskenheder, hvis alle medlemsdiske er til stede, og diskenheden er fejlbehæftet, vil option ROM markere diskenheden som 'Fejlbehæftet'. For dublerende RAID-diskenheder, hvis de medlemsdiske, der sidst er blevet fjernet, erstattes og tilstrækkelig ikke-fejlbehæftede diske er til stede, vil diskenhedens status ændres til 'Forringet'.
Løbende opdatering | Når en gendannelsesdiskenhed anvender denne opdateringsform, kopieres dataene på masterdisken automatisk til gendannelsesdisken, så længe begge diske er tilsluttet til systemet.
RAID | Redundant Array of Independent Drives: RAID gør det muligt at distribuere data over flere harddiske for at opnå datadublering eller forbedre ydelsen ved datalagring.
RAID-array | En logisk gruppering af fysiske harddiske.
Masterdisk | Den harddisk, der er angivet som kildedisken for en gendannelsesdiskenhed.
Medlem | En harddisk anvendt i et RAID-array.
Opdatering efter anmodning | Når en gendannelsesdiskenhed bruger denne opdateringsform, kopieres dataene på masterdisken til gendannelsesdisken, når du anmoder om det. Kun ændringer siden den sidste opdatering kopieres.
RAID-diskenhed | En fast mængde plads i et RAID-array, der vises som en enkelt fysisk harddisk i operativsystemet. Hver RAID-diskenhed oprettes med et bestemt RAID-niveau til datadublering eller forbedring af ydelsen ved datalagring.
RAID-niveau | Et defineret sæt egenskaber anvendt på en RAID-diskenhed, som bestemmer, hvordan data lagres og styres for at forbedre ydelsen ved læsning/skrivning eller til at forbedre fejltolerancen.
RAID 0 (fordeling) | Dataene i RAID-diskenheden fordeles over array-medlemmerne. Fordeling opdeler data i enheder og distribuerer disse enheder over medlemmerne uden at oprette datadublering, men forbedrer ydelsen ved læsning/skrivning.
RAID 1 (spejling) | Dataene i RAID-diskenheden spejles over array-medlemmerne. Spejling er det udtryk, der anvendes til at beskrive hovedfunktionen for RAID 1, som skriver dublerede data til hvert medlem, hvorved der opnås datadublering og forøget fejltolerance.
RAID 5 (fordeling med paritet) | Dataene i RAID-diskenheden og pariteten fordeles over array-medlemmerne. Paritetsoplysninger skrives sammen med dataene i en roterende sekvens over medlemmerne i array'et. Dette RAID-niveau er foretrukken konfiguration til effektivitet, fejltolerance og ydelse.
RAID 10 (fordeling og spejling) | RAID-niveauet, hvor oplysninger fordeles over et to-disk array til systemydelse. Alle diskene i array'et har et spejl til fejltolerance. RAID 10 giver fordelene ved ydelse af RAID 0 og dublering af RAID 1. Der kræves imidlertid minimum fire harddiske.
Gendannelsesdisk | Den harddisk, der er angivet som destinationsdisken for en gendannelsesdiskenhed.
Gendannelsesdiskenhed | En diskenhed, der anvender Intel® Rapid Recover Technology-teknologi.
Metadata | Metadata means 'data om data' eller 'information om information'. For RAID-diskenheder er metadata oplysninger om den måde, hvorpå RAID-diskenheder lagrer bruger- og systemfiler på en RAID-diskenhed.
Overførsel | Konverteringen af et systems datalagerkonfiguration fra en ikke-RAID-konfiguration (gennemgang) til en RAID-konfiguration.
RAID-niveauoverførsel | Konverteringen af et systems datalagerkonfiguration fra et RAID-niveau til et andet.
Reserveharddisk | En Serial ATA-harddisk, der er markeret af RAID-softwaren som en disk, der automatisk kan fungere som mål for en automatisk genopbygning i tilfælde af, at der opstår fejl på et RAID-medlem, eller at det mangler. RAID niveau 0 kan ikke anvende reservediske. RAID niveau 1, 5 og 10 kan anvende en eller flere reservediske.
Initialisering af diskenhed | Processen med initialisering af pariteten for RAID 5-diskenheder eller sikring af, at hver datablok på den spejlede disk er identisk med den tilsvarende datablok på kildeharddisken(ene) for RAID 1- og RAID 10-diskenheder.
STORAGE-TERMINOLOGI
RAID Controller | RAID-controlleren opretter og styrer RAID-array'er og RAID-diskenheder til forbedring af ydelsen ved læsning/skrivning eller til at forbedre fejltolerancen.
Serial ATA Controller | Serial ATA Controller er integreret i I/O Controller Hub i systemet. Denne controller styrer Serial ATA-enheder og fungerer som deres brugergrænseflade til systemet.
AHCI | Advanced Host Controller Interface en brugergrænsefladespecifikation, som giver lagerdriveren mulighed for at aktivere avancerede Serial ATA-funktioner som f.eks. Indbygget indsætning af kommandoer i kø, indbygget hot plug og strømstyring.
Hot Plug | Den ubemærkede fjernelse og indsættelse af en Serial ATA-harddisk, når systemet tændes.
Indbygget indsætning af kommandoer i kø | En kommandoprotokol i Serial ATA, som tillader flere udestående kommandoer i en harddisk samtidig. Kommandoerne organiseres dynamisk for at forbedre harddiskens ydelse.
ATAPI-enhed | En lagerenhed med et parallelt interface, som f.eks. CD-ROM, CD-RW, DVD-ROM og tapedrev.
Serial ATA-harddisk | En harddisk med et interface, som sender data via en seriel protokol for at kommunikere med Serial ATA Controller.
eSATA | En ekstern SATA-harddisk.
Serial ATA-lagringssubsystem | Al den hardware og software i et system, som er relateret til lagring af data på Serial ATA-harddiske.
Serial ATA-overførselstilstand | Den hastighed som Serial ATA-controlleren og Serial ATA-harddisken anvender til at kommunikere med hinanden.
Harddiske med store sektorer | Serielle ATA-harddiske med en logisk sektorstørrelse på ½ KB. Disse harddiske kan have en fysisk sektorstørrelse på ½ KB, 1 KB, 2 KB eller 4 KB. Enhver kombination af disse drev kan bruges i et enkelt array. En diskenhed, der er oprettet med harddiske med store sektorer, vil have en logisk sektorstørrelse svarende til ½ KB og en fysisk sektorstørrelse svarende til den fysiske sektorstørrelse af den harddisk, der har den største fysiske sektorstørrelse i array'et. Se informationsruden i 'Avanceret tilstand' i Intel® Matrix Storage Console for at se de logiske og fysiske sektorstørrelser for en harddisk eller diskenhed.
SMART-hændelse | Self-Monitoring, Analysis and Reporting Technology: en åben standard til udvikling af harddiske og softwaresystemer, som automatisk overvåger en harddisk og rapporterer potentielle problemer.
Cache til skrivning til harddisk | En cache-hukommelse i en harddisk, som midlertidigt lagrer data, før disse data kopieres til permanent lager.
Cache til tilbageskrivning til diskenhed | Dette anvendes kun sammen med RAID 5. Funktionen til cache til tilbageskrivning understøttes af Intel Matrix Storage Manager Driver for at forbedre ydelsen ved læsning/skrivning af et RAID 5-array. Flere I/O-forespørgsler fra host grupperes til færre forespørgsler og skrivninger fra cachen til diskenhederne ved definerede intervaller. Cachen til tilbageskrivning kan aktiveres eller deaktiveres når som helst, uden at genstarte systemet.
Link Power Management | Serial ATA-controller's evne til at sætte Serial ATA-enheden i en lavere strømtilstand.
Asynkron meddelelse | Giver en ATAPI-enhed mulighed for at sende meddelelse til Serial ATA-controlleren, at enheden kræver handling.

# Juridiske oplysninger

Intel(R) er et varemærke eller registreret varemærke tilhørende Intel Corporation eller dets afdelinger i USA eller andre lande.
* Andre varemærker og navne kan være ejet af andre.