************************************************************
************************************************************
מסמך זה מפרט את ההליך להסרה ידנית של תוכנת מנהל ההתקן של Intel(R) Matrix Storage Manager ולהגדרה מחדש של תצורת המערכת לשימוש במנהל ההתקן המקורי של מערכת ההפעלה, לשם ניהול בקרי אחסון.

להשלמת הליך זה, הדפס תחילה מסמך זה לעיון. לאחר מכן, השלם את חלק 1, כדי לקבוע את מצב בקר ה- SATA. 
בהתאם למצב שנקבע בחלק 1, השלם את חלק 2א או את 2ב.

אזהרה: הגדרה מחדש של תצורת המערכת עלולה לגרום לאיבוד נתונים באמצעי אחסון RAID שבשימוש המערכת. הסרת מנהל ההתקן של Intel Matrix Storage Manager מכונן האתחול או מאמצעי האחסון RAID המשמש לאתחול, עשויה לדרוש התקנה מחדש של מערכת ההפעלה. כדי לשמור על שלמות הנתונים, גבה את כל הנתונים לפני שתמשיך. 

************************************************************
* חלק 1: קביעת מצב המערכת
************************************************************

השלבים להסרת תוכנה זו משתנים בהתאם למצב הפעולה של המערכת, RAID או AHCI.
מערכות ניידות אינן תומכות ב- RAID.

קבע את מצב המערכת על-ידי זיהוי אופן הצגת בקר ה- ATA הטורי ב- Device Manager (מנהל ההתקנים), על-ידי השלמת השלבים להלן:

1.  מהתפריט Start (התחלה):
    1א. עבור Windows* 2000, בחר Settings (הגדרות) ולאחר מכן בחר Control Panel (לוח הבקרה).
    1ב. עבור Windows* XP או מערכות הפעלה מתקדמת יותר, בחר Control Panel (לוח הבקרה).

2.  פתח את היישומון 'System' (מערכת) (ייתכן שתצטרך לבחור תחילה 'Switch to Classic View' (עבור לתצוגה קלאסית)).

3.  בחר את הכרטיסייה 'Hardware' (חומרה). 

4.  בחר בלחצן 'Device Manager' (מנהל ההתקנים).

5.  במנהל ההתקנים, חפש ערך בשם 'SCSI and RAID Controllers' (בקרי SCSI ו- RAID).
    אם ערך זה קיים, הרחב אותו וחפש אחד מהבקרים הבאים. אם ערך זה אינו קיים, המשך לשלב 6:

    - 'Intel(R) ESB2 SATA RAID Controller'
      אם הבקר לעיל קיים, המערכת היא מערכת ESB2 במצב RAID. המשך לשלב 2א להלן.
    
    - 'Intel(R) ICH7R/DH SATA RAID Controller'
      אם הבקר לעיל קיים, המערכת היא מערכת ICH7R/DH במצב RAID. המשך לשלב 2א להלן.

    - 'Intel(R) ICH7MDH SATA RAID Controller'
      אם הבקר לעיל קיים, המערכת היא מערכת ICH7MDH במצב RAID. המשך לשלב 2א להלן.

    - 'Intel(R) ICH8R/ICH9R/ICH10R/DO SATA RAID Controller'
      אם הבקר לעיל קיים, המערכת היא מערכת ICH8R/ICH9R/ICH10R/DO במצב RAID. המשך לשלב 2א להלן.

    - 'Intel(R) ICH8M-E/ICH9M-E SATA RAID Controller'
      אם הבקר לעיל קיים, המערכת היא מערכת ICH8M-E/ICH9M-E במצב RAID. המשך לשלב 2א להלן.
   
    - אם אף אחד מהבקרים לעיל אינו מופיע, המערכת אינה פועלת במצב RAID. המשך לשלב 6 להלן.

6.  במנהל ההתקנים, חפש ערך בשם 'IDE ATA/ATAPI controllers' (בקרי IDE ATA/ATAPI).
    אם ערך זה קיים, הרחב אותו וחפש אחד מהבקרים הבאים:

    - 'Intel(R) EP80579 SATA AHCI Controller'
      אם הבקר לעיל קיים, המערכת היא מערכת EP80579 במצב AHCI. המשך לשלב 2ב להלן.

    - 'Intel(R) ESB2 SATA AHCI Controller'
      אם הבקר לעיל קיים, המערכת היא מערכת ESB2 במצב AHCI. המשך לשלב 2ב להלן.

    - 'Intel(R) ICH7R/DH SATA AHCI Controller'
      אם הבקר לעיל קיים, המערכת היא מערכת ICH7R/DH במצב AHCI. המשך לשלב 2ב להלן.

    - 'Intel(R) ICH7M/MDH SATA AHCI Controller'
      אם הבקר לעיל קיים, המערכת היא מערכת ICH7M/MDH במצב AHCI. המשך לשלב 2ב להלן.

    - 'Intel(R) ICH8R/DH/DO SATA AHCI Controller'
      אם הבקר לעיל קיים, המערכת היא מערכת ICH8R/DH/DO במצב AHCI. המשך לשלב 2ב להלן.

    - 'Intel(R) ICH8M-E/M SATA AHCI Controller'
      אם הבקר לעיל קיים, המערכת היא מערכת ICH8M-E/M במצב AHCI. המשך לשלב 2ב להלן.

    - 'Intel(R) ICH9R/DO/DH SATA AHCI Controller'
      אם הבקר לעיל קיים, המערכת היא מערכת ICH9R/DO/DH במצב AHCI. המשך לשלב 2ב להלן.

    - 'Intel(R) ICH10R SATA AHCI Controller'
      אם הבקר לעיל קיים, המערכת היא מערכת ICH10R במצב AHCI. המשך לשלב 2ב להלן.

    - 'Intel(R) ICH9M-E/M SATA AHCI Controller'
      אם הבקר לעיל קיים, המערכת היא מערכת ICH9M-E/M במצב AHCI. המשך לשלב 2ב להלן.

    - 'Intel(R) ICH10D/DO SATA AHCI Controller'
      אם הבקר לעיל קיים, המערכת היא מערכת ICH10D/DO במצב AHCI. המשך לשלב 2ב להלן.
  
    - אם אף אחד מהבקרים לעיל אינו מופיע, המערכת אינה במצב AHCI. אין עוד מצבים הנתמכים על-ידי תוכנת Intel Matrix Storage Manager. המשך לשלב 7 להלן.

7.  נראה שהמערכת אינה פועלת במצב RAID או AHCI. אם אתה סבור שהמערכת פועלת במצב RAID או AHCI ואינך רואה אף אחד מהבקרים הרשומים לעיל, פנה ליצרן המערכת או למקום הרכישה לקבלת עזרה. לא תוכל להמשיך לשלב 2 להלן, עד לקביעת מצב המערכת.



************************************************************
* חלק 2א: מערכת במצב RAID
************************************************************

ניתן לבצע את ההליך שבסעיף זה רק במערכת הנמצאת במצב RAID. אל תמשיך בהליך זה, אלא אם כן השלמת את השלבים שבחלק 1 לעיל לקביעת מצב הפעולה של מערכת זו. לפני שתמשיך, הקפד לקרוא את האזהרות להלן.

אזהרות:
א. אם אמצעי אחסון RAID 0 נמחק, כל הנתונים באמצעי אחסון זה נמחקים לצמיתות. גבה את כל הנתונים הקריטיים, לפני שתמשיך. 

ב. אם אמצעי אחסון RAID המכיל מערכת הפעלה נמחק, יהיה צורך להתקין מחדש את מערכת ההפעלה.


1.  הקפד לקרוא ולהבין את האזהרות הרשומות לעיל.

2.  אתחל מחדש את המערכת.

3.  במהלך אתחול המערכת, שים לב אם מופיע מסך בשם 'Intel(R) Matrix Storage Manager option ROM'. אם כן, המשך בשלב 4 להלן. 
    אם לא, דלג על שלב 4 והמשך לשלב 5 להלן.     

4.  השלם הליך זה אם Intel Matrix Storage Manager option ROM מותקן:

    4א. כאשר תתבקש במהלך אתחול המערכת, היכנס לתוכנית ההתקנה של Intel Matrix Storage Manager option ROM על-ידי הקשה על Ctrl-I.
    4ב. בתוכנית ההתקנה, בחר באפשרות תפריט 2 כדי להיכנס לתפריט 'מחיקת אמצעי אחסון RAID'.
    4ג. באמצעות החצים למעלה ולמטה, בחר את אמצעי האחסון שברצונך למחוק.
    4ד. הקש 'Del' כדי למחוק את אמצעי האחסון הנבחר והקש 'כ' כדי לאשר את המחיקה. חזור על שלב זה כנדרש, כדי למחוק את כל אמצעי האחסון הקיימים. 
    4ה. צא מתוכנית ההתקנה.
    4ו. היכנס להגדרת ה- BIOS של המערכת (בדרך כלל על-ידי הקשה על 'F2' או על 'Delete', בעת אתחול המערכת).
    4ז. שנה את תצורת ה- IDE עבור בקר ה- ATA הטורי מ- 'RAID' ל- 'IDE'.
    4ח. שמור את השינויים וצא מהגדרת ה- BIOS של המערכת.

5.  השלם הליך זה אם Intel Matrix Storage Manager option ROM אינו מותקן:

    5א. היכנס להגדרת ה- BIOS של המערכת (בדרך כלל על-ידי הקשה על 'F2' או על 'Delete', בעת אתחול המערכת).
    5ב. שנה את תצורת ה- IDE עבור בקר ה- ATA הטורי מ- 'RAID' ל- 'IDE'.
    5ג. שמור את השינויים וצא מהגדרת ה- BIOS של המערכת.

6.  אתחל מחדש את המערכת.



************************************************************
* חלק 2ב: מערכת במצב AHCI
************************************************************

ניתן לבצע את ההליך שבסעיף זה רק במערכת הנמצאת במצב AHCI. אל תמשיך בהליך זה, אלא אם כן השלמת את השלבים שבחלק 1 לעיל לקביעת מצב הפעולה של מערכת זו. מומלץ לגבות את כל הנתונים החשובים, לפני שתמשיך. 

1.  אתחל מחדש את המערכת.

2.  היכנס להגדרת ה- BIOS של המערכת (בדרך כלל על-ידי הקשה על 'F2' או על 'Delete', בעת אתחול המערכת). 

3.  שנה את תצורת ה- IDE עבור בקר ה- ATA הטורי מ- 'AHCI' ל- 'IDE'.

4.  שמור את השינויים וצא מהגדרת ה- BIOS של המערכת.

5.  אתחל מחדש את המערכת. מערכת ההפעלה אמורה לפעול כמקודם.


הערה: אם תיתקל בקשיים כלשהם במהלך ביצוע שינויים אלה ב- BIOS של המערכת, פנה אל יצרן לוח האם או למקום הרכישה לקבלת עזרה.


************************************************************
Intel® הוא סימן מסחרי רשום של Intel Corporation או חברות הבת שלה בארצות הברית ובמדינות אחרות.

* מותגים ושמות אחרים עשויים להיות רכוש של אחרים.
