# סקירה של Intel® Matrix Storage Console

Intel Matrix Storage Console, יישום מבוסס *Windows, מייצג את ממשק המשתמש עבור כל רכיבי Intel® Matrix Storage Manager‏. Intel Matrix Storage Manager מספק יכולות ניהול משופרות ומידע מצב מפורט עבור ATA AHCI טורי ומערכות משנה RAID‏. יישום זה נתמך במערכות המשתמשות במעבד Intel® Pentium®‎, מעבד Intel® Core Duo או מעבד Intel® Xeon®‎ והכוללות אחד מבקרי האחסון של Intel הרשומים בטבלה 2. כדי ללמוד עוד אודות דרישות המערכת המלאות, עיין בקובץ Readme המותקן עם תוכנה זו או בקר באתר התמיכה של Intel עבור מוצר זה.
ניתן להציג את Intel Matrix Storage Console בשני מצבים: מצב בסיסי ומצב מתקדם. מצב בסיסי הוא תצוגה פשוטה המציגה פרטי התקן בצורה של הודעות מצב ואיורים. מצב מתקדם מספק אפשרויות נוספות עבור משתמשי קצה מנוסים יותר, לניהול תכונות מערכת המשנה לאחסון ולבחירת מדיניות המטמון של המערכת. באפשרותך לעבור ממצב למצב על-ידי בחירת האפשרות המתאימה בתפריט תצוגה.

## מצב בסיסי

מצב בסיסי מהווה תצוגה מפושטת של מערכת המשנה לאחסון באמצעות היישום Intel® Matrix Storage Manager‏. תצוגת המצב הבסיסי מציגה את מצב הכוננים הקשיחים ואיור של אמצעי האחסון RAID הנוכחי. במצב חריג, כגון כונן קשיח לא תקין או חסר, החלונית הימנית תכלול לחצן החלף לתצוגת מצב מתקדם שיפתח את המצב המתקדם, על מנת לנהל את הבעיה. כמו כן, באפשרותך לגשת לתצוגת מצב מתקדם על-ידי בחירת מצב מתקדם מהתפריט תצוגה. האיור להלן מראה מערכת RAID טיפוסית במצב בסיסי. ייתכן שתראה תצוגה אחרת, בהתאם לכונן שעליו מותקנת מערכת ההפעלה ולמספר אמצעֵי האחסון RAID הקיימים במערכת. אם מערכת אינה כוללת אמצעֵי אחסון RAID, יוצג מצב הכוננים הקשיחים.
איור 1. מצב בסיסי

## מצב מתקדם

מצב מתקדם מהווה תצוגה מפורטת יותר של מערכת המשנה לאחסון באמצעות היישום Intel® Matrix Storage Manager‏. המצב המתקדם מציג שילוב של תצוגה לוגית ותצוגה פיזית של הכוננים הקשיחים וכל אמצעי אחסון RAID נתמך שעשוי להימצא במערכת. התצוגה הלוגית מראה פרטים אודות מערכים ואמצעי אחסון RAID‏. התצוגה הפיזית מראה פרטים אודות הכוננים הקשיחים ואופן חיבורם זה לזה. האיור להלן מציג דוגמה לתצוגת מצב מתקדם עם ארבעה כוננים קשיחים. ישנם שני אמצעי אחסון, MyRAID5 ו- MyRAID10, המשתפים מערך בודד.
איור 2. מצב מתקדם
חלונית התקנים
החלונית מימין, הנקראת חלונית ההתקנים, מציגה את התצוגה הלוגית והתצוגה הפיזית של ההתקנים היוצרים את מערכת המשנה לאחסון מסוג ATA טורי. התקנים אלה יכללו כוננים קשיחים ATA טוריים נתמכים, כוננים קשיחים ATAPI נתמכים, אמצעֵי אחסון RAID נתמכים ואמצעי אחסון לשחזור הנמצאים במערכת.
חלונית מידע
בעת בחירת Intel Matrix Storage Manager בחלונית ההתקנים, בחלונית השמאלית, שנקראת חלונית המידע, מוצג מידע על ההתקן שנבחר. הפרמטרים עבור כל סוג התקן רשומים בטבלאות הבאות. אם פרמטר אינו חל על ההתקנים שבחרת, הוא אינו מוצג.

## שורת התפריטים

במצב בסיסי, שורת התפריטים כוללת שלושה תפריטים: קובץ, תצוגה ועזרה. תצוגת המצב המתקדם מספקת תפריט נוסף הנקרא פעולות, עבור אפשרויות נוספות לניהול אחסון.
תפריט קובץ
תפריט זה מספק אפשרויות בסיסיות, כגון שמירה והדפסה של דוח המערכת או יציאה מ- Intel® Matrix Storage Console‏.
תפריט תצוגה
התפריט תצוגה מספק אפשרויות למעבר בין מצב בסיסי ומצב מתקדם ולעדכון ידני של תצוגות אלה על-ידי בחירת רענון או הקשה על F5.
נוסף על כך, התפריט תצוגה מאפשר להציג את דוח המערכת, אשר מכיל מידע על המערכת, כמו גם מידע ספציפי ליישום. ניתן להדפיס או לשמור את דוח המערכת על-ידי לחיצה על הלחצן המתאים בתיבת הדו-שיח.
תפריט פעולות
תפריט זה, הזמין רק במצב מתקדם, מספק אפשרויות ליצירת אמצעֵי אחסון RAID ואמצעֵי אחסון לשחזור במערכת. תפריט זה מספק גם אפשרות לביצוע סריקה חוזרת לחיפוש התקני הכנס-הפעל, כדי לוודא שכל התקני האחסון טעונים בחלונית ההתקנים.
תפריט עזרה
האפשרות תוכן ואינדקס מפעילה קובץ עזרה זה. האפשרות תמיכה מספקת קישורים לאתרי אינטרנט המכילים עדכוני מוצרים, תמיכה טכנית, תיעוד ומידע אחר אודות מוצרים. כברירת מחדל, הקישורים פונים לדפי התמיכה של Intel, אך יצרן המערכת יכול להתאימם. האפשרות אודות מציגה את כרזת Intel Matrix Storage Console ואת מספר גרסת התוכנה המותקנת כרגע.

## תפריטים שנפתחים בלחיצה על לחצן העכבר הימני

במצב מתקדם, רכיבים אחדים של חלונית ההתקנים מספקים פעולות נוספות באמצעות תפריט הנפתח בלחיצה על לחצן העכבר הימני. לפרטים נוספים, עיין בסעיף אפשרויות Intel Matrix Storage Manager.

# סקירה של Intel® Matrix Storage Manager

היישום Intel Matrix Storage Manager משפר את הביצועים והאמינות של מערכות המשנה לאחסון במחשב. כדי לנהל את מערכות המשנה לאחסון, לחץ על התפריט התחלה והפעל את Intel® Matrix Storage Console‏. עם הפעלת המסוף, מהתפריט תצוגה בחר מצב בסיסי או מצב מתקדם, בהתאם לרמת הפרטים שברצונך לקבל.

חבילת התוכנה מורכבת מהרכיבים הבאים:

- מנהל התקן Intel® Matrix Storage Manager
- מנטר האירועים
- Intel Matrix Storage Manager option ROM

## מנהל התקן Intel® Matrix Storage Manager

מנהל ההתקן של Intel Matrix Storage Manager הוא תוכנה, אשר מתוכנן במיוחד לשיפור ביצועים ואמינות של מערכת משנה לאחסון. ניתן להתקין את מנהל ההתקן, המאושר על-ידי Microsoft Windows* Hardware Quality Labs‏ (WHQL), בכל מערכת שולחנית, ניידת או שרת נתמכת. התקנת התוכנה אוטומטית לחלוטין עבור כל ערכות השבבים ומערכות ההפעלה הנתמכות. מנהל ההתקן מותקן כחלק מתוכנת Intel Matrix Storage Manager‏.
לאחר ההתקנה, מנהל ההתקן מתושאל על-ידי הרכיבים האחרים של Intel Matrix Storage Manager, על מנת לנהל את מערכת המשנה לאחסון. השאילתות מקבלות מידע מפורט אודות בקר ATA טורי, התקן ATA טורי ו- RAID, יחד עם המצב של התקנים אלה. לאחר מכן, המידע מוצג ב- Intel Matrix Storage Console‏.

## מנטר האירועים

מנטר האירועים הוא שירות מערכת המותקן במערכת יחד עם היישום Intel® Matrix Storage Manager‏. כאשר הוא מותקן, שירות זה מופעל בכניסת המשתמש ופועל ברקע בזמן שהמערכת בשימוש. מנטר האירועים מתקשר עם מנהל ההתקן של Intel® Matrix Storage Manager, עם Intel® Matrix Storage Console ועם יישומון סמל מגש המערכת, כדי להבטיח שהמצבים של שלושת הרכיבים יהיו מסונכרנים וכדי לספק דיווחים על אירועים. כאשר מתרחש אירוע, מנטר האירועים גורם ליישומון סמל מגש המערכת להציג את סמל מגש המערכת של Intel Matrix Storage Manager, אשר מציג הודעת בלון או תיבת דו-שיח המתארים את האירוע. סוגי האירועים שיכולים להפעיל דיווח כוללים שינויי מצב של אמצעי אחסון RAID, שגיאת קלט/פלט (I/O) של כונן קשיח או אירוע SMART של כונן קשיח. כאשר אחד מאירועים אלה מתרחש, מנטר האירועים רושם את האירוע ביומן האירועים NT וביומן האירועים של Intel Matrix Storage Manager‏.
להלן רשימת אפשרויות זמינות, כאשר סמל מגש המערכת של Intel Matrix Storage Manager מדווח על אירוע. לחץ באמצעות לחצן העכבר הימני על סמל מגש המערכת כדי לגשת לאפשרויות:

- הפעלת Intel Matrix Storage Console‏: פתיחת Intel Matrix Storage Console כדי לספק מידע מצב ו/או בדיקה אודות האירוע.
- התעלמות מההתראה הנוכחית כרגע: הוראה למנטר האירועים להתעלם מהאירוע הנוכחי ולהסתיר את סמל מגש המערכת, עד לכניסת המשתמש הבאה או עד להתרחשות האירוע הבא.
- לא להציג הודעת הגנה על נתונים בהפעלה: אפשרות זו זמינה רק עבור הנחיות בלון שנועדו למידע בלבד. היא מסתירה את סמל מגש המערכת ומנטרלת את הצגתה של הודעה זו בעתיד.

## Intel® Matrix Storage Manager Option ROM

ה- option ROM ארוז בנפרד ואינו נמצא במערכות שאינן תומכות ב- RAID‏. ה- option ROM משולב בדרך כלל ב- BIOS של לוח האם, על מנת להגדיר את התצורה של אמצעי אחסון RAID, לפני אתחול מערכת ההפעלה.

# תכונות Intel® Matrix Storage Manager

להלן סקירה של התכונות העיקריות של Intel Matrix Storage Manager‏. בהתאם לרכזת בקר הקלט/פלט (I/O) שבשימוש המערכת ולחומרה המחוברת למערכת, תכונות מסוימות עשויות שלא להיות זמינות. להצגת רשימה מלאה של תכונות הזמינות עבור כל רכזת בקר I/O, בקר בדף התמיכה של ערכת שבבי Intel עבור מוצר זה.

## Intel® Rapid Recover Technology

טכנולוגיה זו משתמשת בתפקודיות RAID 1 (שיקוף) כדי להעתיק נתונים מכונן ראשי מצוין לכונן שחזור מצוין. הכונן הראשי וכונן השחזור חייבים לכלול 100% משטח הכונן הקשיח הזמין של מערך. כמו כן, רק אמצעי אחסון לשחזור אחד יכול להיות להימצא במערכת. באפשרותך לבחור אם ברצונך שנתוני הכונן הראשי יועתקו לכונן השחזור באופן רציף או לפי דרישה. שים לב שבעת יצירה של אמצעי אחסון לשחזור, לא ניתן להציג או להוסיף למערכת כל אמצעי אחסון RAID‏. לפרטים נוספים, עיין בסעיף 'יצירת אמצעי אחסון לשחזור' בקובץ עזרה זה.

- יתרונות: יתירות נתונים מלאה; שליטה גדולה יותר באופן העתקת נתונים בין הכונן הראשי לבין כונן השחזור; עדכונים מהירים של אמצעי האחסון (לכונן השחזור מועתקים רק שינויים שבוצעו בכונן הראשי מאז העדכון האחרון); ניתן להציג פריט של נתוני הכונן הקשיח באמצעות סייר *Windows‏.
- חיסרון: גודל קיבולת האחסון הוא כגודל הכונן הקטן ביותר בלבד.
- יישומים: הגנת נתונים קריטיים עבור מערכות ניידות; שחזור מהיר של הכונן הראשי למצב ברירת המחדל הקודם.

טבלה 1. תמיכת INTEL RAPID RECOVERY TECHNOLOGY בכל בקר אחסון של INTEL

רמת RAID | מספר כוננים | ICH8M | ICH9R ICH9DH ICH9DO | ICH9M | ICH9M-E | ICH10R ICH10D ICH10DO
שחזור | 2 (ראשי ושחזור) | כן | כן | כן | כן | כן

## טכנולוגיית RAID

RAID‏ (Redundant Array of Independent Drives - מערך יתיר של כוננים עצמאיים) מתייחס לכוננים קשיחים בלתי תלויים מרובים, המשולבים כדי ליצור מערך לוגי אחד. אם אמצעי אחסון RAID אחד או יותר נוצר במערך, מערכת ההפעלה אינה מזהה עוד כוננים קשיחים בודדים, אלא מזהה כל אמצעי אחסון ככונן קשיח לוגי אחד. RAID נועד בעיקר לשיפור ביצועי מערכת משנה לאחסון ולתמיכה בעמידות בפני תקלות. רמת ה- RAID מגדירה את אופן בניית הנתונים באמצעי האחסון, הכולל את הכוננים הקשיחים של המערך. Intel® Matrix Storage Manager תומך ב- RAID רמה 0 (פיזור), RAID רמה 1 (שיקוף), RAID רמה 5 (פיזור וזוגיות) וב- RAID רמה 10 (פיזור ושיקוף). כרגע לא נתמכות רמות אחרות של RAID‏. הטבלה להלן מציגה את מספר הכוננים הקשיחים שנתמכים באמצעי אחסון RAID עבור כל רמת RAID, בהתאם לבקר האחסון Intel שנמצא במערכת.
טבלה 2. תמיכת רמת RAID לכל בקר אחסון של INTEL

רמת RAID | מספר כוננים | ESB2 | ICH7R ICH7DH | ICH7MDH ICH7M | ICH8R ICH8DH ICH8DO | ICH8M-E | ICH8M | ICH9R ICH9DH ICH9DO | ICH9M ICH9M-E | ICH10R ICH10D ICH10DO
RAID 0 | 2 | כן | כן | כן | כן | כן | כן | כן | כן | כן
RAID 0 | 3 או 4 | כן | כן | לא | כן | לא | לא | כן | לא | כן
RAID 0 | 5 או 6 | כן | לא | לא | לא | לא | לא | כן | לא | כן
RAID 1 | 2 | כן | כן | כן | כן | כן | כן | כן | כן | כן
RAID 5 | 3 או 4 | כן | כן | לא | כן | לא | לא | כן | לא | כן
RAID 5 | 5 או 6 | כן | לא | לא | לא | לא | לא | כן | לא | כן
RAID 10 | 4 | כן | כן | לא | כן | לא | לא | כן | לא | כן

RAID 0 (פיזור)
RAID רמה 0 משלב שני כוננים קשיחים או יותר, באופן שכל הנתונים מחולקים לבלוקים ניתנים לניהול הנקראים רצועות. טבלה 2 מתארת את תרחישי השימוש עבור גודלי רצועות מותרים. הרצועות מפוזרות על פני פריטי המערך, שבו נמצא אמצעי האחסון RAID 0‏. שיטה זו משפרת את ביצועי הקריאה/כתיבה, בפרט עבור גישה סדרתית, על-ידי כך שהיא מאפשרת גישה לנתונים סמוכים מיותר מכונן קשיח אחד בו-זמנית. עם זאת, נתונים המאוחסנים באמצעי אחסון RAID 0 אינם יתירים. לכן, אם מתרחש כשל בכונן קשיח אחד, כל הנתונים באמצעי האחסון אובדים.

- יתרון: גישה לנתונים וביצועי אחסון משופרים; אין איבוד של קיבולת נתונים.
- חיסרון: אין יתירות נתונים (אם מתרחש כשל בכונן קשיח אחד, כל הנתונים באמצעי האחסון אובדים).
- יישומים: משמש בדרך כלל במחשבים שולחניים ובתחנות עבודה לאחסון נתונים ותוכנה עתירי ביצועים, שאינם קריטיים.

RAID 1 (שיקוף)
RAID רמה 1 משלב שני כוננים קשיחים, באופן שכל הנתונים נכתבים בו-זמנית על פני כל פריטי המערך שבו נמצא אמצעי האחסון RAID 1‏. במילים אחרות, הנתונים משתקפים על פני הכוננים הקשיחים של אמצעי האחסון RAID 1‏. פעולה זו יוצרת יתירות בזמן אמת של כל הנתונים בכונן הראשון, על-ידי יצירת תמונת מראה שלהם בכונן השני.

- יתרונות: יתירות נתונים מלאה; קצב העברת קריאה מוגדל.
- חסרונות: גודל קיבולת האחסון הוא כגודל הכונן הקטן ביותר בלבד; ירידה קלה בקצב העברת כתיבה.
- יישומים: משמש בדרך כלל בתחנות עבודה ובשרתים לאחסון נתונים קריטיים.

RAID 5 (פיזור עם זוגיות)
RAID רמה 5 משלב שלושה כוננים קשיחים או יותר, באופן שכל הנתונים מחולקים לבלוקים ניתנים לניהול הנקראים רצועות. RAID 5 משתמש בזוגיות, שיטה מתמטית לשחזור נתונים אבודים לכונן יחיד, אשר מגדילה את העמידות בפני תקלות. הנתונים והזוגיות מפוזרים בין פריטי המערך, ברצף סיבובי. בזכות פיזור הזוגיות, ניתן לבנות מחדש את הנתונים, לאחר החלפת כונן קשיח לא תקין בכונן חדש. במהלך בנייה מחדש של נתונים, העבודה הנוספת לחישוב הנתונים החסרים תפגע בביצועי הכתיבה לאמצעי האחסון. RAID 5 מתאים יותר לפונקציות קלט/פלט (I/O) קטנות יותר, מאשר לקבצים סדרתיים גדולים.

- יתרונות: יתירות נתונים מלאה; יעילות, חסינות מפני כשל וביצועים משופרים של מערך אחסון.
- חיסרון: נדרש זמן רב לבנייה מחדש וביצועים מופחתים במהלך בנייה מחדש.
- יישומים: בחירה טובה עבור שרתי קבצים ויישומים ועבור שרתי אינטרנט ואינטרא-נט.

RAID 10 (פיזור ושיקוף)
RAID רמה 10 משתמש בארבעה כוננים קשיחים כדי ליצור שילוב של RAID ברמות 0 ו- 1. הנתונים מפוזרים על פני מערך של שני דיסקים, היוצר רכיב RAID 0‏. כל אחד מהכוננים במערך RAID 0 עובר שיקוף בכונן במערך RAID 1‏. תצורה זו מספקת את יתרונות הביצועים של RAID 0 ואת היתירות של RAID 1‏.

- יתרונות: ביצועים משופרים ויתירות נתונים מלאה.
- חיסרון: נדרשים 4 כוננים קשיחים, כאשר 2 משמשים ליתירות, וכתוצאה מכך העלויות גדלות.
- יישומים: שרתים של מסדי נתונים המחייבים ביצועים גבוהים ועמידות לתקלות.

גודלי רצועות
גודל הרצועה מציין את הגודל של כל בלוק נתונים רציף לוגי שבשימוש באמצעי האחסון RAID 0‏, RAID 5 או RAID 10‏. גודל הרצועה מצוין בקילו-בתים. הטבלה הבאה מתארת את תרחישי השימוש עבור גודלי רצועות טיפוסיים.
טבלה 3. תרחישי שימוש עבור גודלי רצועות נתמכים

גודל רצועה | תיאור | רמות RAID
‎4 KB | הטוב ביותר עבור דגמים לשימוש מיוחד, הדורשים רצועות של ‎4 KB | RAID 0, 10
‎8 KB | הטוב ביותר עבור דגמים לשימוש מיוחד, הדורשים רצועות של ‎8 KB | RAID 0, 10
‎16 KB | הטוב ביותר עבור העברות סדרתיות | RAID 0, 5, 10
‎32 KB | טוב עבור העברות סדרתיות | RAID 0, 5, 10
‎64 KB | גודל רצועה טוב למטרות כלליות (ברירת מחדל עבור RAID 5, 10) | RAID 0, 5, 10
‎128 KB | הביצועים הטובים ביותר עבור רוב המחשבים השולחניים ותחנות העבודה (ברירת מחדל עבור RAID 0) | RAID 0, 5

## Intel® Matrix RAID Technology

Intel Matrix RAID Technology מאפשר ליצור שני אמצעי אחסון RAID בלתי תלויים, במערך RAID בודד. המערך יכול להיות מורכב מ- 2 עד 6 כוננים קשיחים ATA טוריים, בהתאם לרמת ה- RAID‏. אמצעי האחסון RAID הראשון תופס חלק מהמערך, ומשאיר מקום שבו ניתן ליצור את אמצעי האחסון השני.
Intel Matrix RAID Technology תומך בצירופי רמות RAID הבאים, כל עוד מספר זהה של כוננים קשיחים נמצא בשימוש עבור שני אמצעי האחסון:

- RAID 1 ו- RAID 0 של 2 כוננים
- RAID 0 ו- RAID 5 עם 3 עד 6 כוננים
- RAID 0 ו- RAID 0 של 4 כוננים
- RAID 5 ו- RAID 10 של 4 כוננים

## תכונות אחרות של Intel® Matrix Storage Manager

עיין בטבלה להלן לקבלת סקירה של תכונות מפתח אחרות שמסייעות בניהול מערכת המשנה לאחסון של המחשב. תכונות RAID נתמכות רק במערכות המשתמשות ברכזת בקר I/O המאופשרת ל- RAID‏.
טבלה 4. סקירה של תכונות התומכות בניהול אחסון

תכונה | תיאור
Intel® Matrix RAID Technology | יצירת עד שני אמצעי אחסון RAID בלתי תלויים, ניהולם ושימוש בהם, במסגרת מערך בודד. יצירת עד שלושה מערכי RAID בלתי תלויים, כל אחד עם שני כוננים קשיחים, בכל אחת משש יציאות ה- ATA הטוריות.
הגירה של רמת RAID | הגירה מ- RAID סוג 0, 1 ו- 10 אל RAID 5.
הרחבת קיבולת אמצעי אחסון RAID | הגדלת קיבולת אחסון הנתונים של אמצעי אחסון, על-ידי ניצול 100% משטח המערך הזמין באמצעי אחסון RAID 0‏, RAID 1‏, RAID 5 או RAID 10, או על-ידי הוספת כונן קשיח אחד או יותר לאמצעי אחסון RAID 0 או RAID 5‏.
RAID חילופי | סימון כונן קשיח אחד או יותר כיעד לבניות מחדש אוטומטיות.
אימות אמצעי אחסון RAID | זיהוי מקרי חוסר עקביות או נתונים פגומים באמצעי אחסון RAID 0‏, RAID 1‏, RAID 5 או RAID 10‏.
אימות ותיקון של אמצעי אחסון RAID | זיהוי ותיקון של מקרי חוסר עקביות או נתונים פגומים באמצעי אחסון RAID 1‏, RAID 5 או RAID 10‏.
ממשק בקר מארח מתקדם (AHCI) | שימוש בתכונות ATA טורי מתקדמות, כגון תור פקודות מקוריות וחיבור חם מקורי.
הצפנת נתונים | מאפשר המרה של נתונים, כדי שלא כל אחד יוכל לקרוא אותם. המפתח קובע את הרמה והמצב של הצפנת הנתונים. ב- Intel Matrix Storage Console מוצג מצב ההצפנה של אמצעי אחסון RAID ושחזור, כמו גם כוננים קשיחים מסוג RAID ולא RAID‏.
הגנה על כונן קשיח באמצעות סיסמה | אספקת אבטחה והגנה ברמה גבוהה על הנתונים בכונן הקשיח באמצעות סיסמה, תוך מניעת גישה של כל משתמש לא מורשה והבסת האקרים. באמצעות Intel Matrix Storage Console באפשרותך לבטל את הנעילה של כונן קשיח.
תמיכה בכונן עם סקטורים גדולים | מאפשרת להשתמש בכוננים קשיחים בעלי גודל סקטור לוגי של ‎½ KB וגודל סקטור פיזי של ‎½ KB‏, ‎1 KB‏, ‎2 KB‏ או ‎4 KB במערכת המשנה לאחסון.
מטמון כתיבה חזרה של אמצעי אחסון | משפר ביצועים על-ידי אחסון זמני של סקטורים של נתונים הנמצאים בשימוש תכוף לשם גישה מהירה יותר ופעולה אופטימלית של אמצעי אחסון RAID‏.

# מידע Intel® Matrix Storage Manager

עם פתיחת Intel® Matrix Storage Console, מוצגת תיבת הדו-שיח הראשית המספקת מידע אודות ההתקן בשתי חלוניות. בתצוגת מצב מתקדם, החלונית מימין, הנקראת חלונית ההתקנים, מציגה את התצוגה הלוגית והתצוגה הפיזית של ההתקנים היוצרים את מערכת המשנה לאחסון מסוג ATA טורי. התקנים אלה יכללו כוננים קשיחים ATA טוריים נתמכים, כוננים קשיחים ATAPI נתמכים, אמצעֵי אחסון RAID נתמכים ואמצעי אחסון לשחזור הנמצאים במערכת. החלונית מימין, הנקראת חלונית המידע, מציגה את המידע עבור ההתקן שנבחר. הפרמטרים עבור כל סוג התקן רשומים בטבלאות הבאות. אם פרמטר אינו חל על ההתקן שבחרת, הוא אינו מוצג.
טבלה 5. פרטי מערך (מצב RAID)

פרמטר | ערך
מצב | אין הגירות פעילות: לא מתרחשות הגירות או בניות מחדש.
בנייה מחדש: אמצעי אחסון RAID אחד או יותר עובר בנייה מחדש.
הוספת כוננים קשיחים: מנהל ההתקן של Intel® Matrix Storage Manager מוסיף פריט אחד או יותר ומעביר נתונים במערך.
החלפת כוננים קשיחים: אמצעי אחסון RAID אחד או יותר נבנה מחדש בכונן קשיח חילופי, כתוצאה מאירוע SMART בכונן קשיח באמצעי אחסון זה.
מאתחל: זוגיות אמצעי אחסון RAID מאותחלת, או שנתונים באמצעי אחסון RAID מאומתים או מאומתים ומתוקנים.
מטמון נתונים של כונן קשיח מאופשר | דיווח אם מטמון הנתונים מאופשר עבור כל הכוננים הקשיחים במערך.
גודל | ציון קיבולת המערך, בג'יגה-בתים.
שטח פנוי | ציון כמות השטח במערך שאמצעי האחסון RAID אינו משתמש בה. ניתן להשתמש בשטח פנוי כדי ליצור אמצעי אחסון RAID שני.
מספר כוננים קשיחים | דיווח על מספר הכוננים הקשיחים המהווים חלק מהמערך.
פריט כונן קשיח [1, 2, 3, 4, 5, 6] | ציון היצרן ומספר הדגם של כל כונן קשיח השייך למערך.
מספר אמצעֵי אחסון | ציון מספר אמצעֵי האחסון RAID במערך. אם מספר אמצעֵי האחסון שווה 1 וישנו שטח פנוי זמין, ניתן ליצור את אמצעִי האחסון RAID השני במערך.
פריט אמצעי אחסון [1, 2] | דיווח השם של כל אמצעי האחסון RAID במערך.

טבלה 6. פרטי אמצעי אחסון (מצב RAID)

פרמטר | ערך
מצב (אמצעי אחסון RAID) | רגיל: גישה מלאה לנתוני אמצעי האחסון.
נעול: ציון שחלק מהכוננים השייכים לאמצעי האחסון RAID נעולים וחלק לא נעולים. כדי לבטל נעילה של אמצעי האחסון, השתמש באפשרות של לחיצה באמצעות לחצן העכבר הימני כדי לבטל את הנעילה של כל הכוננים הנעולים.
כשל: עבור אמצעי אחסון RAID 0, פריט אחד או יותר חסר או כשל. עבור אמצעֵי אחסון RAID 1, שני הפריטים כשלו. עבור אמצעֵי אחסון RAID 5 או RAID 10, שני פריטים או יותר חסרים או כשלו. הערה: בתנאים מסוימים, עשוי להתקבל דיווח על פגיעה בביצועי אמצעי אחסון RAID 10, למרות ששני פריטים חסרים או כשלו.
פגיעה בביצועים: רק אמצעי אחסון RAID 1‏, RAID 5 ו- RAID 10 יכולים להיות במצב זה. מצב זה מציין שפריט כשל או חסר.
אירוע SMART‏: כונן קשיח חרג מרמת השגיאות שניתן לשחזר ודיווח על אירוע SMART‏.
בנייה מחדש: רק אמצעֵי אחסון RAID 5 ו- RAID 10 יכולים להיות במצב זה. מצב זה מציין שנתונים מועתקים לכונן מראה או חילופי ושיתירות הנתונים משוחזרת.
בהגירה: מצב זה מציין שנתונים מועברים לכונן קשיח או מערך שני ושאמצעי אחסון RAID נוצר.
מאמת: מציין שמתבצע אימות של נתונים באמצעי האחסון RAID‏.
מאתחל: זוגיות אמצעי אחסון RAID מאותחלת, או שנתונים באמצעי אחסון RAID מאומתים או מאומתים ומתוקנים.
מצב (אמצעי אחסון לשחזור) | התקדמות יצירת אמצעי אחסון: נתונים בכונן הראשי מועתקים לכונן השחזור.
עדכון רציף: נתונים בכונן הראשי מועתקים אוטומטית לכונן השחזור, כל עוד שני הכוננים מחוברים למערכת. נטרול המדיניות לעדכון רציף מחייבת אותך לבקש עדכונים באופן ידני, על-ידי לחיצה באמצעות לחצן העכבר הימני על אמצעי האחסון לשחזור ובחירה באפשרות עדכון אמצעי אחסון.
עדכון לפי דרישה: נתונים בכונן הראשי מועתקים לכונן השחזור בהתאם לדרישתך, על-ידי לחיצה באמצעות הלחצן הימני של העכבר על אמצעי האחסון ובחירת עדכון אמצעי אחסון. רק שינויים שבוצעו מאז תהליך העדכון האחרון מועתקים.
עודכן: רק אמצעֵי אחסון לשחזור המוגדרים למדיניות עדכון רציף יכולים להימצא במצב זה. נתונים בכונן השחזור תואמים לנתונים בכונן הראשי.
מחייב עדכון: רק אמצעֵי אחסון לשחזור המוגדרים למדיניות עדכון לפי דרישה יכולים להימצא במצב זה. נתונים בכונן השחזור אינם תואמים לנתונים בכונן הראשי.
כשל: שני הפריטים כשלו.
התקדמות עדכון אמצעי אחסון: נתונים בכונן הראשי מועתקים לכונן השחזור. רק שינויים שבוצעו מאז תהליך העדכון האחרון מועתקים.
התקדמות שחזור: נתונים בכונן השחזור מחליפים את כל הנתונים בכונן הראשי.
כונן ראשי לקריאה בלבד: בחרת באפשרות לגשת לקובצי הכונן הראשי באמצעות סייר *Windows, ההופכת את הכונן הראשי לכונן לקריאה בלבד.
כונן שחזור לקריאה בלבד: בחרת באפשרות לגשת לקובצי כונן השחזור באמצעות סייר *Windows, ההופכת את כונן השחזור לכונן לקריאה בלבד.
כונן ראשי חסר: הכונן הראשי שישמש ליצירת אמצעי האחסון לשחזור אינו מזוהה עוד.
כונן שחזור חסר: כונן השחזור שישמש ליצירת אמצעי האחסון לשחזור אינו מזוהה עוד.
מצב הצפנה | מופעל: אמצעי האחסון מוצפן וכל פריטי הכוננים הקשיחים מוצפנים. הערה: לכל הכוננים הקשיחים המהווים חלק מאמצעי האחסון RAID חייב להיות מצב הצפנה זהה בעת היצירה.
כבוי: אמצעי האחסון לא מוצפן וכל פריטי הכוננים הקשיחים לא מוצפנים.
כבוי (הצפנת כונן קשיח מעורבת): לפריטי הכוננים באמצעי האחסון RAID יש מצבי הצפנה שונים ולכן אמצעי האחסון נחשב לא מוצפן. כדי לשנות את מצב ההצפנה של אמצעי האחסון, שנה את מצב ההצפנה של כל פריטי הכוננים הקשיחים כדי לשקף מצב זהה.
שגיאות אימות | דיווח על מספר מקרי חוסר העקביות שנמצאו במהלך אימות נתונים של אמצעי אחסון RAID‏. דיווח זה תקף רק בזמן תהליך האימות או בזמן תהליך האימות והתיקון.
בלוקים עם שגיאות מדיה | דיווח על מספר הבלוקים עם שגיאות מדיה שנמצאו במהלך אימות נתונים של אמצעי אחסון RAID‏. דיווח זה תקף רק בזמן תהליך האימות או בזמן תהליך האימות והתיקון.
אמצעי אחסון מערכת | דיווח אם אמצעי האחסון מכיל קובצי מערכת הפעלה מוגנים.
מטמון כתיבה חזרה באמצעי אחסון מאופשר | דיווח אם תכונת מטמון הכתיבה חזרה מאופשרת עבור אמצעי האחסון.
רמת RAID | ציון רמת ה- RAID שבשימוש עבור אמצעי האחסון.
גודל רצועה | ציון הגודל של כל בלוק נתונים רציף לוגי שבשימוש באמצעי האחסון, עבור אמצעי אחסון RAID 0‏, RAID 5 ו- RAID 10‏. גודל הרצועה מצוין בקילו-בתים.
גודל | ציון הקיבולת הכוללת של אמצעי האחסון, בג'יגה-בתים.
מספר כוננים קשיחים | דיווח על מספר הכוננים הקשיחים שאמצעי האחסון כולל.
פריט כונן קשיח [1, 2, 3, 4, 5, 6] | עבור אמצעי אחסון RAID 0‏, RAID 1‏, RAID 5 ו- RAID 10, ציון היצרן ומספר הדגם של כל כונן קשיח שבשימוש באמצעי האחסון.
כונן קשיח ראשי | עבור אמצעי אחסון לשחזור, ציון היצרן ומספר הדגם של הכונן הראשי.
כונן קשיח לשחזור | עבור אמצעי אחסון לשחזור, ציון היצרן ומספר הדגם של כונן השחזור.
מערך אב | ציון שם המערך שמכיל אמצעי אחסון זה.

טבלה 7. פרטי כונן קשיח RAID (מצב RAID)

פרמטר | ערך
שימוש | פריט מערך: הכונן הקשיח צורף לכוננים אחרים כדי ליצור מערך הכולל אמצעֵי אחסון RAID‏. ניתן להציג את אמצעֵי האחסון RAID במערכות ההפעלה. עם זאת, את הכוננים הבודדים לא.
פריט מערך (ראשי): הכונן הקשיח הוא כונן המקור עבור אמצעי אחסון השחזור.
פריט מערך (שחזור): הכונן הוא כונן היעד עבור אמצעי אחסון השחזור.
כונן קשיח שאינו RAID‏: אין מטה-נתונים RAID בכונן הקשיח, והוא גלוי למערכת ההפעלה וזמין לשימושה.
ללא: הכונן הקשיח מכיל מטה-נתונים המונעים את הצגתו במערכת ההפעלה, אך הכונן הקשיח אינו פריט במערך.
מצב | רגיל: הכונן הקשיח נמצא ופועל כצפוי, ואינו נעול.
נעול: הכונן הקשיח מוגן בסיסמה. השתמש באפשרות הלחיצה באמצעות לחצן העכבר הימני כדי לבטל את נעילת הכונן הקשיח הנעול. הערה: אם חלק מהכוננים השייכים לאמצעי האחסון RAID נעולים וחלק לא נעולים, אמצעי האחסון יוצג כנעול.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
חסר: הכונן הקשיח אינו נמצא.
גרסה לא תואמת: הכונן הקשיח מכיל מטה-נתונים RAID המדווחים על גרסה שאינה תואמת לגרסה הנוכחית של תוכנת RAID‏.
כשל: מצב זה מציין מצב זהה למצב אירעה שגיאה. מצב זה יוצג ב- Intel Matrix Storage Console‏.
מצב הצפנה | מופעל: הכונן הקשיח מוצפן.
כבוי: הכונן הקשיח אינו מוצפן.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
מטמון נתונים של כונן קשיח מאופשר | דיווח אם מטמון הנתונים מאופשר עבור כל הכוננים הקשיחים במערך.
מספר אמצעֵי אחסון | ציון מספר אמצעֵי האחסון במערך.
פריט אמצעי אחסון [1, 2] | ציון השם של כל אמצעי אחסון שהכונן הקשיח שייך אליו.
מערך אב | ציון שם מערך ה- RAID שהכונן הקשיח שייך אליו.

טבלה 8. פרטי כונן קשיח שאינו RAID

פרמטר | ערך
שימוש | כונן קשיח שאינו RAID‏: כונן קשיח זה אינו בשימוש במערך או אמצעי אחסון RAID‏. כונן קשיח זה יכול לשמש כ- RAID חילופי או כהתקן לאחסון נתונים.
חילופי: כונן קשיח זה סומן ככונן יעד לבניות מחדש אוטומטיות.
שימוש לא ידוע בכונן קשיח: לא ניתן היה לקבוע את השימוש בכונן קשיח זה. הסיבה יכולה להיות חוסר תאימות בין גרסת תוכנה זו לבין תצורת הכונן הקשיח.
מצב | רגיל: הכונן הקשיח נמצא ופועל כצפוי.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
נעול: הכונן הקשיח מוגן בסיסמה. השתמש באפשרות הלחיצה באמצעות לחצן העכבר הימני כדי לבטל את נעילת הכונן הקשיח הנעול. הערה: אם כל הכוננים המהווים חלק מאמצעי האחסון RAID נעולים, הכונן לא יהיה גלוי וכל פריטי הכוננים יוצגו ככוננים קשיחים שאינם RAID‏.
כשל: מצב זה מציין מצב זהה למצב אירעה שגיאה. מצב זה יוצג ב- Intel Matrix Storage Console‏.
| מצב הצפנה | מופעל: הכונן הקשיח מוצפן.
כבוי: הכונן הקשיח אינו מוצפן.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
כונן קשיח של המערכת | ציון אם הכונן הקשיח מכיל קובצי מערכת הפעלה מוגנים.
גודל | ציון הקיבולת הכוללת של הכונן הקשיח, בג'יגה-בתים.

טבלה 9. פרטי כונן קשיח ATA טורי (מצב AHCI במערכות ניידות)

שם | תיאור
מצב | רגיל: הכונן הקשיח נמצא ופועל כצפוי.
נעול: הכונן הקשיח מוגן בסיסמה. השתמש באפשרות הלחיצה באמצעות לחצן העכבר הימני כדי לבטל את נעילת הכונן הקשיח הנעול. הערה: אם כל הכוננים המהווים חלק מאמצעי האחסון RAID נעולים, הכונן לא יהיה גלוי וכל פריטי הכוננים יוצגו ככוננים קשיחים שאינם RAID‏.
אירעה שגיאה: הכונן הקשיח חרג מסף השגיאות שניתן לשחזר. מצב זה יוצג בממשק המשתמש של Intel Matrix Storage Manager option ROM‏.
אירוע SMART‏: הכונן הקשיח חרג מסף השגיאות שניתן לשחזר ונמצא בסכנת כשל.
כשל: מצב זה מציין מצב זהה למצב אירעה שגיאה. מצב זה יוצג ב- Intel Matrix Storage Console‏.
יציאת התקן | ציון היציאה בבקר ה- ATA הטורי שאליה מחובר הכונן הקשיח.
מצב העברה ATA טורי נוכחי | ציון מצב ההעברה ATA הטורי בין בקר ה- ATA הטורי לבין הכונן הקשיח ATA הטורי. הערכים הטיפוסיים עבור פרמטר זה הם: דור 1: ‎150 Mbytes/s דור 2: ‎300 Mbytes/s.
דגם | ציון מספר הדגם של הכונן הקשיח.
מספר סידורי | ציון המספר הסידורי של יצרן הכונן הקשיח.
קושחה | ציון גרסת הקושחה שבתוך הכונן הקשיח.
תמיכה בתור פקודות מקוריות | ציון אם הכונן הקשיח תומך בתור פקודת מקוריות.
גודל | ציון הקיבולת הכוללת של הכונן הקשיח, בג'יגה-בתים.

# אפשרויות של Intel® Matrix Storage Manager

## מצב בסיסי - סקירת פעולות

באמצעות Intel® Matrix Storage Console ניתן לגשת לפעולות ניהול התכונות של Intel® Matrix Storage Manager‏. במצב בסיסי, בחלונית הימנית מוצגות פעולות שבשימוש נפוץ ובחלונית השמאלית ניתן מידע (מצב אמצעי אחסון, פרטים ואזהרות) ומוצג לחצן הפעולה הקשור לבחירה שבחלונית הימנית. הטבלה להלן מספקת תיאור של כל פעולה שנגישה דרך תפריטים אלה.

טבלה 10. אפשרויות חלונית ימנית הזמינות עבור אמצעי אחסון לשחזור בלבד

פעולה | תיאור
הצגת מצב כונן קשיח ואמצעי אחסון | בחירה באפשרות זו מספקת סקירה מהירה של מצב הכוננים הקשיחים ואמצעי האחסון, וכן את האפשרות לעבור לתצוגת מצב מתקדם.
שינוי מדיניות עדכון של אמצעי אחסון | בחירה באפשרות זו מאפשרת לשנות את מדיניות העדכון של אמצעי האחסון, על-ידי אפשור או נטרול של עדכונים רציפים. בחירה באפשרות נטרול עדכונים רציפים תעביר את אמצעי האחסון למדיניות עדכון לפי דרישה ויהיה עליך לבקש עדכונים ידנית על-ידי בחירה באפשרות עדכון אמצעי אחסון לשחזור. בחירה באפשרות אפשור עדכונים רציפים תגרום לעדכון אוטומטי של אמצעי האחסון.
גישה לקובצי כונן ראשי וגישה לקובצי כונן שחזור | אפשרויות אלה מאפשרות להציג קבצים בכונן הראשי או בכונן השחזור באמצעות סייר *Windows‏. בחירה באחת מאפשרויות אלה תגדיר את אמצעי האחסון לקריאה בלבד ולא תאפשר עדכונים של אמצעי האחסון. עם סיום הצגת הקבצים, בחר הסתרת קובצי כונן ראשי או הסתרת קובצי כונן שחזור כדי להסתיר קבצים ולהגדיר את אמצעי האחסון למדיניות עדכון לפי דרישה. לחילופין, בחר שינוי מדיניות עדכון של אמצעי אחסון כדי להסתיר קבצים ולהגדיר את אמצעי האחסון למדיניות עדכון רציף.
הסתרת קובצי כונן ראשי והסתרת קובצי כונן שחזור | אפשרויות אלה זמינות רק לאחר בחירה באפשרות לגשת לקובצי הכונן הראשי או כונן השחזור דרך סייר *Windows‏. בחירה באחת מאפשרויות אלה תאפשר את הכתיבה בכונן הקשיח ותאפשר עדכון לפי דרישה או רציף של אמצעי האחסון.
עדכון אמצעי אחסון לשחזור | אפשרות זו זמינה רק כאשר אמצעי האחסון מוגדר למדיניות עדכון לפי דרישה. בחירה באפשרות זו מעתיקה נתונים בכונן הראשי לכונן השחזור. רק שינויים שבוצעו מאז תהליך העדכון האחרון מועתקים.
שחזור נתונים לכונן ראשי | אפשרות זו זמינה רק לאחר אתחול מחדש של המערכת מכונן השחזור באמצעות ממשק המשתמש של Intel® Matrix Storage Manager option ROM‏. בחירה באפשרות זו תחליף את כל נתוני הכונן הראשי בנתונים מכונן השחזור.

## מצב מתקדם - סקירת פעולות

במצב מתקדם, Intel® Matrix Storage Console מספק שתי שיטות גישה לפעולות ניהול התכונות של Intel® Matrix Storage Manager‏: התפריט פעולות ותפריטים שנפתחים בלחיצה על לחצן העכבר הימני. התפריט פעולות מספק גישה לפעילות שבשימוש נפוץ, בעוד שהתפריטים שנגישים על-ידי לחיצה באמצעות לחצן העכבר הימני על פריטים הרשומים בחלונית ההתקנים, מספקים פעולות הספציפיות לאותו פריט. הטבלאות להלן מספקות תיאורים עבור כל פעולה שנגישה דרך תפריטים אלה.
טבלה 11. אפשרויות הזמינות מהתפריט פעולות

פעולה | תיאור
יצירת אמצעי אחסון RAID | השתמש באפשרות יצירה זו כדי ליצור אמצעי אחסון RAID, כאשר אינך רוצה לשמור נתונים בכונן קשיח קיים. ייעשה שימוש בשני כוננים קשיחים או יותר עבור אמצעי האחסון, בהתאם לרמת ה- RAID שבחרת. Intel® Matrix RAID Technology מאפשר ליצור שני אמצעי אחסון במערך. לשם כך, בחר קיבולת אמצעי אחסון נמוכה מהקיבולת הכוללת של המערך. פעולה זו תשאיר מקום ריק במערך עבור אמצעי האחסון RAID השני. אמצעי האחסון השני יתפוס אוטומטית את המקום הנותר במערך. Intel Matrix Storage Console יוצר רק את אמצעי האחסון RAID‏. אמצעי האחסון המתקבל אינו מחולק למחיצות ואינו מפורמט. השתמש בכלי העזר Microsoft Windows* Disk Management (ניהול דיסקים) כדי לחלק את אמצעי האחסון RAID החדש למחיצות וכדי לפרמט אותו. שים לב שעבור מערכות מאופשרות הצפנה, צריכים להיות זמינים לפחות שני כוננים קשיחים שאינם RAID עם מצבי הצפנה זהים לשם הפעלת האשף וכדי ליצור אמצעי אחסון RAID‏.
יצירת אמצעי אחסון RAID מכונן קשיח קיים | השתמש באפשרות יצירה זו כאשר ברצונך לשמור נתונים בכונן קשיח קיים ולהעתיק נתונים אלה לכונן קשיח נוסף אחד או יותר. שיטת יצירה זו, הנקראת הגירה, עשויה לארוך מספר שעות, בהתאם לקיבולת הכונן הקשיח ועומס העבודה של המערכת. לאחר השלמת האשף, תופיע תיבת דו-שיח שתציג את תהליך ההגירה. כדי לפתוח מחדש את תיבת הדו-שיח בכל נקודה במהלך תהליך ההגירה, לחץ באמצעות הלחצן הימני של העכבר על אמצעי האחסון המבצע את ההגירה ובחר הצגת התקדמות הגירה. רק תהליך הגירה אחד יכול להתבצע בכל פעם. אם ברצונך להמיר יותר מכונן נתונים אחד לאמצעי אחסון RAID, עליך להמירם בזה אחר זה. שים לב שעבור מערכות מאופשרות הצפנה, צריכים להיות זמינים לפחות שני כוננים קשיחים שאינם RAID עם מצבי הצפנה זהים לשם הפעלת האשף וכדי ליצור אמצעי אחסון RAID‏.
יצירת אמצעי אחסון לשחזור | השתמש באפשרות יצירה זו כאשר ברצונך ליצור אמצעי אחסון באמצעות Intel® Rapid Recover Technology‏. טכנולוגיה זו מעתיקה נתונים מכונן ראשי לכונן שחזור באופן רציף או לפי דרישה. הכונן הראשי וכונן השחזור חייבים לכלול 100% משטח הכונן הקשיח הזמין של מערך. כמו כן, רק אמצעי אחסון לשחזור אחד יכול להיות להימצא במערכת. שים לב שבעת יצירה של אמצעי אחסון לשחזור, לא ניתן להציג או להוסיף למערכת כל אמצעי אחסון RAID‏. כמו כן, עבור מערכות מאופשרות הצפנה, צריכים להיות זמינים לפחות שני כוננים קשיחים שאינם RAID עם מצבי הצפנה זהים לשם הפעלת האשף וכדי ליצור אמצעי אחסון RAID‏.
סריקה חוזרת לחיפוש התקני הכנס-הפעל | השתמש באפשרות זו כדי לזהות את הכוננים הקשיחים שנוספו או הוסרו. עם השלמת הסריקה, המידע המעודכן יוצג בתצוגה מצב מתקדם. פעולה זו מקבילה לאפשרות Scan for hardware changes (סרוק שינויים בחומרה) במנהל ההתקנים של Microsoft *Windows.

טבלה 12. אפשרויות הזמינות מתפריטים שנפתחים בלחיצה על לחצן העכבר הימני

פריט חלונית התקנים | תיאור
מערך | יצירת אמצעי אחסון: אפשרות זו זמינה רק אם המערך מורכב מאמצעי אחסון RAID שאינו כולל 100% משטח הכונן הקשיח במערך הזמין. לאחר מכן, באפשרותך להשתמש באפשרות זו כדי להפעיל את אשף יצירת אמצעי אחסון RAID, וליצור אמצעי אחסון RAID שני כדי להשתמש בשטח שנותר במערך. לפרטים נוספים, עיין בסעיף 'Intel Matrix RAID Technology' בקובץ עזרה זה.
אפשור/נטרול מטמון נתונים של כונן קשיח: תכונת מטמון נתונים של כונן קשיח נועדה לשפר ביצועים ונתמכת על-ידי כוננים קשיחים מסוימים. הפעלת מטמון הנתונים משפרת את הביצועים על-ידי אחסון זמני של נתונים, לפני כתיבתם לכונן הקשיח. החיסרון שבהפעלת מטמון הנתונים הוא שהנתונים בזיכרון המטמון עלולים לאבד במקרה של הפסקת חשמל למערכת. כדי לאפשר או לנטרל את מטמון הנתונים, לחץ באמצעות לחצן העכבר הימני על מערך ה- RAID ובחר אפשור מטמון נתונים של כונן קשיח או נטרול מטמון נתונים של כונן קשיח. הפעל מחדש את המחשב כדי להחיל את השינויים.
אמצעי אחסון RAID | מחיקת אמצעי אחסון: אפשרות זו מאפשרת למחוק אמצעי אחסון RAID קיים. אזהרה: בעת מחיקת אמצעי אחסון RAID, כל הנתונים בכל הכוננים הקשיחים המהווים חלק מאמצעי האחסון RAID נמחקים לצמיתות. בצע גיבוי של כל הנתונים החשובים, לפני מחיקת אמצעי האחסון.
שינוי אמצעי אחסון: אפשרות זו מאפשרת לבצע את השינויים הבאים באמצעי האחסון RAID‏: שינוי שם אמצעי אחסון, ביצוע הגירה של רמת RAID (כלומר, להגר מאמצעי אחסון RAID רמה 0, 1 או 10 לאמצעי אחסון RAID רמה 5), והרחבת קיבולת אמצעי האחסון על-ידי ניצול 100% משטח המערך הזמין או הוספה של כוננים קשיחים.
אימות נתוני אמצעי האחסון: אפשרות זו מאמתת את הנתונים באמצעי אחסון RAID 1‏. עם השלמת תהליך האימות, תיבת דו-שיח תציג את מספר שגיאות האימות ובלוקים עם שגיאות מדיה שנמצאו.
אימות ותיקון של נתוני אמצעי האחסון: אפשרות זו מאמתת ומתקנת את הנתונים באמצעי אחסון RAID 1‏. עם השלמת תהליך האימות והתיקון, תיבת דו-שיח תציג את מספר שגיאות האימות שנמצאו ותוקנו ואת מספר הבלוקים עם שגיאות מדיה שהוקצו מחדש.
אפשור/נטרול מטמון כתיבה חזרה של אמצעי אחסון: אפשור מטמון כתיבה חזרה של אמצעי אחסון משפר את התפוקה וההיענות של הקלט/פלט (I/O), אך עלול לצמצם את ההגנה על נתונים במקרה תקלה באספקת חשמל או במערכת. לשינוי אפשרות זו אין צורך באתחול מחדש. הערה: לשם הגנה על נתונים, מטמון כתיבה חזרה של אמצעי אחסון מנוטרל זמנית בעת הפעלה של אל פסק (UPS‏).
הצגת התקדמות יצירת אמצעי אחסון: אפשרות זו זמינה רק כאשר אמצעי אחסון חדש נמצא בתהליך יצירה. לאחר שתבחר באפשרות זו, תיפתח תיבת דו-שיח שתציג את אחוז השלמת תהליך היצירה כ- % הושלמו.
הצגת התקדמות הגירה: אפשרות זו זמינה רק כאשר מתבצעת הגירה. לאחר שתבחר באפשרות זו, תיפתח תיבת דו-שיח שתציג את אחוז השלמת תהליך ההגירה כ- % הושלמו.
שחזור אמצעי אחסון: אפשרות זו משחזרת אמצעי אחסון לאחר שהכונן הקשיח שגרם לכשל שוחזר פיזית, בתנאי שהתנאים הבאים מתקיימים: הכוננים הקשיחים (או הכונן הקשיח) שבמקור היוו חלק מאמצעי האחסון RAID שכשל, הותקנו מחדש. לא בוצעה גישה לנתונים שבכונן הקשיח בזמן הסרת הכונן הקשיח מהמערכת.
המרה לאמצעי אחסון לשחזור: אפשרות זו זמינה רק עבור אמצעי אחסון RAID 1 הכוללים 100% משטח הכונן הקשיח במערך. המערך חייב להיות מורכב מ- 2 כוננים קשיחים בלבד. לאחר המרת אמצעי אחסון RAID 1, הוא ישתמש ב- Intel® Rapid Recover Technology‏. לקבלת הוראות מפורטות לגבי ההליך שיש לבצע, עיין בסעיף 'אפשרויות המרה של אמצי אחסון'.
אמצעי אחסון לשחזור | מחיקת אמצעי אחסון: אפשרות זו מאפשרת למחוק אמצעי אחסון לשחזור קיים. אזהרה: בעת מחיקת אמצעי אחסון לשחזור, כל הנתונים בכונן הראשי וכונן השחזור נמחקים לצמיתות. בצע גיבוי של כל הנתונים החשובים, לפני מחיקת אמצעי האחסון.
שינוי אמצעי אחסון: אפשרות זו מאפשרת לבצע את השינויים הבאים באמצעי האחסון לשחזור: לשנות שם של אמצעי אחסון, להחליף כוננים ראשיים וכונני שחזור ולשנות מדיניות עדכון.
אימות נתוני אמצעי האחסון: אפשרות זו מאמתת את הנתונים באמצעי אחסון לשחזור. עם השלמת תהליך האימות, תיבת דו-שיח תציג את מספר שגיאות האימות ובלוקים עם שגיאות מדיה שנמצאו.
אימות ותיקון של נתוני אמצעי האחסון: אפשרות זו מאמתת ומתקנת את הנתונים באמצעי אחסון לשחזור. עם השלמת תהליך האימות והתיקון, תיבת דו-שיח תציג את מספר שגיאות האימות שנמצאו ותוקנו ואת מספר הבלוקים עם שגיאות מדיה שהוקצו מחדש.
אפשור/נטרול מטמון כתיבה חזרה של אמצעי אחסון: אפשור מטמון כתיבה חזרה של אמצעי אחסון משפר את התפוקה וההיענות של הקלט/פלט (I/O), אך עלול לצמצם את ההגנה על נתונים במקרה תקלה באספקת חשמל או במערכת. לשינוי אפשרות זו אין צורך באתחול מחדש. הערה: לשם הגנה על נתונים, מטמון כתיבה חזרה של אמצעי אחסון מנוטרל זמנית בעת הפעלה של אל פסק (UPS‏).
נטרול עדכון רציף: בחירה באפשרות זו תשנה את מדיניות העדכון למדיניות לפי דרישה. לאחר מכן, עליך לדרוש עדכונים ידנית על-ידי לחיצה באמצעות לחצן העכבר הימני ובחירה באפשרות עדכון אמצעי אחסון.
עדכון אמצעי אחסון: אפשרות זו זמינה רק כאשר אמצעי האחסון מוגדר למדיניות עדכון לפי דרישה. בחירה באפשרות זו מעתיקה נתונים בכונן הראשי לכונן השחזור. רק שינויים שבוצעו מאז תהליך העדכון האחרון מועתקים.
הצגת התקדמות עדכון אמצעי אחסון: אפשרות זו זמינה רק בעת יצירת אמצעי אחסון לשחזור חדש או בעת בחירה באפשרות עדכון אמצעי אחסון במדיניות העדכון לפי דרישה.
ביטול תהליך עדכון אמצעי אחסון: אפשרות זו זמינה רק בעת יצירת אמצעי אחסון לשחזור חדש או בעת בחירה באפשרות עדכון אמצעי אחסון במדיניות העדכון לפי דרישה.
שחזור נתונים לכונן ראשי: אפשרות זו זמינה רק לאחר אתחול מחדש של המערכת מכונן השחזור באמצעות ממשק המשתמש של Intel® Matrix Storage Manager option ROM‏. בחירה באפשרות זו תחליף את כל נתוני הכונן הראשי בנתונים הנמצאים בכונן השחזור.
הצגת התקדמות שחזור: אפשרות זו זמינה רק כאשר מתבצע שחזור לכונן הראשי. לאחר שתבחר באפשרות זו, תיפתח תיבת דו-שיח שתציג את אחוז השלמת תהליך השחזור כ- % הושלמו.
ביטול תהליך שחזור: אפשרות זו זמינה רק כאשר מתבצע שחזור לכונן הראשי. בחירה באפשרות זו תבטל את תהליך העתקת נתוני כונן השחזור לכונן הראשי.
גישה לקובצי כונן ראשי וגישה לקובצי כונן שחזור: אפשרויות אלה מאפשרות להציג קבצים בכונן הראשי או בכונן השחזור באמצעות סייר *Windows‏. בחירה באחת מאפשרויות אלה תגדיר את אמצעי האחסון לקריאה בלבד ולא תאפשר עדכונים של אמצעי האחסון. עם סיום הצגת הקבצים, בחר הסתרת קובצי כונן ראשי או הסתרת קובצי כונן שחזור כדי להסתיר קבצים ולהגדיר את אמצעי האחסון למדיניות עדכון לפי דרישה. לחילופין, בחר שינוי מדיניות עדכון של אמצעי אחסון כדי להסתיר קבצים ולהגדיר את אמצעי האחסון למדיניות עדכון רציף.
הסתרת קובצי כונן ראשי או הסתרת קובצי כונן שחזור: אפשרויות אלה זמינות רק לאחר בחירה באפשרות לגשת לקובצי הכונן הראשי או כונן השחזור דרך סייר *Windows‏. בחירה באחת מאפשרויות אלה תאפשר את הכתיבה בכונן הקשיח ותאפשר עדכונים של אמצעי האחסון.
המרה לאמצעי אחסון RAID 1‏: אפשרות זו מאפשרת להמיר אמצעי אחסון לשחזור לאמצעי אחסון RAID 1‏. לקבלת הוראות מפורטות לגבי ההליך שיש לבצע, עיין בסעיף 'אפשרויות המרה של אמצי אחסון'.
כונן קשיח RAID | הפעל נורית יציאה: אפשרות זו מאפשרת לזהות את היציאה שאליה מחובר הכונן הקשיח. לאחר איתורה, נורית היציאה תהבהב ותכבה אוטומטית. הערה: אפשרות זו זמינה רק עבור יציאות שבשימוש.
בטל נעילת כונן קשיח: אפשרות זו זמינה רק אם ישנם כוננים קשיחים נעולים. כוננים קשיחים נעולים מוצגים בחלונית ההתקנים עם סמל מנעול לצידם, ובחלונית המידע עם מצב "נעול". לחץ באמצעות לחצן העכבר הימני על כונן קשיח נעול ובחר בטל נעילת כונן קשיח מהתפריט. לאחר מכן תתבקש להזין סיסמה כדי לבטל את הנעילה של הכונן הקשיח שנבחר. כיום, Intel® Matrix Storage Console אינו מאפשר נעילה של כונן קשיח.
כונן קשיח שאינו RAID | סימון כחילופי: אזהרה: בעת סימון כונן קשיח שאינו RAID ככונן חילופי, כל הנתונים בכונן זה נמחקים לצמיתות. בצע גיבוי של כל הנתונים החשובים, לפני סימון כונן ככונן חילופי. תכונה זו מסמנת כוננים קשיחים ככונני יעד עבור בניות מחדש אוטומטיות. כדי לסמן כונן קשיח ככונן חילופי, בחלונית ההתקנים לחץ על אחד מהכוננים הקשיחים הרשומים ברשימת הכוננים הקשיחים שאינם RAID ובחר סימון כחילופי.
איפוס כונן קשיח לכונן שאינו RAID‏: ניתן לאפס רק כוננים קשיחים שאינם RAID המסומנים כבר ככונן חילופי. בחלונית ההתקנים, לחץ באמצעות הלחצן הימני של העכבר על הכונן הקשיח החילופי ברשימת הכוננים הקשיחים שאינם RAID ובתפריט שמופיע בחר איפוס כונן קשיח לכונן שאינו RAID‏. כונן זה, שהיה פריט במערך RAID, יהפוך לכונן שאינו RAID‏.
בנה מחדש לכונן קשיח זה: אפשרות זו זמינה רק כאשר ביצועיו של אמצעי אחסון RAID מסוג 1, 5 או 10 נפגעים עקב כשל באחד הכוננים, או כאשר הכונן הראשי של אמצעי אחסון לשחזור כושל או אובד. לקבלת הליכים מפורטים לשימוש באפשרות זו, עיין בסעיף 'שחזור נתונים לכונן ראשי' או בסעיף 'שחזור אמצעי אחסון RAID' בקובץ עזרה זה.
הפעל נורית יציאה: אפשרות זו מאפשרת לזהות את היציאה שאליה מחובר הכונן הקשיח. לאחר איתורה, נורית היציאה תהבהב ותכבה אוטומטית. הערה: אפשרות זו זמינה רק עבור יציאות שבשימוש.
בטל נעילת כונן קשיח: אפשרות זו זמינה רק אם ישנם כוננים קשיחים נעולים. כוננים קשיחים נעולים מוצגים בחלונית ההתקנים עם סמל מנעול לצידם, ובחלונית המידע עם מצב "נעול". לחץ באמצעות לחצן העכבר הימני על כונן קשיח נעול ובחר בטל נעילת כונן קשיח מהתפריט. לאחר מכן תתבקש להזין סיסמה כדי לבטל את הנעילה של הכונן הקשיח שנבחר. כיום, Intel® Matrix Storage Console אינו מאפשר נעילה של כונן קשיח.

## אפשרויות יצירה של אמצעי אחסון

כדי ליצור RAID או אמצעי אחסון לשחזור חדשים, בחר באחת האפשרויות בתפריט פעולות במצב מתקדם. הבחירה תפעיל אשף אשר ינחה אותך בהליך יצירת אמצעי האחסון. סקירה של כל אפשרות יצירת אמצעי אחסון ניתנת להלן. יצירת אמצעי אחסון אינה מחייבת התקנה מחדש של מערכת ההפעלה. כל היישומים והנתונים נותרים ללא שינוי. שים לב, עליך להיכנס כמנהל מערכת כדי ליצור אמצעי אחסון RAID או אמצעי אחסון לשחזור.
אזהרה: יצירת אמצעי אחסון מוחקת את כל הנתונים מכונן קשיח או כוננים קשיחים המשמשים ליצירת אמצעי האחסון ולא ניתן לשחזר נתונים אלה. שים לב להודעות אזהרה בכל אשף, המסבירות אילו כוננים קשיחים יימחקו, וגבה את כל הנתונים החשובים לפני יצירת אמצעי אחסון.
הערת אירוע SMART‏: לא תוכל ליצור אמצעי אחסון RAID אם אחד או יותר מהכוננים הקשיחים ATA הטוריים שבחרת עבור אמצעי האחסון RAID דיווחו על אירוע SMART‏. אם לדעתך אירוע ה- SMART לא יפריע לפעולה הרגילה של הכונן הקשיח, לחץ באמצעות הלחצן הימני של העכבר על הכונן הקשיח שמציג אירוע SMART ובחר איפוס אירוע SMART‏. לאחר מכן תוכל להשתמש בכונן זה כדי ליצור אמצעי אחסון RAID‏. פעולה זו אינה מומלצת, אלא אם כן הסיבה לאירוע ה- SMART מובנת לך.

מערכות מאופשרות הצפנה: ניתן לגשת לאשפי יצירת אמצעי האחסון רק אם זמינים במערכת לפחות שני כוננים קשיחים שאינם RAID עם מצב הצפנה זהה. כמו כן, ניתן ליצור אמצעי אחסון רק עם פריטי כוננים קשיחים שמצב ההצפנה שלהם זהה, בין אם מוצפן או לא מוצפן.
יצירת אמצעי אחסון לשחזור
אמצעי אחסון לשחזור משתמש ב- Intel® Rapid Recover Technology כדי להעתיק נתונים מכונן ראשי מסוים, בדרך כלל כונן המערכת, לכונן שחזור מסוים. הכונן הראשי וכונן השחזור חייבים לכלול 100% משטח הכונן הקשיח הזמין של מערך. כמו כן, רק אמצעי אחסון לשחזור אחד יכול להיות להימצא במערכת. כמו כן, בעת יצירה של אמצעי אחסון לשחזור, לא ניתן להציג או להוסיף למערכת כל אמצעי אחסון RAID‏.
בצע את השלבים להלן כדי ליצור אמצעי אחסון לשחזור. בזמן התהליך, תהיה לך אפשרות להעתיק נתוני כונן ראשי לכונן השחזור באופן רציף או לפי דרישה. בעת שימוש במדיניות עדכון רציף, שינויים הנערכים בכונן הראשי מועתקים אוטומטית לכונן השחזור, כאשר כונן השחזור מחובר ומקוון. בעת שימוש במדיניות העדכון לפי דרישה, מצב כונן השחזור מוגדר אוטומטית כלא מקוון. לכן, ניתן לשחזר את נתוני הכונן הראשי למצב קודם על-ידי העתקת הנתונים שעל כונן השחזור חזרה לכונן הראשי (להצגת הליך זה, עיין בסעיף 'החזרת נתוני הכונן הראשי למצב קודם' בקובץ עזרה זה).

1. ודא שלמערכת מחובר לפחות כונן קשיח ATA טורי אחד, בנוסף לכונן המערכת.
2. הפעל את *Microsoft Windows ופתח את Intel® Matrix Storage Console‏.
3. מהתפריט תצוגה, בחר מצב מתקדם.
4. מהתפריט פעולות, בחר יצירת אמצעי אחסון לשחזור. אשף יצירת אמצעי אחסון לשחזור ייפתח.
5. בצע את ההוראות באשף.
6. אם נעשה שימוש ב- 2 כוננים קשיחים ריקים ליצירת אמצעי האחסון לשחזור, אמצעי האחסון ייווצר עם השלמת האשף. אם אמצעי האחסון נוצר מכונן ראשי שיש עליו נתונים, תהליך יצירת אמצעי האחסון יתחיל עם השלמת האשף. כדי להציג את מצב ההגירה, לחץ באמצעות לחצן העכבר הימני על שם אמצעי האחסון בחלונית ההתקנים ובחר הצגת התקדמות יצירת אמצעי האחסון.

יצירת אמצעי אחסון RAID ממערכת מוכנה ל- RAID
במערכת מוכנה ל- RAID בקר ה- ATA הטורי מוגדר למצב RAID והיא כוללת כונן קשיח אחד לפחות ללא אמצעי אחסון RAID (כונן מעבר). במערכת ההפעלה צריך להיות מותקן Intel® Matrix Storage Manager installed‏. תצורות ה- RAID הבאות אפשריות (כדי לקבוע אילו רמות RAID נתמכות על-ידי המערכת שברשותך, עיין בטבלה 2 בקובץ עזרה זה):

- מערכת מוכנה ל- RAID עבור RAID 0 עם 2, 3, 4, 5 או 6 כוננים
- מערכת מוכנה ל- RAID עבור RAID 1 עם 2 כוננים
- מערכת מוכנה ל- RAID עבור RAID 5 עם 3, 4, 5 או 6 כוננים
- מערכת מוכנה ל- RAID עבור RAID 10 עם 4 כוננים

בצע את השלבים להלן כדי להמיר את המערכת למערכת RAID, על-ידי העברת נתונים מכונן המערכת הקיים לאמצעי אחסון RAID‏.

1. רשום את המספר הסידורי של הכונן הקשיח שממנו ברצונך להעביר את הנתונים וודא שהוא מחובר למערכת. תזדקק למספר הסידורי בהמשך ההליך, כדי לזהות כונן זה ככונן המקור.
2. חבר למערכת את הכוננים הקשיחים הנוספים מסוג ATA טורי, שישמשו כפריטי כוננים באמצעי האחסון. שים לב, הקיבולת של כוננים קשיחים אלה צריכה להיות שווה לקיבולת של הכונן הקשיח המשמש כמקור או גדולה ממנה.
3. הפעל את *Microsoft Windows ופתח את Intel® Matrix Storage Console‏.
4. מהתפריט תצוגה, בחר מצב מתקדם.
5. מהתפריט פעולות, בחר יצירת אמצעי אחסון RAID מכונן קשיח קיים. אשף יצירת אמצעי אחסון RAID מכונן קשיח קיים ייפתח.
6. בצע את ההוראות באשף. עם השלמת האשף, ההגירה תתחיל.
7. כדי להציג את מצב ההגירה, לחץ באמצעות לחצן העכבר הימני על שם אמצעי האחסון בחלונית ההתקנים ובחר הצגת התקדמות הגירה. עם השלמת ההגירה, הודעת סמל מגש מערכת תיפתח ובחלונית המידע יוצג מצב אמצעי האחסון כרגיל.
8. לאחר השלמת ההגירה, הפעל מחדש את המערכת. אם ביצעת הגירה לאמצעי אחסון RAID 0, השתמש בכלי העזר Disk Management (ניהול דיסקים) של *Microsoft Windows כדי ליצור מחיצות ולפרמט את השטח הריק שנוצר בעת שילוב הקיבולות של שני הכוננים הקשיחים. כמו כן, באפשרותך להשתמש בתוכנת צד-שלישי כדי להרחיב את המחיצות הקיימות בתוך אמצעי האחסון RAID‏.

אם ברשותך כונן קשיח יחיד שאינו כונן מערכת אשר מכיל תוכנית או נתונים אישיים, באפשרותך להשתמש בתכונת ההגירה כדי להשתמש בכונן קשיח זה ככונן המקור לאמצעי האחסון RAID‏.
יצירת אמצעי אחסון RAID מכוננים קשיחים ריקים
בצע את השלבים להלן כדי ליצור אמצעי אחסון RAID באמצעות כוננים קשיחים ATA טוריים ריקים, שאינם כונני מערכת:

1. חבר למערכת את הכוננים הקשיחים הנוספים מסוג ATA טורי, שישמשו כפריטי כוננים באמצעי האחסון.
2. הפעל את *Microsoft Windows ופתח את Intel® Matrix Storage Console‏.
3. מהתפריט תצוגה, בחר מצב מתקדם.
4. מהתפריט פעולות, בחר יצירת אמצעי אחסון RAID‏. אשף יצירת אמצעי אחסון RAID ייפתח.
5. בצע את ההוראות באשף. עם השלמת האשף, אמצעי האחסון ייווצר.

## אפשרויות המרה של אמצעי אחסון

המרת אמצעי אחסון אינה מחייבת התקנה מחדש של מערכת ההפעלה. כל היישומים והנתונים נותרים ללא שינוי. שים לב, עליך להיכנס כמנהל מערכת כדי לשנות אמצעי אחסון RAID או אמצעי אחסון לשחזור.
המרת אמצעי אחסון RAID מסוג 0, 1 או 10 לאמצעי אחסון RAID 5
תצורות ה- RAID הבאות אפשריות (כדי לקבוע אילו רמות RAID נתמכות על-ידי המערכת שברשותך, עיין בטבלה 2 בקובץ עזרה זה):

- RAID 1 עם 2 כוננים ל- RAID 5 עם 3, 4, 5 או 6 כוננים
- RAID 0 עם 2 כוננים ל- RAID 5 עם 3 או 4 כוננים
- RAID 0 עם 3 כוננים ל- RAID 5 עם 4, 5 או 6 כוננים
- RAID 10 עם 4 כוננים ל- RAID 5 עם 4, 5 או 6 כוננים

בצע את השלבים להלן כדי להגר מאמצעי אחסון RAID מסוג 0, 1 או 10 ל- RAID 5‏.

1. ודא שמחוברים למערכת לפחות 3 כוננים קשיחים SATA‏.
2. הפעל את *Microsoft Windows ופתח את Intel® Matrix Storage Console‏.
3. מהתפריט תצוגה, בחר מצב מתקדם.
4. לחץ באמצעות לחצן העכבר הימני על אמצעי האחסון שברצונך להמיר ובחר שינוי אמצעי אחסון.
5. אשף שינוי אמצעי אחסון RAID ייפתח.
6. בצע את ההוראות באשף. עם השלמת האשף, ההגירה תתחיל.
7. כדי להציג את מצב ההגירה, לחץ באמצעות לחצן העכבר הימני על שם אמצעי האחסון בחלונית ההתקנים ובחר הצגת התקדמות הגירה. עם השלמת ההגירה, הודעת סמל מגש מערכת תיפתח ובחלונית המידע יוצג מצב אמצעי האחסון כרגיל.

המרת אמצעי אחסון RAID 1 לאמצעי אחסון לשחזור
בצע את השלבים להלן כדי להמיר אמצעי אחסון RAID 1 קיים לאמצעי אחסון לשחזור:

1. מהתפריט תצוגה, בחר מצב מתקדם.
2. בחלונית ההתקנים, לחץ באמצעות לחצן העכבר הימני על שם אמצעי האחסון RAID 1 ובחר המרה לאמצעי אחסון לשחזור. תופיע הודעה המציינת שיש לאתחל תחילה את אמצעי האחסון RAID 1‏. לחץ על אישור כדי להתחיל בתהליך האתחול.
3. עם השלמת האתחול, לחץ שוב באמצעות לחצן העכבר הימני על שם אמצעי האחסון ובחר המרה לאמצעי אחסון לשחזור. אשף המרת אמצעי אחסון RAID ייפתח.
4. בצע את ההוראות באשף. עם השלמת האשף, אמצעי האחסון יומר.

המרת אמצעי אחסון לשחזור לאמצעי אחסון RAID 1
בצע את השלבים להלן כדי להמיר אמצעי אחסון לשחזור לאמצעי אחסון RAID 1‏:

1. מהתפריט תצוגה, בחר מצב מתקדם.
2. בחלונית ההתקנים, לחץ באמצעות לחצן העכבר הימני על שם אמצעי האחסון לשחזור ובחר המרה לאמצעי אחסון RAID 1. אשף המרת אמצעי אחסון לשחזור ייפתח.
3. בצע את ההוראות באשף. עם השלמת האשף, אמצעי האחסון יומר.

## אפשרויות הרחבת קיבולת של אמצעי אחסון

באמצעות Intel Matrix Storage Console ניתן להגדיל את הקיבולת של אמצעי אחסון RAID קיימים, בשתי שיטות:

1. ניצול 100% משטח מערך זמין. אפשרות זו זמינה רק אם אמצעי אחסון RAID0‏, RAID1‏, RAID 5 ו/או RAID10 קיים ואם ישנו שטח זמין במערך הקיים.
2. הוספת פריט או פריטי כוננים קשיחים. אפשרות זו זמינה רק אם אמצעי אחסון RAID0 ו/או RAID5 קיים ואם לפחות כונן קשיח אחד שאינו RAID זמין, מחובר למערכת ומתאים לסוג החיבור הפנימי או החיצוני של פריטי הכוננים הקשיחים הקיימים. לא ניתן להוסיף כונן קשיח חיצוני לאמצעי אחסון הכולל פריטי כוננים קשיחים פנימיים.

האפשרויות המתוארות לעיל אינן יכולות להתקיים בו-זמנית ואשף שינוי אמצעי האחסון RAID מגביל לבחירה יחידה. כדי להשלים הגירה, כולל הגירה ברמת RAID, יהיה עליך לעבור דרך תהליך שינוי אמצעי האחסון כמספר הפעמים שיידרש. הרחבת קיבולת אמצעי אחסון אינה מחייבת התקנה מחדש של מערכת ההפעלה.

ניצול 100% משטח מערך זמין
בצע את השלבים להלן כדי להגדיל את קיבולת אמצעי האחסון, על-ידי ניצול 100% משטח המערך הזמין:

1. מהתפריט תצוגה, בחר מצב מתקדם.
2. בחלונית ההתקנים, לחץ באמצעות לחצן העכבר הימני על שם אמצעי האחסון RAID ובחר שינוי אמצעי אחסון. אשף שינוי אמצעי אחסון RAID ייפתח.
3. בצע את ההוראות באשף. בתיבת הדו-שיח שינוי אמצעי אחסון, בחר באפשרויות הרחבת קיבולת אמצעי אחסון וניצול 100% משטח מערך זמין. עם השלמת האשף, תתחיל ההגירה של אמצעי האחסון.

הוספת פריט או פריטי כוננים קשיחים
בצע את השלבים להלן כדי להגדיל את קיבולת אמצעי האחסון, על-ידי הוספת פריטי כוננים קשיחים:

1. מהתפריט תצוגה, בחר מצב מתקדם.
2. בחלונית ההתקנים, לחץ באמצעות לחצן העכבר הימני על שם אמצעי האחסון RAID ובחר שינוי אמצעי אחסון. אשף שינוי אמצעי אחסון RAID ייפתח.
3. בצע את ההוראות באשף. בתיבת הדו-שיח שינוי אמצעי אחסון, בחר באפשרויות הרחבת קיבולת אמצעי אחסון והוספת פריט או פריטי כוננים קשיחים. בתיבת הדו-שיח הבאה, בחר כונן קשיח זמין או כוננים קשיחים זמינים להוספה לאמצעי האחסון הקיים. אם המערכת מאופשרת הצפנה, ודא שלפריטי הכוננים הקשיחים שנבחרו מצב הצפנה זהה לזה של אמצעי האחסון. עם השלמת האשף, תתחיל ההגירה של אמצעי האחסון.

# פתרון בעיות

## דרישות מערכת

לקבלת מידע מפורט יותר אודות הרכיבים הנדרשים עבור גרסה זו של Intel® Matrix Storage Console ועל מערכות ההפעלה הנתמכות, עיין בקובץ Readme המותקן יחד עם תוכנה זו, או בקר באתר התמיכה של Intel עבור מוצר זה.

## אמצעי אחסון לשחזור

הנושאים בסעיף זה חלים רק על אמצעי אחסון לשחזור. הם מסבירים כיצד להחליף כונן שחזור או ראשי, או להחזיר נתונים בכונן ראשי למצב קודם.

- החלפת כונן שחזור
- החלפת כונן ראשי
- החזרת נתוני הכונן הראשי למצב קודם

החלפת כונן שחזור
אם כונן השחזור מתקלקל או מוסר מהמערכת ואובד, יהיה עליך להתקין כונן שחזור חדש ולבנות מחדש את אמצעי האחסון לשחזור לאותו כונן חדש.

1. כבה את המערכת וחבר כונן קשיח ATA טורי חדש, שישמש ככונן השחזור החדש.
2. הפעל את המערכת.
3. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel® Matrix Storage Manager‏.
4. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
5. כדי להתחיל בתהליך הבנייה מחדש, תחת כוננים קשיחים שאינם RAID, לחץ באמצעות לחצן העכבר הימני על הכונן הקשיח החדש ובחר בנה מחדש לכונן קשיח זה.
6. כדי להציג את התקדמות הבנייה מחדש, לחץ באמצעות לחצן העכבר הימני על אמצעי האחסון לשחזור ובחר הצגת התקדמות עדכון אמצעי אחסון. עם השלמת הבנייה מחדש, הודעת סמל מגש מערכת תיפתח ובמצב אמצעי האחסון תוצג מדיניות העדכון שהוגדרה לאמצעי האחסון לשחזור לפני הסרת כונן השחזור המקורי.

החלפת כונן ראשי
אם הכונן הראשי מתקלקל או מוסר מהמערכת ואובד, יהיה עליך להתקין כונן ראשי חדש ולבנות מחדש את אמצעי האחסון לשחזור לאותו כונן חדש.

1. כבה את המערכת וחבר כונן קשיח ATA טורי חדש, שישמש ככונן הראשי החדש.
2. הפעל את המערכת. המערכת תאתחל אוטומטית מכונן השחזור.
3. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
4. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
5. כדי להתחיל בתהליך הבנייה מחדש, תחת כוננים קשיחים שאינם RAID, לחץ באמצעות לחצן העכבר הימני על הכונן הקשיח החדש ובחר בנה מחדש לכונן קשיח זה.
6. כדי להציג את התקדמות הבנייה מחדש, לחץ באמצעות לחצן העכבר הימני על אמצעי האחסון לשחזור ובחר הצגת התקדמות עדכון אמצעי אחסון. עם השלמת הבנייה מחדש, הודעת סמל מגש מערכת תיפתח ובמצב אמצעי האחסון תוצג מדיניות העדכון שהוגדרה לאמצעי האחסון לשחזור לפני הסרת הכונן הראשי המקורי. הכונן הראשי החדש יוגדר אוטומטית ככונן מערכת ההפעלה.

החזרת נתוני הכונן הראשי למצב קודם
אם אמצעי האחסון לשחזור מוגדר למדיניות עדכון לפי דרישה, באפשרותך להחזיר נתוני כונן ראשי למצב שבו היו בסופו של התהליך האחרון של עדכון אמצעי האחסון. אפשרות זו שימושית במיוחד כאשר מזוהה וירוס בכונן הראשי או שאורחים משתמשים במערכת שלך.

1. הפעל מחדש את המערכת. במהלך אתחול המערכת, לחץ על Ctrl-I כדי להיכנס לממשק המשתמש של Intel® Matrix Storage Manager option ROM‏.
2. ב- 'MAIN MENU' (תפריט ראשי) בחר 'Recovery Volume Options' (אפשרויות אמצעי אחסון לשחזור).
3. בתפריט 'Recovery Volume Options', בחר 'Enable Only Recovery Disk' (אפשר דיסק שחזור בלבד) כדי לאתחל מכונן השחזור.
4. צא מ- option ROM והפעל את *Microsoft Windows‏.
5. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
6. אפשרות 1: תצוגת מצב מתקדם

- מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
- בחלונית ההתקנים, לחץ באמצעות לחצן העכבר הימני על אמצעי האחסון לשחזור ובחר שחזור נתונים לראשי, כדי להתחיל בתהליך השחזור.
- כדי להציג את התקדמות השחזור, לחץ באמצעות לחצן העכבר הימני על אמצעי האחסון לשחזור ובחר הצגת התקדמות שחזור. עם השלמת ההגירה, הודעת סמל מגש מערכת תיפתח ומדיניות עדכון אמצעי האחסון תחזור למצב שהיה לפני שהכונן הראשי לא היה מקוון. כל שינוי בנתונים ייכתב כעת לכונן הראשי.
- מהתפריט תצוגה, בחר מצב בסיסי, כדי להציג תצוגה פשוטה של מערכת המשנה לאחסון.
- בחר שחזור נתונים לכונן ראשי בחלונית הימנית ולאחר מכן לחץ על שחזור נתונים לכונן ראשי בחלונית השמאלית, כדי להתחיל בתהליך השחזור. התקדמות השחזור תוצג בחלונית השמאלית, עד להשלמת התהליך. כל שינוי בנתונים ייכתב כעת לכונן הראשי.
- כדי להציג את התקדמות השחזור, לחץ באמצעות לחצן העכבר הימני על אמצעי האחסון לשחזור ובחר הצגת התקדמות שחזור. עם השלמת ההגירה, הודעת סמל מגש מערכת תיפתח ומדיניות עדכון אמצעי האחסון תחזור למצב שהיה לפני שהכונן הראשי לא היה מקוון. כל שינוי בנתונים ייכתב כעת לכונן הראשי.

## אמצעי אחסון RAID

ההוראות בסעיף זה חלות רק על אמצעי אחסון RAID‏. אם מתקבל דיווח מ- Intel® Matrix Storage Manager על פגיעה בביצועים או על כשל של אמצעי אחסון RAID, ייתכן שניתן יהיה לשחזר את אמצעי האחסון. אם לא ניתן לבצע שחזור, עליך ליצור מחדש את אמצעי האחסון RAID ולשחזר נתונים ידנית מגיבוי. לשחזור תצורת ה- RAID, עיין בסעיף הבא המתייחס לדיווח על בעיה ב- RAID‏.

- כשל באמצעי אחסון RAID 0
- פגיעה בביצועים של אמצעי אחסון RAID 1
- פגיעה בביצועים של אמצעי אחסון RAID 1 ואמצעי אחסון RAID 0 לא תקין (מערך RAID בודד)
- פגיעה בביצועים של אמצעי אחסון RAID 5
- כשל באמצעי אחסון RAID 5
- פגיעה בביצועים של אמצעי אחסון RAID 10
- כשל באמצעי אחסון RAID 10

כשל באמצעי אחסון RAID 0
דיווח על כשל באמצעי אחסון RAID 0 מתקבל כאשר אחד מהפריטים שבו אינו תקין או מנותק. אם אחד מתרחישים אלה מתרחש, לא ניתן לגשת לאמצעי האחסון RAID 0 או לנתונים שבו. ניתן לשחזר את אמצעי האחסון RAID 0 אם פריט נותק, אך לא ניתן לשחזרו אם אחד הפריטים כשל.
פריט כונן חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Normal' עבור אמצעי האחסון RAID 0‏.
4. כאשר מערכת ההפעלה פועלת, מהתפריט התחלה בחר Intel® Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון RAID 0 בחלונית ההתקנים, כדי לוודא שהוא פועל בצורה תקינה. בחלונית המידע יוצג המצב רגיל.

כשל בפריט כונן

1. ודא שהמערכת כבויה.
2. החלף את הכונן הקשיח שכשל בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Failed' (כשל) עבור אמצעי האחסון RAID 0 ויבקש להקיש Ctrl-I כדי להיכנס לממשק המשתמש.
4. הקש Ctrl-I כדי להיכנס ל- 'MAIN MENU' (תפריט ראשי).
5. בתפריט הראשי, בחר את האפשרות השנייה, 'Delete RAID Volume' (מחיקת אמצעי אחסון RAID‏).
6. ב- 'DELETE VOLUME MENU', (תפריט מחיקת אמצעי אחסון) בחר את אמצעי האחסון RAID 0 שכשל, באמצעות מקשי החצים למעלה ולמטה.
7. הקש על המקש Delete כדי למחוק את אמצעי האחסון.
8. לחץ על 'Y' (כן) כדי לאשר את המחיקה.
9. צור אמצעי אחסון RAID 0 חדש. אם הכונן הקשיח שכשל היווה חלק מאמצעי אחסון המערכת, יהיה עליך גם להתקין מחדש את מערכת ההפעלה.

פגיעה בביצועים של אמצעי אחסון RAID 1
דיווח על פגיעה בביצועים של אמצעי אחסון RAID 1 מתקבל כאשר אחד מהפריטים שבו כשל או מנותק ושיקוף נתונים אבד. כתוצאה מכך, המערכת יכולה להשתמש רק בפריט המתפקד. כדי ליצור מחדש שיקוף נתונים ולשחזר את יתירות הנתונים, עיין בהליכים הבאים.
פריט כונן חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל מחדש את המערכת. הבנייה מחדש תתרחש אוטומטית.

כשל בפריט כונן

1. ודא שהמערכת כבויה.
2. החלף את הכונן הקשיח שכשל בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Degraded' עבור אמצעי האחסון RAID 1‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר בנה מחדש לכונן קשיח זה.
7. לחץ על אמצעי האחסון RAID 1 בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

פגיעה בביצועים של אמצעי אחסון RAID 1 ואמצעי אחסון RAID 0 לא תקין (מערך RAID בודד)
תקלה זו עשויה להתרחש כאשר ישנם שני אמצעי אחסון RAID‏ (0 ו- 1) במערך RAID בודד (ראה Intel® Matrix RAID Technology‏). דיווח על כשל באמצעי אחסון RAID 0 ופגיעה בביצועים של RAID 1 מתקבל כאשר אחד מהפריטים כשל או מנותק.
פריט כונן חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Normal' עבור אמצעי האחסון RAID 0 ומצב 'Rebuild' עבור אמצעי האחסון RAID 1‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון RAID 0 בחלונית ההתקנים ובחלונית המידע יוצג המצב רגיל. בעת בחירת אמצעי אחסון RAID 1, המצב של אמצעי האחסון RAID 1 יהיה בנייה מחדש: % הושלמו.
7. עם השלמת הבנייה מחדש של אמצעי האחסון RAID 1, מצב אמצעי האחסון יהיה רגיל.

פריט כונן חסר (מערכת הפעלה על אמצעי אחסון RAID 1 או כונן קשיח שאינו RAID)

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Normal' (רגיל) עבור אמצעי האחסון RAID 0 ומצב 'Rebuild' (בנייה מחדש) עבור אמצעי האחסון RAID 1‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון RAID 0 בחלונית ההתקנים ובחלונית המידע יוצג המצב רגיל. בעת בחירת אמצעי אחסון RAID 1, המצב של אמצעי האחסון RAID 1 יהיה בנייה מחדש: % הושלמו.
7. עם השלמת הבנייה מחדש של אמצעי האחסון RAID 1, מצב אמצעי האחסון יהיה רגיל.

כשל בפריט כונן (מערכת הפעלה על אמצעי אחסון RAID 1 או כונן קשיח שאינו RAID)

1. ודא שהמערכת כבויה.
2. החלף את הכונן הקשיח שכשל בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Degraded' (פגיעה בביצועים) עבור אמצעי האחסון RAID 1 ומצב 'Failed' (כשל) עבור אמצעי האחסון RAID 0‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. בחלונית ההתקנים, לחץ באמצעות הלחצן הימני של העכבר על אמצעי האחסון RAID 0 ובחר מחיקת אמצעי אחסון. אשף מחיקת אמצעי האחסון ינחה אותך בהליך המחיקה.
7. כדי ליצור אמצעי אחסון חדש, בחר את התפריט פעולות ובחר יצירת אמצעי אחסון חדש. אשף יצירת אמצעי אחסון RAID ינחה אותך בהליך היצירה.
8. השתמש ב- Microsoft Windows* Disk Management (ניהול דיסקים) כדי לחלק את אמצעי האחסון RAID החדש למחיצות וכדי לפרמט אותו.
9. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר בנה מחדש לכונן קשיח זה.
10. לחץ על אמצעי האחסון RAID 1 בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

כשל בפריט כונן (מערכת הפעלה נמצאת על אמצעי אחסון RAID 0)

1. ודא שהמערכת כבויה.
2. החלף את הכונן הקשיח שכשל בכונן חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Failed' (כשל) עבור אמצעי האחסון RAID 1 ומצב 'Degraded' (פגיעה בביצועים) עבור אמצעי האחסון RAID 1‏.
4. אל תפעיל את ממשק המשתמש של Intel Matrix Storage Manager option ROM (אל תקיש Ctrl-I).
5. התקן את מערכת ההפעלה בכונן הקשיח החדש שאינו RAID‏.
6. במהלך הליך ההתקנה, תתבקש להקיש F6 כדי לטעון את מנהל ההתקן של RAID‏.
7. הקש F6 כדי להתקין את מנהל ההתקן של RAID בכונן החדש שאינו RAID‏.
8. לאחר התקנת מערכת ההפעלה ומנהל ההתקן של RAID, פתח את סייר *Windows כדי לזהות את המחיצה החדשה הנמצאת בכונן הקשיח החדש ואת המחיצה שנמצאת באמצעי האחסון RAID 1 שביצועיו נפגעו.
9. העתק למחיצה החדשה את הנתונים שברצונך להרחיק מאמצעי האחסון RAID 1 שביצועיו נפגעו.
10. אם בכוונתך לשחזר את תצורת ה- RAID באמצעי האחסון RAID 0 ו- RAID 1, המשך בשלבים הבאים.
11. מהתפריט התחלה, בחר Intel Matrix Storage Console.
12. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
13. בחלונית ההתקנים, לחץ באמצעות הלחצן הימני של העכבר על אמצעי האחסון RAID 0 ובחר מחיקת אמצעי אחסון מהתפריט שמופיע.
14. האשף 'מחיקת אמצעי אחסון RAID' יסייע לך למחוק את אמצעי האחסון.
15. בחר את אמצעי האחסון RAID 1 ומחק את אמצעי האחסון.
16. בתפריט פעולות, בחר את תפריט המשנה יצירת אמצעי אחסון RAID מכונן קשיח קיים כדי ליצור אמצעי אחסון RAID 0 חדש.
17. האשף יצירת אמצעי אחסון RAID מכונן קשיח קיים יסייע לך ליצור את אמצעי האחסון RAID 0‏. ודא שגודל אמצעי האחסון קטן מגודל המערך, על מנת ליצור אמצעי אחסון נוסף.
18. צור אמצעי אחסון RAID 1 חדש.
19. שחזרת את התצורה המקורית.
20. העבר את הנתונים הרצויים מ- RAID 1 המקורי לאמצעי אחסון RAID 1 חדש זה, אם תרצה.

פגיעה בביצועים של אמצעי אחסון RAID 5
דיווח על פגיעה בביצועים באמצעי אחסון RAID 5 מתקבל כאשר אחד מהפריטים שבו כשל או מנותק. במקרה זה, עיין בהליך המתאים להלן.
פריט כונן חסר

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Rebuild' (בנייה מחדש) עבור אמצעי האחסון RAID 5‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון RAID 5 בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

כשל בפריט כונן

1. ודא שהמערכת כבויה.
2. החלף את הכונן הקשיח שכשל בכונן קשיח חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Degraded' (פגיעה בביצועים) עבור אמצעי האחסון RAID 5‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר בנה מחדש לכונן קשיח זה.
7. לחץ על אמצעי האחסון RAID 5 בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

כשל באמצעי אחסון RAID 5
דיווח על כשל באמצעי אחסון RAID 5 מתקבל כאשר אחד או יותר מהפריטים שבו אינו תקין. במקרה זה, בצע את ההליך המוצג להלן. הליך זה מוחק את אמצעי האחסון RAID 5 שכשל ויוצר אמצעי אחסון RAID 5 חדש; ההליך אינו משחזר את אמצעי האחסון RAID 5 שכשל ואת הנתונים שבו. לאחר יצירת אמצעי האחסון RAID 5 החדש, עליך לשחזר את הנתונים מגיבויים ולהתקין את התוכנות שהיו באמצעי האחסון RAID 5 המקורי.
כשל בפריטי כוננים

1. ודא שהמערכת כבויה.
2. החלף את הכוננים הקשיחים שכשלו בכוננים קשיחים חדשים, בעלי קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Failed' (כשל) עבור אמצעי האחסון RAID 5‏.
4. הקש Ctrl-I כדי להיכנס ל- 'MAIN MENU' (תפריט ראשי).
5. בתפריט הראשי, בחר את האפשרות השנייה, 'Delete RAID Volume' (מחיקת אמצעי אחסון RAID‏).
6. ב- 'DELETE VOLUME MENU', (תפריט מחיקת אמצעי אחסון) בחר את אמצעי האחסון RAID 5 שכשל, באמצעות מקשי החצים למעלה ולמטה.
7. הקש על המקש Delete כדי למחוק את אמצעי האחסון.
8. לחץ על 'Y' (כן) כדי לאשר את המחיקה.
9. צור אמצעי אחסון RAID 5 חדש.
10. ייתכן שיהיה עליך להתקין מחדש את מערכת ההפעלה באמצעי האחסון החדש, ולשחזר את הנתונים מגיבויים.

פגיעה בביצועים של אמצעי אחסון RAID 10
דיווח על פגיעה בביצועים באמצעי אחסון RAID 10 מתקבל כאשר אחד מהפריטים שבו כשל או מנותק. במקרה זה, שחזר את אמצעי האחסון על-ידי ביצוע ההליך המתאים להלן.
פריטי כוננים חסרים

1. ודא שהמערכת כבויה.
2. חבר מחדש את הכונן הקשיח החסר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Rebuild' (בנייה מחדש) עבור אמצעי האחסון RAID 10‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. לחץ על אמצעי האחסון הנבחר בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

כשל בפריטי כוננים

1. ודא שהמערכת כבויה.
2. החלף את הכונן הקשיח שכשל בכונן קשיח חדש, בעל קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel Matrix Storage Manager option ROM יציג מצב 'Degraded' (פגיעה בביצועים) עבור אמצעי האחסון RAID 10‏.
4. כאשר מערכת ההפעלה פועלת, מהתפריט התחלה בחר Intel Matrix Storage Console, או לחץ על סמל מגש המערכת Intel Matrix Storage Manager‏.
5. מהתפריט תצוגה, בחר מצב מתקדם, כדי להציג תצוגה מפורטת של מידע האחסון של ההתקן.
6. בחלונית ההתקנים, לחץ באמצעות הלחצן הימני של העכבר על הכונן הקשיח החדש שאינו RAID ובחר בנה מחדש לכונן קשיח זה.
7. לחץ על אמצעי האחסון הנבחר בחלונית ההתקנים. בחלונית המידע יוצג המצב בנייה מחדש: % הושלמו. עם השלמת הבנייה מחדש, מצב אמצעי האחסון יהיה רגיל.

כשל באמצעי אחסון RAID 10
דיווח על כשל באמצעי אחסון RAID 10 מתקבל כאשר לפחות שני פריטים כשלו. במקרה זה, בצע את ההליך המוצג להלן. הליך זה מוחק את אמצעי האחסון RAID 10 שכשל ויוצר אמצעי אחסון RAID 10 חדש. הליך זה אינו משחזר את אמצעי האחסון RAID 10 שכשל ואת הנתונים שבו.
כשל בפריטי כוננים

1. ודא שהמערכת כבויה.
2. החלף את הכוננים הקשיחים שכשלו בכוננים קשיחים חדשים, בעלי קיבולת שווה או גדולה יותר.
3. הפעל את המערכת. במהלך אתחול המערכת, ממשק המשתמש של Intel® Matrix Storage Manager option ROM יציג מצב 'Failed' (כשל) עבור אמצעי האחסון RAID 10‏.
4. הקש Ctrl-I כדי להיכנס ל- 'MAIN MENU' (תפריט ראשי).
5. בתפריט הראשי, בחר את האפשרות השנייה, 'Delete RAID Volume' (מחיקת אמצעי אחסון RAID‏).
6. ב- 'DELETE VOLUME MENU', (תפריט מחיקת אמצעי אחסון) בחר את אמצעי האחסון RAID 10 שכשל, באמצעות מקשי החצים למעלה ולמטה.
7. הקש על המקש Delete כדי למחוק את אמצעי האחסון.
8. לחץ על 'Y' (כן) כדי לאשר את המחיקה.
9. צור אמצעי אחסון RAID 10 חדש.
10. יהיה עליך להתקין מחדש את מערכת ההפעלה באמצעי האחסון החדש.

## תמיכה טכנית

לקבלת תמיכה טכנית ומידע על עדכון מוצר, לחץ על התפריט עזרה ובחר באפשרות תמיכה. תיבת הדו-שיח תמיכה מציגה קישורים לאתרי אינטרנט המספקים עדכוני מוצרים, תמיכה טכנית, תיעוד ומידע אחר אודות מוצרים. כברירת מחדל, הקישורים פונים לדפי התמיכה של Intel, אך יצרן המערכת יכול להתאימם. Intel ממליצה להשתמש במשאבים הזמינים בדפי התמיכה או לפנות ישירות ליצרן המערכת. לפני פנייה לתמיכה טכנית, כדאי להדפיס את דוח המערכת.

# מילון מונחים

תכונות אחסון של INTEL
Intel® Matrix Storage Manager | Intel Matrix Storage Manager, תוכנת אחסון ATA טורי, מאפשר תכונות צריכת חשמל וביצועים משופרים במערכות ניידות, ותכונות ביצועים והגנה במערכות אחרות.
מנהל התקן Intel Matrix Storage Manager | מנהל ההתקן של Intel Matrix Storage הוא תוכנה, אשר מתוכנן במיוחד לשיפור ביצועים ואמינות של מערכת משנה לאחסון.
Intel Matrix Storage Manager option ROM | ה- option ROM הוא מודול קוד המובנה ב- BIOS של המערכת, אשר מספק תמיכת אתחול עבור אמצעֵי אחסון RAID, כמו גם ממשק משתמש להגדרת תצורה וניהול אמצעֵי אחסון RAID‏.
Intel® Matrix RAID Technology | Intel Matrix RAID Technology הוא תוכנה שיכולה ליצור שני אמצעי אחסון RAID בלתי תלויים, לנהל אותם ולהשתמש בהם, בתוך מערך RAID בודד.
Intel® Rapid Recover Technology | Intel Rapid Recover Technology (טכנולוגיית התאוששות מהירה) מאפשר להעתיק נתונים מכונן ראשי לכונן שחזור באופן רציף או לפי דרישה. כדי להשתמש בטכנולוגיה זו, צור אמצעי אחסון לשחזור.
Intel® Matrix Storage Console | תוכנת Intel Matrix Storage Console מספקת את ממשק הניהול עבור ה- ATA AHCI הטורי ומערכת המשנה RAID בתוך מערכת ההפעלה הנתמכת.
טכנולוגיית RAID
בנייה מחדש אוטומטית | תהליך שחזור אמצעי אחסון RAID ברמה 1, 5 או 10, במקרה שפריט RAID כשל או חסר. אם קיים כונן קשיח חילופי, התוכנה תשתמש בו אוטומטית כחלופה לכונן הקשיח שכשל. תהליך בנייה מחדש אוטומטית יתרחש גם אם פריט RAID 1 מוסר ולאחר מכן מותקן מחדש, על מנת ליצור מחדש את השיקוף. אמצעֵי אחסון RAID 0 אינם יכולים להשתמש בתהליך הבנייה מחדש האוטומטית.
שחזור אוטומטי | תהליך שחזור אוטומטי של אמצעי אחסון שכשלו עקב דיסק חסר. עבור אמצעי אחסון RAID 0, אם כל הדיסקים נמצאים ואירע כשל באמצעי האחסון, ה- option ROM יסמן את אמצעי האחסון במצב כשל. עבור אמצעי אחסון RAID יתירים, אם הדיסק שהוסר לאחרונה מוחלף ואם ישנם די דיסקים תקינים, מצב אמצעי האחסון יוחלף לפגיעה בביצועים.
מדיניות עדכון רציף | כאשר אמצעי אחסון לשחזור משתמש במדיניות זו, נתונים בכונן הראשי מועתקים אוטומטית לכונן השחזור כל עוד שני הכוננים מחוברים למערכת.
RAID | מערך יתיר של כוננים עצמאיים: RAID מאפשר לפזר נתונים על פני כוננים קשיחים מרובים, כדי לספק יתירות נתונים או כדי לשפר ביצועים של אחסון נתונים.
מערך RAID | קיבוץ לוגי של כוננים קשיחים פיזיים.
כונן ראשי | הכונן הקשיח המהווה את כונן המקור המצוין באמצעי אחסון השחזור.
פריט (חבר) | כונן קשיח שבשימוש בתוך מערך RAID‏.
מדיניות עדכון לפי דרישה | כאשר אמצעי אחסון לשחזור משתמש במדיניות זו, נתונים בכונן הראשי מועתקים לכונן השחזור בהתאם לדרישתך. רק שינויים שבוצעו מאז תהליך העדכון האחרון מועתקים.
כונן מעבר (Pass-through Drive) | כונן קשיח שאינו כלול באמצעי האחסון RAID וזמין למערכת ההפעלה כדיסק נפרד.
אמצעי אחסון RAID | כמות שטח קבועה על פני מערך RAID, שמערכת ההפעלה רואה ככונן קשיח פיזי בודד. כל אמצעי אחסון RAID נוצר עם רמת RAID מוגדרת, כדי לספק יתירות נתונים או כדי לשפר ביצועים של אחסון נתונים.
רמת RAID | קבוצת מאפיינים מוגדרת המוחלת על אמצעי אחסון RAID, אשר קובעים את אופן אחסון וניהול הנתונים, כדי לשפר ביצועי קריאה/כתיבה או כדי להגדיל עמידות בפני תקלות.
RAID 0 (פיזור) | הנתונים באמצעי האחסון RAID מפוזרים בין פריטי המערך. הפיזור מחלק נתונים ליחידות ומפזר יחידות אלה על פני הפריטים, מבלי ליצור יתירות נתונים, אך תוך שיפור ביצועי הקריאה/כתיבה.
RAID 1 (שיקוף) | הנתונים באמצעי האחסון RAID עוברים שיקוף בין פריטי מערך ה- RAID‏. שיקוף (Mirroring) הוא המונח המשמש לתיאור תכונת המפתח של RAID 1, תכונה שכותבת נתונים כפולים לכל פריט, וכך יוצרת יתירות נתונים ומגדילה את העמידות לתקלות.
RAID 5 (פיזור עם זוגיות) | הנתונים באמצעי האחסון RAID והזוגיות מפוזרים בין פריטי המערך. מידע זוגיות נכתב יחד עם הנתונים ברצף סיבובי על פני פריטי המערך. רמת RAID זו היא התצורה המועדפת לקבלת יעילות, עמידות לתקלות וביצועים.
RAID 10 (פיזור ושיקוף) | רמת ה- RAID שבה מידע מפוזר בין שני מערכי דיסקים, לשם שיפור ביצועי מערכת. לכל אחד מהכוננים במערך ישנו שיקוף, לשם עמידות בפני תקלות. RAID 10 מספק את יתרונות הביצועים של RAID 0 ואת היתירות של RAID 1. עם זאת, נדרשים לו ארבעה כוננים קשיחים.
כונן שחזור | הכונן הקשיח המהווה את כונן היעד המצוין באמצעי אחסון השחזור.
אמצעי אחסון לשחזור | אמצעי אחסון המשתמש ב- Intel Rapid Recover Technology‏.
רצועה | רצועה מתייחסת לקיבוץ בלוקים רציפים לוגיים של נתונים שנעשה בהם שימוש בכונן קשיח פיזי בודד בתוך אמצעי אחסון RAID 0‏, RAID 5 או RAID 10‏. גודל הרצועה מצוין בקילו-בתים.
פס | סכום כל הרצועות בציר אופקי על פני כוננים קשיחים פיזיים באמצעי אחסון RAID‏.
מטה-נתונים | מטה-נתונים פירושם 'נתונים אודות נתונים' או 'מידע אודות מידע'. עבור אמצעֵי אחסון RAID, מטה-נתונים הם מידע אודות הדרך שבה אמצעי אחסון RAID מאחסן את קובצי המשתמש והמערכת באמצעי אחסון RAID‏.
הגירה | תהליך ההמרה של תצורת אחסון נתונים של מערכת, מתצורה שאינה RAID (מעבר) לתצורת RAID‏.
הגירה של רמת RAID | תהליך ההמרה של תצורת אחסון נתונים של מערכת, מרמת RAID אחת לאחרת.
הרחבת קיבולת אמצעי אחסון | תהליך הגדלת הקיבולת של אמצעי אחסון קיים, על-ידי ניצול 100% משטח המערך הזמין או הוספת פריטי כוננים קשיחים.
מצב הצפנה | ציון אם הנתונים הרגילים באמצעי האחסון ובכוננים הקשיחים מקודדים לצורה בלתי קריאה, כדי להגדיל את רמת האבטחה.
מוצפן | ערך מצב ההצפנה של כונן קשיח, המצורף לסוף התיאור של כונן קשיח באשפים יצירת אמצעי אחסון RAID, יצירת אמצעי אחסון RAID מכונן קשיח קיים, יצירת אמצעי אחסון לשחזור ושינוי אמצעי אחסון RAID.‏
כונן קשיח נעול | כונן קשיח מוגן בסיסמה, אשר נועד להגדיל את רמת האבטחה, ושניתן לבטל את נעילתו באמצעות סיסמה תקפה.
כונן קשיח חילופי | כונן קשיח ATA טורי שתוכנת RAID מייעדת לשימוש אוטומטי כיעד של בנייה מחדש אוטומטית, במקרה שפריט RAID כשל או חסר. RAID ברמה 0 אינו יכול להשתמש בכוננים חילופיים. RAID ברמות 1, 5 ו- 10 יכול להשתמש בכונן חילופי אחד או יותר.
הפעל נורית יציאה | הפעולה לאיתור היציאה המחוברת לכונן קשיח מסוים שנמצא במערכת.
אתחול אמצעי אחסון | התהליך של אתחול זוגיות עבור אמצעי אחסון RAID 5 או וידוא שכל בלוק של נתונים בשיקוף זהה לבלוק הנתונים שווה הערך בכונני המקור עבור אמצעי אחסון RAID 1 ו- RAID 10‏.
טכנולוגיית אחסון
בקר RAID | בקר ה- RAID יוצר ומנהל מערכי RAID ואמצעי אחסון RAID, כדי לשפר את ביצועי הקריאה/כתיבה או להגדיל את העמידות בפני תקלות.
בקר ATA טורי | בקר ה- ATA הטורי משולב ב- I/O Controller Hub במערכת. בקר זה מנהל התקני ATA טוריים ומשמש כממשק שלהם למערכת.
AHCI | ממשק בקר מארח מתקדם: מפרט ממשק המאפשר למנהל התקן האחסון לאפשר תכונות ATA טורי מתקדמות, כגון תור פקודות מקוריות, חיבור חם מקורי וניהול צריכת חשמל.
חיבור חם | הסרה והוספה ללא התראה של כונן קשיח ATA טורי, כאשר המערכת פועלת.
תור פקודות מקוריות | פרוטוקול פקודות ב- ATA טורי המאפשר למספר פקודות להיות בהמתנה בכונן קשיח בו-זמנית. הפקודות מסודרות מחדש בצורה דינמית כדי להגדיל את ביצועי הכונן הקשיח.
התקן ATAPI | התקן לאחסון כמות גדולה עם ממשק מקבילי, כגון כונני CD-ROM‏, CD-RW‏, DVD-ROM וסרטים מגנטיים.
חיבור טורי בטכנולוגיה מתקדמת (SATA) | טכנולוגיית אפיק מחשב שתוכננה בעיקר להעברת נתונים אל דיסק קשיח וממנו. טכנולוגיה זו היא היורשת של טכנולוגיית PATA‏.
חיבור מקבילי בטכנולוגיה מתקדמת (PATA) | AT Attachment‏ (ATA) הוא ממשק תקני לחיבור התקני אחסון כגון דיסקים קשיחים וכונני תקליטונים במחשבים אישיים. עם הצגת ה- ATA הטורי (SATA), שמו של ה- ATA המקורי שונה רטרואקטיבית ל- ATA מקבילי (PATA‏). מוכר גם כ- IDE‏ (Integrated Device Electronics‏).
כונן קשיח ATA טורי | כונן קשיח עם ממשק המעביר נתונים באמצעות פרוטוקול טורי, על מנת לתקשר עם בקר ה- ATA הטורי.
eSATA | כונן SATA חיצוני.
מערכת משנה של אחסון ATA טורי | כל החומרה והתוכנה במערכת שקשורה לאחסון נתונים בכוננים קשיחים ATA טוריים.
מצב העברה ATA טורי | קצב התקשורת בין בקר ה- ATA הטורי והכונן הקשיח ATA הטורי.
כוננים קשיחים עם סקטורים גדולים | כוננים קשיחים SATA טוריים עם גודל סקטור לוגי של ‎½ KB‏. לכוננים קשיחים אלה יכול להיות גודל סקטור פיזי של ‎½ KB‏, ‎1 KB‏, ‎2 KB או ‎4 KB‏. ניתן להשתמש בכל צירוף של כוננים אלה במערך יחיד. לאמצעי אחסון שנוצר עם כוננים קשיחים של סקטורים גדולים יהיה גודל סקטור לוגי השווה ל- ‎½ KB וגודל סקטור פיזי השווה לגודל הסקטור הפיזי של הכונן הקשיח עם גודל הסקטור הפיזי הגדול ביותר במערך. להצגת גודל סקטור לוגי ופיזי של כונן קשיח או אמצעי אחסון, עיין בחלונית המידע במצב מתקדם.
אירוע SMART | טכנולוגיית ניטור עצמי, ניתוח ודיווח: תקן פתוח לפיתוח כוננים קשיחים ומערכות תוכנה המנטרות אוטומטית כונן קשיח ומדווחות על בעיות פוטנציאליות.
מטמון נתונים של כונן קשיח | זיכרון מטמון בתוך כונן קשיח, אשר מאחסן זמנית סקטורי נתונים שבשימוש תכוף לשם גישה מהירה יותר. כתוצאה מכך, הביצועים הכוללים של הכונן הקשיח משתפרים.
מטמון כתיבה חזרה של אמצעי אחסון | זיכרון מטמון בתוך אמצעי אחסון, אשר מאחסן זמנית סקטורי נתונים שבשימוש תכוף לשם גישה מהירה יותר ופעולה אופטימלית של אמצעי אחסון RAID‏. כתוצאה מכך, תפוקת הקריאה/כתיבה וההיענות של אמצעי האחסון משופרת.
ניהול צריכת חשמל בקישור | היכולת של בקר ה- ATA הטורי להעביר את התקן ה- ATA הטורי למצב צריכת חשמל נמוכה.
הודעה אסינכרונית | מאפשר להתקן ATAPI לשלוח הודעה לבקר ה- ATA הטורי שההתקן דורש תשומת לב.

# רשימת טבלאות ואיורים

- טבלה 1. תמיכת INTEL® RAPID RECOVERY TECHNOLOGY בכל בקר אחסון של INTEL
- טבלה 2. תמיכת רמת RAID לכל בקר אחסון של INTEL
- טבלה 3. תרחישי שימוש עבור גודלי רצועות נתמכים
- טבלה 4. סקירה של תכונות התומכות בניהול אחסון
- טבלה 5. פרטי מערך (מצב RAID)
- טבלה 6. פרטי אמצעי אחסון (מצב RAID)
- טבלה 7. פרטי כונן קשיח RAID (מצב RAID)
- טבלה 8. פרטי כונן קשיח שאינו RAID (מצב RAID)
- טבלה 9. פרטי כונן קשיח ATA טורי (מצב AHCI במערכות ניידות)
- טבלה 10. אפשרויות חלונית ימנית הזמינות עבור אמצעי אחסון לשחזור בלבד
- טבלה 11. אפשרויות הזמינות מהתפריט פעולות
- טבלה 12. אפשרויות הזמינות מתפריטים שנפתחים בלחיצה על לחצן העכבר הימני
- איור 1. מצב בסיסי
- איור 2. מצב מתקדם (Intel Matrix Storage Manager)

# מידע משפטי

Intel® הוא סימן מסחרי או סימן מסחרי רשום של Intel Corporation או חברות הבת שלה בארצות הברית ובמדינות אחרות.
* שמות ומותגים אחרים עשויים להיות רכוש של אחרים.