# Az Intel® Matrix Storage Console áttekintése

Az Intel Matrix Storage Console egy Windows* alapú alkalmazás, amely egyetlen felhasználói felületen jeleníti meg az Intel® Matrix Storage Manager összes összetevőjét. Az Intel Matrix Storage Manager továbbfejlesztett adminisztrációs lehetőségeket és részletes állapotinformációkat nyújt soros ATA illesztésű AHCI és RAID alrendszerekhez. Ezt az alkalmazást minden olyan rendszer támogatja, amely Intel® Pentium® processzort, Intel® Core Duo vagy Intel® Xeon® processzortort használ, és tartalmazza a 2. táblázatban felsorolt Intel tárolóvezérlők valamelyikét. Az összes rendszerkövetelmény megtekintéséhez olvassa el a szoftverhez mellékelt Readme fájlt, vagy látogasson el az Intel ezzel a termékkel foglalkozó támogatási webhelyére.
Az Intel Matrix Storage Console két nézetben tekinthető meg: Alapnézetben és Részletes nézetben. Az Alapnézet egy egyszerű nézet, amely állapotüzenetek és sematikus ábrák formájában mutatja az eszközadatokat. A Részletes nézet tapasztaltabb felhasználók számára tartalmaz további lehetőségeket, melyekkel kezelhetik a tároló alrendszer funkcióit, és megválaszthatják a rendszer gyorsítótárazási szabályait. A nézetet a Nézet menü megfelelő parancsának kiválasztásával módosíthatja.

## Alapnézet

Az Alapnézet a tároló alrendszer egyszerűsített nézete az Intel® Matrix Storage Manager alkalmazásban. Ez a nézet megjeleníti a merevlemezek állapotát és az aktuális RAID-kötet sematikus ábráját. Rendellenes működés, például hiányzó vagy hibás merevlemez esetén a probléma megoldásához a jobb oldali ablaktáblában lévő „Átváltás részletes nézetre” gombbal megnyitható a Részletes nézet ablaka. A „Részletes nézet” a „Nézet” menü „Részletes nézet” parancsával is elérhető. Az alábbi ábrán egy szokásos RAID rendszer látható Alapnézetben. Az operációs rendszertől és a RAID-kötetek számától függően a tényleges megjelenés eltérő lehet. Ha a rendszeren egyáltalán nincs RAID-kötet, a nézet a merevlemezek állapotát mutatja.
1. ÁBRA: ALAPNÉZET

## Részletes nézet

A Részletes nézet a tároló alrendszer részletesebb nézete az Intel® Matrix Storage Manager alkalmazásban. Ez a nézet megjeleníti a merevlemezek kombinált logikai és fizikai nézetét, valamint az esetleges támogatott RAID-köteteket. A logikai nézet a RAID tömbök és kötetek részletes adatait mutatja. A fizikai nézet a merevlemezekről és összekapcsolásuk módjáról ad részletes adatokat. Az alábbi ábrán egy négy merevlemezből álló RAID-konfiguráció Részletes nézete látható. Két kötet – a MyRAID5 és a MyRAID10 – ugyanabban a lemeztömbben található.
2. ÁBRA: RÉSZLETES NÉZET
ESZKÖZPANEL
A bal oldali panel az úgynevezett eszközpanel, amelyen a soros ATA illesztésű tároló-alrendszert alkotó eszközök logikai és fizikai nézete látható. A megjelenített eszközök a rendszerben található soros ATA illesztésű merevlemezek, a támogatott ATAPI illesztésű merevlemezek, valamint a támogatott RAID-kötetek és visszaállító kötetek.
INFORMÁCIÓS PANEL
Ha az eszközpanelen az Intel Matrix Storage Manager van kiválasztva, akkor a jobb oldalon látható információs panel a kiválasztott eszköz adatait mutatja. Az alábbi táblázatok felsorolják mindegyik eszköztípus paramétereit. A kiválasztott eszközre nem értelmezett paraméterek nem jelennek meg.

## A menüsáv

Alapnézetben a menüsáv három menüt tartalmaz: Fájl, Nézet és Súgó Részletes nézetben megjelenik egy további menü, a Műveletek, amely további tárkezelési lehetőségeket tartalmaz.
A FÁJL MENÜ
Ebben a menüben alapvető parancsok vannak, például a rendszerjelentés mentése és nyomtatása vagy az Intel® Matrix Storage Console segédprogramból való kilépés.
A NÉZET MENÜ
A Nézet menüben lehet váltani az Alapnézet és a Részletes nézet közt, és itt lehet frissíteni ezeket a nézeteket a „Frissítés” gombbal vagy az F5 billentyűvel.
A Nézet menüben a rendszerjelentés is megjeleníthető, amely a rendszeradatokat, valamint az alkalmazásokkal kapcsolatos információkat tartalmazza. A rendszerjelentés a párbeszédpanel megfelelő gombjára kattintva kinyomtatható vagy elmenthető.
A MŰVELETEK MENÜ
Ez a csak Részletes nézetben megjelenő menü lehetővé teszi RAID-kötetek és visszaállító kötetek készítését. Ebben a menüben található a „Plug and Play eszközök ismételt megkeresése” parancs is, amellyel biztosítható, hogy minden tárolóeszköz megjelenjen az Eszközpanelen.
A SÚGÓ MENÜ
A Tartalom és Tárgymutató parancsok ezt a súgófájlt indítják el. A Támogatás parancs hivatkozásai olyan weboldalakra mutatnak, amelyek termékfrissítéseket, technikai támogatást, dokumentációt és más termékinformációkat kínálnak. A hivatkozások alapértelmezés szerint az Intel támogatási oldalaira mutatnak, de a rendszer gyártója módosíthatja őket. A Névjegy parancs megjeleníti az Intel Matrix Storage Console szalagcímet és a telepített szoftver verziószámát.

## Helyi menük

Részletes nézetben az eszközpanel számos eleme további jobbkattintásos műveleteket kínál. További részletekért olvassa el Az Intel Matrix Storage Manager beállításai című részt.

# Az Intel® Matrix Storage Manager áttekintése

Az Intel Matrix Storage Manager alkalmazás javítja a számítógép tároló alrendszerének teljesítményét és megbízhatóságát. A tároló alrendszer kezeléséhez kattintson a Start gombra, és indítsa el az Intel® Matrix Storage Console alkalmazást. Ha a konzol elindult, a Nézet menüben válassza ki az Alapnézetet vagy a Részletes nézetet attól függően, hogy mennyi részletet szeretne megjeleníteni.

A szoftvercsomag összetevői az alábbiak:

- az Intel® Matrix Storage Manager illesztőprogram
- az Eseménymonitor
- az Intel® Matrix Storage Manager option ROM.

## Az Intel® Matrix Storage Manager illesztőprogram

Az Intel Matrix Storage Manager illesztőprogram a tároló alrendszer teljesítményének és megbízhatóságának növelésére szolgál. A Microsoft Windows* Hardware Quality Labs (WHQL) által minősített illesztőprogram minden támogatott asztali és hordozható számítógépre, valamint kiszolgálórendszerre telepíthető. A szoftver telepítése az összes támogatott chipkészlet és operációs rendszer esetében teljesen automatikus. Az illesztőprogram az Intel Matrix Storage Manager szoftver részeként települ.
A telepítés után az Intel Matrix Storage Manager többi összetevője lekérdezi az illesztőprogramtól a tároló alrendszer kezeléséhez szükséges adatokat. A lekérdezések célja a soros ATA vezérlő, a soros ATA illesztésű eszközök és a RAID-lemeztömb állapotának és részletes adatainak begyűjtése. Ezeket az információkat azután az Intel Matrix Storage Console segédprogram jeleníti meg.

## Az Eseménymonitor

Az Eseménymonitor rendszerszolgáltatás az Intel® Matrix Storage Manager alkalmazás részeként települ. A telepített szolgáltatás a felhasználó bejelentkezésekor indul el, és a rendszer használata közben a háttérben fut. Az Eseménymonitor az Intel® Matrix Storage Manager illesztőprogrammal, az Intel® Matrix Storage Console segédprogrammal és a tálcaikon kisalkalmazásával együttműködve gondoskodik e három program állapotának összehangolásáról és az események kijelzéséről. Esemény bekövetkezésekor az Eseménymonitor a rendszertálca-kisalkalmazással megjelenítteti az Intel Matrix Storage Manager tálcaikonját, amely buborékszövegben vagy párbeszédpanelben ismerteti az eseményt. Az értesítést kiválthatja egy RAID-kötet állapotváltozása, egy merevlemez I/O-hibája vagy egy merevlemez SMART-eseménye. Az Eseménymonitor minden ilyen eseményt naplóz az NT eseménynaplóban és az Intel Matrix Storage Manager eseménynaplójában.
Az Intel Matrix Storage Manager tálcaikon által jelentett események megjelenése után alkalmazható műveletek az alábbi listán láthatók. A műveletek a tálcaikonra jobb gombbal kattintva érhetők el:

- Az Intel Matrix Storage Console elindítása: Megnyitja az Intel Matrix Storage Console segédprogramot, amely állapotadatokat és/vagy a vizsgálatot segítő információkat ad az eseményről.
- Ez az esemény most nem érdekes: Arra utasítja az eseménymonitort, hogy hagyja figyelmen kívül az aktuális eseményt, és a következő eseményig vagy felhasználói bejelentkezésig rejtse el a tálcaikont.
- Ne jelenjen meg az adatvédelmi üzenet indításkor: Ez a lehetőség csak az információs buborékszövegeknél áll rendelkezésre. Elrejti a tálcaikont, és letiltja az adott üzenet jövőbeni megjelenését.

## Az Intel® Matrix Storage Manager option ROM

Az option ROM (kiegészítő ROM) külön kapható, és a RAID-et nem támogató rendszerekben nem található meg. Az option ROM általában az alaplapi BIOS-ba van beépítve, hogy az operációs rendszer betöltése előtt konfigurálni lehessen a RAID-köteteket.

# Az Intel® Matrix Storage Manager szolgáltatásai

Az alábbi rész az Intel Matrix Storage Manager főbb jellemzőit tekinti át. A rendszerben használt I/O vezérlő hubtól és a csatlakoztatott hardvertől függően előfordulhat, hogy néhány funkció nem áll rendelkezésre. Az I/O vezérlő hubhoz rendelkezésre álló funkciók teljes listája a termékhez tartozó Intel chipkészlet támogatási webhelyén található.

## Az Intel® Rapid Recover technológia

Ez a technológia a RAID 1 funkció (a tükrözés) segítségével egy kijelölt forrásmeghajtó adatait egy kijelölt visszaállító meghajtóra másolja. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. A forrásmeghajtó adatai a felhasználó választása szerint folyamatosan vagy kérésre másolódnak a visszaállító meghajtóra. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel. A részletes ismertetés a jelen súgófájl „Visszaállító kötet létrehozása” című részében található.

- Előnyei: Teljes adatredundancia; jobban vezérelhető a forrásmeghajtó és a visszaállító meghajtó közötti másolás; gyorsabb a kötetfrissítés (a forrásmeghajtóról csak a legutóbbi frissítés óta történt változások másolódnak a visszaállító meghajtóra); a tagmeghajtó adatai Windows Intézőben* megtekinthetők.
- Hátránya: A tárkapacitás nem haladhatja meg a legkisebb meghajtó méretét.
- Alkalmazási területei: Mobil rendszerek fontos adatainak védelme; a forrásmeghajtó gyors visszaállítása egy korábbi vagy az alapértelmezett állapotba.

1. TÁBLÁZAT: AZ INTEL RAPID RECOVER TECHNOLÓGIA ÁLTAL TÁMOGATOTT INTEL TÁROLÓVEZÉRLŐK

RAID-szint | Meghajtók száma | ICH8M | ICH9R ICH9DH ICH9DO | ICH9M | ICH9M-E | ICH10R ICH10D ICH10DO
Visszaállítás | 2 (Forrás és Visszaállító meghajtó) | Igen | Igen | Igen | Igen | Igen

## A RAID-technológia

A RAID betűszó (Redundant Array of Independent Drives) független merevlemezekből képzett logikai tömböt jelent. A tömbön létrehozott egy vagy több RAID-kötetet az operációs rendszer nem külön merevlemezekként látja, hanem az egyes köteteket tekinti egy-egy logikai meghajtónak. A RAID fő célja a tároló alrendszer viselkedésének javítása és a hibatűrés biztosítása. A RAID-szint határozza meg, hogy a tömböt alkotó merevlemezeken létrehozott kötet hogyan tárolja az adatokat. Az Intel® Matrix Storage Manager a következő RAID-szinteket támogatja: RAID 0 (csíkozás), RAID 1 (tükrözés), RAID 5 (csíkozás paritástárolással) és RAID 10 (csíkozás és tükrözés). Más RAID-szintet jelenleg nem támogat. Az alábbi táblázat összefoglalja, hogy melyik RAID-szint hány merevlemezből állhat, és hogy melyik Intel tárolóvezérlő melyik RAID-szinteket támogatja.
2. TÁBLÁZAT: AZ INTEL TÁROLÓVEZÉRLŐKÖN TÁMOGATOTT RAID-SZINTEK

RAID-szint | Meghajtók száma | ESB2 | ICH7R ICH7DH | ICH7MDH ICH7M | ICH8R ICH8DH ICH8DO | ICH8M-E | ICH8M | ICH9R ICH9DH ICH9DO | ICH9M ICH9M-E | ICH10R ICH10D ICH10DO
RAID 0 | 2 | Igen | Igen | Igen | Igen | Igen | Igen | Igen | Igen | Igen
RAID 0 | 3 vagy 4 | Igen | Igen | Nem | Igen | Nem | Nem | Igen | Nem | Igen
RAID 0 | 5 vagy 6 | Igen | Nem | Nem | Nem | Nem | Nem | Igen | Nem | Igen
RAID 1 | 2 | Igen | Igen | Igen | Igen | Igen | Igen | Igen | Igen | Igen
RAID 5 | 3 vagy 4 | Igen | Igen | Nem | Igen | Nem | Nem | Igen | Nem | Igen
RAID 5 | 5 vagy 6 | Igen | Nem | Nem | Nem | Nem | Nem | Igen | Nem | Igen
RAID 10 | 4 | Igen | Igen | Nem | Igen | Nem | Nem | Igen | Nem | Igen

RAID 0 (CSÍKOZÁS)
A RAID 0 szint úgy kombinál két vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A megengedett csíkméretek felhasználási módjait a 2. táblázat ismerteti. A vezérlő az egyes csíkokat szétosztja a RAID 0 kötetet tartalmazó tömb tagjai között. Ez a megoldás javítja az írási/olvasási sebességet, különösen szekvenciális adatelérés esetén, mivel az egymást követő adatelemek egyidejűleg több meghajtóról érhetők el. A RAID 0 kötet adattárolási módja azonban nem redundáns. Ezért bármelyik merevlemez meghibásodásakor a kötet összes adata elvész.

- Előnye: jobb adatelérés és tárolási teljesítmény; az adatkapacitás nem csökken.
- Hátránya: nem redundáns (bármelyik merevlemez meghibásodásakor a kötet összes adata elvész).
- Alkalmazási területei: jellemzően asztali számítógépekben és munkaállomásokban használják, ahol fontos a nagy sebesség, és az adatok és szoftverek biztonsága nem kritikus.

RAID 1 (TÜKRÖZÉS)
A RAID 1 szint úgy kombinál két meghajtót, hogy minden adatot egyidejűleg kiír a RAID 1 kötetet tartalmazó tömb mindkét tagjára. Más szóval tükrözi az adatokat a RAID 1 kötetet alkotó merevlemezeken. Ez úgy biztosít valós idejű redundanciát az első lemez összes adata számára, hogy az első lemezt a másodikra tükrözi.

- Előnyei: teljes adatredundancia és nagyobb olvasási sebesség.
- Hátrányai: a tárolókapacitás nem haladhatja meg a legkisebb lemez méretét; az írási sebesség kissé csökken.
- Alkalmazási területei: jellemzően asztali számítógépekben és munkaállomásokban használják kritikus fontosságú adatok tárolására.

RAID 5 (CSÍKOZÁS PARITÁSTÁROLÁSSAL)
A RAID 5 szint úgy kombinál három vagy több meghajtót, hogy a teljes adatmennyiséget célszerű méretű blokkokra, úgynevezett csíkokra osztja. A RAID 5 elrendezés paritásadatokat is használ; ha az adatvesztés egy lemezre korlátozódik, az adatok a paritás alapján helyreállíthatóak, ami növeli a hibatűrést. Az adatok és a paritás tárolása csíkokban történik, egyenletesen elosztva a tömb különböző tagjain. A paritásadatok csíkozásának köszönhetően egy meghibásodott merevlemez adatai a helyette betett új meghajtón újraépíthetőek. Az adatok újraépítése alatt a hiányzó adatok kiszámításához szükséges többletmunka csökkenti a kötetek írási sebességét. A RAID 5 gyorsabban ir/olvas kis adatmennyiségeket, mint nagy szekvenciális fájlokat.

- Előnyei: teljes adatredundancia; hatékonyság; hibatűrő megnövelt tárolási teljesítmény.
- Hátránya: az újraépítés időigényes, és az újraépítés alatt a teljesítmény csökken.
- Alkalmazási területei: jó választás fájl- és alkalmazáskiszolgálók, valamint internetes és intranetes kiszolgálók esetén.

RAID 10 (CSÍKOZÁS ÉS TÜKRÖZÉS)
A RAID 10 szint négy merevlemezből a RAID 0 és a RAID 1 szintek kombinációját hozza létre. Az adatok egy két lemezből álló RAID 0 tömbön csíkozással vannak tárolva. A RAID 0 tömb két meghajtója tükrözve van a RAID 1 tömb egy-egy meghajtójára. Ez a konfiguráció egyesíti a RAID 0 sebességének és a RAID 1 redundanciájának előnyeit.

- Előnyei: nagyobb teljesítmény és teljes adatredundancia.
- Hátránya: 4 lemez kell hozzá (2 a redundanciához), ami növeli a költségét.
- Alkalmazási területei: nagy sebességet és hibatűrést igénylő adatbázis-kiszolgálók.

CSÍKMÉRETEK
A csíkméret a folytonos logikai adatblokkokból álló RAID 0, RAID 5 vagy RAID 10 kötet egy adatblokkjának mérete. A csíkméret kilobájtban van megadva. Az alábbi táblázat összefoglalja, hogy a gyakori csíkméretek közül melyiket mire szokták használni.
3. TÁBLÁZAT: A TÁMOGATOTT CSÍKMÉRETEK SZOKÁSOS ALKALMAZÁSI TERÜLETEI

Csíkméret | Leírás | RAID-szintek
4 kB | Ez a legjobb a 4 kB-os csíkméretet igénylő speciális rendeltetésű gépekhez | RAID 0, 10
8 kB | Ez a legjobb a 8 kB-os csíkméretet igénylő speciális rendeltetésű gépekhez | RAID 0, 10
16 kB | Ez biztosítja a legjobb szekvenciális átviteli sebességet | RAID 0, 5, 10
32 kB | Jó szekvenciális átviteli sebességet biztosít | RAID 0, 5, 10
64 kB | Jó általános célú csíkméret (a RAID 5 és 10 alapértelmezése) | RAID 0, 5, 10
128 kB | A legjobb teljesítményt nyújtja a legtöbb asztali számítógép és munkaállomás esetében (a RAID 0 alapértelmezése) | RAID 0, 5

## Az Intel® Matrix RAID Technology

Az Intel Matrix RAID Technology szoftverrel egy RAID tömbön két független RAID-kötet hozható létre. A tömb a RAID szintjétől függően 2-6 soros ATA csatolású merevlemezből állhat. Az első RAID-kötet a tömb területének csak egy részét foglalja el, így marad hely egy második kötet létrehozására.
Az Intel Matrix RAID Technology a RAID-szintek alábbi kombinációit támogatja, feltéve, hogy mindkét kötet azonos számú merevlemezből áll:

- 2 meghajtóból álló RAID 1 és RAID 0
- 3-6 meghajtóból álló RAID 0 és RAID 5
- 4 meghajtóból álló RAID 0 és RAID 10
- 4 meghajtóból álló RAID 5 és RAID 10

## Az Intel® Matrix Storage Manager egyéb szolgáltatásai

Az alábbi táblázat összefoglalja, hogy mely további fontos szolgáltatások segítik a számítógép tároló alrendszerének kezelését. A RAID-funkciók csak a RAID-re alkalmas I/O vezérlő hubot használó rendszereken támogatottak.
4. TÁBLÁZAT: A TÁRKEZELÉST TÁMOGATÓ SZOLGÁLTATÁSOK

Jellemző | Leírás
Intel® Matrix RAID Technology | Lehetővé teszi egy tömbön legfeljebb két független RAID-kötet létrehozását, kezelését és használatát. Lehetővé teszi legfeljebb három független, két-két merevlemezt tartalmazó RAID tömb létrehozását a hat soros ATA-port tetszőleges kiosztásával.
RAID-szint konvertálása | RAID 0, 1 vagy 10 konfigurációról RAID 5-re konvertál.
RAID kötetkapacitás-bővítés | Úgy növeli egy kötet adattároló kapacitását, hogy RAID 0, RAID 1, RAID 5 vagy RAID 10 kötet esetén a teljes rendelkezésre álló tömbterületet felhasználja, RAID 0 vagy RAID 5 kötet esetén pedig további lemezeket von be a kötetbe.
RAID-tartalék | Kijelöl egy vagy több meghajtót az automatikus újraépítés célmeghajtójaként.
RAID-kötet ellenőrzése | Meghatározza a RAID 0, RAID 1, RAID 5 vagy RAID 10 kötet esetleges szerkezeti vagy adathibáit.
RAID-kötet ellenőrzése és javítása | Meghatározza és kijavítja a RAID 1, RAID 5 vagy RAID 10 kötet esetleges szerkezeti vagy adathibáit.
Advanced Host Controller Interface (AHCI) | Támogatja a soros ATA szabvány speciális szolgáltatásait, például a Native Command Queuing (natív parancs-sorbaállítás) és a Native Hot Plug (üzem közbeni meghajtócsere) szolgáltatást.
Adattitkosítás | Lehetővé teszi az adatok átalakítását úgy, hogy azokat mások ne olvashassák. A kulcs vezérli az adattitkosítás szintjét és állapotát. Az Intel Matrix Storage Console megjeleníti a RAID és helyreállító kötetek, valamint a RAID és RAID nélküli merevlemezek titkosítási állapotát.
Merevlemez jelszavas védelme | Egy jelszóval magas fokú biztonságot és védelmet biztosít a merevlemezen tárolt adatok számára. Ezzel megakadályozza a hackertámadásokat, és hogy az adatokhoz illetéktelenek férhessenek hozzá. Az Intel Matrix Storage Console segítségével feloldhatja egy zárolt lemez zárolását.
Nagy szektorméretű meghajtók támogatása | Lehetővé teszi a tároló alrendszernek a ½ kB logikai szektorméret és ½ kB, 1 kB, 2 kB vagy 4 kB fizikai szektorméret használatát.
Kötet szintű visszaíró gyorsítótár | A gyakran használt adatok ideiglenes tárolásával növeli a sebességet, így gyorsabb hozzáférést és optimális RAID-kötetkezelést tesz lehetővé.

# Az Intel® Matrix Storage Manager információi

Az Intel® Matrix Storage Console megnyitásakor megjelenő fő párbeszédpanel két panelen jeleníti meg az eszközadatokat. Részletes nézetben a bal oldali panel az úgynevezett eszközpanel, amelyen a soros ATA illesztésű tároló alrendszert alkotó eszközök logikai és fizikai nézete látható. A megjelenített eszközök a rendszerben található soros ATA illesztésű merevlemezek, a támogatott ATAPI illesztésű merevlemezek, valamint a támogatott RAID-kötetek és visszaállító kötetek. A jobb oldalon látható úgynevezett információs panel a kiválasztott eszköz adatait mutatja. Az alábbi táblázatok felsorolják mindegyik eszköztípus paramétereit. A kiválasztott eszközre nem értelmezett paraméterek nem szerepelnek.
5. TÁBLÁZAT: TÖMBADATOK (RAID ÜZEMMÓD)

Paraméter | Érték
Állapot | Nincs folyamatban konvertálás: Nem folyik konvertálás vagy újraépítés.
Újraépítés: Folyamatban van egy vagy több RAID-kötet újraépítése.
Merevlemez hozzáadása: Az Intel® Matrix Storage Manager illesztőprogram új taggal/tagokkal bővíti a tömböt, és konvertálja az adatokat.
Merevlemez cseréje: Egy vagy több RAID-kötet újraépül egy tartalék merevlemezen, mert az adott kötet egy merevlemezén SMART-esemény lépett fel.
Inicializálás folyamatban: Folyamatban van egy RAID kötet paritásadatainak inicializálása, vagy egy RAID-kötet adatainak ellenőrzése vagy ellenőrzése és javítása.
Merevlemez adat-gyorsítótára engedélyezve | Azt jelzi, hogy az adat-gyorsítótár engedélyezve van-e a tömb összes merevlemezére.
Összméret | A tömb kapacitását mutatja GB-ban.
Szabad terület | A tömb RAID-kötet(ek) által nem használt szabad lemezterületét adja meg. A szabad területen második RAID-kötet hozható létre.
Merevlemezek száma | A tömböt alkotó merevlemezek számát mutatja.
Tagmeghajtó [1, 2, 3, 4, 5, 6] | Megadja a tömb minden egyes tagmeghajtójának gyártóját és típusszámát.
Kötetek száma | A tömbben levő RAID-kötetek számát mutatja. Ha csak egy kötet van és van még szabad terület, a tömbben második RAID-kötet hozható létre.
Kötettag [1, 2] | A tömbben található RAID-kötetek nevét mutatja.

6. TÁBLÁZAT: KÖTETADATOK (RAID ÜZEMMÓD)

Paraméter | Érték
Állapot (RAID-kötet) | Normál: A kötet adatai korlátozás nélkül elérhetőek.
Zárolt: Azt jelzi, hogy a RAID-kötet tagmeghajtói zároltak és nem zároltak. Egy kötet zárolásának feloldásához használja a jobb gombot, és oldja fel az összes tagmeghajtó zárolását.
Meghibásodott: RAID 0 kötet esetén azt jelenti, hogy egy vagy több tag hiányzik vagy meghibásodott. RAID 1 kötet esetén azt jelenti, hogy mindkét tag meghibásodott. RAID 5 vagy RAID 10 kötet esetén azt jelenti, hogy két vagy több tag hiányzik vagy meghibásodott. Megjegyzés: Bizonyos körülmények között előfordulhat, hogy a rendszer egy RAID 10 kötetet „Csökkent teljesítményű” kötetként jelez, bár két tag hiányzik vagy hibás.
Csökkent teljesítményű: Ilyen állapotban csak RAID 1, RAID 5 vagy RAID 10 kötet lehet. Azt jelenti, hogy egy tag meghibásodott vagy hiányzik.
SMART-esemény: Egy merevlemez túllépte a javítható hibák határát, és SMART-eseményt generált.
Újraépítés: Ilyen állapotban csak RAID 5 vagy RAID 10 kötet lehet. Azt jelzi, hogy a rendszer az adatokat egy tükörre vagy különálló meghajtóra másolja, és az adatredundancia visszaállítása folyamatban van.
Konvertálás folyamatban: Azt jelzi, hogy folyamatban van az adatok másik meghajtóra vagy tömbre történő konvertálása és egy RAID-kötet készítése.
Ellenőrzés folyamatban: Azt jelzi, hogy folyik a RAID-kötet adatainak ellenőrzése.
Inicializálás folyamatban: Folyamatban van egy RAID kötet paritásadatainak inicializálása, vagy egy RAID-kötet adatainak ellenőrzése vagy ellenőrzése és javítása.
Állapot (Visszaállító kötet) | Kötetlétrehozás folyamatban: Folyik a forrásmeghajtó adatainak másolása a visszaállító meghajtóra.
Folyamatos frissítés: Mindaddig, amíg mindkét meghajtó a rendszerhez van csatlakoztatva, a forrásmeghajtó adatai a helyreállító meghajtóra másolódnak. Ha a folyamatos frissítés le van tiltva, akkor a frissítéseket kézileg kell kérnie úgy, hogy a jobb gombbal a helyreállító meghajtóra kattint, és a Kötetfrissítés parancsot választja.
Igény szerinti frissítés: A forrásmeghajtón lévő adatokat akkor másolja a helyreállító meghajtóra, ha a jobb gombbal a kötetre kattint, és a Kötetfrissítés parancsot választja. Csak a legutóbbi frissítés óta történt változások másolódnak át.
Frissített: Ilyen állapotban csak folyamatos frissítésre beállított visszaállító kötet lehet. A visszaállító meghajtó adatai pontosan egyeznek a forrásmeghajtó adataival.
Frissítendő: Ilyen állapotban csak igény szerinti frissítésre beállított visszaállító kötet lehet. A visszaállító meghajtó adatai nem egyeznek a forrásmeghajtó adataival.
Meghibásodott: Mindkét tag meghibásodott.
Kötetfrissítés folyamatban: Folyik a forrásmeghajtó adatainak másolása a visszaállító meghajtóra. Csak a legutóbbi frissítés óta történt változások másolódnak át.
Visszaállítás folyamatban: A visszaállító meghajtó adatai felülírják a forrásmeghajtó összes adatát.
A forrásmeghajtó csak olvasható: A forrásmeghajtó fájljainak Windows Intézőből* történő elérését választotta. Ez a meghajtót csak olvashatóvá teszi.
A visszaállító meghajtó csak olvasható: A visszaállító meghajtó fájljainak Windows Intézőből* történő elérését választotta. Ez a meghajtót csak olvashatóvá teszi.
Nincs forrásmeghajtó: A visszaállító kötet létrehozásához használt forrásmeghajtó nem található.
Nincs visszaállító meghajtó: A visszaállító kötet létrehozásához használt visszaállító meghajtó nem található.
Titkosítás állapota | Be: A kötet és minden taglemeze titkosítva van. Megjegyzés: a létrehozáskor a RAID-kötet összes lemezének ugyanabban a titkosítási állapotban kell lennie.
Ki: A kötet és minden tagmeghajtója titkosítatlan.
Ki (kevert lemeztitkosítás): A RAID-kötet tagmeghajtóinak titkosítási állapota eltérő, ezért a kötet titkosítatlannak minősül. A kötet titkosítási állapotának megváltoztatásához módosítsa a taglemezek titkosítási állapotát úgy, hogy az minden lemez esetében azonos legyen.
Ellenőrzési hibák: | Mutatja a RAID-kötet adatellenőrzése során talált eltérések számát. Ez csak az ellenőrzési vagy az ellenőrzési és javítási folyamatra vonatkozik.
Szektorhibás blokkok | A RAID-kötet adatellenőrzése során talált szektorhibás blokkok számát mutatja. Ez csak az ellenőrzési vagy az ellenőrzési és javítási folyamatra vonatkozik.
Rendszerkötet | Azt jelzi, hogy a kötetben vannak-e az operációs rendszerhez tartozó védett állományok.
A kötetre engedélyezve van a visszaíró gyorsítótár | Azt jelzi, hogy engedélyezve van-e a kötetre a visszaíró gyorsírótár szolgáltatás.
RAID-szint | A kötethez használt RAID-szintet adja meg.
Csíkméret | A RAID 0, RAID 5 vagy RAID 10 kötet egy folytonos logikai adatblokkjának méretét adja meg. A csíkméret kilobájtban van megadva.
Összméret | A kötet összkapacitása gigabájtban.
Merevlemezek száma | A kötetet alkotó merevlemezek száma.
Tagmeghajtó [1, 2, 3, 4, 5, 6] | RAID 0, RAID 1, RAID 5 vagy RAID 10 kötet esetén mutatja a kötet mindegyik merevlemezének gyártóját és típusszámát.
Forrásmeghajtó | Visszaállító kötet esetén a forrásmeghajtó gyártóját és típusszámát mutatja.
Visszaállító meghajtó | Visszaállító kötet esetén a visszaállító meghajtó gyártóját és típusszámát mutatja.
Fölérendelt tömb | Megadja a kötetet tartalmazó tömb nevét.

7. TÁBLÁZAT: RAID-KÖTETBE TARTOZÓ MEREVLEMEZEK ADATAI (RAID ÜZEMMÓD)

Paraméter | Érték
Használati mód | Lemeztömb tagja: A meghajtó más meghajtókkal együtt egy RAID-köteteket tartalmazó tömböt alkot. Az operációs rendszer meg tudja jeleníteni a RAID-köteteket, de magukat a meghajtókat nem.
Lemeztömb tagja (forrás): A merevlemez a visszaállító kötet forrásmeghajtója.
Lemeztömb tagja (visszaállító): A merevlemez a visszaállító kötet célmeghajtója.
RAID nélküli merevlemez: A meghajtón nincsenek RAID-metaadatok, és a meghajtót az operációs rendszer látja és használhatja.
Nincs: A meghajtón olyan metaadatok vannak, amelyek megakadályozzák, hogy az operációs rendszer megjelenítse a meghajtót, de a meghajtó nem tagja egyetlen tömbnek sem.
Állapot | Normál: A meghajtó jelen van, hibátlanul működik és nincs zárolva.
Zárolt: A meghajtó jelszóval védett. A zárolt meghajtó zárolásának feloldásához használja a jobb gombos menüt. Megjegyzés: ha egy RAID-kötet tagmeghajtóinak egy része zárolt, másik része nem zárolt, a kötet zárolt állapotúként jelenik meg.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Hiányzik: A meghajtó nincs a helyén, vagy nincs csatlakoztatva.
Nem kompatibilis verzió: A meghajtón RAID-metaadatok vannak, de az azokban megadott verzió nem kompatibilis a használt RAID-szoftver verziójával.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Console.
Titkosítás állapota | Be: A meghajtó titkosítva van.
Ki: A meghajtó nincs titkosítva.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Merevlemez adat-gyorsítótára engedélyezve | Azt jelzi, hogy az adat-gyorsítótár engedélyezve van-e a tömb összes merevlemezére.
Kötetek száma | A tömbben levő kötetek számát mutatja.
Kötettag [1, 2] | Megadja az összes olyan kötet nevét, amelynek a merevlemez tagja.
Fölérendelt tömb | Annak a RAID tömbnek a neve, amelybe a merevlemez tartozik.

8. TÁBLÁZAT: RAID NÉLKÜLI MEREVLEMEZEK ADATAI

Paraméter | Érték
Használati mód | RAID nélküli merevlemez: A meghajtót egyetlen RAID tömb vagy RAID-kötet sem használja. A merevlemez felhasználható RAID-tartalékmeghajtóként vagy egyszerű háttértárként.
Tartalék: A merevlemez az automatikus újraépítések célmeghajtójaként van kijelölve.
A merevlemez használatának módja ismeretlen: A merevlemez használatának módja nem állapítható meg. Ennek egyik lehetséges oka az lehet, hogy ez a szoftververzió nem kompatibilis a merevlemez-konfigurációval.
Állapot | Normál: A meghajtó jelen van, és hibátlanul működik.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Zárolt: A meghajtó jelszóval védett. A zárolt meghajtó zárolásának feloldásához használja a jobb gombos menüt. Megjegyzés: ha egy RAID-kötet összes lemeze zárolva van, a kötet nem lesz látható, és összes lemeze RAID nélküli merevlemezként jelenik meg.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Console.
| Titkosítás állapota | Be: A meghajtó titkosítva van.
Ki: A meghajtó nincs titkosítva.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Rendszer-merevlemez | Azt jelzi, hogy vannak-e ezen a merevlemezen az operációs rendszerhez tartozó védett fájlok.
Összméret | A merevlemez összkapacitása gigabájtban.

9. TÁBLÁZAT: SOROS ATA ILLESZTÉSŰ MEREVLEMEZEK ADATAI (AHCI ÜZEMMÓD MOBIL RENDSZEREKEN)

Név | Leírás
Állapot | Normál: A meghajtó jelen van, és hibátlanul működik.
Zárolt: A meghajtó jelszóval védett. A zárolt meghajtó zárolásának feloldásához használja a jobb gombos menüt. Megjegyzés: ha egy RAID-kötet összes lemeze zárolva van, a kötet nem lesz látható, és összes lemeze RAID nélküli merevlemezként jelenik meg.
Hiba történt: A meghajtó túllépte a javíthatósági határt. Ezt az állapotot kijelzi az Intel Matrix Storage Manager option ROM felhasználói kezelőfelülete.
SMART-esemény: A meghajtón a javíthatósági határt meghaladó számú hiba van; valószínűsíthető a meghajtó kiesése.
Meghibásodott: Ugyanazt az állapotot jelzi, mint a „Hiba történt”. Ezt az állapotot kijelzi az Intel Matrix Storage Console.
Eszközport | Megadja, hogy a merevlemez a soros ATA illesztésű vezérlő melyik portjára csatlakozik.
Soros ATA aktuális átviteli üzemmódja | A soros ATA illesztésű vezérlő és a soros ATA illesztésű merevlemez közötti soros ATA átvitel üzemmódját mutatja. A paraméter tipikus értékei: 1. generáció: 150 MB/s 2. generáció: 300 MB/s.
Típusszám | A merevlemez típusszámát adja meg.
Gyári szám | A merevlemez gyári számát adja meg.
Firmware | A merevlemezben levő firmware verziószámát adja meg.
Native Command Queuing támogatása | Azt mutatja, hogy a merevlemez támogatja-e a Native Command Queuing (natív parancs-sorbaállítás) szolgáltatást.
Összméret | A merevlemez összkapacitása gigabájtban.

# Az Intel® Matrix Storage Manager beállításai

## Alapnézet - A műveletek áttekintése

Az Intel® Matrix Storage Console az Intel® Matrix Storage Manager funkcióinak kezeléséhez szükséges műveleteket biztosítja. Alapnézetben a bal oldali panelen a gyakran használt műveletek jelennek meg, a jobb oldali panelen pedig a bal oldali panelen kiválasztott elemnek megfelelő adatok (kötetállapot, részletek és figyelmeztetések) és a műveleti gomb. Az alábbi táblázat az ezeken a menükön keresztül elérhető műveleteket ismerteti.

10. TÁBLÁZAT: A BAL OLDALI PANEL MŰVELETEI CSAK VISSZAÁLLÍTÓ KÖTETHEZ

Művelet | Leírás
A merevlemezek és kötetek állapotának megtekintése | Ez a művelet egy rövid összefoglalót jelenít meg a lemezek és kötetek állapotáról, valamint lehetővé teszi a Részletes nézetbe történő átváltást.
Kötet frissítésének módosítása | Ezzel a művelettel módosíthatja a kötet frissítésének módját, azaz engedélyezheti vagy letilthatja a folyamatos frissítést. Ha a „Folyamatos frissítés letiltása" lehetőséget választja, akkor a kötet igény szerinti frissítési módba kerül, azaz kézileg kell kérnie a kötet frissítését a „Visszaállító kötet frissítése” paranccsal. A „Folyamatos frissítés engedélyezése” parancs hatására a kötet automatikusan fog frissülni.
A forrásmeghajtó fájljainak elérése és A visszaállító meghajtó fájljainak elérése | Ezekkel a parancsokkal a forrásmeghajtó vagy a visszaállító meghajtó fájljai megtekinthetők a Windows Intézőben*. Ha kiválasztja valamelyik lehetőséget, a kötet csak olvasható állapotba kerül, és nem lehetséges a kötetfrissítés. Ha végzett a fájlok megtekintésével, válassza „A forrásmeghajtó fájljainak elrejtése” parancsot. Ezzel elrejti a fájlokat, és folytatódik a kötet folyamatos frissítése.
A forrásmeghajtó fájljainak elrejtése és A visszaállító meghajtó fájljainak elrejtése | Ezek a parancsok csak azután állnak rendelkezésre, hogy a visszaállító meghajtó vagy a forrásmeghajtó fájljainak Windows Intézőben való megtekintését választotta. Ha kiválasztja valamelyik parancsot, a merevlemez ismét írható lesz, és lehetővé válik az igény szerinti vagy a folyamatos frissítés.
Visszaállító kötet frissítése | Ez a parancs csak igény szerinti frissítésre beállított kötetnél áll rendelkezésre. Kiválasztásakor a parancs a forrásmeghajtó adatait átmásolja a visszaállító meghajtóra. Csak a legutóbbi frissítés óta történt változások másolódnak át.
Adatok visszaállítása a forrásmeghajtóra | Ez a parancs csak akkor áll rendelkezésre, ha a visszaállító meghajtóról indította újra a rendszert az Intel® Matrix Storage Manager option ROM-jának kezelőfelületéről. A parancs a forrásmeghajtó összes adatát felülírja a visszaállító meghajtó adataival.

## Részletes nézet - A műveletek áttekintése

Részletes nézetben az Intel® Matrix Storage Console két módszert kínál az Intel® Matrix Storage Manager funkcióinak kezeléséhez szükséges művelek eléréséhez: a Műveletek menüt és a jobb gombos menüket. A Műveletek menü az általános műveleteket tartalmazza, míg a jobb gombos menük - melyek az elemekre történő jobb kattintással érhetők el - az adott elemmel kapcsolatos műveleteket tartalmazzák. Az alábbi táblázat az ezeken a menükön keresztül elérhető műveleteket ismerteti.
11. TÁBLÁZAT: A MŰVELETEK MENÜ PARANCSAI

Művelet | Leírás
RAID-kötet létrehozása | Ezzel a paranccsal hozzon létre RAID-kötetet, ha nem kívánja megőrizni a meglévő merevlemez adatait. A választott RAID-szinttől függően a kötethez két vagy több merevlemez használható. Az Intel® Matrix RAID Technology lehetővé teszi, hogy egy tömbön belül két kötetet hozzon létre. Ehhez a kötet kapacitását a tömb összkapacitásánál kisebbre kell választani. Így a tömbben marad üres hely a második RAID-kötet számára. A második kötet automatikusan a tömb fennmaradó üres helyét foglalja el. Az Intel Matrix Storage Console csak létrehozza a RAID-kötetet. A kötet ekkor még nincs sem particionálva, sem megformázva. A Windows* lemezkezelő segédprogramjával particionálhatja és formázhatja meg az új RAID-kötetet. Ne feledje, hogy titkosításra felkészített rendszer esetén legalább két, azonos titkosítási állapotú RAID nélküli lemez szükséges a varázsló elindításához és a RAID-kötet létrehozásához.
RAID-kötet létrehozása meglévő merevlemezből | Ezzel a paranccsal hozzon létre RAID-kötetet, ha a meglévő merevlemez adatait szeretné megőrizni és egy vagy több másik lemezre átmásolni. Ez a konvertálásnak nevezett eljárás a merevlemez kapacitásától és a gép leterheltségétől függően esetleg órákig is eltarthat. A varázsló futását követően megjelenő párbeszédpanel mutatja a konvertálás állapotát. Ezt a párbeszédpanelt a konvertálás közben bármikor megnyithatja: ehhez kattintson jobb gombbal az éppen konvertált kötetre, és válassza a „Konvertálási folyamat megjelenítése” parancsot. Egyszerre csak egy konvertálási feldolgozás futtatható. Ha egynél több, adatokat tartalmazó meghajtót kíván konvertálni RAID-kötetbe, egyenként kell konvertálnia őket. Ne feledje, hogy a titkosított rendszerek esetén legalább két, azonos titkosítási állapotú RAID nélküli lemez szükséges a varázsló elindításához és a RAID-kötet létrehozásához.
Visszaállító kötet létrehozása | Ezzel a paranccsal Intel® Rapid Recover technológiát használó kötetet hozhat létre. Ez a technológia a forrásmeghajtó adatait folyamatosan vagy igény szerint másolja a visszaállító meghajtóra. A forrásmeghajtónak és a visszaállító meghajtónak le kell fednie a tömb elérhető merevlemez-területének egészét, és egy rendszeren belül csak egy visszaállító kötet lehet. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel. Titkosított rendszerek esetén legalább két, azonos titkosítási állapotú RAID nélküli lemez szükséges a varázsló elindításához és a RAID-kötet létrehozásához.
Plug and Play eszközök ismételt megkeresése | Ezzel a paranccsal lehet észlelni, hogy mely merevlemezekkel bővült a rendszer és melyeket távolították el. A keresés végén a Részletes nézet mutatja a frissített adatokat. Ez a művelet a Microsoft Windows Eszközkezelőjében kiadott „Hardverváltozások keresése” parancsnak felel meg.

12. TÁBLÁZAT: A JOBB GOMBOS MENÜK PARANCSAI

Az Eszközpanel eleme | Leírás
Tömb | Kötet létrehozása:Ez a menüparancs csak akkor jelenik meg, ha a tömb olyan RAID-kötetet tartalmaz, amely nem használja ki a merevlemez teljes területét. Ilyenkor ezt a menüpontot választva elindul a „RAID-kötet létrehozása varázsló”, amely a tömb szabad területén létrehoz egy második RAID-kötetet. A részletes ismertetés a jelen súgófájl „Az Intel Matrix RAID Technology” című részében található.
Merevlemez adat-gyorsítótárának engedélyezése/letiltása: Egyes merevlemezek a teljesítmény növelése érdekében támogatják a merevlemez adat-gyorsítótár használatát. Az adat-gyorsítótár az adatokat a lemezre történő felírás előtt átmenetileg tárolja, és ezzel gyorsítja a lemez írási sebességét. Az adat-gyorsítótár engedélyezésének hátránya, hogy adatai elveszhetnek, ha a rendszer tápfeszültsége kiesik. Az adat-gyorsítótár engedélyezéséhez, illetve letiltásához kattintson jobb gombbal a RAID-tömbre, majd válassza a "Merevlemez adat-gyorsítótárának engedélyezése", illetve a "Merevlemez adat-gyorsítótárának letiltása" lehetőséget. A változtatás a számítógép újraindítása után válik érvényessé.
RAID-kötet | Kötet törlése: Ezzel a paranccsal törölhet egy meglévő RAID-kötetet. FIGYELMEZTETÉS: Ha töröl egy RAID-kötetet, az azt alkotó összes merevlemez összes adata visszaállíthatatlanul törlődik. Ezért a kötet törlése előtt készítsen biztonsági másolatot az összes fontos adatról.
Kötet módosítása: Ezzel a paranccsal a következő változtatásokat végezheti el a RAID-köteten: kötetnév módosítása, RAID-szint konvertálása (azaz konvertálás RAID 0, 1 vagy 10 kötetről RAID 5 kötetre), valamint a kötet kapacitásának bővítése a teljes elérhető terület felhasználásával vagy lemezek hozzáadásával.
Kötetadatok ellenőrzése: Ez a parancs ellenőrzi a RAID-kötet adatait. Az ellenőrzési folyamat végén megjelenő párbeszédpanel megjeleníti az ellenőrzési hibák és a szektorhibás blokkok számát.
Kötetadatok ellenőrzése és javítása: Ez a parancs ellenőrzi és kijavítja a RAID-kötet adatait. Az ellenőrzési és javítási folyamat végén megjelenő párbeszédpanel mutatja a talált és kijavított ellenőrzési hibák, valamint a szektorhiba miatt átirányított blokkok számát.
Kötet szintű visszaíró gyorsítótár engedélyezése/letiltása: A kötet szintű visszaíró gyorsítótár engedélyezése javítja az I/O-átbocsátást és a reagálóképességet, de a táplálás vagy a rendszer meghibásodása esetén gyengébb adatvédelmet nyújt. A beállítás megváltoztatásához nem kell újraindítani a rendszert. MEGJEGYZÉS: szünetmentes táp (UPS) használatakor az adatok védelme érdekében a kötet szintű visszaíró gyorsítótár átmenetileg letiltódik.
Kötetlétrehozás állapotának kijelzése: Ez a szolgáltatás csak új kötet létrehozása közben áll rendelkezésre. A kiválasztásakor megjelenő párbeszédpanel mutatja, hogy az új kötetből hány „% kész”.
Konvertálási folyamat megjelenítése: Ez a parancs csak konvertálás közben áll rendelkezésre. A kiválasztásakor megjelenő párbeszédpanel mutatja, hogy a konvertálásból hány „% kész”.
Kötet visszaállítása: Ez a parancs a meghibásodást okozott merevlemez fizikai helyreállítása után visszaállítja a kötetet, ha teljesülnek az alábbi feltételek: A hibás RAID-kötetnek eredetileg részét képező egy vagy több merevlemez ismét a kötet része. Nem történt adatelérés a merevlemezen, amíg az nem volt a rendszerben.
Konvertálás visszaállító kötetté: Ez a parancs csak a tömb teljes merevlemez-kapacitását kihasználó RAID 1 kötetek esetén áll rendelkezésre. A tömb csak két merevlemezből állhat. Konvertálás után a RAID 1 kötet Intel® Rapid Recover Technology lesz. A követendő eljárás lépéseit a Kötetkonvertálási beállítások című rész ismerteti.
Visszaállító kötet | Kötet törlése: Ezzel a paranccsal törölhet egy meglévő visszaállító kötetet. FIGYELMEZTETÉS: Ha töröl egy visszaállító kötetet, a forrásmeghajtó és a visszaállító meghajtó összes adata visszaállíthatatlanul törlődik. Ezért a kötet törlése előtt készítsen biztonsági másolatot az összes fontos adatról.
Kötet módosítása: Ezzel a paranccsal a következő változtatásokat végezheti el a visszaállító köteten: átnevezheti a kötetet, felcserélheti a forrásmeghajtót és a visszaállító meghajtót, valamint megváltoztathatja a frissítés módját.
Kötetadatok ellenőrzése: Ez a parancs ellenőrzi a visszaállító köteten lévő adatokat. Az ellenőrzési folyamat végén megjelenő párbeszédpanel megjeleníti az ellenőrzési hibák és a szektorhibás blokkok számát.
Kötetadatok ellenőrzése és javítása: Ez a parancs ellenőrzi és kijavítja a visszaállító kötet adatait. Az ellenőrzési és javítási folyamat végén megjelenő párbeszédpanel mutatja a talált és kijavított ellenőrzési hibák, valamint a szektorhiba miatt átirányított blokkok számát.
Kötet szintű visszaíró gyorsítótár engedélyezése/letiltása: A kötet szintű visszaíró gyorsítótár engedélyezése javítja az I/O-átbocsátást és a reagálóképességet, de a táplálás vagy a rendszer meghibásodása esetén gyengébb adatvédelmet nyújt. A beállítás megváltoztatásához nem kell újraindítani a rendszert. MEGJEGYZÉS: szünetmentes táp (UPS) használatakor az adatok védelme érdekében a kötet szintű visszaíró gyorsítótár átmenetileg letiltódik.
Folyamatos frissítés letiltása: Ezzel a paranccsal a frissítési módot igény szerintire változtathatja. Ha ezt követően frissítést kíván kérni, a kötetre jobb gombbal rákattintva válassza a „Kötetfrissítés” pontot.
Kötetfrissítés: Ez a parancs csak igény szerinti frissítésre beállított kötetnél áll rendelkezésre. Kiválasztásakor a parancs a forrásmeghajtó adatait átmásolja a visszaállító meghajtóra. Csak a legutóbbi frissítés óta történt változások másolódnak át.
Kötetfrissítés állapotának kijelzése: Ez a parancs csak új visszaállító kötet létrehozásakor vagy az igény szerinti frissítés „Kötetfrissítés” parancsának kiválasztásakor áll rendelkezésre.
Kötetfrissítés megszakítása: Ez a parancs csak új visszaállító kötet létrehozásakor vagy az igény szerinti frissítés „Kötetfrissítés” parancsának kiválasztásakor áll rendelkezésre.
Adatok visszaállítása a forrásmeghajtóra: Ez a parancs csak akkor áll rendelkezésre, ha a visszaállító meghajtóról indította újra a rendszert az Intel Matrix Storage Manager option ROM-jának kezelőfelületéről. A parancs a forrásmeghajtó összes adatát felülírja a visszaállító meghajtó adataival.
Visszaállítás állapotának kijelzése: Ez a parancs csak a forrásmeghajtóra történő visszaállítás közben áll rendelkezésre. A kiválasztásakor megjelenő párbeszédpanel mutatja, hogy a visszaállítás folyamatából hány „% kész”.
Visszaállítás megszakítása: Ez a parancs csak a forrásmeghajtóra történő visszaállítás közben áll rendelkezésre. Megszakítja a visszaállító meghajtó adatainak a forrásmeghajtóra történő másolását.
A forrásmeghajtó fájljainak elérése és A visszaállító meghajtó fájljainak elérése: Ezek a parancsok lehetővé teszik, hogy a forrásmeghajtó vagy a visszaállító meghajtó fájljai a Windows Intézőben* megjelenjenek. Ha kiválasztja valamelyik lehetőséget, a kötet csak olvasható állapotba kerül, és nem lehetséges a kötetfrissítés. Ha végzett a fájlok megtekintésével, válassza „A forrásmeghajtó fájljainak elrejtése” parancsot. Ezzel elrejti a fájlokat, és folytatódik a kötet folyamatos frissítése.
A forrásmeghajtó fájljainak elrejtése és A visszaállító meghajtó fájljainak elrejtése:Ezek a parancsok csak akkor érhetők el, ha korábban a forrásmeghajtó vagy a visszaállító meghajtó fájljainak a Windows Intézőben való elérését választotta. Ezek a parancsok írhatóvá teszik a merevlemezt és engedélyezik a kötetfrissítést.
Konvertálás RAID 1 kötetté: Ezzel a paranccsal egy visszaállító kötetet RAID 1 kötetté konvertálhat. A követendő eljárás lépéseit a Kötetkonvertálási beállítások című rész ismerteti.
RAID merevlemez | Port LED aktiválása: Ennek a parancsnak a segítségével azonosíthatja azt a portot, amelyhez a merevlemez csatlakozik. Ha a program megtalálta a portot, a port fénydiódája felvillan, majd automatikusan kialszik. Megjegyzés: Ez a parancs csak a használt portokhoz áll rendelkezésre.
Merevlemez zárolásának feloldása: Ez a parancs csak akkor érhető el, ha egy vagy több merevlemez zárolva van. A zárolt merevlemezeket lakat ikon jelzi az eszközpanelen, az információs panelen pedig a „Zárolt” állapot. A zárolás feloldásához kattintson jobb gombbal a zárolt merevlemezre, majd válassza a „Merevlemez zárolásának feloldása” parancsot. Ekkor meg kell adnia egy jelszót a választott lemez feloldásához. Ekkor az Intel®Matrix Storage Console nem teszi lehetővé egy merevlemez zárolását.
RAID nélküli merevlemez | Kijelölés tartaléknak: FIGYELMEZTETÉS: A tartalékként kijelölt RAID nélküli merevlemez összes adata visszaállíthatatlanul törlődik. Mentsen minden fontos adatot, mielőtt egy merevlemezt tartalékként jelöl ki. Ez a művelet a kiválasztott merevlemezt az automatikus újraépítések célmeghajtójává teszi. Ha egy merevlemezt tartaléknak kíván kijelölni, kattintson jobb gombbal az eszközpanel RAID nélküli merevlemezek listájának egyik merevlemezére, és válassza a „Kijelölés tartaléknak” parancsot.
Merevlemez visszaállítása RAID nélküli meghajtóvá: Csak tartalékként kijelölt RAID nélküli merevlemez állítható vissza RAID nélkülivé. Az eszközpanel RAID nélküli merevlemezek listájában kattintson jobb gombbal a kívánt merevlemezre, és válassza a „Merevlemez visszaállítása RAID nélkülivé” lehetőséget. Az eddig RAID tömb tagjaként használt merevlemez RAID nélküli lemezzé válik.
Újraépítés erre a merevlemezre: Ez a parancs csak akkor áll rendelkezésre, ha egy RAID 1, 5 vagy 10 kötet egy tagmeghajtó hibája miatt csökkent teljesítményűvé válik, vagy ha egy visszaállító kötet forrásmeghajtója meghibásodik vagy adatai elvesztek. A jelen súgó „Adatok visszaállítása a forrásmeghajtóra” vagy „RAID-kötet visszaállítása” című szakasza részletesen leírja a folyamat lépéseit.
Port LED aktiválása: Ennek a parancsnak a segítségével azonosíthatja azt a portot, amelyhez a merevlemez csatlakozik. Ha a program megtalálta a portot, a port fénydíódája felvillan, majd automatikusan kialszik. Megjegyzés: Ez a parancs csak a használt portokhoz áll rendelkezésre.
Merevlemez zárolásának feloldása: Ez a parancs csak akkor érhető el, ha egy vagy több merevlemez zárolva van. A zárolt merevlemezeket lakat ikon jelzi az eszközpanelen, az információs panelen pedig a „Zárolt” állapot. A zárolás feloldásához kattintson jobb gombbal a zárolt merevlemezre, majd válassza a „Merevlemez zárolásának feloldása” parancsot. Ekkor meg kell adnia egy jelszót a választott lemez feloldásához. Ekkor az Intel®Matrix Storage Console nem teszi lehetővé egy merevlemez zárolását.

## Kötet-létrehozási beállítások

Új RAID-kötet vagy visszaállító kötet létrehozásához válassza a Részletes nézet „Műveletek” menüjének valamelyik parancsát. Ez elindít egy varázslót, amely végigvezeti a kötet létrehozásának folyamatán. Az alábbiakban ismertetjük a kötet létrehozásával kapcsolatos beállításokat. Kötet létrehozásánál nincs szükség az operációs rendszer újratelepítésére. Minden alkalmazás és adat megmarad. Fontos, hogy RAID-kötet vagy visszaállító kötetet létrehozásához rendszergazdaként kell bejelentkeznie.
FIGYELMEZTETÉS: Kötet létrehozásakor a kötetet alkotó egy vagy több merevlemez ÖSSZES ADATA TÖRLŐDIK és nem állítható helyre. Gondosan olvassa el az egyes varázslók figyelmeztető üzeneteit, amelyek leírják, melyik merevlemezek fognak felülíródni, és a kötet létrehozása előtt készítsen biztonsági mentést a rajtuk tárolt fontos adatokról.
Megjegyzés a SMART-eseményekhez: Nem hozható létre RAID-kötet, ha a RAID-kötethez kiválasztott egy vagy több soros ATA illesztésű meghajtó SMART-eseményt jelzett. Ha úgy gondolja, hogy a SMART-esemény nem fogja zavarni a meghajtó üzemszerű használatát, jobb gombbal az érintett meghajtóra kattintva válassza a „SMART hiba-előrejelzési esemény törlése” lehetőséget. Ezt követően a meghajtót használhatja új RAID-kötet létrehozásához. Ez csak akkor ajánlott, ha ismeri a SMART esemény okát.

Titkosításra alkalmas rendszerek: A Kötet létrehozása varázslók csak akkor érhetők el, ha a rendszerben van legalább két RAID nélküli merevlemez, és ezek titkosítási állapota megegyezik. Kötetet is csak akkor hozhat létre, ha annak merevlemezei azonos titkosítási állapotot jeleznek (titkosítottak vagy nem titkosítottak).
VISSZAÁLLÍTÓ KÖTET LÉTREHOZÁSA
A visszaállító kötet az Intel® Rapid Recover technológia alkalmazásával átmásolja egy kijelölt forrásmeghajtó – általában a rendszerlemez – adatait egy kijelölt visszaállító meghajtóra. A forrásmeghajtónak és a visszaállító meghajtónak le kell fednie a tömb elérhető területének egészét, és egy rendszeren belül csak egy visszaállító kötet lehet. Fontos, hogy visszaállító kötet létrehozásakor a rendszer nem rendelkezhet és nem bővíthető RAID-kötettel.
A visszaállító kötet létrehozásához kövesse az alábbi lépéseket. A folyamat közben meg kell adnia, hogy a forrásmeghajtót folyamatosan vagy igény szerint kívánja-e másolni a visszaállító meghajtóra. Folyamatos frissítés esetén a forrásmeghajtón történt változások automatikusan átmásolódnak a visszaállító meghajtóra, ha az csatlakoztatva és online állapotban van. Igény szerinti frissítés esetén a visszaállító meghajtó automatikusan „Offline” állapotba kerül. Ezért a forrásmeghajtó adatait úgy állíthatja vissza egy korábbi állapotba, hogy átmásolja rá a visszaállító meghajtó adatait (ennek pontos menetét „A forrásmeghajtó visszaállítása egy korábbi állapotba” című szakasz írja le).

1. A rendszerlemezen kívül feltétlenül legyen csatlakoztatva legalább egy soros ATA illesztésű merevlemez.
2. Indítsa el a Microsoft Windowst* és nyissa meg az Intel Matrix Storage Console segédprogramot.
3. Válassza a „Nézet” menü „Részletes nézet” pontját.
4. Válassza a „Műveletek” menü „Visszaállító kötet létrehozása” parancsát. Elindul a „Visszaállító kötet létrehozása varázsló”.
5. Kövesse a varázsló útmutatását.
6. Ha a visszaállító kötetet két üres merevlemezen hozza létre, a kötet a varázsló futásának befejeződésekor készül el. Ha a kötetet egy adatokat tartalmazó forrásmeghajtóból hozza létre, a kötet létrehozásának folyamata a varázsló futásának befejeződésekor indul el. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Kötetfrissítés állapotának kijelzése” lehetőséget.

RAID-KÖTET LÉTREHOZÁSA RAID-RE FELKÉSZÍTETT RENDSZERBŐL
Egy RAID-re felkészített rendszerben a soros ATA vezérlő RAID üzemmódra van állítva, és a rendszerben van legalább egy RAID-kötetek nélküli („pass-through”) merevlemez. Az operációs rendszeren telepítve kell lennie az Intel® Matrix Storage Manager illesztőprogramnak. Az alábbi RAID-konfigurációk lehetségesek (a jelen súgófájl 2. táblázatában megtekintheti, hogy rendszere mely RAID-szinteket támogatja):

- RAID-re felkészített rendszerből 2-, 3-, 4-, 5- vagy 6-lemezes RAID 0
- RAID-re felkészített rendszerből 2-lemezes RAID 1
- RAID-re felkészített rendszerből 3-, 4-, 5- vagy 6-lemezes RAID 5
- RAID-re felkészített rendszerből 4-lemezes RAID 10

A meglévő rendszermeghajtó adatainak RAID-kötetté való konvertálásával a rendszert az alábbi lépésekben alakíthatja át RAID rendszerré.

1. Írja fel a annak a meghajtónak a gyári számát, amelynek adatait konvertálni kívánja, és győződjön meg róla, hogy ez a lemez csatlakoztatva van a rendszerre. A folyamat későbbi részében, a meghajtó forrásmeghajtóként történő kijelölésénél a meghajtó gyári számát kell majd beírnia.
2. Csatlakoztassa a rendszerhez azokat a soros ATA illesztésű meghajtókat, amelyeket a kötethez fel szeretne használni. Fontos, hogy ezeknek a merevlemezeknek a kapacitása legalább annyi legyen, mint a forrásmeghajtóé.
3. Indítsa el a Microsoft Windowst* és nyissa meg az Intel Matrix Storage Console segédprogramot.
4. Válassza a „Nézet” menü „Részletes nézet” pontját.
5. Válassza a „Műveletek” menü „RAID-kötet létrehozása meglévő merevlemez-meghajtóból” parancsát. Elindul a „RAID-kötet létrehozása meglevő merevlemezből varázsló”.
6. Kövesse a varázsló útmutatását. Amint a varázsló futása befejeződik, elindul a konvertálás.
7. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Konvertálás állapotának kijelzése” lehetőséget. A konvertálás elvégzése után megjelenik egy tálcaikon-üzenet, és az információs panelen a kötet állapota „Normál” lesz.
8. A konvertálás megtörténte után indítsa újra a rendszert. Ha RAID 0 kötetre konvertált, a Microsoft Windows Lemezkezelés segédprogramjával particionálja és formázza a két merevlemez kombinálásával létrehozott szabad területet. A RAID-kötet bármely meglévő partíciójának megnövelését bármely más gyártó szoftverével is elvégezheti.

Ha egyetlen merevlemeze van, amely nem rendszerlemez és amelyen programok és személyes adatok is vannak, ezt a lemezt a konvertálással egy RAID-kötet forrásmeghajtójává teheti.
RAID-KÖTET LÉTREHOZÁSA ÜRES MEREVLEMEZEKBŐL
A következő lépések segítségével üres, a rendszert nem tartalmazó soros illesztésű ATA merevlemezekből hozhat létre RAID-kötetet:

1. Csatlakoztassa a rendszerhez azokat a soros ATA illesztésű meghajtókat, amelyeket a kötethez fel szeretne használni.
2. Indítsa el a Microsoft Windowst* és nyissa meg az Intel Matrix Storage Console segédprogramot.
3. Válassza a „Nézet” menü „Részletes nézet” pontját.
4. Válassza a „Műveletek” menü „RAID-kötet létrehozása” parancsát. Elindul a „RAID-kötet létrehozása varázsló”.
5. Kövesse a varázsló útmutatását. A kötet létrejön, amint a varázsló futása befejeződött.

## Kötetkonvertálási beállítások

Kötet RAID-szintjének konvertálásakor nincs szükség az operációs rendszer újratelepítésére. Minden alkalmazás és adat megmarad. Fontos, hogy RAID-kötet vagy visszaállító kötetet módosításához rendszergazdaként kell bejelentkeznie.
RAID 0, 1 VAGY 10 KÖTET KONVERTÁLÁSA RAID 5 KÖTETTÉ
A következő RAID-konfigurációk lehetségesek (a 2. táblázat ismerteti a rendszer által támogatott RAID-szinteket):

- 2-lemezes RAID 1 konvertálása 3-, 4-, 5- vagy 6-lemezes RAID 5 kötetté
- 2-lemezes RAID 0 konvertálása 3- vagy 4-lemezes RAID 5 kötetté
- 3-lemezes RAID 0 konvertálása 4-, 5- vagy 6-lemezes RAID 5 kötetté
- 4-lemezes RAID 10 konvertálása 4-, 5- vagy 6-lemezes RAID 5 kötetté

Meglévő RAID 0, 1 vagy 10 kötetet az alábbi lépésekben konvertálhat RAID 5 kötetté.

1. A rendszerben legyen csatlakoztatva legalább három SATA csatolású merevlemez.
2. Indítsa el a Microsoft Windowst* és nyissa meg az Intel Matrix Storage Console segédprogramot.
3. Válassza a „Nézet” menü „Részletes nézet” pontját.
4. Kattintson jobb gombbal a konvertálandó kötetre, és válassza a „Kötet módosítása” lehetőséget.
5. Elindul a „RAID-kötet módosítása varázsló”.
6. Kövesse a varázsló útmutatását. Amint a varázsló futása befejeződik, elindul a konvertálás.
7. Ha meg kívánja tekinteni a konvertálás folyamatát, az eszközpanelben kattintson jobb gombbal a kötet nevére és válassza a „Konvertálás állapotának kijelzése” lehetőséget. A konvertálás elvégzése után megjelenik egy tálcaikon-üzenet, és az információs panelen a kötet állapota „Normál” lesz.

RAID 1 KÖTET KONVERTÁLÁSA VISSZAÁLLÍTÓ KÖTETTÉ
A következő lépések segítségével egy meglévő RAID 1 kötetet visszaállító kötetté konvertálhat:

1. Válassza a „Nézet” menü „Részletes nézet” pontját.
2. Az eszközpanelen kattintson jobb gombbal a RAID 1 kötet nevére, majd válassza a „Konvertálás visszaállító kötetté” parancsot. Megjelenik egy üzenet, amely értesíti, hogy a RAID 1 kötetet előbb inicializálni kell. Az inicializálás megkezdéséhez kattintson az „OK” gombra.
3. Az inicializálás befejeztekor ismét kattintson jobb gombbal a kötet nevére, majd válassza a „Konvertálás visszaállító kötetté” parancsot. Elindul a „RAID-kötet konvertálása varázsló”.
4. Kövesse a varázsló útmutatását. A kötet konvertálása megtörténik, amint a varázsló futása befejeződött.

VISSZAÁLLÍTÓ KÖTET KONVERTÁLÁSA RAID 1 KÖTETTÉ
A következő lépések segítségével egy visszaállító kötetet RAID 1 kötetté konvertálhat:

1. Válassza a „Nézet” menü „Részletes nézet” pontját.
2. Az eszközpanelen kattintson jobb gombbal a visszaállító kötet nevére, majd válassza a „Konvertálás RAID 1 kötetté” parancsot. Elindul a „Visszaállító kötet konvertálása varázsló”.
3. Kövesse a varázsló útmutatását. A kötet konvertálása megtörténik, amint a varázsló futása befejeződött.

## Kapacitásbővítési beállítások

Az Intel Matrix Storage Console a következő két módszert kínálja a meglévő RAID-kötetek kapacitásának növelésére:

1. A teljes rendelkezésre álló tömbterület felhasználása. Ez a lehetőség csak akkor érhető el, ha a rendszerben RAID0, RAID1, RAID5 és/vagy RAID10 kötet található, és a meglévő tömbön van szabad terület.
2. Egy vagy több tagmeghajtó hozzáadása. Ez a lehetőség csak akkor érhető el, ha a rendszer RAID0 és/vagy RAID5 kötetet tartalmaz, valamint legalább egy RAID nélküli merevlemez is csatlakozik a rendszerhez, és külső vagy belső csatlakozási módja megegyezik a többi tagmeghajtó csatlakozási módjával. Nem adhat hozzá külső csatlakozású merevlemezt olyan kötethez, amely belső csatlakozású lemezeket tartalmaz.

A fenti lehetőségek kölcsönösen kizárják egymást, és a RAID-kötet módosítása varázsló csak egy választást tesz lehetővé. A kötetmódosítási eljárást annyiszor kell végrehajtania, ahányszor konvertálást szeretne végrehajtani, beleértve a RAID-szintek konvertálását. A kötetkapacitás bővítésekor nincs szükség az operációs rendszer újratelepítésére.

A TELJES RENDELKEZÉSRE ÁLLÓ TÖMBTERÜLET FELHASZNÁLÁSA
Az alábbi lépések segítségével a teljes tömbterületet felhasználva növelheti a kötetkapacitást:

1. Válassza a „Nézet” menü „Részletes nézet” pontját.
2. Az eszközpanelen kattintson jobb gombbal a RAID kötet nevére, majd válassza a „Kötet módosítása” parancsot. Elindul a „ kötet módosítása varázsló”.
3. Kövesse a varázsló utasításait. A „Kötet módosítása” párbeszédpanelen válassza a „Kötetkapacitás bővítése”, valamint „A teljes rendelkezésre álló tömbterület használata” lehetőséget. A kötet konvertálása megtörténik, amint a varázsló futása befejeződött.

EGY VAGY TÖBB TAGMEGHAJTÓ HOZZÁADÁSA
Az alábbi lépések segítségével egy vagy több merevlemezt hozzáadva növelheti a kötetkapacitást:

1. Válassza a „Nézet” menü „Részletes nézet” pontját.
2. Az eszközpanelen kattintson jobb gombbal a RAID kötet nevére, majd válassza a „Kötet módosítása” parancsot. Elindul a „ kötet módosítása varázsló”.
3. Kövesse a varázsló utasításait. A „Kötet módosítása” párbeszédpanelen válassza a „Kötetkapacitás bővítése”, valamint az „Egy vagy több tagmeghajtó hozzáadása” lehetőségeket. A következő párbeszédpanelen jelölje ki azokat a merevlemezeket, amelyeket a meglévő kötethez kíván adni. Ha a rendszeren engedélyezve van a titkosítás, biztosítsa, hogy a kijelölt tagmeghajtók titkosítási állapota megegyezzen a kötet állapotával. A varázsló befejezése után elindul a kötet konvertálása.

# Hibaelhárítás

## Rendszerkövetelmények

Az Intel® Matrix Storage Console jelen verziójához szükséges összetevők és a támogatott operációs rendszerek részletesebb ismertetését olvassa el a jelen szoftver Readme fájljában, vagy látogasson el az Intel ezzel a termékkel foglalkozó támogatási webhelyére.

## Visszaállító kötetek

E szakasz témakörei kizárólag a visszaállító kötetekre érvényesek. Megtudhatja belőlük, hogyan kell kicserélni egy forrás- vagy visszaállító meghajtót, és hogyan állíthatja vissza a forrásmeghajtó adatait egy korábbi állapotba.

- VISSZAÁLLÍTÓ MEGHAJTÓ CSERÉJE
- FORRÁSMEGHAJTÓ CSERÉJE
- A FORRÁSMEGHAJTÓ ADATAINAK VISSZAÁLLÍTÁSA EGY KORÁBBI ÁLLAPOTBA

VISSZAÁLLÍTÓ MEGHAJTÓ CSERÉJE
Ha a visszaállító meghajtó meghibásodik, vagy eltávolítják a rendszerből, vagy elvész, akkor egy új visszaállító meghajtót kell telepítenie, és ezen újra kell építenie a visszaállító kötetet.

1. Kapcsolja ki a rendszert, és csatlakoztasson egy új soros ATA illesztésű merevlemezt, amelyet új visszaállító meghajtóként kíván használni.
2. Kapcsolja be a rendszert.
3. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel® Matrix Storage Manager ikonjára.
4. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
5. A „RAID nélküli merevlemezek” listában kattintson jobb gombbal az új merevlemezre, és a visszaállítás megkezdéséhez válassza az „Újraépítés erre a merevlemezre” lehetőséget.
6. Az újraépítés állapotának megtekintéséhez kattintson jobb gombbal a visszaállító kötetre, és válassza a „Kötetfrissítés állapotának kijelzése” lehetőséget. Az újraépítés elvégzéséről a tálcaikon üzenete értesíti, és a kötet „Állapota” azt a frissítési módszert fogja jelezni, amelyet a visszaállító kötet használt, mielőtt az eredeti visszaállító meghajtót eltávolították.

FORRÁSMEGHAJTÓ CSERÉJE
Ha a forrásmeghajtó meghibásodik, vagy eltávolítják a rendszerből, vagy elvész, akkor egy új forrásmeghajtót kell telepítenie, és ezen újra kell építenie a visszaállító kötetet.

1. Kapcsolja ki a rendszert, és csatlakoztasson egy új soros ATA csatolású merevlemezt, amelyet új forrásmeghajtóként kíván használni.
2. Kapcsolja be a rendszert. A rendszer automatikusan a visszaállító kötetről fog indulni.
3. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
4. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
5. A „RAID nélküli merevlemezek” listában kattintson jobb gombbal az új merevlemezre, és a visszaállítás megkezdéséhez válassza az „Újraépítés erre a merevlemezre” lehetőséget.
6. Az újraépítés állapotának megtekintéséhez kattintson jobb gombbal a visszaállító kötetre, és válassza a „Kötetfrissítés állapotának kijelzése” lehetőséget. Az újraépítés elvégzéséről a tálcaikon üzenete értesíti, és a kötet „Állapota” azt a frissítési módszert fogja jelezni, amelyet a visszaállító kötet használt, mielőtt az eredeti forrásmeghajtót eltávolították. Az új forrásmeghajtó automatikusan az operációs rendszert tartalmazó meghajtóként lesz beállítva.

A FORRÁSMEGHAJTÓ ADATAINAK VISSZAÁLLÍTÁSA EGY KORÁBBI ÁLLAPOTBA
Ha a visszaállító kötet igény szerinti frissítésre van beállítva, a forrásmeghajtó visszaállítható abba az állapotba, amelyben a legutóbbi kötetfrissítés végén volt. Ez különösen hasznos, ha vírus került a forrásmeghajtóra, vagy ha a rendszert vendégek is használják.

1. Indítsa újra a rendszert. A rendszerindítás közben a Ctrl-I billentyűkombinációval lépjen be az Intel® Matrix Storage Manager option ROM kezelőfelületébe.
2. Válassza a „FŐMENÜ” „A visszaállító kötet beállításai” lehetőségét.
3. Az „A visszaállító kötet beállításai” menüben válassza a „Csak a visszaállító lemez engedélyezése” lehetőséget, hogy a rendszer a visszaállító lemezről induljon.
4. Lépjen ki az option ROM-ból, és indítsa újra a Microsoft Windows* rendszert.
5. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
6. 1. lehetőség: Részletes nézet

- A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
- A visszaállítás megkezdéséhez az eszközpanelben kattintson jobb gombbal a visszaállító kötetre, majd válassza az „Adatok visszaállítása a forrásmeghajtóra” lehetőséget.
- A visszaállítás állapotának megtekintéséhez kattintson jobb gombbal a visszaállító kötetre, és válassza a „Visszaállítás állapotának kijelzése” lehetőséget. A konvertálás befejeződését egy felbukkanó tálcaikon jelzi, a kötetfrissítési mód pedig ugyanaz lesz, mint ami a forrásmeghajtó eltávolítása előtt volt. Ezt követően minden adatváltozás a forrásmeghajtóra íródik.

7. 2. lehetőség: Alapnézet (csak visszaállító kötetek esetén)

- A tárolóeszközök egyszerűsített megtekintéséhez válassza a Nézet menü „Alapnézet” pontját.
- A bal oldali panelen válassz az „Adatok visszaállítása a forrásmeghajtóra” lehetőséget, majd a jobb oldali panelen kattintson az „Adatok visszaállítása a forrásmeghajtóra” lehetőségre a visszaállítási folyamat megkezdéséhez. A folyamat befejeződéséig a jobb oldali panel kijelzi a helyreállítás állapotát. Ezt követően minden adatváltozás a forrásmeghajtóra íródik.
- A visszaállítás állapotának megtekintéséhez kattintson jobb gombbal a visszaállító kötetre, és válassza „A visszaállítás állapotának kijelzése” lehetőséget. A konvertálás befejeződését egy felbukkanó tálcaikon jelzi, a kötetfrissítési mód pedig ugyanaz lesz, mint ami a forrásmeghajtó eltávolítása előtt volt. Ezt követően minden adatváltozás a forrásmeghajtóra íródik.

## RAID-kötetek

E szakasz témakörei kizárólag RAID-kötetekre érvényesek. Ha az Intel® Matrix Storage Manager szerint egy RAID-kötet „Csökkent teljesítményű” vagy „Meghibásodott” állapotú, a kötet esetleg visszaállítható. Ha nem állítható vissza, akkor újra létre kell hozni a RAID-kötetet, és egy biztonsági mentésből kézileg kell visszaállítani az adatokat. Az alábbi szakasz ismerteti, hogyan lehet a RAID-konfigurációt visszaállítani különböző RAID-hibák esetén.

- MEGHIBÁSODOTT RAID 0 KÖTET
- CSÖKKENT TELJESÍTMÉNYŰ RAID 1 KÖTET
- CSÖKKENT TELJESÍTMÉNYŰ RAID 1 ÉS MEGHIBÁSODOTT RAID 0 KÖTET (EGYAZON RAID-TÖMBBEN)
- CSÖKKENT TELJESÍTMÉNYŰ RAID 5 KÖTET
- MEGHIBÁSODOTT RAID 5 KÖTET
- CSÖKKENT TELJESÍTMÉNYŰ RAID 10 KÖTET
- MEGHIBÁSODOTT RAID 10 KÖTET

MEGHIBÁSODOTT RAID 0 KÖTET
Egy RAID 0 kötetet állapota akkor „Meghibásodott”, ha a kötet egy tagja meghibásodott vagy nincs csatlakoztatva. Ilyen esetekben nem lehet elérni sem a RAID 0 kötetet, sem a rajta levő adatokat. Ha a RAID 0 kötet egy tagját lekapcsolták vagy eltávolították, akkor helyreállítható; ha meghibásodott, akkor nem.
Hiányzó tagmeghajtó

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 0 kötetet „Normál” állapotúként mutatja.
4. Ha már fut az operációs rendszer, a Start menüben válassza ki az Intel® Matrix Storage Console lehetőséget, vagy kattintson a tálca Intel Matrix Storage Manager tálcaikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelben a RAID 0 kötetre kattintva ellenőrizze, hogy a kötet megfelelően működik-e. Az információs panelben „Normál” állapot látható.

Meghibásodott tagmeghajtó

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet Meghibásodott állapotúként mutatja, és kéri, hogy a Ctrl-I billentyűkombináció megnyomásával lépjen be a felhasználói kezelőfelületbe.
4. A Ctrl-I megnyomásával lépjen be a „FŐMENÜBE”.
5. A főmenüben válassza a „RAID-kötet törlése” parancsot, amely a második parancs.
6. A „KÖTET TÖRLÉSE” menüben a „lefelé” és „felfelé” nyíllal lépegetve válassza ki a meghibásodott RAID 0 kötetet.
7. A kötet törléséhez nyomja meg a Delete billentyűt.
8. Az „I” billentyű megnyomásával erősítse meg törlési szándékát.
9. Hozzon létre új RAID 0 kötetet. Ha a meghibásodott meghajtó a rendszerkötethez tartozott, akkor az operációs rendszert is újra kell telepítenie.

CSÖKKENT TELJESÍTMÉNYŰ RAID 1 KÖTET
Egy RAID 1 kötet megjelenített állapota „Csökkent teljesítményű”, ha egy tagja meghibásodott vagy nincs csatlakoztatva, és emiatt megszűnt az adattükrözés. Ennek eredményeként a rendszer csak a meglévő és működő tagot tudja használni. Az adattükrözés és az adatredundancia az alábbi lépésekkel állítható helyre.
Hiányzó tagmeghajtó

1. A rendszer legyen kikapcsolva.
2. Csatlakoztassa vissza a hiányzó tagot.
3. Indítsa újra a rendszert. Az újraépítés automatikusan megtörténik.

Meghibásodott tagmeghajtó

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 1 kötetet „Csökkent teljesítményű” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

CSÖKKENT TELJESÍTMÉNYŰ RAID 1 ÉS MEGHIBÁSODOTT RAID 0 KÖTET (EGYAZON RAID-TÖMBBEN)
Ez akkor fordulhat elő, ha egyazon RAID tömb két kötetet tartalmaz (0 és 1). (Lásd az Intel® Matrix RAID Technology szoftvert ismertető részt). Egy RAID 0 kötet akkor lesz „Meghibásodott” és egy RAID 1 kötet akkor lesz „Csökkent teljesítményű”, ha egyik tagjuk meghibásodott vagy nincs csatlakoztatva.
Hiányzó tagmeghajtó

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 0 kötetet „Normál”, a RAID 1 kötetet „Újraépítendő” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Ha az eszközpanelen a RAID 0 kötetre kattint, az információs panel „Normál” állapotot jelez. A kijelzett RAID 1 állapot a következő lesz: „Újraépítés: % kész”, ha RAID 1 kötet van kiválasztva.
7. A RAID 1 kötet újraépítésének befejeződése után az állapot „Normál” lesz.

Hiányzó tagmeghajtó (az operációs rendszer RAID 1 köteten vagy RAID nélküli merevlemezen van)

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet Normál, a RAID 1 kötetet Újraépítendő állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Ha az eszközpanelen a RAID 0 kötetre kattint, az információs panel „Normál” állapotot jelez. A kijelzett RAID 1 állapot a következő lesz: „Újraépítés: % kész”, ha RAID 1 kötet van kiválasztva.
7. A RAID 1 kötet újraépítésének befejeződése után az állapot „Normál” lesz.

Meghibásodott tagmeghajtó (az operációs rendszer RAID 1 köteten vagy RAID nélküli merevlemezen van)

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 1 kötetet „Csökkent teljesítményű”, a RAID 0 kötetet „Meghibásodott” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID 0 kötetre, majd válassza a „Kötet törlése” parancsot. A „Kötet törlése varázsló” végigvezeti a törlés lépésein.
7. Új kötet létrehozásához válassza a „Műveletek” menü „Új kötet létrehozása” pontját. A „RAID-kötet létrehozása varázsló” végigvezeti a létrehozás lépésein.
8. A Microsoft Windows* lemezkezelőjével particionálja és formázza meg az új RAID-kötetet.
9. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
10. Kattintson az eszközpanelen a RAID 1 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

Meghibásodott tagmeghajtó (az operációs rendszer RAID 0 köteten van)

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 0 kötetet „Meghibásodott”, a RAID 1 kötetet „Csökkent teljesítményű” állapotúként mutatja.
4. Ne indítsa el az Intel Matrix Storage Manager option ROM kezelőfelületét (ne nyomja meg a Ctrl-I billentyűket).
5. Telepítse az operációs rendszert az új, RAID nélküli merevlemezre.
6. A telepítés alatt a telepítő kérni fogja, hogy az F6 billentyű megnyomásával töltse be a RAID illesztőprogramot.
7. Nyomja meg az F6 billentyűt. Ekkor a telepítő telepíti a RAID illesztőprogramot az új RAID nélküli meghajtóra.
8. Az operációs rendszer és a RAID illesztőprogram telepítése után a Windows Intézőt* megnyitva ellenőrizze, hogy az új partíció létezik-e az új merevlemezen, és hogy a partíció létezik-e a csökkent teljesítményű RAID 1 köteten.
9. A megtartani kívánt adatokat másolja a csökkent teljesítményű RAID 1 kötetről az új partícióra.
10. Ha szeretné visszaállítani a RAID 0 és RAID 1 kötetet tartalmazó RAID konfigurációt, folytassa a következő lépésekkel.
11. Válassza a Start menüben az Intel Matrix Storage Console pontot.
12. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
13. Az eszközpanelen kattintson jobb gombbal a RAID 0 kötetre, és a megjelenő menüből válassza a „Kötet törlése” parancsot.
14. A „RAID-kötet törlése” varázsló segítségével törölheti a kötetet.
15. Válassza ki és törölje a RAID 1 kötetet.
16. Új RAID 0 kötet létrehozásához válassza a Műveletek” menü „RAID-kötet létrehozása meglévő merevlemezből” almenüjét.
17. A „RAID-kötet létrehozása meglévő merevlemez-meghajtóból” varázsló segítségével létrehozhatja a RAID 0 kötetet. Ügyeljen rá, hogy a kötet mérete kisebb legyen a tömbméretnél, különben nem fog tudni létrehozni másik kötetet.
18. Hozzon létre új RAID 1 kötetet.
19. Ezzel visszaállította az eredeti konfigurációt.
20. Ha kívánja, helyezze vissza az eredeti RAID 1 adatokat az új RAID 1 kötetre.

CSÖKKENT TELJESÍTMÉNYŰ RAID 5 KÖTET
Egy RAID 5 kötetet állapota akkor „Csökkent teljesítményű”, ha a kötet egy tagja meghibásodott vagy nincs csatlakoztatva. Ilyen esetben az alábbi eljárások közül a megfelelő szerint járjon el.
Hiányzó tagmeghajtó

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 5 kötetet „Újraépítendő” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

Meghibásodott tagmeghajtó

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 5 kötetet „Csökkent teljesítményű” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a RAID 5 kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

MEGHIBÁSODOTT RAID 5 KÖTET
Egy RAID 5 kötetet állapota akkor „Meghibásodott”, ha több mint egy tagja meghibásodott. Ilyen esetben az alábbi eljárások szerint járjon el. Ez az eljárás törli a meghibásodott RAID 5 kötetet, és új RAID 5 kötetet hoz létre; nem állítja helyre a meghibásodott RAID 5 kötetet és annak adatait. Az új RAID 5 kötet létrehozása után biztonsági mentésekből helyre kell állítania az adatokat, és telepítenie kell a korábbi RAID 5 köteten telepített szoftvereket.
Meghibásodott tagmeghajtók

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 5 kötetet „Meghibásodott” állapotúként mutatja.
4. A Ctrl-I megnyomásával lépjen be a „MAIN MENU” főmenübe.
5. A főmenüben válassza a „RAID-kötet törlése” parancsot, amely a második parancs.
6. A „DELETE VOLUME” menüben a „lefelé” és „felfelé” nyíllal lépegetve válassza ki a meghibásodott RAID 5 kötetet.
7. A kötet törléséhez nyomja meg a Delete billentyűt.
8. Az „I” billentyű megnyomásával erősítse meg törlési szándékát.
9. Hozzon létre új RAID 5 kötetet.
10. Az új köteten esetleg újra kell telepítenie az operációs rendszert, és biztonsági másolatokból vissza kell állítania az adatokat.

CSÖKKENT TELJESÍTMÉNYŰ RAID 10 KÖTET
Egy RAID 10 kötetet állapota akkor „Csökkent teljesítményű”, ha a kötet egy tagja meghibásodott vagy nincs csatlakoztatva. Ilyen esetben a kötet visszaállításához kövesse az alábbi eljárások közül a megfelelőt.
Hiányzó tagmeghajtók

1. A rendszer legyen kikapcsolva.
2. Csatlakoztassa vissza a hiányzó tagot.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 10 kötetet „Újraépítendő” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

Meghibásodott tagmeghajtók

1. A rendszer legyen kikapcsolva.
2. A meghibásodott merevlemezt cserélje ki egy azonos vagy nagyobb kapacitású újra.
3. Kapcsolja be a rendszert. A rendszer betöltése közben az Intel Matrix Storage Manager option ROM kezelőfelülete a RAID 10 kötetet „Csökkent teljesítményű” állapotúként mutatja.
4. Ha már fut az operációs rendszer, a Start menüben válassza ki az Intel Matrix Storage Console lehetőséget, vagy kattintson a tálca Intel Matrix Storage Manager ikonjára.
5. A tárolóeszközök részletes adatainak megtekintéséhez válassza a „Nézet” menü „Részletes nézet” pontját.
6. Az eszközpanelen kattintson jobb gombbal a RAID nélküli új merevlemezre, és válassza az „Újraépítés erre a merevlemezre” lehetőséget.
7. Kattintson az eszközpanelen a kiválasztott kötetre. Az információs panelen a következő szöveg jelenik meg: „Újraépítés: % kész”. Az újraépítés után az állapot „Normál” lesz.

MEGHIBÁSODOTT RAID 10 KÖTET
Egy RAID 10 kötetet állapota akkor "Meghibásodott", ha legalább két tagja meghibásodott. Ilyen esetben az alábbi eljárások szerint járjon el. Ez az eljárás törli a RAID 10 kötetet, és létrehoz egy új RAID 10 kötetet. Nem állítja vissza a hibás RAID 10 kötetet és annak adatait.
Meghibásodott tagmeghajtók

1. A rendszer legyen kikapcsolva.
2. A meghibásodott merevlemezeket cserélje ki azonos vagy nagyobb kapacitású újakra.
3. Kapcsolja be a rendszert. A rendszer betöltése közben az Intel® Matrix Storage Manager option ROM kezelőfelülete a RAID 10 kötetet „Meghibásodott” állapotúként mutatja.
4. A Ctrl-I megnyomásával lépjen be a „FŐMENÜBE”.
5. A főmenüben válassza a "RAID-kötet törlése" parancsot, amely a második parancs.
6. A „KÖTET TÖRLÉSE” menüben a „lefelé” és „felfelé” nyíllal lépegetve válassza ki a meghibásodott RAID 10 kötetet.
7. A kötet törléséhez nyomja meg a Delete billentyűt.
8. Az „I” billentyű megnyomásával erősítse meg törlési szándékát.
9. Hozzon létre új RAID 10 kötetet.
10. Az újonnan létrehozott kötetre újra kell telepítenie az operációs rendszert is.

## Technikai támogatás

A „Súgó” menü „Támogatás” pontjában megtalálja a technikai támogatásra és a termékfrissítésre vonatkozó információkat.. A Súgó párbeszédpanel hivatkozásai olyan weboldalakra mutatnak, amelyek termékfrissítéseket, technikai támogatást, dokumentációt és más termékinformációkat kínálnak. A hivatkozások alapértelmezés szerint az Intel támogatási oldalaira mutatnak, de a rendszer gyártója módosíthatja őket. Az Intel javasolja, hogy a támogatási oldalak erőforrásait használja, vagy forduljon közvetlenül a rendszer gyártójához. Technikai támogatás kérése előtt többnyire célszerű kinyomtatni a rendszerinformációs jelentést.

# Szómagyarázat

INTEL TÁROLÁSI SZOLGÁLTATÁSOK
Intel® Matrix Storage Manager | Az Intel Matrix Storage Manager egy soros ATA illesztésű tárolókat támogató szoftver, amely a hordozható rendszereken energiagazdálkodási szolgáltatásokat és megnövelt teljesítményt, a többi rendszeren pedig adatvédelmi szolgáltatásokat nyújt.
Intel Matrix Storage Manager illesztőprogram | Az Intel Matrix Storage Manager illesztőprogram egy olyan szoftver, amelyet kifejezetten a tároló alrendszer teljesítményének és megbízhatóságának javítására terveztek.
Intel® Matrix Storage Manager option ROM. | Ez a kiegészítő ROM a rendszer BIOS-ába beépített, kiegészítő szoftvert tartalmazó modul, amely lehetővé teszi a RAID-kötetekről való rendszerindítást, és kezelőfelületet biztosít a RAID-kötetek konfigurálásához és felügyeletéhez.
Intel® Matrix RAID Technology | Az Intel Matrix RAID Technology egy olyan szoftver, amellyel egy RAID tömbben két független RAID-kötetet lehet létrehozni, adminisztrálni és használni.
Intel® Rapid Recover technológia | Az Intel Rapid Recover technológiával a forrásmeghajtó adatai folyamatosan vagy igény szerint másolhatók a visszaállító meghajtóra. Használatához létre kell hoznia egy visszaállító meghajtót.
Intel® Matrix Storage Console segédprogram | Az Intel Matrix Storage Console egy olyan szoftver, amely adminisztrációs kezelőfelületet biztosít a támogatott operációs rendszerek soros ATA illesztésű AHCI és RAID alrendszeréhez.
RAID-TERMINOLÓGIA
Automatikus újraépítés | RAID 1, 5 vagy 10 kötet visszaállítása, ha a RAID egy tagja meghibásodott vagy eltávolították. Ha van tartalék meghajtó, a szoftver automatikusan azt veszi használatba a meghibásodott merevlemez helyett. Automatikus újraépítés történik akkor is (a tükrözés visszaállítása céljából), ha egy RAID 1 konfiguráció egy tagját eltávolítják, majd visszahelyezik. A RAID 0 kötetek nem tudják használni az automatikus újraépítési folyamatot.
Automatikus visszaállítás | Egy hiányzó lemez miatt meghibásodott kötetek automatikus helyreállítása. Ha egy RAID 0 kötet minden tagja jelen van és a kötet meghibásodott, az option ROM a kötetre „Meghibásodott” állapotot jelez. Ha egy redundáns RAID-kötet legutóbb eltávolított tagját visszateszik és van elég hibátlanul működő lemez, a kötet állapota „Csökkent teljesítményű" lesz.
Folyamatos frissítés | Ha egy visszaállító kötet folyamatos frissítésre van beállítva, a forrásmeghajtó adatai automatikusan másolódnak rá mindaddig, amíg mindkét meghajtó csatlakoztatva van a rendszerre.
RAID | Redundant Array of Inexpensive Disks (olcsó meghajtókból kialakított redundáns tömb): Az adatokat több merevlemezen elosztva tároló RAID technológia adatredundanciát biztosít, illetve javítja az adatkezelés sebességét.
RAID tömb | Fizikai merevlemezek logikai csoportja.
Forrásmeghajtó | A visszaállító kötet forrásmeghajtóként kijelölt merevlemeze.
Tag | RAID tömbben használt merevlemez.
Igény szerinti frissítés | Ha egy visszaállító kötet igény szerinti frissítésre van beállítva, a forrásmeghajtó adatai akkor másolódnak a visszaállító meghajtóra, amikor ezt a felhasználó kéri. Csak a legutóbbi frissítés óta történt változások másolódnak át.
"Pass-through" merevlemez | Olyan merevlemez, amely nem tagja egy RAID-kötetnek sem, és az operációs rendszer önálló merevlemezként éri el.
RAID-kötet | RAID tömbön létrehozott rögzített méretű tárterület, amelyet az operációs rendszer egyetlen fizikai merevlemeznek lát. Minden RAID-kötet létrehozásakor meg kell adni a kötethez tartozó RAID-szintet, amely adatredundanciát biztosít, vagy javítja az adatkezelés sebességét.
RAID-szint | A RAID-kötet jellemzőinek együttese, amely meghatározza az olvasási/írási sebesség vagy a hibatűrés növelését szolgáló adattárolás és -kezelés módját.
RAID 0 (csíkozás) | A RAID-kötet adatai csíkokra osztva tárolódnak a tömb tagjain. A csíkozás az adatokat tárolási egységekre osztja, és ezeket a tagok között elosztva tárolja. A RAID 0 nem biztosít adatredundanciát, de javítja az írás és olvasás sebességét.
RAID 1 (tükrözés) | A RAID-kötet adatai tükrözve vannak a RAID tömb tagjain. A tükrözés a RAID 1 meghatározó jellemzője. A különböző tagokra egyidejűleg íródnak ki ugyanazok az adatok, ami adatredundanciát biztosít és javítja a rendszer hibatűrését.
RAID 5 (csíkozás paritástárolással) | A RAID-kötet adatai és paritásadatai csíkokra osztva tárolódnak a tömb tagjain. Ez a módszer a paritásadatokat az adatokkal együtt a tömbnek mindig más-más tagjára írja. Ez a RAID-szint biztosítja a legjobb hatékonyságot, hibatűrést és sebességet.
RAID 10 (csíkozás és tükrözés) | Ez a RAID-szint a sebesség növelése érdekében csíkozva tárolja az adatokat egy két lemezből álló tömbön. A hibatűrést az biztosítja, hogy a tömb mindkét lemeze tükrözve van. A RAID 10 ötvözi a RAID 0 sebességét és a RAID 1 redundanciáját, viszont négy merevlemezt igényel.
Visszaállító meghajtó | A visszaállító kötet célmeghajtóként kijelölt merevlemeze.
Visszaállító kötet | Egy Intel Rapid Recover technológiát használó kötet.
Csík | A csík a RAID 0, RAID 5 vagy RAID 10 kötetekben található fizikai merevlemezben használt logikailag összefüggő adatblokkok csoportja. A csíkméret kilobájtban van megadva.
Sáv | A csíkok összege egy vízszintes tengelyen a RAID-kötetben található fizikai merevlemezek mentén.
Metaadat | A metaadat az „adatról szóló adat” vagy az „információról szóló információ”. RAID-kötetek esetében a metaadatok azt mondják meg, hogy a RAID-kötet hogyan tárolja a felhasználói és a rendszerfájlokat a RAID-köteten.
Konvertálás | Az a folyamat, amely egy gépen a RAID nélküli – a merevlemezeket közvetlenül elérő („pass-thru”) – adattárolási konfigurációt RAID-re alakítja át.
RAID-szint konvertálása | Egy rendszer adattárolási konfigurációjának konvertálása egyik RAID-szintről egy másikra.
Kötetkapacitás-bővítés | Egy meglévő kötet kapacitásának bővítése a rendelkezésre álló teljes tömbterület felhasználásával vagy egy vagy több tagmeghajtó hozzáadásával.
Titkosítás állapota | Azt jelzi, hogy a kötet és a merevlemezek adatai kódolva vannak-e egy nem olvasható formába, ami növeli a biztonságot.
Titkosított | A merevlemez titkosítási állapotának értéke, mely a lemez leírásának végén jelenik meg a RAID-kötetet létrehozó varázslóban, a RAID-kötetet meglévő merevlemezes meghajtóból létrehozó varázslóban, a Visszaállító kötet létrehozása varázslóban és a RAID-kötetet módosító varázslóban.
Zárolt merevlemez | Jelszóval védett merevlemez, melynek célja az adatvédelem növelése, és zárolása érvényes jelszóval oldható fel.
Tartalék meghajtó | Soros ATA illesztésű merevlemez, amelyet a RAID-szoftver automatikusan célmeghajtóként használ az automatikus újraépítéshez, ha a RAID tömb egy tagja meghibásodik vagy eltávolították. A RAID 0 szintben nem használható tartalék meghajtó. A RAID 1, 5 és 10 szintben egy vagy több tartalék meghajtó is használható.
Port LED aktiválása | Egy adott merevlemezhez csatlakoztatott port megkeresése a rendszerben.
Kötet-inicializálás | RAID 5 köteteknél a paritásadatok inicializálása; RAID 1 vagy RAID 10 köteteknél annak biztosítása, hogy a tükör minden egyes adatblokkja azonos legyen a forrásmeghajtó(k) megfelelő adatblokkjával.
TÁROLÁSI TERMINOLÓGIA
RAID-vezérlő | A RAID-vezérlővel a gép írási/olvasási sebességét vagy hibatűrését növelő RAID tömböket és RAID-köteteket lehet létrehozni és adminisztrálni.
Soros ATA illesztésű vezérlő | A soros ATA illesztésű vezérlő a rendszer I/O Controller Hub vezérlőjébe van beépítve. A soros ATA szabványú eszközök funkcióit kezeli, és illesztőfelületet biztosít számukra a rendszer felé.
AHCI | Advanced Host Controller Interface: interfészspecifikáció, amely a tárolóeszköz illesztőprogramját speciális funkciókkal ruházza fel. Ilyenek például a Native Command Queuing (natív parancs-sorbaállítás), az üzem közbeni meghajtócsere natív támogatása és az energiagazdálkodás.
Üzem közbeni meghajtócsere (hot plug) | Soros ATA illesztésű merevlemez előzetes felkészítés nélküli eltávolítása és behelyezése a rendszer bekapcsolt állapotában.
Native Command Queuing (natív parancs-sorbaállítás) | A soros ATA parancsprotokollja, amely lehetővé teszi egyszerre több parancs kiadását egy merevlemezre. A protokoll a parancsokat dinamikusan átrendezi a meghajtó teljesítményének növelése érdekében.
ATAPI eszköz | Párhuzamos interfésszel ellátott háttértároló eszköz, például CD-ROM, CD-RW, DVD-ROM vagy szalagos meghajtó.
Serial Advanced Technology Attachment (továbbfejlesztett technológiájú soros csatoló) (SATA) | Első sorban merevlemezek adatforgalmának lebonyolításához tervezett számítógépes busztechnológia. A PATA technológia utódja.
Parallel Advanced Technology Attachment (PATA - továbbfejlesztett technológiájú párhuzamos csatoló) | Az AT csatoló (AT Attachment, ATA) a tárolóeszközök (pl. számítógépes merevlemezek és CD-ROM meghajtók) csatlakoztatásának szabványos felülete. A soros ATA (SATA) megjelenésével az eredeti ATA csatolót visszamenőleg párhuzamos ATA (PATA) csatolónak nevezték át. IDE (Integrated Device Electronics) csatolónak is nevezik.
Soros ATA illesztésű meghajtó | Olyan merevlemez, amelynek interfésze soros protokollal kommunikál a soros ATA illesztésű vezérlővel.
eSATA | Külső SATA meghajtó.
Soros ATA illesztésű tároló-alrendszer | Egy rendszer összes olyan hardvere és szoftvere, amely a soros ATA illesztésű merevlemezeken történő adattárolással kapcsolatos.
Soros ATA átviteli üzemmód | Az az adatátviteli sebesség, amellyel a soros ATA illesztésű vezérlő és a soros ATA illesztésű merevlemez egymással kommunikál.
Nagy szektorméretű merevlemezek | Soros ATA illesztésű, ½ kB logikai szektorméretű merevlemezek. Ezeknek a merevlemezeknek a fizikai szektormérete ½ kB, 1 kB, 2 kB vagy 4 kB lehet. E lemezek bármely kombinációja felhasználható tömb létrehozására. Egy nagy szektorméretű merevlemezeken létrehozott kötet logikai szektormérete ½ kB, fizikai szektormérete pedig a tömb legnagyobb fizikai szektorméretű merevlemezének fizikai szektormérete lesz. Egy merevlemez vagy kötet logikai és fizikai szektorméretét a "Részletes nézet" információs paneljén tekintheti meg.
SMART hiba-előrejelzési esemény | Self-Monitoring, Analysis and Reporting Technology: nyílt szabvány olyan merevlemezek és szoftverrendszerek fejlesztéséhez, amelyek automatikusan figyelik a merevlemez állapotát, és jelzik a várható problémákat.
Merevlemez írási gyorsítótára | Olyan gyorsítótár-memória a merevlemezben, amely a gyorsabb adatelérés érdekében ideiglenesen tárolja a gyakran használt adatszektorokat. Eredményeként a merevlemez általános teljesítménye növekszik.
Kötet szintű visszaíró gyorsítótár | Olyan gyorsítótár-memória a kötetben, amely a gyorsabb adatelérés és a RAID-kötet optimális működése érdekében ideiglenesen tárolja a gyakran használt adatszektorokat. Eredményeként növekszik az olvasási/írási sebesség és a kötet válaszadási sebessége.
Átviteli energiagazdálkodás | A soros ATA illesztésű vezérlő energiagazdálkodási szolgáltatása, amellyel a soros ATA illesztésű eszköz alacsony áramfogyasztású állapotba kapcsolható.
Aszinkron értesítés | Segítéségével egy ATAPI illesztésű eszköz értesítésben beavatkozást kérhet a soros ATA illesztésű vezérlőtől.

# Táblázatok és ábrák listája

- 1. TÁBLÁZAT: AZ INTEL® RAPID RECOVER TECHNOLÓGIA ÁLTAL TÁMOGATOTT INTEL TÁROLÓVEZÉRLŐK
- 2. TÁBLÁZAT: AZ INTEL TÁROLÓVEZÉRLŐKÖN TÁMOGATOTT RAID-SZINTEK
- 3. TÁBLÁZAT: A TÁMOGATOTT CSÍKMÉRETEK SZOKÁSOS ALKALMAZÁSI TERÜLETEI
- 4. TÁBLÁZAT: A TÁRKEZELÉST TÁMOGATÓ SZOLGÁLTATÁSOK
- 5. TÁBLÁZAT: TÖMBADATOK (RAID ÜZEMMÓD)
- 6. TÁBLÁZAT: KÖTETADATOK (RAID ÜZEMMÓD)
- 7. TÁBLÁZAT: RAID-KÖTETBE TARTOZÓ MEREVLEMEZEK ADATAI (RAID ÜZEMMÓD)
- 8. TÁBLÁZAT: RAID NÉLKÜLI MEREVLEMEZEK ADATAI (RAID ÜZEMMÓD)
- 9. TÁBLÁZAT: SOROS ATA ILLESZTÉSŰ MEREVLEMEZEK ADATAI (AHCI ÜZEMMÓD MOBIL RENDSZEREKEN)
- 10. TÁBLÁZAT: A BAL OLDALI PANEL MŰVELETEI CSAK VISSZAÁLLÍTÓ KÖTETHEZ
- 11. TÁBLÁZAT: A MŰVELETEK MENÜ PARANCSAI
- 12. TÁBLÁZAT: A JOBB GOMBOS MENÜK PARANCSAI
- 1. ÁBRA: ALAPNÉZET
- 2. ÁBRA: RÉSZLETES NÉZET (Intel Matrix Storage Manager)

# Jogi információk

Az Intel® név az Intel Corporation vagy leányvállalatai védjegye vagy bejegyzett védjegye az Egyesült Államokban és más országokban.
* Az egyéb nevek és márkanevek más cégek tulajdonát képezhetik.