# Επισκόπηση του Intel® Matrix Storage Manager

Το Intel Matrix Storage Manager είναι ένα πακέτο λογισμικού που βελτιώνει την απόδοση και την αξιοπιστία του υποσυστήματος αποθήκευσης σε συστήματα που χρησιμοποιούν επεξεργαστές Intel® Pentium® ή Intel® Xeon® και έναν ελεγκτή αποθήκευσης της Intel. Ανατρέξτε στο αρχείο Readme που εγκαθίσταται μαζί με αυτό το λογισμικό για να μάθετε περισσότερα για τις πλήρεις απαιτήσεις συστήματος, ή επισκεφτείτε την ιστοσελίδα υποστήριξης για αυτό το προϊόν. Το πακέτο λογισμικού αποτελείται από τα ακόλουθα συστατικά:

- Πρόγραμμα οδήγησης Intel Matrix Storage Manager
- Intel® Matrix Storage Console
- Παρακολούθηση συμβάντων
- Intel Matrix Storage Manager option ROM

## Πρόγραμμα οδήγησης Intel® Matrix Storage Manager

Το πρόγραμμα οδήγησης Intel Matrix Storage Manager μπορεί να εγκατασταθεί σε οποιοδήποτε υποστηριζόμενο επιτραπέζιο ή φορητό σύστημα ή σε διακομιστή. Ο ελεγκτής καθορίζει ποιά χαρακτηριστικά θα είναι διαθέσιμα στο Intel® Matrix Storage Console. Η εγκατάσταση του λογισμικού είναι πλήρως αυτοματοποιημένη για όλα τα υποστηριζόμενα chipset και λειτουργικά συστήματα.
Το πρόγραμμα οδήγησης Intel Matrix Storage Manager αποτελεί πιστοποιημένο λογισμικό από τα Windows Hardware Quality Labs (WHQL) ειδικά σχεδιασμένο να βελτιώνει την απόδοση και την αξιοπιστία του υποσυστήματος αποθήκευσης. Το πρόγραμμα οδήγησης είναι εγκατεστημένο ως μέρος του λογισμικού Intel Matrix Storage Manager.
Μετά την εγκατάσταση, τίθεται ερώτημα στο πρόγραμμα οδήγησης από τα άλλα συστατικά μέρη του Intel Matrix Storage Manager προκειμένου να γίνει διαχείριση του υποσυστήματος αποθήκευσης. Τα ερωτήματα λαμβάνουν λεπτομερείς πληροφορίες για τον ελεγκτή Serial ATA, τη συσκευή Serial ATA και το RAID, μαζί με την κατάσταση των συσκευών αυτών. Κατόπιν εμφανίζονται αυτές οι πληροφορίες στο Intel Matrix Storage Console.

## Intel® Matrix Storage Console

Το Intel Matrix Storage Console είναι μια εφαρμογή που λειτουργεί σε Windows* η οποία προσφέρει δυνατότητες διαχείρισης και λεπτομερείς πληροφορίες κατάστασης για τις συσκευές αποθήκευσης και τις συστοιχίες RAID.
Η προβολή του Intel Matrix Storage Console μπορεί να γίνει σε δύο καταστάσεις λειτουργίας: Βασική κατάσταση λειτουργίας και Κατάσταση λειτουργίας για προχωρημένους. Η Βασική κατάσταση λειτουργίας είναι μια απλή προβολή που εμφανίζει πληροφορίες συσκευής στη μορφή μηνυμάτων και απεικονίσεων κατάστασης. Η προηγμένη κατάσταση λειτουργίας παρέχει επιπλέον επιλογές διαχείρισης υποσυστημάτων για πιο προχωρημένους χρήστες.

## Παρακολούθηση συμβάντων

Η Παρακολούθηση Συμβάντων είναι μια υπηρεσία συστήματος που είναι εγκατεστημένη στο σύστημα μαζί με το λογισμικό Intel® Matrix Storage Manager. Όταν είναι εγκατεστημένη, η υπηρεσία αυτή εκτελείται από τη στιγμή που συνδέεται ο χρήστης και εκτελείται στο παρασκήνιο ενώ χρησιμοποιείται το σύστημα. Η Παρακολούθηση Συμβάντων επικοινωνεί με το πρόγραμμα οδήγησης Intel Matrix Storage Manager, το Intel® Matrix Storage Console και τη βοηθητική εφαρμογή εικονιδίου γραμμής εφαρμογών για να εξασφαλίζει ότι είναι συγχρονισμένες οι καταστάσεις των τριών συστατικών, αλλά και να παρέχει ειδοποιήσεις συμβάντων. Όταν προκύψει ένα συμβάν, η Παρακολούθηση Συμβάντων δίνει εντολή στη βοηθητική εφαρμογή εικονιδίου γραμμής εφαρμογών να εμφανίσει το εικονίδιο γραμμής εφαρμογών του Intel Matrix Storage Manager, το οποίο κατόπιν εμφανίζει ένα μήνυμα ή πλαίσιο διαλόγου που περιγράφει το συμβάν. Οι τύποι συμβάντων που μπορούν να προκαλέσουν μια ειδοποίηση περιλαμβάνουν αλλαγές της κατάστασης του τόμου RAID, σφάλμα εισόδου/εξόδου (I/O) του σκληρού δίσκου ή συμβάν SMART σκληρού δίσκου. Όταν προκύψει ένα από αυτά τα συμβάντα, η Παρακολούθηση Συμβάντων καταγράφει το συμβάν στο αρχείο καταγραφής συμβάντων NT και στο αρχείο καταγραφής συμβάντων του Intel Matrix Storage Manager.
Ακολουθεί μια λίστα διαθέσιμων επιλογών όταν γίνει αναφορά του συμβάντος από το εικονίδιο περιοχής ενημερώσεων του Intel Matrix Storage Manager. Προσπελάστε τις επιλογές κάνοντας δεξί κλικ στο εικονίδιο της περιοχής ενημερώσεων:

- Εκκίνηση του Intel Matrix Storage Console: Ανοίγει το Intel Matrix Storage Console για να παρέχει πληροφορίες σχετικά με την κατάσταση ή/και την έρευνα του συμβάντος.
- Αγνόηση τρέχουσας προειδοποίησης για τώρα:Ενημερώνει την παρακολούθηση συμβάντων ώστε να αγνοήσει το τρέχον συμβάν και να κρύψει το εικονίδιο γραμμής εφαρμογών έως ότου συνδεθεί ο επόμενος χρήστης ή προκύψει το επόμενο συμβάν.
- Να μην εμφανιστεί ξανά αυτό το μήνυμα: Αυτή η επιλογή είναι διαθέσιμη μόνο για μηνύματα πλαισίου. Αποκρύπτει το εικονίδιο της περιοχής ενημερώσεων και απενεργοποιεί τη μελλοντική προβολή του μηνύματος.

## Intel® Matrix Storage Manager Option ROM

Το option ROM συσκευάζεται ξεχωριστά και δεν συμπεριλαμβάνεται στα συστήματα που δεν υποστηρίζουν RAID. Το option ROM συνήθως ενσωματώνεται στο BIOS της μητρικής κάρτας για τη διαμόρφωση των τόμων RAID πριν την εκκίνηση του λειτουργικού συστήματος.

# Χαρακτηριστικά Intel® Matrix Storage Manager

## Τεχνολογία Intel® Rapid Recover

Αυτή η τεχνολογία χρησιμοποιεί λειτουργίες RAID 1 (κατοπτρισμού) για την αντιγραφή δεδομένων από μία καθορισμένη κεντρική μονάδα σε μία καθορισμένη μονάδα ανάκτησης. Η κεντρική μονάδα και η μονάδα ανάκτησης πρέπει να διατρέχουν το 100% του διαθέσιμου χώρου σκληρού δίσκου μίας συστοιχία και μπορεί να υπάρχει μόνο ένας τόμος ανάκτησης σε ένα σύστημα. Μπορείτε να επιλέξετε αν θέλετε τα δεδομένα της κεντρικής μονάδας να αντιγράφονται στη μονάδα ανάκτησης συνεχώς ή κατ' απαίτηση. Σημειώστε πως όταν δημιουργηθεί ο τόμος ανάκτησης, δεν μπορούν να υπάρχουν ή να προστεθούν στο σύστημα τόμοι RAID. Για περισσότερες λεπτομέρειες, ανατρέξτε στην ενότητα 'Δημιουργία ενός Τόμου Ανάκτησης' του παρόντος αρχείου βοήθειας.

- Πλεονεκτήματα: Μεγαλύτερος έλεγχος του τρόπου που αντιγράφονται τα δεδομένα ανάμεσα στην κεντρική μονάδα και τη μονάδα ανάκτησης. Πιο γρήγορες ενημερώσεις τόμων (μόνο οι αλλαγές στην κεντρική μονάδα που έχουν γίνει μετά την τελευταία ενημέρωση αντιγράφονται στη μονάδα ανάκτησης). Τα δεδομένα του σκληρού δίσκου μέλους μπορούν να προβληθούν στην Εξερεύνηση των Windows*.
- Μειονέκτημα: Δεν αυξάνεται η χωρητικότητα του τόμου.
- Εφαρμογές: Προστασία των ζωτικών δεδομένων για τα φορητά συστήματα. Γρήγορη επαναφορά της κεντρικής μονάδας στην προηγούμενη ή στην προεπιλεγμένη κατάσταση.

## Τεχνολογία RAID

Το RAID (Redundant Array of Independent Disks - Πλεονάζουσα Συστοιχία Ανεξάρτητων Δίσκων) αναφέρεται σε πολλαπλούς ανεξάρτητους σκληρούς δίσκους που συνδυάζονται για να σχηματίσουν μια λογική συστοιχία. Σε περίπτωση που δημιουργηθεί ένας ή περισσότεροι τόμοι RAID στη συστοιχία, το λειτουργικό σύστημα δεν θα αναγνωρίζει πλέον τους ξεχωριστούς σκληρούς δίσκους, αλλά θα αναγνωρίζει κάθε τόμο ως ένας μοναδικός λογικός σκληρός δίσκος. Ο κύριος στόχος του RAID είναι να βελτιώσει την απόδοση του υποσυστήματος αποθήκευσης και να υποστηρίξει την ανοχή σε βλάβες. Το επίπεδο RAID ορίζει τον τρόπο που μορφοποιούνται τα δεδομένα εντός του τόμου που επεκτείνεται στους σκληρούς δίσκους της συστοιχίας. Το Intel® Matrix Storage Manager υποστηρίζει RAID επιπέδου 0 (διαγράμμιση), RAID επιπέδου 1 (κατοπτρισμός), RAID επιπέδου 5 (διαγράμμιση με ισοτιμία) και RAID επιπέδου 10 (διαγράμμιση και κατοπτρισμός). Προς το παρόν δεν υποστηρίζεται κανένα άλλο επίπεδο RAID. Ο παρακάτω πίνακας δείχνει τον αριθμό των σκληρών δίσκων που υποστηρίζονται σε έναν τόμο RAID για κάθε επίπεδο RAID ανάλογα με τον ελεγκτή αποθήκευσης της Intel που υπάρχει στο σύστημα.
ΠΙΝΑΚΑΣ 1. ΕΠΙΠΕΔΟ ΥΠΟΣΤΗΡΙΞΗΣ RAID ΑΝΑ ΕΛΕΓΚΤΗ ΑΠΟΘΗΚΕΥΣΗΣ ΤΗΣ INTEL

Επίπεδο RAID | Αριθμός Μονάδων δίσκου | ICH7R ICH7DH | ICH7MDH | 631xESB 632xESB | ICH8R | ICH8ME | ICH9R
RAID 0 | 2 | Ναι | Ναι | Ναι | Ναι | Ναι | Ναι
RAID 0 | 3 ή 4 | Ναι | Όχι | Ναι | Ναι | Όχι | Ναι
RAID 0 | 5 ή 6 | Όχι | Όχι | Ναι | Όχι | Όχι | Ναι
RAID 1 | 2 | Ναι | Ναι | Ναι | Ναι | Ναι | Ναι
RAID 5 | 3 ή 4 | Ναι | Όχι | Ναι | Ναι | Όχι | Ναι
RAID 5 | 5 ή 6 | Όχι | Όχι | Ναι | Όχι | Όχι | Ναι
RAID 10 | 4 | Ναι | Όχι | Ναι | Ναι | Όχι | Ναι

RAID 0 (ΔΙΑΓΡΑΜΜΙΣΗ)
Το RAID επιπέδου 0 συνδυάζει δύο ή περισσότερους σκληρούς δίσκους έτσι ώστε όλα τα δεδομένα να χωρίζονται σε εύχρηστες δομικές μονάδες που ονομάζονται λωρίδες. Ο Πίνακας 2 περιγράφει τα σενάρια χρήσης για τα επιτρεπόμενα μεγέθη λωρίδων. Οι λωρίδες διαγραμμίζονται στα μέλη συστοιχίας στα οποία υπάρχει ο τόμος RAID 0. Η μέθοδος αυτή βελτιώνει την απόδοση ανάγνωσης/εγγραφής, ιδιαίτερα για ακολουθιακή πρόσβαση, επιτρέποντας την πρόσβαση σε γειτονικά δεδομένα από περισσότερους από έναν σκληρούς δίσκους ταυτόχρονα. Ωστόσο, δεν είναι πλεονάζοντα τα δεδομένα που είναι αποθηκευμένα σε τόμο RAID 0. Επομένως, αν αποτύχει ένας σκληρός δίσκος, θα χαθούν όλα τα δεδομένα στον τόμο.

- Πλεονέκτημα: δραματικά αυξημένοι ρυθμοί μεταφοράς ανάγνωσης και εγγραφής.
- Μειονέκτημα: καθόλου πλεονασμός (αν αποτύχει ένας σκληρός δίσκος, θα χαθούν όλα τα δεδομένα στον τόμο).
- Εφαρμογές: χρησιμοποιείται συνήθως σε επιτραπέζια συστήματα και σταθμούς εργασίας για την αποθήκευση μη κρίσιμων δεδομένων υψηλών επιδόσεων και λογισμικού.

RAID 1 (ΑΝΤΙΚΑΤΟΠΤΡΙΣΜΟΣ)
Το RAID επιπέδου 1 συνδυάζει δύο σκληρούς δίσκους έτσι ώστε όλα τα δεδομένα να εγγράφονται συγχρόνως στα μέλη συστοιχίας στα οποία υπάρχει ο τόμος RAID 1. Με άλλα λόγια, τα δεδομένα κατοπτρίζονται στους σκληρούς δίσκους του τόμου RAID 1. Αυτό δημιουργεί πλεονασμό πραγματικού χρόνου όλων των δεδομένων στον πρώτο δίσκο, ο οποίος ονομάζεται και κάτοπτρο.

- Πλεονεκτήματα: πλήρης πλεονασμός δεδομένων, αυξημένος ρυθμός μεταφοράς ανάγνωσης.
- Μειονεκτήματα: καμία αύξηση στη χωρητικότητα τόμου, μικρή μείωση στο ρυθμό μεταφοράς εγγραφής.
- Εφαρμογές: χρησιμοποιείται συνήθως σε σταθμούς εργασίας και διακομιστές για την αποθήκευση κρίσιμων δεδομένων.

RAID 5 (ΔΙΑΓΡΑΜΜΙΣΗ ΜΕ ΙΣΟΤΙΜΙΑ)
Το RAID επιπέδου 5 συνδυάζει τρεις ή περισσότερους σκληρούς δίσκους έτσι ώστε όλα τα δεδομένα να χωρίζονται σε εύχρηστες δομικές μονάδες που ονομάζονται λωρίδες. Το RAID 5 χρησιμοποιεί ισοτιμία, η οποία είναι μια μαθηματική μέθοδος για την αναδημιουργία χαμένων δεδομένων σε ένα μοναδικό δίσκο, γεγονός που αυξάνει την ανοχή σε βλάβες. Τα δεδομένα και η ισοτιμία διαγραμμίζονται στα μέλη συστοιχίας με περιστρεφόμενη ακολουθία. Λόγω της διαγράμμισης ισοτιμίας, είναι δυνατό να ανακατασκευάσετε τα δεδομένα μετά από την αντικατάσταση ενός αποτυχημένου σκληρού δίσκου με έναν νέο δίσκο. Η επιπλέον εργασία του υπολογισμού των δεδομένων που λείπουν θα υποβαθμίσουν την απόδοση εγγραφής στους τόμους ενώ γίνεται ανακατασκευή των δεδομένων. Το RAID 5 αποδίδει καλύτερα για μικρότερες λειτουργίες I/O από ό,τι για μεγαλύτερα ακολουθιακά αρχεία.

- Πλεονεκτήματα: αποδοτικό με ανοχή σε βλάβες και καλή απόδοση.
- Μειονέκτημα: ο επιπλέον χρόνος που απαιτείται για τον υπολογισμό και την αποθήκευση της ισοτιμίας υποβαθμίσει την απόδοση εγγραφής.
- Εφαρμογές: αποτελεί καλή επιλογή για διακομιστές αρχείων και εφαρμογών. Διακομιστές Διαδικτύου και ενδοδίκτυου.

RAID 10 (ΔΙΑΓΡΑΜΜΙΣΗ ΚΑΙ ΚΑΤΟΠΤΡΙΣΜΟΣ)
Το RAID επιπέδου 10 χρησιμοποιεί τέσσερις σκληρούς δίσκους για τη δημιουργία ενός συνδυασμού RAID επιπέδων 0 και 1. Τα δεδομένα διαγραμμίζονται σε συστοιχία δύο δίσκων σχηματίζοντας συστατικό μέρος RAID 0. Κάθε δίσκος στη συστοιχία RAID 0 κατοπτρίζεται από το δίσκο στη συστοιχία RAID 1. Η διαμόρφωση αυτή παρέχει τα πλεονεκτήματα των επιδόσεων του RAID 0 και τον πλεονασμό του RAID 1.

- Πλεονεκτήματα: καλή απόδοση και υποστήριξη για πλεονασμό.
- Μειονέκτημα: Απαιτούνται 4 δίσκοι, έχοντας ως αποτέλεσμα αυξημένο κόστος.
- Εφαρμογές: διακομιστές βάσεων δεδομένων που απαιτούν υψηλή απόδοση και ανοχή σε βλάβες.

ΜΕΓΕΘΗ ΛΩΡΙΔΑΣ
Το μέγεθος λωρίδας δηλώνει το μέγεθος της κάθε λογικής συνεχόμενης δομικής μονάδας δεδομένων που χρησιμοποιείται στον τόμο RAID 0, RAID 5 ή RAID 10. Το μέγεθος λωρίδας εκφράζεται σε kilobyte. Ο παρακάτω πίνακας περιγράφει τα σενάρια χρήσης για συνήθη μεγέθη λωρίδων.
ΠΙΝΑΚΑΣ 2. ΣΕΝΑΡΙΑ ΧΡΗΣΗΣ ΓΙΑ ΥΠΟΣΤΗΡΙΖΟΜΕΝΑ ΜΕΓΕΘΗ ΛΩΡΙΔΑΣ

Μέγεθος λωρίδας | Περιγραφή | Επίπεδα RAID
4 KB | Άριστο για ειδικευμένα μοντέλα χρήσης που απαιτούν λωρίδες 4 KB | RAID 0, 10
8 KB | Άριστο για ειδικευμένα μοντέλα χρήσης που απαιτούν λωρίδες 8 KB | RAID 0, 10
16 KB | Άριστο για ακολουθιακές μεταφορές | RAID 0, 5, 10
32 KB | Καλό για ακολουθιακές μεταφορές | RAID 0, 5, 10
64 KB | Καλό μέγεθος λωρίδας γενικού σκοπού (προεπιλογή για RAID 5, 10) | RAID 0, 5, 10
128 KB | Άριστη απόδοση για τα περισσότερα επιτραπέζια συστήματα και σταθμούς εργασίας (προεπιλογή για RAID 0) | RAID 0, 5

## Τεχνολογία Matrix RAID

Το Matrix RAID επιτρέπει τη δημιουργία δύο ανεξάρτητων τόμων RAID σε μια απλή συστοιχία RAID. Η συστοιχία μπορεί να αποτελείται από 2 έως 6 σκληρούς δίσκους Serial ATA, ανάλογα με το επίπεδο RAID. Ο πρώτος τόμος RAID καταλαμβάνει μέρος της συστοιχίας, αφήνοντας χώρο στον οποίο μπορεί να δημιουργηθεί ένας δεύτερος τόμος.
Υποστηρίζονται οι παρακάτω συνδυασμοί επιπέδων RAID εφόσον χρησιμοποιείται ο ίδιος αριθμός σκληρών δίσκων και για τους δύο τόμους:

- RAID 1 και RAID 0 2 δίσκων
- RAID 0 και RAID 5 3-6 δίσκων
- RAID 0 και RAID 0 4 δίσκων
- RAID 5 και RAID 10 4 δίσκων

## Άλλα Χαρακτηριστικά του Intel® Matrix Storage Manager

Ανατρέξτε στον παρακάτω πίνακα για μια επισκόπηση των άλλων σημαντικών χαρακτηριστικών που θα σας βοηθήσουν να διαχειριστείτε το υποσύστημα αποθήκευσης του υπολογιστή σας.
ΠΙΝΑΚΑΣ 3. ΕΠΙΣΚΟΠΗΣΗ ΤΩΝ ΥΠΟΣΤΗΡΙΖΟΜΕΝΩΝ ΛΕΙΤΟΥΡΓΙΩΝ ΔΙΑΧΕΙΡΙΣΗΣ ΑΠΟΘΗΚΕΥΣΗΣ

Χαρακτηριστικά | Περιγραφή | Επιτραπέζιος/ Διακομιστής | Φορητός
Matrix RAID | Δημιουργεί, διαχειρίζεται και χρησιμοποιεί έως δύο ανεξάρτητους τόμους RAID εντός μίας μοναδικής συστοιχίας. Δημιουργεί έως τρεις ανεξάρτητες συστοιχίες RAID, κάθε μία με δύο σκληρούς δίσκους, σε οποιαδήποτε από τις έξι θύρες Serial ATA. | Ναι | Όχι
Μετεγκατάσταση επιπέδου RAID | Μετεγκατάσταση από RAID 0, 1 και 10 σε RAID 5. | Ναι | Όχι
Εφεδρικό RAID | Επισήμανση ενός ή περισσότερων σκληρών δίσκων ως προορισμού για αυτόματες ανακατασκευές. | Ναι | Ναι
Επιβεβαίωση τόμου RAID | Προσδιορίζει τυχόν ασυνέπειες ή ακατάλληλα δεδομένα στον τόμο RAID 0, RAID 1, RAID 5 ή RAID 10. | Ναι | Ναι
Επιβεβαίωση και επισκευή τόμου RAID | Προσδιορίζει και επισκευάζει τυχόν ασυνέπειες ή ακατάλληλα δεδομένα στον τόμο RAID 1, RAID 5 ή RAID 10. | Ναι | Ναι
Υποστήριξη Μονάδας Δίσκου Μεγάλου Τομέα | Επιτρέπει σε σκληρούς δίσκους με μέγεθος λογικού τομέα ½ KB και με μέγεθος φυσικού τομέα ½ KB, 1 KB, 2 KB ή 4 KB να χρησιμοποιηθούν στο υποσύστημα αποθήκευσης. | Ναι | Ναι
Προηγμένη διασύνδεση ελεγκτή κεντρικού υπολογιστή (AHCI) | Χρησιμοποιεί προηγμένα χαρακτηριστικά Serial ATA, όπως εγγενή σχηματισμό ουράς εντολών και εγγενή σύνδεση σε λειτουργία. | Ναι | Ναι
Διαχείριση ενέργειας προοδευτικής σύνδεσης | Επιτρέπει στον ελεγκτή Serial ATA να θέσει τη συσκευή Serial ATA σε χαμηλότερη κατάσταση ενέργειας. | Όχι | Ναι
Ασύγχρονη ειδοποίηση | Επιτρέπει σε μια συσκευή ATAPI να ειδοποιεί τον ελεγκτή Serial ATA ότι η συσκευή απαιτεί προσοχή. | Όχι | Ναι
Προσωρινή μνήμη ετερόχρονης εγγραφής | Ομαδοποίηση πολλαπλών αιτήσεων I/O από τον κεντρικό υπολογιστή σε λιγότερες αιτήσεις και εγγραφή από την προσωρινή μνήμη στους τόμους σε προκαθορισμένα χρονικά διαστήματα. Αυτό το χαρακτηριστικό RAID 5 ενισχύει τον λανθάνοντα χρόνο ανάγνωσης και εγγραφής μιας συστοιχίας. | Ναι | Όχι

# Επισκόπηση Intel® Matrix Storage Console

Όταν ανοίγετε το Intel Matrix Storage Console, εμφανίζεται το κύριο πλαίσιο διαλόγου το οποίο, με βάση την επιλεγμένη προβολή, παρέχει πληροφορίες για τη συσκευή σε δύο τμήματα: Βασική κατάσταση λειτουργίας ή Κατάσταση λειτουργίας για προχωρημένους. Η Κατάσταση λειτουργίας για προχωρημένους παρέχει επιπλέον επιλογές διαχείρισης υποσυστημάτων αποθήκευσης για πιο προχωρημένους χρήστες. Η προβολή ανανεώνεται αυτόματα όποτε αλλάζει η διαμόρφωση μιας συσκευής Serial ATA ή του τόμου RAID. Έχετε τη δυνατότητα να ανανεώσετε την προβολή αν επιλέξετε εσείς οι ίδιοι Ανανέωση από το μενού Προβολή ή αν πιέσετε το F5.

## Βασικός τρόπος λειτουργίας

Ο Βασικός τρόπος λειτουργίας αποτελεί μια απλή προβολή που εμφανίζει την κατάσταση των σκληρών δίσκων και απεικονίζει τον τρέχοντα τόμο RAID. Σε μια ασυνήθιστη κατάσταση, όπως όταν λείπει ή έχει αποτύχει ένας σκληρός δίσκος, το δεξί τμήμα θα περιέχει ένα κουμπί Αλλαγής σε προβολή Τρόπου λειτουργίας για προχωρημένους που ανοίγει την Προηγμένη κατάσταση λειτουργίας για τη διαχείριση του προβλήματος. Μπορείτε επίσης να προσπελάσετε την προβολή Προηγμένης κατάστασης λειτουργίας επιλέγοντας την Προηγμένη κατάσταση λειτουργίας από το μενού Προβολή. Η παρακάτω εικόνα απεικονίζει ένα σύνηθες σύστημα RAID σε Βασικό τρόπο λειτουργίας. Ενδέχεται να δείτε μια διαφορετική προβολή, ανάλογα με τη μονάδα δίσκου στην οποία είναι εγκαταστημένο το λειτουργικό σύστημα και το πόσοι τόμοι RAID υπάρχουν. Αν ένα σύστημα δεν έχει κανένα τόμο RAID, θα εμφανιστεί η κατάσταση των σκληρών δίσκων.
ΕΙΚΟΝΑ 1: ΒΑΣΙΚΟΣ ΤΡΟΠΟΣ ΛΕΙΤΟΥΡΓΙΑΣ

## Προηγμένος τρόπος λειτουργίας

Ο Προηγμένος τρόπος λειτουργίας είναι μια πιο λεπτομερής προβολή που εμφανίζει ένα συνδυασμό λογικών και φυσικών προβολών των σκληρών δίσκων και τυχόν υποστηριζόμενους τόμους RAID που ενδέχεται να υπάρχουν. Η λογική προβολή εμφανίζει λεπτομέρειες για τις συστοιχίες RAID και τους τόμους. Η φυσική προβολή εμφανίζει λεπτομέρειες σχετικά με τους σκληρούς δίσκους και τον τρόπο που συνδέονται μεταξύ τους. Η παρακάτω εικόνα αποτελεί ένα παράδειγμα της προβολής Προηγμένης κατάστασης λειτουργίας με τέσσερις σκληρούς δίσκους. Υπάρχουν δύο τόμοι, οι MyRAID5 και MyRAID10, οι οποίοι μοιράζονται μια μονή συστοιχία. Αυτό είναι ένα παράδειγμα διαμόρφωσης RAID που χρησιμοποιεί Matrix RAID.
ΕΙΚΟΝΑ 2: ΠΡΟΗΓΜΕΝΟΣ ΤΡΟΠΟΣ ΛΕΙΤΟΥΡΓΙΑΣ
ΤΜΗΜΑ ΣΥΣΚΕΥΩΝ
Το τμήμα που βρίσκεται αριστερά, το οποίο ονομάζεται τμήμα συσκευών, εμφανίζει τις λογικές και φυσικές προβολές των συσκευών που αποτελούν το υποσύστημα αποθήκευσης Serial ATA. Αυτές οι συσκευές θα περιλαμβάνουν τον ελεγκτή Serial ATA, τυχόν υποστηριζόμενους σκληρούς δίσκους Serial ATA, τυχόν υποστηριζόμενους σκληρούς δίσκους ATAPI και τυχόν υποστηριζόμενους τόμους RAID και ανάκτησης που υπάρχουν στο σύστημα.
ΤΜΗΜΑ ΠΛΗΡΟΦΟΡΙΩΝ
Το τμήμα στα δεξιά, που ονομάζεται το τμήμα πληροφοριών, εμφανίζει τις πληροφορίες για την επιλεγμένη συσκευή. Οι παράμετροι για κάθε τύπο συσκευής παρατίθενται στους παρακάτω πίνακες. Σε περίπτωση που δεν ισχύει μια παράμετρος για τη συσκευή που επιλέξατε, αυτή η παράμετρος δεν εμφανίζεται.
ΠΙΝΑΚΑΣ 4. ΠΛΗΡΟΦΟΡΙΕΣ ΣΥΣΤΟΙΧΙΑΣ (ΚΑΤΑΣΤΑΣΗ ΛΕΙΤΟΥΡΓΙΑΣ RAID)

Παράμετρος | Τιμή
Κατάσταση | Καμία ενεργή μετεγκατάσταση: Δεν υπάρχουν μετεγκαταστάσεις ή ανακατασκευές.
Ανακατασκευή: Γίνεται ανακατασκευή ενός ή περισσότερων τόμων RAID.
Προσθήκη σκληρών δίσκων: Το πρόγραμμα οδήγησης Intel® Matrix Storage Manager προσθέτει ένα ή περισσότερα μέλη και μετεγκαθιστά δεδομένα στη συστοιχία.
Αντικατάσταση σκληρών δίσκων: Ένας ή περισσότεροι τόμοι RAID υφίστανται ανακατασκευή σε εφεδρικό σκληρό δίσκο ως αποτέλεσμα ενός συμβάντος SMART σε έναν σκληρό δίσκο σε αυτόν τον τόμο.
Προετοιμασία: Γίνεται προετοιμασία της ισοτιμίας τόμου RAID 5, ή επιβεβαιώνονται ή επιβεβαιώνονται και επισκευάζονται δεδομένα σε τόμο RAID.
Ενεργοποιημένη προσωρινή μνήμη εγγραφής σκληρού δίσκου | Αναφέρει αν η προσωρινή μνήμη εγγραφής είναι ενεργοποιημένη για όλους τους σκληρούς δίσκους στη συστοιχία.
Μέγεθος | Αναφέρει τη χωρητικότητα της συστοιχίας σε gigabyte.
Ελεύθερος χώρος | Αναφέρει την ποσότητα χώρου στη συστοιχία που δεν χρησιμοποιείται από τόμο RAID. Ο ελεύθερος χώρος μπορεί να χρησιμοποιηθεί για τη δημιουργία δεύτερου τόμου RAID.
Αριθμός σκληρών δίσκων | Αναφέρει τον αριθμό των σκληρών δίσκων που αποτελούν μέρος της συστοιχίας.
Σκληρός δίσκος μέλος [1, 2, 3, 4, 5, 6] | Αναφέρει τον κατασκευαστή και τον αριθμό μοντέλου κάθε σκληρού δίσκου που αποτελεί μέλος της συστοιχίας.
Αριθμός τόμων | Αναφέρει τον αριθμό τόμων RAID στη συστοιχία. Αν ο αριθμός των τόμων είναι ίσος με 1 και υπάρχει διαθέσιμος ελεύθερος χώρος, μπορεί να δημιουργηθεί στη συστοιχία δεύτερος τόμος RAID.
Τόμος μέλος [1, 2] | Αναφέρει το όνομα κάθε τόμου RAID στη συστοιχία.

ΠΙΝΑΚΑΣ 5. ΠΛΗΡΟΦΟΡΙΕΣ ΤΟΜΟΥ (ΚΑΤΑΣΤΑΣΗ ΛΕΙΤΟΥΡΓΙΑΣ RAID)

Παράμετρος | Τιμή
Κατάσταση τόμου RAID | Κανονική: Τα δεδομένα τόμου είναι πλήρως προσπελάσιμα.
Αποτυχία: Για τόμους RAID 0, λείπουν ή απέτυχαν ένα ή περισσότερα μέλη. Για τους τόμους RAID 1, απέτυχαν και τα δύο μέλη. Για τους τόμους RAID 5 ή RAID 10, λείπουν ή απέτυχαν δύο ή περισσότερα μέλη. Σημείωση: Σε ορισμένες συνθήκες, ένας τόμος RAID 10 μπορεί να αναφερθεί ως υποβαθμισμένος παρότι δύο μέλη λείπουν ή έχουν αποτύχει.
Υποβάθμιση: Μόνο οι τόμοι RAID 1, RAID 5 και RAID 10 μπορούν να βρίσκονται σε αυτήν την κατάσταση. Αυτό υποδεικνύει ότι λείπει ή απέτυχε ένας σκληρός δίσκος μέλος.
Συμβάν SMART: Ένας σκληρός δίσκος υπερέβη το επίπεδο σφαλμάτων που μπορούν να επανορθωθούν και ανέφερε συμβάν SMART.
Ανακατασκευή: Μόνο οι τόμοι RAID 0, RAID 5 και RAID 10 μπορούν να βρίσκονται σε αυτήν την κατάσταση. Αυτό υποδεικνύει ότι αντιγράφονται τα δεδομένα σε κάτοπτρο ή εφεδρικό δίσκο και ότι αποκαθίσταται ο πλεονασμός δεδομένων.
Γίνεται μετεγκατάσταση: Υποδεικνύει ότι τα δεδομένα μετεγκαθίστανται σε ένα δεύτερο σκληρό δίσκο ή συστοιχία και δημιουργείται ένας τόμος RAID.
Γίνεται επιβεβαίωση: Υποδεικνύει ότι επιβεβαιώνονται δεδομένα στον τόμο RAID.
Ανάκτηση τόμου RAID | Ενημερώθηκε: Μόνο οι τόμοι ανάκτησης που έχουν ρυθμιστεί στην πολιτική συνεχούς ενημέρωσης μπορούν να είναι σε αυτήν την κατάσταση. Τα δεδομένα στη μονάδα ανάκτησης ταιριάζουν με τα δεδομένα στην κεντρική μονάδα.
Χρειάζεται ενημέρωση: Μόνο οι τόμοι ανάκτησης που έχουν ρυθμιστεί στην πολιτική ενημέρωσης κατ' απαίτηση μπορούν να είναι σε αυτήν την κατάσταση. Τα δεδομένα στη μονάδα ανάκτησης δεν ταιριάζουν με τα δεδομένα στην κεντρική μονάδα.
Ενημέρωση τόμου σε εξέλιξη: Γίνεται αντιγραφή των δεδομένων της κεντρική μονάδας στη μονάδα ανάκτησης. Αντιγράφονται μόνο οι αλλαγές μετά την τελευταία διαδικασία ενημέρωσης.
Ανάκτηση σε εξέλιξη: Τα δεδομένα στη μονάδα ανάκτησης αντικαθιστούν όλα τα δεδομένα στην κεντρική μονάδα.
Κεντρική μονάδα μόνο για ανάγνωση: Επιλέξατε την πρόσβαση στην κεντρική μονάδα από την Εξερεύνηση των Windows*, γεγονός που καθιστά τη μονάδα μόνο για ανάγνωση.
Μονάδα ανάκτησης μόνο για ανάγνωση: Επιλέξατε την πρόσβαση στη μονάδα ανάκτησης από την Εξερεύνηση των Windows*, γεγονός που καθιστά τη μονάδα μόνο για ανάγνωση.
Λείπει η κεντρική μονάδα: Δεν είναι δυνατός ο εντοπισμός της κεντρικής μονάδας που χρησιμοποιήθηκε για τη δημιουργία του τόμου ανάκτησης.
Δεν υπάρχει η μονάδα ανάκτησης: Δεν είναι δυνατός ο εντοπισμός της μονάδας ανάκτησης που χρησιμοποιήθηκε για τη δημιουργία του τόμου ανάκτησης.
Σφάλματα επιβεβαίωσης | Αναφέρει τον αριθμό των ασυνεπειών που βρέθηκαν κατά την επιβεβαίωση δεδομένων τόμου RAID. Αυτό ισχύει μόνο κατά τη διαδικασία επιβεβαίωσης ή κατά τη διαδικασία επιβεβαίωσης και επισκευής.
Τεμάχια με σφάλματα μέσων | Αναφέρει τον αριθμό των τεμαχίων με σφάλματα μέσων που βρέθηκαν κατά την επιβεβαίωση δεδομένων τόμου RAID. Αυτό ισχύει μόνο κατά τη διαδικασία επιβεβαίωσης ή κατά τη διαδικασία επιβεβαίωσης και επισκευής.
Τόμος συστήματος | Αναφέρει αν ο τόμος περιέχει προστατευμένα αρχεία λειτουργικού συστήματος.
Ενεργοποιημένη προσωρινή μνήμη ετερόχρονης εγγραφής τόμου | Αναφέρει αν το χαρακτηριστικό της προσωρινής μνήμης ετερόχρονης εγγραφής είναι ενεργοποιημένο για τον τόμο. Αυτό ισχύει μόνο για τους τόμους RAID 5.
Επίπεδο RAID | Αναφέρει το επίπεδο RAID που χρησιμοποιείται για τον τόμο.
Μέγεθος λωρίδας | Αναφέρει το μέγεθος κάθε λογικής συνεχόμενης δομικής μονάδας δεδομένων που χρησιμοποιείται στον τόμο, για τόμους RAID 0, RAID 5 και RAID 10. Το μέγεθος λωρίδας υποδεικνύεται σε kilobyte.
Μέγεθος | Αναφέρει τη συνολική χωρητικότητα του τόμου σε gigabyte.
Αριθμός σκληρών δίσκων | Αναφέρει τον αριθμό των σκληρών δίσκων στους οποίους επεκτείνεται ο τόμος.
Σκληρός δίσκος μέλος [1, 2, 3, 4, 5, 6] | Για τόμους RAID 0, RAID1, RAID 5 και RAID 10, αναφέρει τον κατασκευαστή και τον αριθμό μοντέλο του κάθε σκληρού δίσκου που χρησιμοποιείται από τον τόμο.
Κεντρικός σκληρός δίσκος | Για τόμους ανάκτησης, αναφέρει τον κατασκευαστή και τον αριθμό μοντέλου της κεντρικής μονάδας.
Σκληρός δίσκος ανάκτησης | Για τόμους ανάκτησης, αναφέρει τον κατασκευαστή και τον αριθμό μοντέλου της μονάδας ανάκτησης.
Γονική συστοιχία | Αναφέρει το όνομα της συστοιχίας που περιέχει αυτόν τον τόμο.

ΠΙΝΑΚΑΣ 6. ΠΛΗΡΟΦΟΡΙΕΣ ΣΚΛΗΡΟΥ ΔΙΣΚΟΥ RAID (ΚΑΤΑΣΤΑΣΗ ΛΕΙΤΟΥΡΓΙΑΣ RAID)

Παράμετρος | Τιμή
Χρήση | Μέλος συστοιχίας: Ο σκληρός δίσκος έχει ομαδοποιηθεί με άλλους δίσκους για να σχηματίσει μια συστοιχία που περιέχει τόμους RAID. Οι τόμοι RAID μπορεί να είναι εκτεθειμένοι στα λειτουργικά συστήματα. Όμως, οι ξεχωριστοί δίσκοι δεν είναι.
Μέλος συστοιχίας (Κύριου): Ο σκληρός δίσκος είναι η μονάδα προέλευσης για τον τόμο ανάκτησης.
Μέλος συστοιχίας (Ανάκτησης): Ο σκληρός δίσκος είναι η μονάδα προορισμού για τον τόμο ανάκτησης.
Σκληρός δίσκος μη RAID: Ο σκληρός δίσκος δεν περιέχει μετα-δεδομένα RAID και είναι ορατός και διαθέσιμος για χρήση από το λειτουργικό σύστημα.
Καμία: Ο σκληρός δίσκος έχει μετα-δεδομένα που δεν επιτρέπουν την έκθεσή του στο λειτουργικό σύστημα, αλλά ο σκληρός δίσκος δεν είναι μέλος συστοιχίας.
Κατάσταση | Κανονική: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο σφαλμάτων που μπορούν να επανορθωθούν. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Λείπει: Ο σκληρός δίσκος δεν υπάρχει.
Μη συμβατή έκδοση: Ο σκληρός δίσκος περιέχει μετα-δεδομένα RAID που αναφέρουν μια έκδοση η οποία δεν είναι συμβατή με την τρέχουσα έκδοση του λογισμικού RAID.
Αποτυχία: Υποδεικνύει την ίδια κατάσταση με την επιλογή 'Προέκυψε σφάλμα'. Αυτή θα εμφανιστεί στο Intel® Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbyte/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Ενεργοποιημένη προσωρινή μνήμη εγγραφής σκληρού δίσκου | Αναφέρει αν το χαρακτηριστικό της προσωρινής μνήμης εγγραφής είναι ενεργοποιημένο για τον σκληρό δίσκο.
Αριθμός τόμων | Αναφέρει τον αριθμό των τόμων στη συστοιχία.
Τόμος μέλος [1, 2] | Αναφέρει το όνομα κάθε τόμου στην οποία είναι μέλος ο σκληρός δίσκος.
Γονική συστοιχία | Αναφέρει το όνομα της συστοιχίας RAID στην οποία είναι μέλος ο σκληρός δίσκος.

ΠΙΝΑΚΑΣ 7. ΠΛΗΡΟΦΟΡΙΕΣ ΣΚΛΗΡΟΥ ΔΙΣΚΟΥ ΕΚΤΟΣ RAID (ΚΑΤΑΣΤΑΣΗ ΛΕΙΤΟΥΡΓΙΑΣ RAID)

Παράμετρος | Τιμή
Χρήση | Σκληρός δίσκος μη RAID: Αυτός ο σκληρός δίσκος δεν χρησιμοποιείται σε συστοιχία ή τόμο RAID. Αυτός ο σκληρός δίσκος μπορεί να χρησιμοποιηθεί ως εφεδρικό RAID ή ως συσκευή αποθήκευσης δεδομένων.
Εφεδρικός: Αυτός ο σκληρός δίσκος έχει επισημανθεί ως ο δίσκος προορισμού για αυτόματες ανακατασκευές.
Άγνωστη χρήση σκληρού δίσκου: Η χρήση αυτού του σκληρού δίσκου δεν μπορεί να καθοριστεί. Αυτό μπορεί να οφείλεται σε ασυμβατότητα μεταξύ αυτής της έκδοσης λογισμικού και της διαμόρφωσης σκληρού δίσκου.
Κατάσταση | Κανονική: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο σφαλμάτων που μπορούν να επανορθωθούν. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Αποτυχία: Υποδεικνύει την ίδια κατάσταση με την επιλογή 'Προέκυψε σφάλμα'. Αυτή θα εμφανιστεί στο Intel Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbyte/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Σκληρός δίσκος συστήματος | Αναφέρει αν ο σκληρός δίσκος περιέχει προστατευμένα αρχεία λειτουργικού συστήματος.
Μέγεθος | Αναφέρει τη συνολική χωρητικότητα του σκληρού δίσκου σε gigabyte.

ΠΙΝΑΚΑΣ 8. ΠΛΗΡΟΦΟΡΙΕΣ ΣΚΛΗΡΟΥ ΔΙΣΚΟΥ SERIAL ATA (ΚΑΤΑΣΤΑΣΗ ΛΕΙΤΟΥΡΓΙΑΣ AHCI ΣΕ ΦΟΡΗΤΑ ΣΥΣΤΗΜΑΤΑ)

Όνομα | Περιγραφή
Κατάσταση | Κανονική: Ο σκληρός δίσκος υπάρχει και λειτουργεί όπως αναμένεται.
Προέκυψε σφάλμα: Ο σκληρός δίσκος έχει υπερβεί το όριο σφαλμάτων που μπορούν να επανορθωθούν. Αυτό θα εμφανιστεί στη διασύνδεση χρήστη του Intel Matrix Storage Manager option ROM.
Συμβάν SMART: Ο σκληρός δίσκος έχει υπερβεί το όριο ανεπανόρθωτου σφάλματος και υπάρχει κίνδυνος αποτυχίας.
Αποτυχία: Υποδεικνύει την ίδια κατάσταση με την επιλογή 'Προέκυψε σφάλμα'. Αυτή θα εμφανιστεί στο Intel Matrix Storage Console.
Θύρα συσκευής | Αναφέρει τη θύρα στον ελεγκτή Serial ATA στην οποία είναι συνδεδεμένος ο σκληρός δίσκος.
Τρέχουσα κατάσταση λειτουργίας μεταφοράς Serial ATA | Αναφέρει την κατάσταση λειτουργίας μεταφοράς Serial ATA μεταξύ του ελεγκτή Serial ATA και του σκληρού δίσκου Serial ATA. Οι συνήθεις τιμές για την παράμετρο αυτή είναι: Γενεά 1: 150 Mbyte/s Γενεά 2: 300 Mbyte/s
Μοντέλο | Αναφέρει τον αριθμό μοντέλου του σκληρού δίσκου.
Αριθμός σειράς | Αναφέρει τον αύξοντα αριθμό του κατασκευαστή για τον σκληρό δίσκο.
Υλικολογισμικό | Αναφέρει την έκδοση του υλικολογισμικού εντός του σκληρού δίσκου.
Υποστήριξη εγγενούς σχηματισμού ουράς εντολών | Αναφέρει αν ο σκληρός δίσκος υποστηρίζει εγγενή σχηματισμό ουράς εντολών.
Μέγεθος | Αναφέρει τη συνολική χωρητικότητα του σκληρού δίσκου σε gigabyte.

## Γραμμή μενού

Στο Βασικό τρόπο λειτουργίας, η Γραμμή μενού περιέχει τρία μενού: Αρχείο, Προβολή και Βοήθεια. Η προβολή του Προηγμένου τρόπου λειτουργίας παρέχει ένα επιπλέον μενού που ονομάζεται Ενέργειες για επιπλέον επιλογές διαχείρισης αποθήκευσης.
ΜΕΝΟΥ ΑΡΧΕΙΟ
Αυτό το μενού παρέχει βασικές επιλογές όπως αποθήκευση και εκτύπωση της Αναφοράς συστήματος ή έξοδο από το Intel® Matrix Storage Console.
ΜΕΝΟΥ ΠΡΟΒΟΛΗ
Το μενού Προβολή παρέχει επιλογές για την εναλλαγή ανάμεσα στο Βασικό και Προηγμένο τρόπο λειτουργίας. Υπάρχει επίσης μια επιλογή 'Ανανέωση' για τη μη αυτόματη ανανέωση της προβολής σε οποιοδήποτε τρόπο λειτουργίας. Μπορείτε να προβάλλετε την Αναφορά συστήματος από αυτό το μενού. Η Αναφορά συστήματος εμφανίζει λεπτομέρειες συστήματος, όπως ο τύπος επεξεργαστή, το λειτουργικό σύστημα και οι συσκευές υποσυστήματος αποθήκευσης. Η αναφορά περιγράφει επίσης τις συστοιχίες και τους τόμους RAID, καθώς και τις φυσικές λεπτομέρειες που περιγράφουν τους πραγματικούς σκληρούς δίσκους. Έχετε τη δυνατότητα να εκτυπώσετε ή να αποθηκεύσετε την αναφορά συστήματος, αν κάνετε κλικ στο αντίστοιχο κουμπί στο πλαίσιο διαλόγου. Συχνά είναι χρήσιμο να εκτυπώνετε την Αναφορά συστήματος πριν ζητήσετε τεχνική βοήθεια.
ΜΕΝΟΥ ΕΝΕΡΓΕΙΕΣ
Αυτό το μενού, που είναι διαθέσιμο μόνο στον Προηγμένο τρόπο λειτουργίας, παρέχει επιλογές για τη δημιουργία τόμων RAID και ανάκτησης στο σύστημά σας. Η καθεμία από αυτές που περιγράφεται παρακάτω, εκκινεί έναν οδηγό που σας καθοδηγεί στα βήματα της διαδικασίας. Αυτό το μενού προσφέρει επίσης μια επιλογή για 'Νέα σάρωση για συσκευές σύνδεσης και άμεσης λειτουργίας' για να διασφαλιστεί πως έχουν φορτωθεί όλες οι συσκευές αποθήκευσης στο Τμήμα συσκευών.

- Δημιουργία τόμου RAID: Χρησιμοποιήστε αυτήν την επιλογή δημιουργίας για να δημιουργήσετε έναν τόμο RAID όταν δε θέλετε να διατηρήσετε τα δεδομένα σε έναν υπάρχοντα σκληρό δίσκο. Μπορείτε να χρησιμοποιήσετε δύο ή περισσότερους σκληρούς δίσκους για τον τόμο, ανάλογα με το επίπεδο RAID που επιλέγετε. Το χαρακτηριστικό Matrix RAID μπορεί να δημιουργήσει δύο τόμους εντός μιας συστοιχίας. Για να το κάνετε αυτό, επιλέξτε χωρητικότητα τόμου που είναι μικρότερη από τη συνολική χωρητικότητα της συστοιχίας. Έτσι θα υπάρχει κενός χώρος στη συστοιχία για το δεύτερο τόμο RAID. Ο δεύτερος τόμος θα καταλάβει αυτόματα τον υπολειπόμενο χώρο στη συστοιχία. Το Intel Matrix Storage Console δημιουργεί μόνο τον τόμο RAID. Ο τόμος που προκύπτει δεν έχει διαμεριστεί, ούτε έχει μορφοποιηθεί. Χρησιμοποιήστε το βοηθητικό πρόγραμμα Διαχείριση δίσκων των Windows* για να διαμερίσετε και να μορφοποιήσετε τον νέο τόμο RAID.
- Δημιουργία τόμου RAID από υπάρχοντα σκληρό δίσκο: Χρησιμοποιήστε αυτήν την επιλογή δημιουργίας όταν θέλετε να διατηρήσετε τα δεδομένα σε έναν υπάρχοντα σκληρό δίσκο και να αντιγράψετε τα δεδομένα σε έναν ή περισσότερους επιπλέον σκληρούς δίσκους. Αυτή η διαδικασία δημιουργίας, η οποία καλείται μετεγκατάσταση, μπορεί να διαρκέσει μερικές ώρες ανάλογα με τη χωρητικότητα του σκληρού δίσκου και το φόρτο εργασίας του συστήματος. Μετά που θα ολοκληρώσετε τον οδηγό, θα εμφανιστεί ένα παράθυρο διαλόγου το οποίο θα δείχνει την πρόοδο της μετεγκατάστασης. Για να ανοίξετε ξανά το παράθυρο διαλόγου σε οποιοδήποτε σημείο της διαδικασίας μετεγκατάστασης, κάντε δεξί κλικ στον τόμο που μετεγκαθίσταται από το Intel Matrix Storage Console και επιλέξτε 'Εμφάνιση εξέλιξης μετεγκατάστασης'. Δεν μπορούν να διεξάγονται παράλληλα περισσότερες από μία διεργασίες μετεγκατάστασης. Αν θέλετε να μετατρέψετε περισσότερους από έναν δίσκους δεδομένων σε τόμο RAID, πρέπει να τους μετατρέψετε έναν κάθε φορά.
- Δημιουργία τόμου ανάκτησης: Χρησιμοποιήστε αυτήν την επιλογή δημιουργίας όταν θέλετε να δημιουργήσετε έναν τόμο χρησιμοποιώντας την τεχνολογία Intel® Rapid Recover Technology. Αυτή η τεχνολογία αντιγράφει δεδομένα από μία κεντρική μονάδα σε μία μονάδα ανάκτησης είτε συνεχώς είτε κατ' απαίτηση. Η κεντρική μονάδα και η μονάδα ανάκτησης πρέπει να διατρέχουν το 100% του διαθέσιμου χώρου σκληρού δίσκου μίας συστοιχία και μπορεί να υπάρχει μόνο ένας τόμος ανάκτησης σε ένα σύστημα. Σημειώστε πως όταν δημιουργηθεί ο τόμος ανάκτησης, δεν μπορούν να υπάρχουν ή να προστεθούν στο σύστημα τόμοι RAID.
- Νέα σάρωση για συσκευές σύνδεσης και άμεσης λειτουργίας: Χρησιμοποιήστε αυτήν την επιλογή για τον εντοπισμό τον σκληρών δίσκων που έχουν προστεθεί ή αφαιρεθεί. Μετά την ολοκλήρωση της σάρωσης, η προβολή 'Προηγμένη κατάσταση λειτουργίας' θα δείξει τις ενημερωμένες πληροφορίες. Αυτή η ενέργεια αντιστοιχεί στην επιλογή 'Σάρωση για αλλαγές υλικού' στη Διαχείριση Συσκευών των Microsoft* Windows.

ΜΕΝΟΥ ΒΟΗΘΕΙΑΣ

- Περιεχόμενα και ευρετήριο: Αυτή η επιλογή εμφανίζει αυτό το αρχείο βοήθειας.
- Υποστήριξη: Το πλαίσιο διαλόγου Υποστήριξη εμφανίζει συνδέσμους σε ιστοχώρους που παρέχουν αναβαθμίσεις προϊόντων, τεχνική υποστήριξη, έγγραφα και άλλες πληροφορίες για το προϊόν. Κατά προεπιλογή, οι σύνδεσμοι οδηγούν σε σελίδες υποστήριξης της Intel. Υπάρχει όμως περίπτωση να έχουν προσαρμοστεί από τον κατασκευαστή του συστήματος.
- Πληροφορίες: Το πλαίσιο διαλόγου Πληροφορίες εμφανίζει πληροφορίες προϊόντος για το Intel® Matrix Storage Manager που περιλαμβάνουν τον αριθμό της εγκαταστημένης έκδοσης λογισμικού.

## Μενού Δεξί κλικ

ΕΠΙΛΟΓΕΣ ΣΥΣΤΟΙΧΙΑΣ

- Δημιουργία τόμου: Αυτή η επιλογή είναι διαθέσιμη μόνο αν η συστοιχία αποτελείται από έναν τόμο RAID που δεν διατρέχει το 100% του διαθέσιμου χώρου σκληρού δίσκου μίας συστοιχίας. Μπορείτε στη συνέχεια να χρησιμοποιήσετε αυτήν την επιλογή για να εκκινήσετε τον 'Οδηγό δημιουργίας τόμου RAID' και να δημιουργήσετε ένα δεύτερο τόμο RAID για να χρησιμοποιήσετε τον υπόλοιπο χώρο στη συστοιχία. Για περισσότερες λεπτομέρειες, ανατρέξτε στην ενότητα 'Τεχνολογία Matrix RAID Technology' του παρόντος αρχείου βοήθειας.
- Ενεργοποίηση προσωρινής μνήμης εγγραφής σκληρού δίσκου: Η προσωρινή μνήμη εγγραφής σκληρού δίσκου είναι ένα χαρακτηριστικό που ενισχύει την απόδοση και υποστηρίζεται από μερικούς σκληρούς δίσκους. Αν ενεργοποιήσετε την προσωρινή μνήμη εγγραφής, βελτιώνεται η απόδοση με την προσωρινή αποθήκευση των δεδομένων πριν εγγραφούν στον σκληρό δίσκο. Το μειονέκτημα της ενεργοποίησης της προσωρινής μνήμης εγγραφής είναι ότι μπορεί να χαθούν τα δεδομένα στην προσωρινή μνήμη αν διακοπεί η ηλεκτρική ισχύς του συστήματος. Για να ενεργοποιήσετε ή να απενεργοποιήσετε την προσωρινή μνήμη εγγραφής, κάντε δεξί κλικ στη συστοιχία RAID και επιλέξτε 'Ενεργοποίηση προσωρινής μνήμης εγγραφής σκληρού δίσκου' ή 'Απενεργοποίηση προσωρινής μνήμης εγγραφής σκληρού δίσκου'. Επανεκκινήστε τον υπολογιστή για να ισχύσουν οι αλλαγές.

ΕΠΙΛΟΓΕΣ ΤΟΜΟΥ RAID

- Διαγραφή τόμου: Αυτή η επιλογή σας επιτρέπει να διαγράψετε έναν υπάρχοντα τόμο RAID. ΠΡΟΕΙΔΟΠΟΙΗΣΗ, όταν διαγραφεί ένας τόμος RAID, διαγράφονται μόνιμα όλα τα δεδομένα σε όλους τους σκληρούς δίσκους που αποτελούν μέρος του τόμου RAID. Δημιουργήστε αντίγραφο ασφαλείας όλων των σημαντικών δεδομένων πριν διαγράψετε τον τόμο.
- Τροποποίηση τόμου: Αυτή η επιλογή σας επιτρέπει να αλλάξετε το όνομα ενός τόμου RAID και να πραγματοποιήσετε μετακίνηση επιπέδου RAID (δηλαδή, να μετακινηθείτε από έναν τόμο RAID 0, 1, ή 10 σε έναν τόμο RAID 5).
- Επιβεβαίωση δεδομένων τόμου: Αυτή η επιλογή επιβεβαιώνει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης και των τεμαχίων με σφάλματα μέσων που βρέθηκαν.
- Επιβεβαίωση και επισκευή δεδομένων τόμου: Αυτή η επιλογή επιβεβαιώνει και επισκευάζει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης και επισκευής, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης που βρέθηκαν και επισκευάστηκαν και τον αριθμό των τεμαχίων με σφάλματα μέσων που εκχωρήθηκαν ξανά.
- Ενεργοποίηση προσωρινής μνήμης ετερόχρονης εγγραφής τόμου: Αυτή η λειτουργία ισχύει μόνο στο RAID 5. Η προσωρινή μνήμη ετερόχρονης εγγραφής τόμου ενεργοποιείται ή απενεργοποιείται αυτόματα αν χρησιμοποιηθεί μονάδα αδιάλειπτης παροχής ισχύος (UPS). Όταν προκύψει μετάβαση από ισχύ εναλλασσόμενου ρεύματος σε ισχύ συνεχούς ρεύματος, όπως συμβαίνει όταν αποτύχει ή διακοπεί η ισχύς εναλλασσόμενου ρεύματος, η προσωρινή μνήμη ετερόχρονης εγγραφής θα αδειάσει και θα απενεργοποιηθεί. Όταν προκύψει μετάβαση από ισχύ συνεχούς ρεύματος σε ισχύ εναλλασσόμενου ρεύματος, όπως συμβαίνει όταν αποκατασταθεί η ισχύς εναλλασσόμενου ρεύματος, η προσωρινή μνήμη ετερόχρονης εγγραφής θα ενεργοποιηθεί ξανά. Ενώ είναι ενεργοποιημένη η προσωρινή μνήμη ετερόχρονης εγγραφής τόμου, μπορούν να συνδυαστούν πολλαπλές αιτήσεις εγγραφής. Η εγγραφή των δεδομένων από την προσωρινή μνήμη στον τόμο RAID 5 είναι πιο αποτελεσματική. Για την ενεργοποίηση ή απενεργοποίηση της Προσωρινής μνήμης ετερόχρονης εγγραφής τόμου, κάντε δεξί κλικ στον τόμο και επιλέξτε το 'Ενεργοποίηση προσωρινής μνήμης ετερόχρονης εγγραφής τόμου' ή 'Απενεργοποίηση προσωρινής μνήμης ετερόχρονης εγγραφής τόμου'. Μπορείτε να ενεργοποιήσετε ή να απενεργοποιήσετε αυτή τη λειτουργία ανά πάσα στιγμή χωρίς να χρειαστεί να επανεκκινήσετε τον υπολογιστή.
- Εμφάνιση προόδου δημιουργίας τόμου: Αυτή η επιλογή είναι διαθέσιμη μόνο όταν ένας νέος τόμος βρίσκεται υπό δημιουργία. Μετά που θα κάνετε αυτήν την επιλογή, θα ανοίξει ένα παράθυρο διαλόγου για να αναφέρει την πρόοδο δημιουργίας ως '% ολοκληρωμένη'.
- Εμφάνιση εξέλιξης μετεγκατάστασης: Αυτή η επιλογή είναι διαθέσιμη μόνο όταν βρίσκεται σε εξέλιξη μία μετακίνηση. Μετά που θα κάνετε αυτήν την επιλογή, θα ανοίξει ένα παράθυρο διαλόγου για να αναφέρει την πρόοδο μετεγκατάστασης ως '% ολοκληρωμένη'.
- Ανάκτηση τόμου: Αυτή η επιλογή ανακτά έναν τόμο μετά που έχει αποκατασταθεί ο σκληρός δίσκος που προκάλεσε την αποτυχία, εφόσον πληρούνται οι παρακάτω συνθήκες:
  - Εγκαταστάθηκε ξανά ο σκληρός δίσκος, ή οι σκληροί δίσκοι, που αποτελούσε αρχικά μέρος του αποτυχημένου τόμου RAID.
  - Δεν έγινε πρόσβαση στα δεδομένα στον σκληρό δίσκο όταν αυτός απομακρύνθηκε από το σύστημα.
- Μετατροπή σε τόμο ανάκτησης: Αυτή η επιλογή είναι διαθέσιμη μόνο για τόμους RAID 1 που διατρέχουν το 100% του χώρου σκληρού δίσκου μίας συστοιχίας. Η συστοιχία θα πρέπει να αποτελείται μόνο από 2 σκληρούς δίσκους. Μετά την μετατροπή του τόμου RAID 1, θα χρησιμοποιεί την τεχνολογία Intel® Rapid Recover Technology. Για βήμα προς βήμα οδηγίες / περισσότερες πληροφορίες για τη διαδικασία που θα ακολουθήσει, ανατρέξτε στην ενότητα Επιλογές μετατροπής τόμου.

ΕΠΙΛΟΓΕΣ ΑΝΑΚΤΗΣΗΣ ΤΟΜΟΥ

- Διαγραφή τόμου: Αυτή η επιλογή σας επιτρέπει να διαγράψετε έναν υπάρχοντα τόμο ανάκτησης. ΠΡΟΕΙΔΟΠΟΙΗΣΗ, όταν διαγραφεί ένας τόμος ανάκτησης, διαγράφονται μόνιμα όλα τα δεδομένα στην κεντρική μονάδα και τη μονάδα ανάκτησης. Δημιουργήστε αντίγραφο ασφαλείας όλων των σημαντικών δεδομένων πριν διαγράψετε τον τόμο.
- Τροποποίηση τόμου: Αυτή η επιλογή σας επιτρέπει να κάνετε τις παρακάτω τροποποιήσεις στον τόμο ανάκτησης: αλλαγή ονόματος τόμου, εναλλαγή κεντρικής μονάδας και μονάδας κλώνου, και αλλαγή πολιτικής ενημέρωσης.
- Επιβεβαίωση δεδομένων τόμου: Αυτή η επιλογή επιβεβαιώνει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης και των τεμαχίων με σφάλματα μέσων που βρέθηκαν.
- Επιβεβαίωση και επισκευή δεδομένων τόμου: Αυτή η επιλογή επιβεβαιώνει και επισκευάζει τα δεδομένα σε έναν τόμο RAID. Όταν ολοκληρωθεί η διαδικασία επιβεβαίωσης και επισκευής, θα εμφανιστεί ένα παράθυρο διαλόγου που δείχνει τον αριθμό των σφαλμάτων επιβεβαίωσης που βρέθηκαν και επισκευάστηκαν και τον αριθμό των τεμαχίων με σφάλματα μέσων που εκχωρήθηκαν ξανά.
- Απενεργοποίηση συνεχούς ενημέρωσης: Αυτή η επιλογή θα αλλάξει την πολιτική ενημέρωσης κατ' απαίτηση. Θα πρέπει έπειτα να ζητάτε τις ενημερώσεις με μη αυτόματο τρόπο κάνοντας δεξί κλικ στον τόμο και επιλέγοντας το 'Ενημέρωση τόμου'.
- Ενημέρωση τόμου: Αυτή η επιλογή είναι διαθέσιμη μόνο όταν ο τόμος έχει ρυθμιστεί την πολιτική ενημέρωσης κατ' απαίτηση. Αυτή η επιλογή αντιγράφει δεδομένα από την κεντρική μονάδα στη μονάδα ανάκτησης. Αντιγράφονται μόνο οι αλλαγές μετά την τελευταία διαδικασία ενημέρωσης.
- Εμφάνιση προόδου ενημέρωσης τόμου: Αυτή η επιλογή είναι διαθέσιμη μόνο κατά τη δημιουργία ενός νέου τόμου ανάκτησης ή όταν επιλέξετε το 'Ενημέρωση τόμου' στην πολιτική αίτησης ενημέρωσης.
- Ακύρωση διαδικασίας ενημέρωσης τόμου: Αυτή η επιλογή είναι διαθέσιμη μόνο κατά τη δημιουργία ενός νέου τόμου ανάκτησης ή όταν επιλέξετε το 'Ενημέρωση τόμου' στην πολιτική αίτησης ενημέρωσης.
- Ανάκτηση δεδομένων σε κύριο: Αυτή η επιλογή είναι διαθέσιμη μόνο μετά που έχετε επανεκκινήσει το σύστημα από τη μονάδα ανάκτησης χρησιμοποιώντας την επιλογή διασύνδεσης χρήστη του Intel® Matrix Storage Manager option ROM. Αυτή η επιλογή θα αντικαταστήσει όλα τα δεδομένα της κεντρικής μονάδας με δεδομένα από τη μονάδα ανάκτησης. Θα γίνει αντικατάσταση όλων των δεδομένων στην κεντρική μονάδα.
- Εμφάνιση διαδικασίας ανάκτησης: Αυτή η επιλογή είναι διαθέσιμη μόνο όταν βρίσκεται σε εξέλιξη η ανάκτηση στην κεντρική μονάδα. Μετά που θα κάνετε αυτήν την επιλογή, θα ανοίξει ένα παράθυρο διαλόγου για να αναφέρει την πρόοδο ανάκτησης ως '% ολοκληρωμένη'.
- Ακύρωση διαδικασίας ανάκτησης: Αυτή η επιλογή είναι διαθέσιμη μόνο όταν βρίσκεται σε εξέλιξη η ανάκτηση στην κεντρική μονάδα. Αυτή η επιλογή θα ακυρώσει τη διαδικασία αντιγραφής δεδομένων από την μονάδα ανάκτησης στην κεντρική μονάδα.
- Πρόσβαση σε αρχεία κεντρικής μονάδας ή μονάδας ανάκτησης: Αυτή η επιλογή σας επιτρέπει να προβάλλετε αρχεία στη μονάδα ανάκτησης ή στην κεντρική μονάδα χρησιμοποιώντας την Εξερεύνηση των Windows*, αλλά απενεργοποιεί τις συνεχείς ενημερώσεις της κεντρικής μονάδας. Όταν έχετε ολοκληρώσει την προβολή των αρχείων, κάντε δεξί κλικ στον τόμο και επιλέξτε την απόκρυψη των αρχείων της κεντρικής μονάδας ή της μονάδας ανάκτησης για να ενεργοποιήσετε τις ενημερώσεις τόμου.
- Απόκρυψη αρχείων κεντρικής μονάδας ή μονάδας ανάκτησης: Αυτή η επιλογή είναι διαθέσιμη μόνο μετά που έχετε επιλέξει την πρόσβαση στα αρχεία της κεντρικής μονάδας ή της μονάδας ανάκτησης στην Εξερεύνηση των Windows*. Αυτή η επιλογή θα κάνει το σκληρό δίσκο εγγράψιμο και θα επιτρέπει την ενημέρωση τόμου.
- Μετατροπή σε τόμο RAID 1: Αυτή η επιλογή σας επιτρέπει να μετατρέψετε έναν τόμο ανάκτησης σε τόμο RAID 1. Για βήμα προς βήμα οδηγίες / περισσότερες πληροφορίες για τη διαδικασία που θα ακολουθήσει, ανατρέξτε στην ενότητα Επιλογές μετατροπής τόμου.

ΕΠΙΛΟΓΕΣ ΣΚΛΗΡΟΥ ΔΙΣΚΟΥ ΕΚΤΟΣ RAID

- Σημείωση ως Εφεδρικού: ΠΡΟΕΙΔΟΠΟΙΗΣΗ, όταν ένας σκληρός δίσκος μη RAID επισημαίνεται ως εφεδρικός, διαγράφονται μόνιμα όλα τα δεδομένα στο δίσκο αυτό. Δημιουργήστε αντίγραφο ασφαλείας όλων των σημαντικών δεδομένων πριν επισημάνετε ένα δίσκο ως εφεδρικό. Το χαρακτηριστικό αυτό επισημαίνει σκληρούς δίσκους ως δίσκους προορισμού για αυτόματες ανακατασκευές. Για να επισημάνετε έναν σκληρό δίσκο ως εφεδρικό, κάντε κλικ σε έναν από τους σκληρούς δίσκους που παρατίθενται στη λίστα Σκληροί δίσκοι μη RAID στο τμήμα συσκευών και επιλέξτε 'Επισήμανση ως εφεδρικός'.
- Επαναφορά σκληρού δίσκου σε μη RAID: Μόνο σκληροί δίσκοι μη RAID που είναι ήδη επισημασμένοι ως εφεδρικοί μπορούν να επαναφερθούν. Κάντε δεξί κλικ στον εφεδρικό σκληρό δίσκο στη λίστα των Σκληρών δίσκων μη RAID στο τμήμα συσκευών και επιλέξτε το Επαναφορά σκληρού δίσκου σε μη RAID από το μενού που εμφανίζεται. Ο δίσκος αυτός, ο οποίος ήταν μέλος μιας συστοιχίας RAID, θα γίνει δίσκος μη RAID.
- Ανακατασκευή σε αυτόν το σκληρό δίσκο: Αυτή η επιλογή είναι διαθέσιμη μόνο όταν ένας τόμος RAID 1, 5 ή 10 υποβαθμιστεί εξαιτίας μιας αποτυχίας μιας μονάδας μέλους, ή όταν η κεντρική μονάδα ενός τόμου ανάκτησης αποτύχει ή χαθεί. Ανατρέξτε στις ενότητες 'Ανάκτηση δεδομένων σε κύρια μονάδα' ή 'Ανάκτηση τόμου RAID' αυτού του αρχείο βοήθειας για λεπτομερείς διαδικασίες σχετικά με τη χρήση αυτής της επιλογής.

# Επιλογές δημιουργίας τόμου

Για να δημιουργήσετε έναν νέο τόμο RAID ή ανάκτησης, επιλέξτε μία από τις επιλογές από το μενού Ενέργειες στην Προηγμένη κατάσταση λειτουργίας. Αυτό θα εκκινήσει έναν οδηγό που θα σας καθοδηγήσει στη διαδικασία δημιουργίας τόμου. Παρακάτω παρέχεται μία επισκόπηση της κάθε επιλογής δημιουργίας τόμου. Η δημιουργία τόμου δεν απαιτεί νέα εγκατάσταση του λειτουργικού συστήματος. Όλες οι εφαρμογές και τα δεδομένα παραμένουν ανέπαφα. Σημειώστε πως θα πρέπει να έχετε συνδεθεί με δικαιώματα διαχειριστή για να δημιουργήσετε έναν τόμο RAID ή ανάκτησης.
ΠΡΟΕΙΔΟΠΟΙΗΣΗ: Η δημιουργία ενός τόμου ΔΙΑΓΡΑΦΕΙ ΟΛΑ ΤΑ ΔΕΔΟΜΕΝΑ από τον έναν ή περισσότερους σκληρούς δίσκους που χρησιμοποιούνται για τη δημιουργία του τόμου και δεν θα είναι δυνατή η ανάκτησή τους. Προσέξτε τα μηνύματα προειδοποίησης σε κάθε οδηγό τα οποία εξηγούν τα δεδομένα ποιών σκληρών δίσκων θα αντικατασταθούν και δημιουργήστε αντίγραφα ασφαλείας όλων των σημαντικών δεδομένων πριν να δημιουργήσετε έναν τόμο.
Σημείωση για συμβάν SMART: Δεν θα έχετε τη δυνατότητα να δημιουργήσετε έναν τόμο RAID αν ένας ή περισσότεροι σκληροί δίσκοι Serial ATA που επιλέξατε για τον τόμο RAID έχουν αναφέρει συμβάν SMART. Αν πιστεύετε ότι το συμβάν SMART δεν θα εμποδίσει την κανονική λειτουργία του σκληρού δίσκου, κάντε δεξί κλικ στον σκληρό δίσκο που εμφανίζει το συμβάν SMART και επιλέξτε 'Επαναφορά συμβάντος SMART'. Θα μπορέσετε να δημιουργήσετε έναν τόμο RAID χρησιμοποιώντας αυτόν το δίσκο. Αυτό δεν συνιστάται εκτός αν καταλαβαίνετε το λόγο για το συμβάν SMART.

## Δημιουργία ενός τόμου ανάκτησης

Ένας τόμος ανάκτησης χρησιμοποιεί την τεχνολογία Intel® Rapid Recover Technology για την αντιγραφή δεδομένων από μία καθορισμένη κεντρική μονάδα, συνήθως τη μονάδα συστήματος, σε μία καθορισμένη μονάδα ανάκτησης. Η κεντρική μονάδα και η μονάδα ανάκτησης πρέπει να διατρέχουν το 100% του διαθέσιμου χώρου σκληρού δίσκου μίας συστοιχία και μπορεί να υπάρχει μόνο ένας τόμος ανάκτησης σε ένα σύστημα. Επίσης, όταν δημιουργηθεί ο τόμος ανάκτησης, δεν μπορούν να υπάρχουν ή να προστεθούν στο σύστημα τόμοι RAID.
Ακολουθήστε τα παρακάτω βήματα για τη δημιουργία ενός τόμου ανάκτησης. Κατά τη διάρκεια της διαδικασίας, θα έχετε την επιλογή να γίνεται συνεχώς αντιγραφή των δεδομένων της κεντρικής μονάδας ή κατ' απαίτηση. Όταν χρησιμοποιείτε την πολιτική συνεχούς ενημέρωσης, οι αλλαγές που πραγματοποιούνται στην κεντρική μονάδα αντιγράφονται αυτόματα στη μονάδα ανάκτησης όποτε εργάζεται με σύνδεση η μονάδα ανάκτησης και είναι συνδεδεμένη. Όταν χρησιμοποιείτε την πολιτική ενημέρωσης κατ' απαίτηση, η κατάσταση της μονάδας ανάκτησης ρυθμίζεται αυτόματα σε 'Χωρίς σύνδεση'. Συνεπώς, τα δεδομένα της κεντρικής μονάδας μπορούν να επαναφερθούν σε μια προηγούμενη κατάσταση με αντιγραφή των δεδομένων της μονάδας ανάκτησης πίσω στην κεντρική μονάδα (ανατρέξτε στην ενότητα 'Επαναφορά των δεδομένων της κεντρικής μονάδας σε προηγούμενη κατάσταση' σε αυτό το αρχείο βοήθειας για να δείτε εκείνη τη διαδικασία).

1. Βεβαιωθείτε πως υπάρχει συνδεδεμένος στο σύστημα τουλάχιστον ακόμα ένας σκληρός δίσκος Serial ATA, εκτός από τη μονάδα συστήματος.
2. Εκκινήστε τα Windows* και ανοίξτε το Intel® Matrix Storage Console.
3. Επιλέξτε τη 'Λειτουργία για προχωρημένους' από το μενού 'Προβολή'.
4. Επιλέξτε 'Δημιουργία τόμου ανάκτησης' από το μενού 'Ενέργειες'. Θα εκκινήσει ο 'Οδηγός δημιουργίας τόμου ανάκτησης'.
5. Ακολουθήστε τις οδηγίες στον οδηγό.
6. Αν χρησιμοποιείτε 2 κενούς σκληρούς δίσκους για να δημιουργήσετε τον τόμο ανάκτησης, ο τόμος θα δημιουργηθεί αμέσως μετά την ολοκλήρωση του οδηγού. Αν δημιουργείτε τον τόμο από μια κεντρική μονάδα που έχει δεδομένα, η διαδικασία της δημιουργίας του τόμου θα ξεκινήσει μετά την ολοκληρώσει του οδηγού. Για να δείτε την κατάσταση μετεγκατάστασης, κάντε δεξί κλικ στο όνομα του τόμου στο τμήμα συσκευών και επιλέξτε την 'Εμφάνιση προόδου ενημέρωσης τόμου'.

## Δημιουργία ενός τόμου RAID από ένα σύστημα έτοιμο για RAID

Ένα σύστημα έτοιμο για RAID έχει διαμορφωθεί με τον ελεγκτή Serial ATA να έχει ρυθμιστεί σε κατάσταση λειτουργίας RAID και με τουλάχιστον ένα σκληρό δίσκο χωρίς τόμους RAID (μία μονάδα pass-through). Θα πρέπει να έχει εγκατασταθεί το Intel® Matrix Storage Manager στο λειτουργικό σύστημα. Είναι δυνατές οι παρακάτω διαμορφώσεις RAID (ανατρέξτε στον Πίνακα 1 σε αυτό το αρχείο βοήθειας για να καθορίσετε ποια επίπεδα RAID υποστηρίζονται από το σύστημά σας):

- Έτοιμο για RAID σε RAID 0 με 2, 3, 4, 5 ή 6 δίσκους
- Έτοιμο για RAID σε RAID 1 με 2 δίσκους
- Έτοιμο για RAID σε RAID 5 με 3, 4, 5 ή 6 δίσκους
- Έτοιμο για RAID σε RAID 10 με 4 δίσκους

Ακολουθήστε τα παρακάτω βήματα για να μετατρέψετε το σύστημα σε ένα σύστημα RAID με τη μετεγκατάσταση δεδομένων από μια υπάρχουσα μονάδα συστήματος σε έναν τόμο RAID.

1. Σημειώστε τον αριθμό σειράς του σκληρού δίσκου από τον οποίο θέλετε να γίνει η μετεγκατάσταση δεδομένων και βεβαιωθείτε πως έχει συνδεθεί στο σύστημα. Θα χρειαστείτε τον αριθμό σειράς αργότερα για να προσδιορίσετε αυτή τη μονάδα ως τη μονάδα προέλευσης.
2. Συνδέστε τον επιθυμητό αριθμό επιπλέον σκληρών δίσκων Serial ATA στο σύστημα που θα χρησιμοποιηθούν ως οι μονάδες μέλη του τόμου. Σημειώστε πως αυτοί οι σκληροί δίσκοι θα χρειαστεί να έχουν χωρητικότητα ίση ή μεγαλύτερη από τη χωρητικότητα του σκληρού δίσκου προέλευσης.
3. Εκκινήστε τα Windows* και ανοίξτε το Intel® Matrix Storage Console.
4. Επιλέξτε τη 'Λειτουργία για προχωρημένους' από το μενού 'Προβολή'.
5. Επιλέξτε 'Δημιουργία τόμου RAID από υπάρχοντα σκληρό δίσκο' από το μενού 'Ενέργειες'. Θα εκκινήσει ο 'Οδηγός δημιουργίας τόμου RAID από υπάρχοντα σκληρό δίσκο'.
6. Ακολουθήστε τις οδηγίες στον οδηγό. Η μετεγκατάσταση θα ξεκινήσει μόλις έχει ολοκληρωθεί ο οδηγός.
7. Για να δείτε την κατάσταση μετεγκατάστασης, κάντε δεξί κλικ στο όνομα του τόμου στο τμήμα συσκευών και επιλέξτε την 'Εμφάνιση προόδου μετεγκατάστασης'. Θα εμφανιστεί ένα εικονίδιο μηνύματος στην περιοχή ενημερώσεων όταν έχει ολοκληρωθεί η μετεγκατάσταση και η 'Κατάσταση' του τόμου θα εμφανιστεί ως 'Κανονική' στο τμήμα πληροφοριών.
8. Μετά την ολοκλήρωση της διαδικασίας, επανεκκινήστε το σύστημα. Αν έχετε πραγματοποιήσει μετεγκατάσταση σε έναν τόμο RAID 0, χρησιμοποιήστε τη Διαχείριση δίσκων των Windows* για τη διαμερισματοποίηση και τη διαμόρφωση του άδειου χώρου που δημιουργήθηκε όταν συνδυάστηκαν οι χωρητικότητες των δύο σκληρών δίσκων. Μπορείτε επίσης να χρησιμοποιήστε λογισμικό τρίτων εταιριών για να επεκτείνετε τυχόν υπάρχοντα διαμερίσματα στον τόμο RAID.

Αν έχετε έναν μόνο σκληρό δίσκο που δεν είναι του συστήματος και περιέχει προγράμματα ή προσωπικά δεδομένα, μπορείτε να χρησιμοποιήσετε τη λειτουργία μετεγκατάστασης για να χρησιμοποιήσετε αυτό το σκληρό δίσκο ως μονάδα προέλευσης για έναν τόμο RAID.

## Δημιουργία τόμου RAID από άδειους σκληρούς δίσκους

Ακολουθήστε τα παρακάτω βήματα για να δημιουργήσετε έναν τόμο RAID χρησιμοποιώντας άδειους Serial ATA σκληρούς δίσκους που δεν είναι του συστήματος:

1. Συνδέστε τον επιθυμητό αριθμό σκληρών δίσκων Serial ATA στο σύστημα που θα χρησιμοποιηθούν ως οι μονάδες μέλη του τόμου.
2. Εκκινήστε τα Windows* και ανοίξτε το Intel® Matrix Storage Console.
3. Επιλέξτε τη 'Λειτουργία για προχωρημένους' από το μενού 'Προβολή'.
4. Επιλέξτε 'Δημιουργία τόμου RAID' από το μενού 'Ενέργειες'. Θα εκκινήσει ο 'Οδηγός δημιουργίας τόμου RAID'.
5. Ακολουθήστε τις οδηγίες στον οδηγό. Ο τόμος θα δημιουργηθεί μόλις έχει ολοκληρωθεί ο οδηγός.

# Επιλογές μετατροπής τόμου

Η μετατροπή τόμου δεν απαιτεί νέα εγκατάσταση του λειτουργικού συστήματος. Όλες οι εφαρμογές και τα δεδομένα παραμένουν ανέπαφα. Σημειώστε πως θα πρέπει να έχετε συνδεθεί με δικαιώματα διαχειριστή για να τροποποιήσετε έναν τόμο RAID ή ανάκτησης.

## Μετατροπή ενός τόμου RAID 0, 1 ή 10 σε τόμο RAID 5

Είναι δυνατές οι παρακάτω διαμορφώσεις RAID (ανατρέξτε στον Πίνακα 1 σε αυτό το αρχείο βοήθειας για να καθορίσετε ποια επίπεδα RAID υποστηρίζονται από το σύστημά σας):

- RAID 1 με 2 δίσκους σε RAID 5 με 3, 4, 5 ή 6 δίσκους
- RAID 0 με 2 δίσκους σε RAID 5 με 3 ή 4 δίσκους
- RAID 0 με 3 δίσκους σε RAID 5 με 4, 5 ή 6 δίσκους
- RAID 10 με 4 δίσκους σε RAID 5 με 4, 5 ή 6 δίσκους

Ακολουθήστε τα παρακάτω βήματα για μετεγκατάσταση από έναν υπάρχοντα τόμο RAID 0, 1 ή 10 σε RAID 5.

1. Βεβαιωθείτε πως υπάρχουν συνδεδεμένοι στο σύστημα τουλάχιστον 3 SATA σκληροί δίσκοι.
2. Εκκινήστε τα Windows* και ανοίξτε το Intel® Matrix Storage Console.
3. Επιλέξτε τη 'Λειτουργία για προχωρημένους' από το μενού 'Προβολή'.
4. Κάντε δεξί κλικ στον τόμο που θέλετε να μετατραπεί και επιλέξτε ΄Τροποποίηση τόμου'.
5. Θα εκκινήσει ο 'Οδηγός τροποποίησης τόμου RAID'.
6. Ακολουθήστε τις οδηγίες στον οδηγό. Η μετεγκατάσταση θα ξεκινήσει μόλις έχει ολοκληρωθεί ο οδηγός.
7. Για να δείτε την κατάσταση μετεγκατάστασης, κάντε δεξί κλικ στο όνομα του τόμου στο τμήμα συσκευών και επιλέξτε την 'Εμφάνιση προόδου μετεγκατάστασης'. Θα εμφανιστεί ένα εικονίδιο μηνύματος στην περιοχή ενημερώσεων όταν έχει ολοκληρωθεί η μετεγκατάσταση και η 'Κατάσταση' του τόμου θα εμφανιστεί ως 'Κανονική' στο τμήμα πληροφοριών.

## Μετατροπή ενός τόμου RAID 1 σε τόμο ανάκτησης

Ακολουθήστε τα παρακάτω βήματα για τη μετατροπή ενός υπάρχοντα τόμου RAID 1 σε τόμο ανάκτησης.

1. Επιλέξτε το 'Προηγμένη κατάσταση λειτουργίας΄από το μενού 'Προβολή' του Intel® Matrix Storage Console.
2. Κάντε δεξί κλικ στο όνομα του τόμου RAID 1 στο τμήμα συσκευών και επιλέξετε το 'Μετατροπή σε τόμο ανάκτησης'. Θα εμφανιστεί ένα αναδυόμενο μήνυμα που σας ειδοποιεί πως θα πρέπει πρώτα να προετοιμαστεί ο τόμος RAID 1. Κάντε κλικ στο 'ΟΚ' για να ξεκινήσει η διαδικασία προετοιμασίας.
3. Όταν έχει ολοκληρωθεί η προετοιμασία, κάντε ξανά δεξί κλικ στο όνομα του τόμου και επιλέξετε το 'Μετατροπή σε τόμο ανάκτησης'. Θα εκκινήσει ο 'Οδηγός μετατροπής τόμου RAID'.
4. Ακολουθήστε τις οδηγίες στον οδηγό. Ο τόμος θα μετατραπεί μόλις έχει ολοκληρωθεί ο οδηγός.

## Μετατροπή ενός τόμου ανάκτησης σε τόμο RAID 1

Ακολουθήστε τα παρακάτω βήματα για τη μετατροπή ενός τόμου ανάκτησης σε τόμο RAID 1:

1. Επιλέξτε το 'Προηγμένη κατάσταση λειτουργίας΄από το μενού 'Προβολή' του Intel® Matrix Storage Console.
2. Κάντε δεξί κλικ στο όνομα του τόμου ανάκτησης στο τμήμα συσκευών και επιλέξετε το 'Μετατροπή σε τόμο RAID 1'. Θα εκκινήσει ο 'Οδηγός μετατροπής τόμου ανάκτησης'.
3. Ακολουθήστε τις οδηγίες στον οδηγό. Ο τόμος θα μετατραπεί μόλις έχει ολοκληρωθεί ο οδηγός.

# Ανάκτηση δεδομένων σε κύρια μονάδα

Τα θέματα σε αυτήν την ενότητα ισχύουν μόνο για τους τόμους ανάκτησης. Εξηγούν πώς να αντιγράψετε δεδομένα από τη μονάδα ανάκτησης σε μία κεντρική μονάδα εξαιτίας μίας κεντρικής μονάδας που έχει αποτύχει, καταστραφεί, ή χαθεί, ή πώς να επαναφέρετε τα δεδομένα μίας κεντρικής μονάδας σε προηγούμενη κατάσταση.

## Αντικατάσταση μίας κεντρικής μονάδας

Η ανάκτηση μίας κεντρικής μονάδας είναι απαραίτητα αν η κεντρική μονάδα αποτύχει ή αφαιρεθεί από το σύστημα και χαθεί.

1. Σβήστε το σύστημα και συνδέστε έναν νέο Serial ATA σκληρό για να χρησιμοποιηθεί ως η νέα κεντρική μονάδα.
2. Ανάψτε το σύστημα. Ο υπολογιστής κάνει αυτόματα εκκίνηση από τη μονάδα ανάκτησης.
3. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel® Matrix Storage Manager στη γραμμή εφαρμογών.
4. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
5. Στο 'Σκληροί δίσκοι μη RAID', κάντε δεξί στο νέο σκληρό δίσκο και επιλέξτε το 'Ανακατασκευή σε αυτόν το σκληρό δίσκο' για να ξεκινήσει η διαδικασία ανάκτησης.
6. Για να δείτε την πρόοδο ανάκτησης, κάντε δεξί κλικ στον τόμο ανάκτησης και επιλέξτε την 'Εμφάνιση προόδου ανάκτησης'. Θα εμφανιστεί ένα εικονίδιο μηνύματος στην περιοχή ενημερώσεων όταν έχει ολοκληρωθεί η μετεγκατάσταση και η 'Κατάσταση' του τόμου θα εμφανιστεί ως 'Συνεχής ενημέρωση' ή 'Χρειάζεται ενημέρωση', ανάλογα με το σε ποιά πολιτική ενημέρωσης είχε ρυθμιστεί ο τόμος ανάκτησης πριν την αφαίρεση της αρχικής κεντρικής μονάδας.

## Επαναφορά των δεδομένων της κεντρικής μονάδας σε προηγούμενη κατάσταση

Αν ο τόμος ανάκτησης έχει οριστεί στην πολιτική ενημέρωση κατ' απαίτηση, μπορείτε να επαναφέρετε τα δεδομένα της κεντρικής μονάδας στην κατάσταση που ήταν στο τέλος της τελευταίας διαδικασίας ενημέρωσης τόμου. Αυτό είναι ιδιαίτερα χρήσιμο όταν έχει εντοπιστεί ένας ιός στην κεντρική μονάδα ή χρησιμοποιούν επισκέπτες το σύστημά σας.

1. Κάντε επανεκκίνηση του συστήματος. Κατά τη διάρκεια της εκκίνησης του συστήματος, πατήστε τα πλήκτρα Ctrl-I για είσοδο στη διασύνδεση χρήστη του Intel® Matrix Storage Manager option ROM.
2. Στο 'MAIN MENU' (ΚΕΝΤΡΙΚΟ ΜΕΝΟΥ) επιλέξτε 'Recovery Volume Options' (Επιλογές τόμου ανάκτησης).
3. Στο μενού 'Recovery Volume Options' (Επιλογές τόμου ανάκτησης), επιλέξτε το 'Enable Only Recovery Disk' (Ενεργοποίηση μόνο δίσκου ανάκτησης) για εκκίνηση από τη μονάδα ανάκτησης.
4. Κλείστε το option ROM και εκκινήστε τα Windows*.
5. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
6. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
7. Κάντε δεξί κλικ στον τόμο ανάκτησης στο τμήμα συσκευών και επιλέξετε το 'Επαναφορά δεδομένων σε κύριο' για να ξεκινήσει η διαδικασία ανάκτησης.
8. Για να δείτε την πρόοδο ανάκτησης, κάντε δεξί κλικ στον τόμο ανάκτησης και επιλέξτε την 'Εμφάνιση προόδου ανάκτησης'. Θα εμφανιστεί ένα εικονίδιο μηνύματος στην περιοχή ενημερώσεων όταν έχει ολοκληρωθεί η μετεγκατάσταση και η 'Κατάσταση' του τόμου θα εμφανιστεί ως 'Χρειάζεται ενημέρωση'. Οι όποιες αλλαγές δεδομένων θα γράφονται τώρα στην κεντρική μονάδα.

# Ανάκτηση τόμου RAID

Οι οδηγίες σε αυτήν την ενότητα ισχύουν μόνο για τους τόμους RAID. Σε περίπτωση που το Intel® Matrix Storage Manager αναφέρει ότι ένας τόμος RAID είναι υποβαθμισμένος ή αποτυχημένος, ίσως να είναι δυνατή η ανάκτηση του τόμου. Αν δεν είναι δυνατή η αποκατάσταση, θα πρέπει να δημιουργήσετε ξανά τον τόμο RAID και να ανακτήσετε δεδομένα μη αυτόματα από αντίγραφο ασφαλείας. Για την ανάκτηση της διαμόρφωσης RAID, ανατρέξτε στην ενότητα παρακάτω που αντιστοιχεί στο πρόβλημα RAID που αναφέρθηκε.

## Αποτυχημένος τόμος RAID 0

Ένας τόμος RAID 0 αναφέρεται ως αποτυχημένος όταν ένα από τα μέλη του αποτύχει ή αποσυνδεθεί. Σε περίπτωση που προκύψει οποιοδήποτε από αυτά τα σενάρια, η πρόσβαση στον τόμο RAID 0 και στα δεδομένα του δεν είναι πλέον δυνατή. Ο τόμος RAID 0 μπορεί να ανακτηθεί αν αποσυνδεθεί ένα μέλος, αλλά δεν μπορεί να ανακτηθεί αν αποτύχει ένα μέλος.
ΛΕΙΠΕΙ ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει τον τόμο RAID 0 ως 'Normal' (Κανονικό).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να δείτε μια λεπτομερή προβολή των πληροφοριών αποθήκευσης συσκευής.
6. Κάντε κλικ στον τόμο RAID 0 στο τμήμα συσκευών για να επιβεβαιώσετε ότι λειτουργεί κανονικά. Η κατάσταση στο τμήμα πληροφοριών θα εμφανίζεται ως 'Κανονική'.

ΑΠΟΤYXHMENH ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel Matrix Storage Manager option ROM θα εμφανίσει την κατάσταση του τόμου RAID 0 ως 'Failed' (Αποτυχημένη), ενώ θα σας ζητήσει να πιέσετε Ctrl-I για να εισέλθετε στη διασύνδεση χρήστη.
4. Πιέστε Ctrl-I για να εισέλθετε στο 'MAIN MENU' (ΚΥΡΙΟ ΜΕΝΟΥ).
5. Κάντε την επιλογή 2 στο βασικό μενού για 'Delete RAID Volume' (Διαγραφή τόμου RAID).
6. Στο 'DELETE VOLUME MENU' (ΜΕΝΟΥ ΔΙΑΓΡΑΦΗΣ ΤΟΜΟΥ), επιλέξτε τον αποτυχημένο τόμο RAID 0 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο 'Delete' (Διαγραφή) για να διαγράψετε τον τόμο.
8. Πιέστε 'Y' (Ναι) για να επιβεβαιώσετε τη διαγραφή.
9. Δημιουργήστε έναν νέο τόμο RAID 0. Σε περίπτωση που ο αποτυχημένος σκληρός δίσκος αποτελούσε μέρος του τόμου συστήματος, θα πρέπει επίσης να εγκαταστήσετε ξανά το λειτουργικό σύστημα.

## Υποβαθμισμένος τόμος RAID 1

Ένας τόμος RAID 1 αναφέρεται ως υποβαθμισμένος όταν ένα από τα μέλη του αποτύχει ή αποσυνδεθεί και χαθεί ο κατοπτρισμός δεδομένων. Ως εκ τούτου, το σύστημα μπορεί μόνο να χρησιμοποιήσει το λειτουργικό μέλος. Για να δημιουργήσετε ξανά κατοπτρισμό δεδομένων και να αποκαταστήσετε τον πλεονασμό δεδομένων, ανατρέξτε στις παρακάτω διαδικασίες.
ΛΕΙΠΕΙ ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Κάντε επανεκκίνηση του συστήματος. Η ανακατασκευή θα γίνει αυτόματα.

ΑΠΟΤYXHMENH ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 1 ως 'Degraded' (Υποβαθμισμένη).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο μη RAID και επιλέξτε 'Ανακατασκευή σε αυτόν το σκληρό δίσκο'.
7. Κάντε κλικ στον τόμο RAID 1 στο τμήμα συσκευών. Η κατάσταση στο τμήμα πληροφοριών θα εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανιστεί ως 'Κανονική'.

## Υποβαθμισμένος τόμος RAID 1 και αποτυχημένος τόμος RAID 0 (Mοναδική συστοιχία RAID)

Αυτό μπορεί να προκύψει όταν υπάρχουν δύο τόμοι RAID (0 και 1) σε μία μοναδική συστοιχία RAID (βλ. Τεχνολογία Matrix RAID). Ένας τόμος RAID 0 αναφέρεται ως αποτυχημένος και ένας τόμος RAID 1 αναφέρεται ως υποβαθμισμένος όταν ένα από τα μέλη του αποτύχει ή αποσυνδεθεί.
ΛΕΙΠΕΙ ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 0 ως 'Normal' (Κανονική) και την κατάσταση του τόμου RAID 1 ως 'Rebuild' (Ανακατασκευή).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Αν κάνετε κλικ στον τόμο RAID 0 στο τμήμα συσκευών, η κατάσταση θα εμφανίζεται ως 'Κανονική' στο τμήμα πληροφοριών. Η κατάσταση τόμου RAID 1 θα εμφανίζεται ως 'Ανακατασκευή: % ολοκληρωμένη' όταν είναι επιλεγμένος ο τόμος RAID 1.
7. Μετά την ολοκλήρωση της ανακατασκευής του τόμου RAID 1, η κατάσταση εμφανίζεται ως 'Κανονική'.

ΛΕΙΠΕΙ ΜΟΝΑΔΑ ΜΕΛΟΣ (ΤΟ ΛΕΙΤΟΥΡΓΙΚΟ ΣΥΣΤΗΜΑ ΕΙΝΑΙ ΣΕ ΤΟΜΟ RAID 1 Ή ΣΕ ΣΚΛΗΡΟ ΔΙΣΚΟ ΜΗ RAID)

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 0 ως 'Normal' (Κανονική) και την κατάσταση του τόμου RAID 1 ως 'Rebuild' (Ανακατασκευή).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Αν κάνετε κλικ στον τόμο RAID 0 στο τμήμα συσκευών, η κατάσταση θα εμφανίζεται ως 'Κανονική' στο τμήμα πληροφοριών. Η κατάσταση τόμου RAID 1 θα εμφανίζεται ως 'Ανακατασκευή: % ολοκληρωμένη' όταν είναι επιλεγμένος ο τόμος RAID 1.
7. Μετά την ολοκλήρωση της ανακατασκευής του τόμου RAID 1, η κατάσταση εμφανίζεται ως 'Κανονική'.

ΑΠΟΤΥΧΗΜΕΝΗ ΜΟΝΑΔΑ ΜΕΛΟΣ (ΤΟ ΛΕΙΤΟΥΡΓΙΚΟ ΣΥΣΤΗΜΑ ΕΙΝΑΙ ΣΕ ΤΟΜΟ RAID 1 Ή ΣΕ ΣΚΛΗΡΟ ΔΙΣΚΟ ΜΗ RAID)

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 1 ως 'Degraded' (Υποβαθμισμένη) και την κατάσταση του τόμου RAID 0 ως 'Failed' (Αποτυχημένη).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Κάντε δεξί κλικ στον τόμο RAID 0 στο τμήμα συσκευών και επιλέξετε 'Διαγραφή τόμου'. Ο 'Οδηγός διαγραφής τόμου' θα σας καθοδηγήσει καθ’ όλη τη διαδικασία διαγραφής.
7. Για να δημιουργήσετε έναν νέο τόμο, επιλέξτε το μενού 'Ενέργειες' και κατόπιν 'Δημιουργία νέου τόμου'. Ο 'Οδηγός δημιουργίας τόμου RAID' θα σας καθοδηγήσει καθ’ όλη τη διαδικασία δημιουργίας.
8. Χρησιμοποιήστε τη Διαχείριση δίσκων των Windows για να διαμερίστε και να μορφοποιήσετε τον νέο τόμο RAID.
9. Στο τμήμα συσκευών, κάντε δεξί κλικ στον καινούργιο σκληρό δίσκο μη RAID και επιλέξτε 'Ανακατασκευή σε αυτόν το σκληρό δίσκο'.
10. Κάντε κλικ στον τόμο RAID 1 στο τμήμα συσκευών. Η κατάσταση θα εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανίζεται ως 'Κανονική'.

ΑΠΟΤΥΧΗΜΕΝΗ ΜΟΝΑΔΑ ΜΕΛΟΣ (ΛΕΙΤΟΥΡΓΙΚΟ ΣΥΣΤΗΜΑ ΣΕ ΤΟΜΟ RAID 0)

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η οθόνη εκκίνησης του Intel® Matrix Storage Manager option ROM θα εμφανίσει την κατάσταση του τόμου RAID 0 ως 'Failed' (Αποτυχημένη) και την κατάσταση του τόμου RAID 1 ως 'Degraded' (Υποβαθμισμένη).
4. Μην ξεκινάτε τη διασύνδεση χρήστη του Intel Matrix Storage Manager option ROM
5. Εγκαταστήστε το λειτουργικό σύστημα στο νέο σκληρό δίσκο μη RAID.
6. Κατά τη διαδικασία εγκατάστασης, θα σας ζητηθεί να πιέσετε το F6 για να φορτώσετε το πρόγραμμα οδήγησης RAID.
7. Πατήστε το F6 για να εγκαταστήσετε το πρόγραμμα οδήγησης RAID στο νέο δίσκο μη RAID.
8. Μετά την εγκατάσταση του λειτουργικού συστήματος και του προγράμματος οδήγησης RAID, ανοίξτε την Εξερεύνηση των Windows για να προσδιορίσετε το νέο διαμέρισμα που υπάρχει στο νέο σκληρό δίσκο και το διαμέρισμα που υπάρχει στον υποβαθμισμένο τόμο RAID 1.
9. Αντιγράψτε τα δεδομένα που θέλετε να κρατήσετε από τον υποβαθμισμένο τόμο RAID 1 στο νέο διαμέρισμα.
10. Εάν σκοπεύετε να επαναφέρετε τη διαμόρφωση RAID με τους τόμους RAID 0 και RAID 1, συνεχίστε με τα ακόλουθα βήματα.
11. Επιλέξτε το Intel® Matrix Storage Console από το μενού Έναρξη.
12. Από το μενού Προβολή του Intel Matrix Storage Console, επιλέξτε 'Προηγμένη κατάσταση λειτουργία' για να εμφανίσετε μια λεπτομερή προβολή του Intel Matrix Storage Console.
13. Στο τμήμα συσκευών του IMSM Storage Console, κάντε δεξί κλικ στον τόμο RAID 0 στο τμήμα συσκευών και επιλέξτε 'Διαγραφή τόμου' από το μενού που εμφανίζεται.
14. Ο οδηγός 'Διαγραφή τόμου RAID' θα σας βοηθήσει να διαγράψετε τον τόμο.
15. Επιλέξτε τον τόμο RAID 1 και διαγράψτε τον τόμο.
16. Από το μενού Ενέργειες επιλέξτε το υπομενού 'Δημιουργία τόμου RAID από υπάρχοντα σκληρό δίσκο' για να δημιουργήσετε ένα νέο τόμο RAID 0.
17. Ο οδηγός 'Διαγραφή τόμου RAID από υπάρχοντα σκληρό δίσκο' θα σας βοηθήσει να δημιουργήσετε τον τόμο RAID 0. Για να δημιουργήσετε ένα διαφορετικό τόμο, βεβαιωθείτε ότι το μέγεθος του τόμου είναι μικρότερο από το μέγεθος της συστοιχίας.
18. Δημιουργήστε έναν νέο τόμο RAID 1.
19. Επαναφέρατε την αρχική διαμόρφωση.
20. Μετακινήστε τα δεδομένα από τον αρχικό τόμο RAID 1 στο νέο τόμο RAID 1, αν το επιθυμείτε.

## Υποβαθμισμένος τόμος RAID 5

Ένας τόμος RAID 5 αναφέρεται ως 'Υποβάθμιση' όταν ένα από τα μέλη του αποτύχει ή αποσυνδεθεί. Σε περίπτωση που συμβεί αυτό, ανατρέξτε στην κατάλληλη διαδικασία παρακάτω.
ΛΕΙΠΕΙ ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 5 ως 'Ανακατασκευή'.
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Κάντε κλικ στον τόμο RAID 5 στο τμήμα συσκευών. Η κατάσταση θα εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανίζεται ως 'Κανονική'.

ΑΠΟΤYXHMENH ΜΟΝΑΔΑ ΜΕΛΟΣ

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο σκληρό δίσκο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 5 ως 'Degraded' (Υποβαθμισμένη).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο μη RAID και επιλέξτε 'Ανακατασκευή σε αυτόν το σκληρό δίσκο'.
7. Κάντε κλικ στον τόμο RAID 5 στο τμήμα συσκευών. Η κατάσταση θα εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανίζεται ως 'Κανονική'.

## Αποτυχημένος τόμος RAID 5

Ένας τόμος RAID 5 αναφέρεται ως 'Αποτυχία' όταν ένα ή περισσότερα μέλη αποτύχουν. Σε περίπτωση που συμβεί αυτό, παρακαλείστε να ακολουθήσετε τη διαδικασία που παρουσιάζεται παρακάτω. Η διαδικασία αυτή διαγράφει τον αποτυχημένο τόμο RAID 5 και δημιουργεί έναν καινούργιο τόμο RAID 5, δεν ανακτά τον αποτυχημένο τόμο RAID 5 και τα δεδομένα του. Μετά τη δημιουργία του νέου τόμου RAID 5, θα πρέπει να επαναφέρετε τα δεδομένα από αντίγραφα ασφαλείας και να εγκαταστήσετε το λογισμικό που υπήρχε στον τόμο RAID 5.
ΑΠΟΤYXHMENΕΣ ΜΟΝΑΔΕΣ ΜΕΛΗ

1. Βεβαιωθείτε ότι το σύστημα είναι σβηστό.
2. Αντικαταστήστε τους αποτυχημένους σκληρούς δίσκους με καινούργιους σκληρούς δίσκους ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 5 ως 'Failed' (Αποτυχημένη).
4. Πιέστε Ctrl-I για να εισέλθετε στο 'MAIN MENU' (ΚΥΡΙΟ ΜΕΝΟΥ).
5. Κάντε την επιλογή 2 στο βασικό μενού 'Delete RAID Volume' (Διαγραφή τόμου RAID).
6. Στο 'DELETE VOLUME MENU' (ΜΕΝΟΥ ΔΙΑΓΡΑΦΗΣ ΤΟΜΟΥ), επιλέξτε τον αποτυχημένο τόμο RAID 5 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο 'Delete' (Διαγραφή) για να διαγράψετε τον τόμο.
8. Πιέστε 'Y' (Ναι) για να επιβεβαιώσετε τη διαγραφή.
9. Δημιουργήστε έναν νέο τόμο RAID 5.
10. Μπορεί να χρειαστεί επίσης να εγκαταστήσετε ξανά το λειτουργικό σύστημα στον καινούργιο τόμο και να αποκαταστήσετε τα δεδομένα από τα εφεδρικά αντίγραφα.

## Υποβαθμισμένος τόμος RAID 10

Ένας τόμος RAID 10 αναφέρεται ως 'Υποβάθμιση' όταν ένα από τα μέλη του αποτύχει ή αποσυνδεθεί. Σε περίπτωση που συμβεί αυτό, αποκαταστήστε τον τόμο ακολουθώντας την κατάλληλη διαδικασία παρακάτω.
ΛΕΙΠΟΥΝ ΜΟΝΑΔΕΣ ΜΕΛΗ

1. Βεβαιωθείτε ότι το σύστημα είναι σβηστό.
2. Συνδέστε ξανά τον σκληρό δίσκο που λείπει.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 10 ως 'Rebuild' (Ανακατασκευή).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel® Matrix Storage Console.
6. Κάντε κλικ στον επιλεγμένο τόμο στο τμήμα συσκευών. Η κατάσταση στο τμήμα πληροφοριών εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανίζεται ως 'Κανονική'.

ΑΠΟΤYXHMENΕΣ ΜΟΝΑΔΕΣ ΜΕΛΗ

1. Βεβαιωθείτε ότι το σύστημα είναι σβηστό.
2. Αντικαταστήστε τον αποτυχημένο σκληρό δίσκο με έναν καινούργιο σκληρό δίσκο ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 10 ως 'Degraded' (Υποβαθμισμένη).
4. Μόλις εκτελείται το λειτουργικό σύστημα, επιλέξτε το Intel® Matrix Storage Console από το μενού Έναρξη ή κάντε κλικ στο εικονίδιο του Intel Matrix Storage Manager στη γραμμή εφαρμογών.
5. Από το μενού Προβολή, επιλέξτε 'Προηγμένη κατάσταση λειτουργίας' για να εμφανίσετε μια λεπτομερή προβολή του Intel Matrix Storage Console.
6. Στο τμήμα συσκευών, κάντε δεξί κλικ στον καινούργιο σκληρό δίσκο μη RAID και επιλέξτε 'Ανακατασκευή σε αυτόν το σκληρό δίσκο'.
7. Κάντε κλικ στον επιλεγμένο τόμο στο τμήμα συσκευών. Η κατάσταση στο τμήμα πληροφοριών εμφανίζεται ως 'Ανακατασκευή: % ολοκληρωμένη'. Μόλις ολοκληρωθεί η ανακατασκευή, η κατάσταση θα εμφανίζεται ως 'Κανονική'.

## Αποτυχημένος τόμος RAID 10

Ένας τόμος RAID 10 αναφέρεται ως 'Αποτυχημένος' όταν τουλάχιστον δύο από τα μέλη αποτύχουν. Σε περίπτωση που συμβεί αυτό, παρακαλείστε να ακολουθήσετε τη διαδικασία που παρουσιάζεται παρακάτω. Η διαδικασία αυτή διαγράφει τον αποτυχημένο τόμο RAID 10 και δημιουργεί έναν καινούργιο τόμο RAID 10. Δεν επαναφέρει τον αποτυχημένο τόμο RAID 10 και τα δεδομένα του.
ΑΠΟΤYXHMENΕΣ ΜΟΝΑΔΕΣ ΜΕΛΗ

1. Βεβαιωθείτε ότι το σύστημα είναι σβηστό.
2. Αντικαταστήστε τους αποτυχημένους σκληρούς δίσκους με καινούργιους σκληρούς δίσκους ίσης ή μεγαλύτερης χωρητικότητας.
3. Ανάψτε το σύστημα. Κατά την εκκίνηση του συστήματος, η διασύνδεση χρήστη του Intel® Matrix Storage Manager option ROM θα εμφανίσει την κατάσταση του τόμου RAID 10 ως 'Failed' (Αποτυχημένη).
4. Πιέστε Ctrl-I για να εισέλθετε στο 'MAIN MENU' (ΚΥΡΙΟ ΜΕΝΟΥ).
5. Κάντε την επιλογή 2 στο βασικό μενού 'Delete RAID Volume' (Διαγραφή τόμου RAID).
6. Στο 'DELETE VOLUME MENU' (ΜΕΝΟΥ ΔΙΑΓΡΑΦΗΣ ΤΟΜΟΥ), επιλέξτε τον αποτυχημένο τόμο RAID 10 χρησιμοποιώντας τα πλήκτρα άνω και κάτω βέλους.
7. Πιέστε το πλήκτρο 'Delete' (Διαγραφή) για να διαγράψετε τον τόμο.
8. Πιέστε 'Y' (Ναι) για να επιβεβαιώσετε τη διαγραφή.
9. Δημιουργήστε έναν νέο τόμο RAID 10.
10. Θα χρειαστεί επίσης να εγκαταστήσετε ξανά το λειτουργικό σύστημα στον καινούργιο τόμο.

# Αντιμετώπιση Προβλημάτων

## Απαιτήσεις Συστήματος

Για πιο λεπτομερείς πληροφορίες σχετικά με τα συστατικά που απαιτούνται για αυτήν την έκδοση του Intel® Matrix Storage Manager και για τα υποστηριζόμενα λειτουργικά συστήματα, παρακαλούμε ανατρέξτε στο αρχείο Readme που εγκαθίσταται μαζί με αυτό το λογισμικό ή επισκεφτείτε τη σελίδα υποστήριξης της Intel για αυτό το προϊόν.

## Τεχνική Υποστήριξη

Για πληροφορίες τεχνικής υποστήριξης και ενημερώσεων για προϊόντα, κάντε κλικ στο μενού 'Βοήθεια' και επιλέξτε την 'Υποστήριξη'. Το πλαίσιο διαλόγου Υποστήριξη εμφανίζει συνδέσμους σε ιστοχώρους που παρέχουν αναβαθμίσεις προϊόντων, τεχνική υποστήριξη, έγγραφα και άλλες πληροφορίες για το προϊόν. Κατά προεπιλογή, οι σύνδεσμοι οδηγούν σε σελίδες υποστήριξης της Intel. Υπάρχει όμως περίπτωση να έχουν προσαρμοστεί από τον κατασκευαστή του συστήματος. Η Intel συνιστά να χρησιμοποιείτε τους διαθέσιμους πόρους στις σελίδες υποστήριξης ή να επικοινωνήσετε απευθείας με τον κατασκευαστή του συστήματός σας.

# Γλωσσάριο

ΧΑΡΑΚΤΗΡΙΣΤΙΚΑ ΑΠΟΘΗΚΕΥΣΗΣ ΤΗΣ INTEL
Intel® Matrix Storage Manager | Λογισμικό αποθήκευσης Serial ATA που ενεργοποιεί χαρακτηριστικά ισχύος και αυξημένη απόδοση σε φορητά συστήματα, αλλά και χαρακτηριστικά απόδοσης και προστασίας σε άλλα συστήματα.
Intel® Matrix Storage Manager option ROM | Το option ROM είναι μια υπομονάδα κώδικα που είναι ενσωματωμένη στο BIOS συστήματος και παρέχει υποστήριξη εκκίνησης για τόμους RAID, καθώς και μια διασύνδεση χρήστη για τη διαμόρφωση και διαχείριση τόμων RAID.
Matrix RAID | Λογισμικό που μπορεί να δημιουργεί, να διαχειρίζεται και να χρησιμοποιεί δύο ανεξάρτητους τόμους RAID εντός μίας μοναδικής συστοιχίας RAID.
Intel® Matrix Storage Console | Το λογισμικό που παρέχει τη διασύνδεση διαχείρισης για το υποσύστημα Serial ATA AHCI και RAID εντός των υποστηριζόμενων λειτουργικών συστημάτων.
Intel® Rapid Recover Technology | Αυτή η τεχνολογία σας επιτρέπει να αντιγράψετε δεδομένα από μία κεντρική μονάδα σε μία μονάδα ανάκτησης είτε συνεχώς είτε κατ' απαίτηση. Για να χρησιμοποιήσετε αυτήν την τεχνολογία, δημιουργήστε έναν τόμο ανάκτησης.
ΟΡΟΛΟΓΙΑ RAID
Αυτόματη ανακατασκευή | Η διαδικασία αποκατάστασης ενός τόμου RAID 1, 5 ή 10 σε περίπτωση που ένα μέλος RAID αποτύχει ή λείπει. Αν υπάρχει εφεδρικός σκληρός δίσκος, το λογισμικό θα τον χρησιμοποιήσει αυτόματα ως αντικαταστάτη για τον αποτυχημένο σκληρό δίσκο. Μια διαδικασία αυτόματης ανακατασκευής θα προκύψει επίσης σε περίπτωση που αφαιρεθεί ένα μέλος RAID 1 και κατόπιν τοποθετηθεί ξανά προκειμένου να δημιουργηθεί εκ νέου ο κατοπτρισμός. Οι τόμοι RAID 0 δεν μπορούν να χρησιμοποιούν τη διαδικασία αυτόματης ανακατασκευής.
Αυτόματη ανάκτηση | Η διαδικασία της αυτόματης ανάκτησης τόμων που απέτυχαν επειδή λείπει ένας δίσκος. Για τόμους RAID 0, σε περίπτωση που υπάρχουν όλοι οι δίσκοι μέλη και αποτύχει ο τόμος, το option ROM θα επισημάνει τον τόμο ως 'Αποτυχία'. Για πλεονάζοντες τόμους RAID, σε περίπτωση που αντικατασταθεί ο δίσκος μέλος που έχει αφαιρεθεί πιο πρόσφατα και υπάρχουν αρκετοί μη αποτυχημένοι δίσκοι, η κατάσταση τόμου θα αλλάξει σε 'Υποβάθμιση'.
Πολιτική συνεχούς ενημέρωσης | Όταν ένας τόμος ανάκτησης χρησιμοποιεί αυτήν την πολιτική, τα δεδομένα στην κεντρική μονάδα αντιγράφονται στη μονάδα ανάκτησης αυτόματα όσο είναι συνδεδεμένες και οι δύο μονάδες στο σύστημα.
RAID | Πλεονάζουσα συστοιχία ανεξάρτητων δίσκων: Το RAID επιτρέπει τη διανομή των δεδομένων σε πολλαπλούς σκληρούς δίσκους για να παρέχει πλεονασμό δεδομένων ή για να βελτιώνει την απόδοση αποθήκευσης δεδομένων.
Συστοιχία RAID | Μια λογική ομαδοποίηση των φυσικών σκληρών δίσκων.
Κεντρική μονάδα | Ο σκληρός δίσκος που είναι η καθορισμένη μονάδα προέλευσης σε έναν τόμο ανάκτησης.
Μέλος | Ένας σκληρός δίσκος που χρησιμοποιείται εντός μιας συστοιχίας RAID.
Πολιτική ενημέρωσης κατ' απαίτηση | Όταν ένας τόμος ανάκτησης χρησιμοποιεί αυτήν την πολιτική, τα δεδομένα στην κεντρική μονάδα αντιγράφονται στη μονάδα ανάκτησης όταν το ζητάτε. Αντιγράφονται μόνο οι αλλαγές μετά την τελευταία διαδικασία ενημέρωσης.
Τόμος RAID | Μια σταθερή ποσότητα χώρου σε συστοιχία RAID που εμφανίζεται ως μοναδικός φυσικός σκληρός δίσκος στο λειτουργικό σύστημα. Κάθε τόμος RAID έχει δημιουργηθεί με ένα συγκεκριμένο επίπεδο RAID για να παρέχει πλεονασμό δεδομένων ή να βελτιώνει την απόδοση αποθήκευσης δεδομένων.
Επίπεδο RAID | Ένα ορισμένο σύνολο χαρακτηριστικών που εφαρμόζεται σε ένα τόμο RAID, το οποίο καθορίζει τον τρόπο που αποθηκεύονται και υπόκεινται σε διαχείριση τα δεδομένα προκειμένου να βελτιωθεί η απόδοση ανάγνωσης/εγγραφής ή να αυξηθεί η ανοχή σε βλάβες.
RAID 0 (διαγράμμιση) | Τα δεδομένα στον τόμο RAID διαγραμμίζονται στα μέλη της συστοιχίας. Η διαγράμμιση χωρίζει τα δεδομένα σε μονάδες και διανέμει τις μονάδες αυτές στα μέλη χωρίς να δημιουργεί πλεονασμό δεδομένων, αλλά βελτιώνοντας την απόδοση ανάγνωσης/εγγραφής.
RAID 1 (αντικατοπτρισμός) | Τα δεδομένα στον τόμο RAID κατοπτρίζονται στα μέλη της συστοιχίας RAID. Ο κατοπτρισμός είναι ο όρος που χρησιμοποιείται για να περιγράψει το βασικό χαρακτηριστικό του RAID 1, το οποίο εγγράφει διπλά δεδομένα σε κάθε μέλος. Συνεπώς, δημιουργεί πλεονασμό δεδομένων και αυξάνει την ανοχή σε βλάβες.
RAID 5 (διαγράμμιση με ισοτιμία) | Τα δεδομένα στον τόμο RAID και η ισοτιμία διαγραμμίζονται στα μέλη της συστοιχίας. Οι πληροφορίες ισοτιμίας εγγράφονται μαζί με τα δεδομένα σε περιστρεφόμενη ακολουθία στα μέλη της συστοιχίας. Αυτό το επίπεδο RAID είναι η προτιμώμενη διαμόρφωση για αποτελεσματικότητα, ανοχή σε βλάβες και απόδοση.
RAID 10 (διαγράμμιση και κατοπτρισμός) | Το επίπεδο RAID όπου οι πληροφορίες διαγραμμίζονται σε συστοιχία δύο δίσκων για απόδοση συστήματος. Κάθε δίσκος στη συστοιχία έχει κατοπτρισμό για ανοχή σε βλάβες. Το RAID 10 παρέχει τα πλεονεκτήματα απόδοσης του RAID 0 και τον πλεονασμό του RAID 1. Ωστόσο, απαιτεί τουλάχιστον τέσσερις σκληρούς δίσκους.
Μονάδα ανάκτησης | Ο σκληρός δίσκος που είναι η καθορισμένη μονάδα προορισμού σε έναν τόμο ανάκτησης.
Τόμος ανάκτησης | Ένας τόμος που χρησιμοποιεί Intel® Rapid Recover Technology.
Μετα-δεδομένα | Τα μετα-δεδομένα είναι 'δεδομένα όσον αφορά δεδομένα' ή 'πληροφορίες όσον αφορά πληροφορίες'. Για τόμους RAID, τα μετα-δεδομένα είναι πληροφορίες σχετικά με τον τρόπο που ο τόμος RAID αποθηκεύει τα αρχεία χρήστη και τα αρχεία συστήματος σε τόμο RAID.
Μετεγκατάσταση | Η διαδικασία της μετατροπής της διαμόρφωσης αποθήκευσης δεδομένων του συστήματος από διαμόρφωση μη RAID (διέλευση) σε διαμόρφωση RAID.
Μετεγκατάσταση επιπέδου RAID | Η διαδικασία της μετατροπής της διαμόρφωσης αποθήκευσης δεδομένων του συστήματος από ένα επίπεδο RAID σε άλλο.
Εφεδρικός σκληρός δίσκος | Ένας σκληρός δίσκος Serial ATA που προσδιορίζεται από το λογισμικό RAID να χρησιμοποιηθεί αυτόματα ως προορισμός για μια αυτόματη ανακατασκευή σε περίπτωση που αποτύχει ή λείπει ένα μέλος RAID. Το RAID επιπέδου 0 δεν μπορεί να χρησιμοποιεί εφεδρικούς σκληρούς δίσκους. Τα RAID επιπέδων 1, 5 και 10 μπορούν να χρησιμοποιούν έναν ή περισσότερους εφεδρικούς δίσκους.
Προετοιμασία τόμου | Η διαδικασία της προετοιμασίας ισοτιμίας για τόμους RAID 5 ή της διασφάλισης πως το κάθε μπλοκ δεδομένων στον καθρέπτη είναι ίδιο με το αντίστοιχο μπλοκ δεδομένων στους σκληρούς δίσκου προέλευσης για τόμους RAID 1 και RAID 10.
ΟΡΟΛΟΓΙΑ ΑΠΟΘΗΚΕΥΣΗΣ
Ελεγκτής RAID | Ο ελεγκτής RAID δημιουργεί και διαχειρίζεται συστοιχίες RAID και τόμους RAID προκειμένου να βελτιώσει την απόδοση εγγραφής/ανάγνωσης ή να αυξήσει την ανοχή σε βλάβες.
Ελεγκτής Serial ATA | Ο ελεγκτής Serial ATA είναι ενσωματωμένος στο διανομέα ελεγκτή Ι/Ο στο σύστημα. Ο ελεγκτής αυτός διαχειρίζεται τις συσκευές Serial ATA και εξυπηρετεί ως διασύνδεσή τους με το σύστημα.
AHCI | Προηγμένη διασύνδεση ελεγκτή κεντρικού υπολογιστή: Μια προδιαγραφή διασύνδεσης που επιτρέπει στο πρόγραμμα οδήγησης αποθήκευσης να ενεργοποιεί προηγμένα χαρακτηριστικά Serial ATA, όπως εγγενής σχηματισμός ουράς εντολών, εγγενής σύνδεση σε λειτουργία και διαχείριση ισχύος.
Σύνδεση εν λειτουργία | Η αιφνίδια αφαίρεση και τοποθέτηση ενός σκληρού δίσκου Serial ATA όταν είναι ενεργοποιημένο το σύστημα.
Εγγενής σχηματισμός ουράς εντολών | Ένα πρωτόκολλο εντολής σε Serial ATA που επιτρέπει να βρίσκονται ταυτόχρονα σε εκκρεμή κατάσταση πολλαπλές εντολές εντός ενός σκληρού δίσκου. Οι εντολές αναδιατάσσονται δυναμικά για να αυξηθεί η απόδοση του σκληρού δίσκου.
Συσκευή ΑΤΑΡΙ | Μια συσκευή μαζικής αποθήκευσης με παράλληλη διασύνδεση όπως CD-ROM, CD-RW, DVD-ROM και μονάδες μαγνητοταινίας.
Σκληρός δίσκος Serial ATA | Ένας σκληρός δίσκος με διασύνδεση που μεταδίδει δεδομένα χρησιμοποιώντας σειριακό πρωτόκολλο προκειμένου να επικοινωνεί με τον ελεγκτή Serial ATA.
eSATA | Ένας εξωτερικός δίσκος SATA.
Υποσύστημα αποθήκευσης Serial ATA | Όλο το υλικό και λογισμικό σε ένα σύστημα που σχετίζεται με την αποθήκευση δεδομένων σε σκληρούς δίσκους Serial ATA.
Κατάσταση λειτουργίας μεταφοράς Serial ATA | Ο ρυθμός με τον οποίο ο ελεγκτής Serial ATA και ο σκληρός δίσκος Serial ATA επικοινωνούν μεταξύ τους.
Σκληροί Δίσκοι Μεγάλου Τομέα | Serial ATA σκληροί δίσκοι με μέγεθος λογικού τομέα ½ KB. Αυτοί οι σκληροί δίσκοι μπορούν να έχουν μέγεθος φυσικού τομέα ½ KB, 1 KB, 2 KB ή 4 KB. Μπορεί να χρησιμοποιηθεί οποιοσδήποτε συνδυασμός αυτών των μονάδων σε μία συστοιχία. Ένας τόμος που έχει δημιουργηθεί με σκληρούς δίσκους μεγάλου τομέα θα έχει μέγεθος λογικού τομέα ίσο με ½ KB και μέγεθος φυσικού τομέα ίσο με το μέγεθος φυσικού τομέα του σκληρού δίσκου με το μεγαλύτερο μέγεθος φυσικού τομέα στη συστοιχία. Ανατρέξτε στο τμήμα πληροφοριών στην 'Προηγμένη κατάσταση λειτουργίας' του Intel® Matrix Storage Console για να δείτε τα μεγέθη λογικού και φυσικού τομέα για ένα σκληρό δίσκο ή τόμο.
Συμβάν SMART | Self-Monitoring, Analysis and Reporting Technology (τεχνολογία αυτο-παρακολούθησης, ανάλυσης και αναφοράς): Ένα ανοικτό πρότυπο για την ανάπτυξη σκληρών δίσκων και συστημάτων λογισμικού που αυτόματα παρακολουθεί έναν σκληρό δίσκο και αναφέρει πιθανά προβλήματα.
Προσωρινή μνήμη εγγραφής σκληρού δίσκου | Μια προσωρινή μνήμη εντός ενός σκληρού δίσκου, η οποία αποθηκεύει δεδομένα προσωρινά πριν αντιγραφούν τα δεδομένα σε αμετάβλητη αποθήκευση.
Προσωρινή μνήμη ετερόχρονης εγγραφής τόμου | Αυτή χρησιμοποιείται μόνο με RAID 5. Το χαρακτηριστικό προσωρινής μνήμης ετερόχρονης εγγραφής υποστηρίζεται από το πρόγραμμα οδήγησης Intel Matrix Storage Manager για να βελτιώνει την απόδοση ανάγνωσης/εγγραφής μιας συστοιχίας RAID 5. Ομαδοποιούνται πολλαπλές αιτήσεις I/O από τον κεντρικό υπολογιστή σε λιγότερες αιτήσεις και εγγράφονται από την προσωρινή μνήμη στους τόμους σε προκαθορισμένα χρονικά διαστήματα. Η προσωρινή μνήμη ετερόχρονης εγγραφής μπορεί να ενεργοποιηθεί ή να απενεργοποιηθεί οποιαδήποτε στιγμή χωρίς να είναι αναγκαία η επανεκκίνηση του συστήματος.
Διαχείριση ισχύος συνδέσμου | Η ικανότητα του ελεγκτή Serial ATA να θέσει τη συσκευή Serial ATA σε χαμηλότερη κατάσταση ισχύος.
Ασύγχρονη ειδοποίηση | Επιτρέπει σε μια συσκευή ATAPI να αποστέλλει ειδοποίηση στον ελεγκτή Serial ATA ότι η συσκευή απαιτεί προσοχή.

# Νομικές πληροφορίες

Το όνομα Intel® είναι εμπορικό σήμα ή κατοχυρωμένο εμπορικό σήμα της Intel Corporation ή των θυγατρικών εταιριών της στις Ηνωμένες Πολιτείες ή σε άλλες χώρες.
* Οι λοιπές μάρκες και επωνυμίες ενδεχομένως να αποτελούν ιδιοκτησία τρίτων μερών.