# Yleistietoja Intel® Matrix Storage Manager -ohjelmasta

Intel Matrix Storage Manager on ohjelmistopaketti, joka parantaa tallennusalijärjestelmän tehoa ja luotettavuutta järjestelmissä, jotka käyttävät Intel® Pentium® -suoritinta tai Intel® Xeon® -suoritinta ja Intelin tallennusvälineohjainta. Katso lisätietoja täydellisistä järjestelmävaatimuksista tämän ohjelmiston mukana asennetusta Readme-tiedostosta tai käy tämän tuotteen Intelin tukisivulla. Ohjelmistopaketti sisältää seuraavat osat:

- Intel Matrix Storage Manager -ohjain
- Intel® Matrix Storage Console
- Tapahtumienhallinta
- Intel Matrix Storage Manager option ROM

## Intel® Matrix Storage Manager -ohjain

Intel Matrix Storage Manager -ohjain voidaan asentaa mihin tahansa tuettuun PC:hen, kannettavaan tietokoneeseen tai palvelimeen. Ohjain määrittää, mitkä ominaisuudet ovat käytettävissä Intel® Matrix Storage Console -ohjelmassa. Ohjelmiston asennus on täysin automaattinen kaikissa tuetuissa piirisarjoissa ja käyttöjärjestelmissä.
Intel Matrix Storage Manager -ohjain on Windows Hardware Quality Labs (WHQL) -sertifioitu ohjelmisto, joka on erityisesti suunniteltu parantamaan tallennusalijärjestelmän suorituskykyä ja luotettavuutta. Ohjain asennetaan osana Intel Matrix Storage Manager -ohjelmistoa.
Asennuksen jälkeen muut Intel Matrix Storage Manager -komponentit tekevät ohjaimeen kyselyjä tallennusalijärjestelmien hallintaa varten. Kyselyt keräävät yksityiskohtaisia tietoja Serial ATA -ohjaimesta, Serial ATA -laitteesta ja RAID-levystä ja niiden tilasta. Tiedot tulevat tämän jälkeen näkyviin Intel Matrix Storage Console -ohjelmassa.

## Intel® Matrix Storage Console

Intel Matrix Storage Console on Windows*-pohjainen sovellus, joka tarjoaa käyttöön tallennuslaitteiden ja RAID-ryhmien hallintatoimintoja ja yksityiskohtaisia tilatietoja.
Intel Matrix Storage Console -ohjelmaa voidaan tarkastella kahdessa eri tilassa: Perustila ja Mukautettu tila. Perustila on yksinkertainen näkymä, joka näyttää laitetiedot tilasanomina ja kuvina. Mukautettu tila tarjoaa lisää alijärjestelmän hallintavaihtoehtoja kokeneille loppukäyttäjille.

## Tapahtumienhallinta

Tapahtumienhallinta on järjestelmäpalvelu, joka asennetaan järjestelmään Intel® Matrix Storage Manager -ohjelman mukana. Asennuksen jälkeen palvelu käynnistyy käyttäjän sisäänkirjauksen yhteydessä ja toimii taustalla, kun järjestelmää käytetään. Tapahtumienhallinta varmistaa Intel Matrix Storage Manager -ohjaimen, Intel® Matrix Storage Console -konsolin ja tehtäväpalkin kuvake -sovelman kanssa viestimällä, että näiden kolmen tilat ovat synkronoidut, sekä antaa tapahtumailmoituksia. Kun tapahtuma ilmenee, tapahtumienvalvonta saa tehtäväpalkin kuvake -sovelman näyttämään Intel Matrix Storage Manager -ohjelman tehtäväpalkin kuvakkeen, joka tulee esiin tapahtumaa kuvaavana puhekuplasanomana tai valintaikkunana. Ilmoituksen laukaisevia tapahtumatyyppejä ovat muun muassa RAID-levyn tilan muutokset, kiintolevyn I/O-virheet tai kiintolevyn SMART-tapahtumat. Kun jokin näistä tapahtumista ilmenee, tapahtumienhallinta kirjaa tapahtuman NT-tapahtumalokiin ja Intel Matrix Storage Manager -tapahtumalokiin.
Alla on luettelo vaihtoehdoista, jotka ovat käytettävissä, kun tapahtumasta ilmoitetaan Intel Matrix Storage Manager -ohjelman tehtäväpalkin kuvakkeessa. Voit käyttää seuraavia vaihtoehtoja napsauttamalla tehtäväpalkin kuvaketta hiiren kakkospainikkeella.

- Käynnistä Intel(R) Matrix Storage Console: Avaa Intel Matrix Storage Console -konsolin, joka antaa tila- ja tutkimustietoja tapahtumasta.
- Ohita nykyinen hälytys toistaiseksi: Saa tapahtumienhallinnan ohittamaan nykyisen tapahtuman ja piilottamaan tehtäväpalkin kuvakkeen seuraavaan käyttäjän sisäänkirjaukseen tai seuraavaan tapahtumaan asti.
- Älä näytä tätä uudelleen: Tämä vaihtoehto on käytettävissä vain puhekuplasanomien kohdalla. Se piilottaa tehtäväpalkin kuvakkeen ja poistaa kyseisen sanoman käytöstä tulevaisuudessa.

## Intel® Matrix Storage Manager option ROM

Option ROM on erillispakkauksessa, eikä sitä ole järjestelmissä, jotka eivät tue RAIDia. Option ROM on tavallisesti integroitu emolevyn BIOSiin määrittämään RAID-levyjä kokoonpanoon ennen käyttöjärjestelmän käynnistystä.

# Intel® Matrix Storage Manager -ohjelman toiminnot

## Intel® Rapid Recover Technology -tekniikka

Tämä tekniikka hyödyntää RAID 1 (peilaus) -toimintoa tietojen kopioimiseen määrätystä pääasemasta määrättyyn palautuslevyyn. Pää- ja palautusasemien täytyy käsittää 100 % ryhmän käytettävissä olevasta kiintolevytilasta, ja vain yksi palautuslevy voi olla käytössä järjestelmässä. Voit valita, kopioidaanko pääaseman tiedot palautuslevyyn jatkuvasti vai pyynnöstä. Kun palautuslevy luodaan, järjestelmässä ei saa olla olemassa eikä lisättyinä mitään RAID-levyjä. Katso lisätietoja tämän ohjeen Luo palautuslevy -jaksosta.

- Edut: Entistä parempi hallinta, kuinka tiedot kopioidaan pää- ja palautuslevyjen välillä; nopeat levyn päivitykset (vain viimeisen päivityksen jälkeiset muutokset kopioidaan palautusasemaan); jäsenen kiintolevytietoja voidaan tarkastella Windowsin* Resurssienhallinnassa.
- Haitta: Levyn kapasiteetissa ei kasvua.
- Käyttö: Kriittisten tietojen suojaus kannettavissa järjestelmissä; nopea pääaseman palautus aiempaan tai oletustilaan.

## RAID-tekniikka

RAID (Redundant Array of Independent Drives) viittaa useisiin itsenäisiin kiintolevyihin, jotka on yhdistetty muodostamaan yksi looginen ryhmä. Jos yhdestä tai useammasta RAID-levystä luodaan ryhmä, käyttöjärjestelmä ei enää tunnista yksittäisiä kiintolevyjä, vaan tunnistaa kunkin levyn yksittäiseksi loogiseksi kiintolevyasemaksi. RAIDin päätavoite on parantaa tallennusalijärjestelmien tehoa ja tukea vikasietoisuutta. RAID-taso määrittää, kuinka tiedot alustetaan levyllä, joka käsittää ryhmän kiintolevyt. Intel(R) Matrix Storage Manager tukee RAID-tasoa 0 (raidoitus), RAID-tasoa 1 (peilaus), RAID-tasoa 5 (raidoitus ja pariteetti) ja RAID-tasoa 10 (raidoitus ja peilaus). Muita RAID-tasoja ei tueta tällä hetkellä. Alla olevassa taulukossa kuvataan kiintolevymäärää, jota kunkin RAID-tason RAID-levy tukee järjestelmässä olevan Intelin tallennusvälineohjaimen perusteella.
TAULUKKO 1. RAID-TASON TUKI INTELIN TALLENNUSVÄLINEOHJAIMEN MUKAAN

RAID-taso | Levyjen määrä | ICH7R ICH7DH | ICH7MDH | 631xESB 632xESB | ICH8R | ICH8ME | ICH9R
RAID 0 | 2 | Kyllä | Kyllä | Kyllä | Kyllä | Kyllä | Kyllä
RAID 0 | 3 tai 4 | Kyllä | Ei | Kyllä | Kyllä | Ei | Kyllä
RAID 0 | 5 tai 6 | Ei | Ei | Kyllä | Ei | Ei | Kyllä
RAID 1 | 2 | Kyllä | Kyllä | Kyllä | Kyllä | Kyllä | Kyllä
RAID 5 | 3 tai 4 | Kyllä | Ei | Kyllä | Kyllä | Ei | Kyllä
RAID 5 | 5 tai 6 | Ei | Ei | Kyllä | Ei | Ei | Kyllä
RAID 10 | 4 | Kyllä | Ei | Kyllä | Kyllä | Ei | Kyllä

RAID 0 (RAIDOITUS)
RAID-taso 0 yhdistää vähintään kaksi kiintolevyä niin, että kaikki tiedot jakautuvat hallittaviksi lohkoiksi, joita kutsutaan raidoiksi. Taulukko 2 kuvaa sallittujen raitakokojen käyttöskenaarioita. Raidat raidoitetaan niin, että ne levittyvät sen ryhmän jäsenille, joilla RAID 0 -levy on. Tämä menetelmä parantaa luku- ja kirjoitustehoa varsinkin peräkkäissaannissa, sillä se mahdollistaa vierekkäisten tietojen käytön useammasta kuin yhdestä kiintolevystä samanaikaisesti. RAID 0 -levylle tallennetut tiedot eivät kuitenkaan ole toistuvia. Tämän vuoksi kaikki levyn tiedot menetetään, jos yksi kiintolevy joutuu virhetilaan.

- Etu: Huomattavasti parempi luku- ja kirjoitusnopeus.
- Haitta: Ei rinnakkaisvarmennusta - jos yksi kiintolevy joutuu virhetilaan, levyn kaikki tiedot menetetään.
- Käyttö: Käytetään yleensä pöytäkoneissa ja työasemissa ei-kriittisten tietojen ja ohjelmien tehokkaaseen tallennukseen.

RAID 1 (PEILAUS)
RAID-taso 1 yhdistää kaksi kiintolevyä niin, että kaikki tiedot kirjoitetaan samanaikaisesti niihin levyn jäseniin, joilla RAID 1 -levy on. Tämä tarkoittaa sitä, että tiedot peilataan RAID 1 -levyn kiintolevyille. Tämä luo kaikkien tietojen kopiot ensimmäiselle levylle, jota kutsutaan myös peilatuksi levyksi.

- Edut: Täydellinen tietojen toistuminen, nopeat lukusiirrot
- Haitat: Ei lisäystä levyn kapasiteetissa, kirjoitusnopeuden vähäinen hidastuminen.
- Käyttö: Käytetään yleensä kriittisiä tietoja tallentavissa työasemissa ja palvelimissa.

RAID 5 (RAIDOITUS JA PARITEETTI)
RAID-taso 5 yhdistää vähintään kaksi kiintolevyä niin, että kaikki tiedot jakautuvat hallittaviksi lohkoiksi, joita kutsutaan raidoiksi. RAID 5 käyttää pariteettia. Se on matemaattinen menetelmä, jolla menetetyt tiedot luodaan uudelleen yksittäiselle levylle, mikä lisää virheensietoisuutta. Tiedot ja pariteetti raidoitetaan levyn jäseniin kiertävässä järjestyksessä. Pariteetin raidoituksen takia tiedot voidaan muodostaa uudelleen, kun virhetilassa oleva levy on vaihdettu uuteen levyyn. Puuttuvien tietojen laskennan aiheuttama ylimääräinen työ vähentää levyjen kirjoitustehoa tietojen uudelleenmuodostamisen aikana. RAID 5 toimii tehokkaammin pienten I/O-toimintojen kuin suurten peräkkäistiedostojen kanssa.

- Edut: Tehokas, virheensietoinen ja suorituskyvyltään hyvä.
- Haitta: Pariteetin laskentaan ja tallennukseen käytetty ylimääräinen aika vähentää kirjoitustehoa.
- Käyttö: Hyvä valinta tiedosto- ja sovelluspalvelimeksi sekä Internet- ja Intranet-palvelimeksi.

RAID 10 (RAIDOITUS JA PEILAUS)
RAID-taso 10 luo neljää kiintolevyä käyttäen RAID-tasojen 0 ja 1 yhdistelmän. Tiedot raidoitetaan kahden levyn ryhmään, joka muodostaa RAID 0 -komponentin. RAID 1 -ryhmän asema peilaa jokaisen RAID 0 -ryhmän asemista. Tämä määritys tarjoaa sekä RAID 0 -levyn suorituskyvyn että RAID 1 -levyn rinnakkaisvarmennuksen edut.

- Edut: Hyvä suorituskyky ja tietojen rinnakkaisvarmennustuki.
- Haitta: Tarvitaan neljä levyä, mikä lisää kustannuksia.
- Käyttö: Suurta suorituskykyä ja virheensietoisuutta edellyttävät tietokantapalvelimet.

RAITAKOOT
Raitakoko osoittaa kunkin RAID 0-, RAID 5- tai RAID 10 -levyssä käytetyn loogisen vierekkäisen tietolohkon koon. Raidan koko ilmaistaan kilotavuina. Seuraava taulukko kuvaa tyypillisten raitakokojen käyttöskenaarioita.
TAULUKKO 2. TUETTUJEN RAITAKOKOJEN KÄYTTÖSKENAARIOT

Raidan koko | Kuvaus | RAID-tasot
4 kt | Paras 4 kt:n raitoja vaativiin erityiskäyttömalleihin | RAID 0, 10
8 kt | Paras 8 kt:n raitoja vaativiin erityiskäyttömalleihin | RAID 0, 10
16 kt | Sopii parhaiten peräkkäisiin siirtoihin | RAID 0, 5, 10
32 kt | Sopiva peräkkäisiin siirtoihin | RAID 0, 5, 10
64 kt | Yleiskäyttöön hyvin sopiva raitakoko (RAID 5- ja RAID 10 -levyn oletuskoko) | RAID 0, 5, 10
128 kt | Paras tehokkuus useimmissa työasemissa (RAID 0 -levyn oletuskoko) | RAID 0, 5

## Matrix RAID -tekniikka

Matrix RAID -tekniikan avulla kahdesta itsenäisestä RAID-levystä voidaan luoda yksittäinen RAID-levyryhmä. Ryhmä voi muodostua 2 - 6 Serial ATA-kiintolevystä RAID-tason mukaan. Ensimmäinen RAID-levy täyttää osan ryhmästä ja jättää tilaa toiselle levylle, joka voidaan luoda.
Seuraavat RAID-tasojen yhdistelmät ovat tuettuja kun vain samaa määrää kiintolevyjä käytetään kumpaankin levyyn:

- 2-kiintolevyn RAID 1 ja RAID 0
- 3 - 6 kiintolevyn RAID 0 ja RAID 5
- 4 kiintolevyn RAID 0 ja RAID 10
- 4 kiintolevyn RAID 5 ja RAID 10

## Muita Intel® Matrix Storage Manager -ohjelman toimintoja

Alla olevassa taulukossa on katsaus muihin avaintoimintoihin, joiden avulla voit hallita tietokoneesi tallennusalijärjestelmää.
TAULUKKO 3. KATSAUS TUETTUIHIN TALLENNUKSEN HALLINTATOIMINTOIHIN

Toiminto | Kuvaus | Työpöytä/ palvelin | Kannettava
Matrix RAID | Luo, hallitsee ja käyttää enintään kahta itsenäistä RAID-levyä yhdessä levyryhmässä. Luo mihin tahansa kahdesta Serial ATA -portista kolme itsenäistä RAID-ryhmää, joissa kussakin on kuusi kiintolevyä. | Kyllä | Ei
RAID-tason siirto | RAID 0-, RAID 1- ja RAID 10 -levyn siirtäminen RAID 5 -levylle. | Kyllä | Ei
RAID-varalevy | Yhden tai usean kiintolevyn merkitseminen automaattisten uudelleenmuodostusten kohdelevyiksi. | Kyllä | Kyllä
RAID-levyn tarkistus | RAID 0-, RAID 1-, RAID 5- tai RAID 10 -levyllä olevien mahdollisten ristiriitojen tai vioittuneiden tietojen tunnistaminen. | Kyllä | Kyllä
RAID-levyn tarkistus ja korjaus | RAID 1-, RAID 5- tai RAID 10 -levyllä olevien mahdollisten ristiriitojen tai vioittuneiden tietojen tunnistaminen ja korjaaminen. | Kyllä | Kyllä
Suurisektorisen kiintolevyn tuki | Mahdollistaa sellaisten kiintolevyjen, joiden loogisen sektorin koko on ½ kt ja fyysisen sektorin koko ½ kt, 1 kt, 2 kt tai 4 kt, käytön tallennusalijärjestelmässä. | Kyllä | Kyllä
Advanced Host Controller Interface (AHCI) | Serial ATA -ohjaimen lisätoimintojen, kuten omien komentojonojen ja vaihdon, käyttäminen käytön aikana. | Kyllä | Kyllä
Aggressiivinen linkin virranhallinta | Serial ATA -ohjain voi asettaa Serial ATA -laitteen pienempään virrankäyttötilaan. | Ei | Kyllä
Asynkroninen ilmoitus | ATAPI-laite voi ilmoittaa Serial ATA -ohjaimelle, että laite tarvitsee huomiota. | Ei | Kyllä
Takaisin kirjoittava välimuisti | Vähentää isäntäkoneen lähettämiä I/O-pyyntöjä ryhmittämällä ja kirjoittaa välimuistista levyille määritetyin välein. Tämä RAID 5 -ominaisuus parantaa ryhmän luku- ja kirjoitustoimintojen odotusaikaa. | Kyllä | Ei

# Yleistietoja Intel® Matrix Storage Console -konsolista

Kun avaat Intel Matrix Storage Console-ohjelman, näyttöön tulee päävalintaikkuna, joka näyttää valitun näkymän perusteella tietoja kahdessa ruudussa. Ne ovat Perustila ja Mukautettu tila. Mukautettu tila tarjoaa lisää tallennusalijärjestelmän hallintavaihtoehtoja kokeneille käyttäjille. Näkymä päivittyy automaattisesti aina, kun Serial ATA -laitteen tai RAID-levyn kokoonpano muuttuu. Näkymä voidaan päivittää manuaalisesti valitsemalla Näytä-valikosta Päivitä tai painamalla F5-näppäintä.

## Perustila

Perustila on yksinkertainen näkymä, joka näyttää kiintolevyjen tilan ja nykyisen RAID-levyn kuvan. Poikkeavassa tilanteessa, kuten kiintolevyn ollessa virhetilassa tai puuttuessa, oikeanpuoleisessa ruudussa on Vaihda Mukautettu tila -näkymään -painike, joka avaa Mukautettu tila -ikkunan ongelman hallintaa varten. Saat myös Mukautettu tila -näkymän esiin valitsemalla Näytä-valikosta Mukautettu tila. Alla oleva kuva näyttää tyypillisen RAID-järjestelmän Perustila-näkymässä. Näkymäsi voi erota siitä sen mukaan, mikä käyttöjärjestelmän asema on asennettuna ja montako RAID-levyä järjestelmässä on. Jos järjestelmässä ei ole yhtään RAID-levyä, näkymässä näkyy kiintolevyjen tila.
KUVA 1: PERUSTILA

## Mukautettu tila

Mukautettu tila on yksityiskohtaisempi näkymä, joka näyttää järjestelmässä olevien kiintolevyjen ja mahdollisten tuettujen RAID-levyjen loogisten ja fyysisten näkymien yhdistelmän. Loogisessa näkymässä on tietoja RAID-ryhmistä ja -levyistä. Fyysisessä näkymässä on tietoja kiintolevyistä ja siitä, miten ne on liitetty toisiinsa. Edellä olevassa kuvassa on esimerkki mukautetusta näkymästä, jossa on neljä kiintolevyä. Yksittäisessä ryhmässä on kaksi levyä, jotka ovat MyRAID5 ja MyRAID10. Tämä on esimerkki Matrix RAIDia käyttävästä RAID-kokoonpanosta.
KUVA 2: MUKAUTETTU TILA
LAITERUUTU
Vasemmanpuoleinen ns. laiteruutu näyttää Serial ATA -tallennusalijärjestelmän muodostavien laitteiden loogisen ja fyysisen näkymän. Laitteet sisältävät Serial ATA -ohjaimen sekä järjestelmässä mahdollisesti olevat tuetut Serial ATA -kiintolevyt, ATAPI-kiintolevyt, RAID-levyt ja palautuslevyt.
TIETORUUTU
Oikeanpuoleinen ruutu, ns. tietoruutu, näyttää tietoja valitusta laitteesta. Kunkin laitetyypin parametrit ovat seuraavissa taulukoissa. Jos jokin parametri ei ole sovellettavissa valittuun laitteeseen, se ei ole näkyvissä.
TAULUKKO 4. LEVYRYHMÄTIEDOT (RAID-TILA)

Parametri | Arvo
Tila | Ei aktiivisia siirtoja: Siirtoja tai uudelleenmuodostuksia ei ole meneillään.
Uudelleenmuodostus meneillään: Yhtä tai useampaa RAID-levyä muodostetaan uudelleen.
Lisätään kiintolevyjä: Intel® Matrix Storage Manager -ohjain lisää parhaillaan yhtä tai useampaa jäsentä ja siirtää tietoja ryhmään.
Kiintolevyn vaihto meneillään: Yhtä tai useampaa RAID-levyä muodostetaan uudelleen varakiintolevylle kyseisen levyn kiintolevyn SMART-tapahtuman tuloksena.
Alustus meneillään: RAID 5 -levyn pariteettia alustetaan tai RAID-levyn tietoja tarkistetaan tai tarkistetaan ja korjataan.
Kiintolevyn kirjoituksen välimuisti käytössä | Ilmaisee, onko kirjoituksen välimuisti otettu käyttöön ryhmän kaikissa kiintolevyissä.
Koko | Ilmaisee ryhmän kapasiteetin gigatavuina.
Vapaa levytila | Ilmaisee ryhmän levytilan, joka ei ole RAID-levyn käytössä. Vapaata levytilaa voidaan käyttää toisen RAID-levyn luontiin.
Kiintolevyjen määrä | Ilmaisee ryhmään kuuluvien kiintolevyjen määrän.
Kiintolevyjäsen [1, 2, 3, 4, 5, 6] | Ilmaisee kunkin ryhmään kuuluvan kiintolevyn valmistajan ja mallin numeron.
Levyjen määrä | Ilmaisee ryhmän RAID-levyjen määrän. Jos levyjen määrä on 1 tai jos levyssä on vapaata levytilaa, ryhmään voidaan luoda toinen RAID-levy.
Levyn jäsen [1, 2] | Ilmaisee kunkin ryhmään kuuluvan RAID-levyn nimen.

TAULUKKO 5. LEVYN TIEDOT (RAID-TILA)

Parametri | Arvo
RAID-levyn tila | Normaali: Levyn tiedot ovat täysin käytettävissä.
Virhetilassa: Jos kyseessä ovat RAID 0 -levyt, yksi tai useampi jäsen puuttuu tai on virhetilassa. Jos kyseessä ovat RAID 1 -levyt, molemmat jäsenet ovat virhetilassa. Jos kyseessä on RAID 5- tai RAID 10 -levy, yksi tai useampi jäsen puuttuu tai on virhetilassa. Huomautus: Tietyissä tilanteissa RAID 10 -levyn voidaan ilmoittaa olevan heikentynyt, vaikka kaksi jäsentä puuttuu tai on virhetilassa.
Heikentynyt: Vain RAID 1-, RAID 5- ja RAID 10 -levy voi olla tässä tilassa. Tämä osoittaa, että jokin jäsen on virhetilassa tai puuttuu.
SMART-tapahtuma: Jokin kiintolevy on ylittänyt peruutettavissa olevien virheiden tason ja on siksi ilmoittanut SMART-tapahtumasta.
Uudelleenmuodostus meneillään: Vain RAID 0-, RAID 5- ja RAID 10 -levy voi olla tässä tilassa. Tämä ilmaisee, että tietoja kopioidaan peilaus- tai vara-asemaan ja että tietojen rinnakkaisvarmennusta palautetaan.
Siirto meneillään: Ilmaisee, että tietoja siirretään toiseen kiintolevyyn tai ryhmään ja että RAID-levyn luonti on meneillään.
Tarkistus meneillään: Ilmaisee, että RAID-levyn tietoja tarkistetaan.
Palautuslevyn tila | Päivitetty: Vain jatkuvaan päivityskäytäntöön määritetyt palautuslevyt voivat olla tässä tilassa. Palautusasemassa olevat tiedot vastaavat pääasemassa olevia tietoja.
Tarvitsee päivityksen: Vain pyynnöstä päivitettäväksi määritetyt palautuslevyt voivat olla tässä tilassa. Palautusasemassa olevat tiedot eivät vastaa pääasemassa olevia tietoja.
Levyn päivitys meneillään: Pääasemassa olevat tiedot kopioidaan palautusasemaan. Vain viimeisen päivityksen jälkeiset muutokset kopioidaan.
Palautus meneillään: Palautusasemassa olevat tiedot korvaavat kaikki pääasemassa olevat tiedot.
Pääasema vain luku -tilassa: Valitsit vaihtoehdon käyttää pääaseman tiedostoja Windowsin* Resurssienhallinnassa, mikä tekee asemasta vain luettavan aseman.
Palautusasema vain luku tilassa: Valitsit vaihtoehdon käyttää palautusaseman tiedostoja Windowsin* Resurssienhallinnassa, mikä tekee asemasta vain luettavan aseman.
Pääasema puuttuu: Palautuslevyn luontiin käytettyä pääasemaa ei enää havaita.
Palautusasema puuttuu: Palautuslevyn luontiin käytettyä palautusasemaa ei enää havaita.
Tarkistusvirheet | Ilmoittaa RAID-levyn tietojen tarkistuksen aikana löydettyjen ristiriitaisuuksien määrän. Tämä on voimassa vain tarkistuksen tai tarkistuksen ja korjauksen aikana.
Lohkot, joissa tallennusvälinevirheitä | Ilmoittaa RAID-levyn tietojen tarkistuksen aikana löytyneiden tallennusvälinevirheitä sisältävien lohkojen määrän. Tämä on voimassa vain tarkistuksen tai tarkistuksen ja korjauksen aikana.
Järjestelmälevy | Ilmaisee, että levy sisältää suojattuja käyttöjärjestelmätiedostoja.
Levyn takaisinkirjoittava välimuisti käytössä | Ilmaisee, onko levylle otettu käyttöön takaisinkirjoittava välimuisti. Tämä koskee vain RAID 5 -levyjä.
RAID-taso | Ilmaisee tässä levyssä käytettävän RAID-tason.
Raidan koko | Ilmaisee kunkin tällä levyllä käytössä olevan vierekkäisen loogisen tietolohkon koon, kun kyseessä ovat RAID 0-, RAID 5- ja RAID 10 -levyt. Raidan koko ilmaistaan kilotavuina.
Koko | Ilmaisee levyn kokonaiskapasiteetin gigatavuina.
Kiintolevyjen määrä | Ilmaisee niiden kiintolevyjen määrän, jotka levy käsittää.
Kiintolevyjäsen [1, 2, 3, 4, 5, 6] | RAID 0-, RAID1-, RAID 5- ja RAID 10 -levyt, ilmaisee kunkin levyn käyttämän kiintolevyn valmistajan ja mallinumeron.
Pääkiintolevy | Ilmoittaa palautuslevyjen pääaseman valmistajan ja mallinumeron.
Palautuskiintolevy | Ilmoittaa palautuslevyjen palautusaseman valmistajan ja mallinumeron.
Pääryhmä | Ilmaisee tämän levyn sisältävän ryhmän nimen.

TAULUKKO 6. RAID-KIINTOLEVYN TIEDOT (RAID-TILA)

Parametri | Arvo
Käyttö | Ryhmän jäsen: Kiintolevy ja muut levyt on ryhmitetty muodostamaan ryhmän, joka sisältää RAID-levyjä. RAID-levyt voivat näkyä käyttöjärjestelmässä, mutta yksittäiset asemat eivät näy.
Ryhmän jäsen (pää): Kiintolevy on palautuslevyn lähdeasema.
Ryhmän jäsen (palautus): Kiintolevy on palautuslevyn kohdeasema.
Ei-RAID-kiintolevy: Kiintolevy, jolla ei ole mitään RAID-metatietoja ja joka on näkyvissä ja käyttöjärjestelmän käytettävissä.
Ei mikään: Kiintolevy sisältää metatietoja, jotka estävät sen näkymisen käyttöjärjestelmässä, mutta kiintolevy ei ole ryhmän jäsen.
Tila | Normaali: Kiintolevy löytyy ja toimii odotetusti.
Virhe: Kiintolevyasema on ylittänyt virheiden palautuskynnyksensä. Tämä näkyy Intel® Matrix Storage Manager option ROM -käyttöliittymässä.
SMART-tapahtuma: Kiintolevy on ylittänyt palautettavien virheiden kynnyksensä ja on vaarassa vikaantua.
Puuttuu: Kiintolevyä ei löydy.
Yhteensopimaton versio: Kiintolevyllä olevat RAID-metatiedot ilmoittavat versiosta, joka ei ole yhteensopiva RAID-ohjelmiston nykyisen version kanssa.
Virhetilassa: Ilmaisee saman tilan kuin "Virhe". Tämä näkyy Intel® Matrix Storage Console -ohjelmassa.
Laiteportti | Ilmaisee Serial ATA -ohjaimen portin, johon kiintolevy on liitetty.
Nykyinen Serial ATA -siirtotila | Ilmaisee Serial ATA -ohjaimen ja Serial ATA -kiintolevyn välisen Serial ATA -siirtotilan. Tämän parametrin tyypillisiä arvoja ovat Luonti 1: 150 Mtavua/s Luonti 2: 300 Mtavua/s.
Malli | Ilmaisee kiintolevyn mallin numeron.
Sarjanumero | Ilmaisee sarjanumeron, jonka valmistaja on antanut kiintolevylle.
Laiteohjelmisto | Ilmaisee kiintolevyllä olevan laiteohjelmiston version.
Omien komentojonojen tuki | Ilmaisee, tukeeko kiintolevy omia komentojonoja.
Kiintolevyn kirjoituksen välimuisti käytössä | Ilmaisee, onko kirjoituksen välimuisti otettu kiintolevyn käyttöön.
Levyjen määrä | Ilmaisee ryhmän levyjen määrän.
Levyn jäsen [1, 2] | Ilmaisee kunkin levyn nimen, jonka jäsen kiintolevy on.
Pääryhmä | Ilmaisee sen RAID-ryhmän nimen, jonka jäsen kiintolevy on.

TAULUKKO 7. EI-RAID-KIINTOLEVYN TIEDOT (RAID-TILA)

Parametri | Arvo
Käyttö | Ei-RAID-kiintolevy: Kiintolevyä ei käytetä RAID-ryhmässä tai -levyllä. Tätä kiintolevyä voitaisiin käyttää RAID-varalevynä tai tietojen tallennusvälineenä.
Varalevy: Tämä kiintolevy on merkitty automaattisten uudelleenmuodostusten kohdelevyksi.
Tuntematon kiintolevykäyttö: Tämän kiintolevyn käytön määritys ei ole onnistunut. Syynä voi olla tämän ohjelmaversion ja kiintolevykokoonpanon yhteensopimattomuus.
Tila | Normaali: Kiintolevy löytyy ja toimii odotetusti.
Virhe: Kiintolevyasema on ylittänyt virheiden palautuskynnyksensä. Tämä näkyy Intel Matrix Storage Manager option ROM -käyttöliittymässä.
SMART-tapahtuma: Kiintolevy on ylittänyt palautettavien virheiden kynnyksensä ja on vaarassa vikaantua.
Virhetilassa: Ilmaisee saman tilan kuin "Virhe". Tämä näkyy Intel Matrix Storage Console -ohjelmassa.
Laiteportti | Ilmaisee Serial ATA -ohjaimen portin, johon kiintolevy on liitetty.
Nykyinen Serial ATA -siirtotila | Ilmaisee Serial ATA -ohjaimen ja Serial ATA -kiintolevyn välisen Serial ATA -siirtotilan. Tämän parametrin tyypillisiä arvoja ovat Luonti 1: 150 Mtavua/s Luonti 2: 300 Mtavua/s.
Malli | Ilmaisee kiintolevyn mallin numeron.
Sarjanumero | Ilmaisee sarjanumeron, jonka valmistaja on antanut kiintolevylle.
Laiteohjelmisto | Ilmaisee kiintolevyllä olevan laiteohjelmiston version.
Omien komentojonojen tuki | Ilmaisee, tukeeko kiintolevy omia komentojonoja.
Järjestelmäkiintolevy | Ilmaisee, sisältääkö kiintolevy suojattuja käyttöjärjestelmätiedostoja.
Koko | Ilmaisee kiintolevyn yhteiskapasiteetin gigatavuina.

TAULUKKO 8. SERIAL ATA -KIINTOLEVYN TIEDOT (AHCI-TILA KANNETTAVISSA JÄRJESTELMISSÄ)

Nimi | Kuvaus
Tila | Normaali: Kiintolevy löytyy ja toimii odotetusti.
Virhe: Kiintolevyasema on ylittänyt virheiden palautuskynnyksensä. Tämä näkyy Intel Matrix Storage Manager option ROM -käyttöliittymässä.
SMART-tapahtuma: Kiintolevy on ylittänyt palautettavien virheiden kynnyksensä ja on vaarassa vikaantua.
Virhetilassa: Ilmaisee saman tilan kuin "Virhe". Tämä näkyy Intel Matrix Storage Console -ohjelmassa.
Laiteportti | Ilmaisee Serial ATA -ohjaimen portin, johon kiintolevy on liitetty.
Nykyinen Serial ATA -siirtotila | Ilmaisee Serial ATA -ohjaimen ja Serial ATA -kiintolevyn välisen Serial ATA -siirtotilan. Tämän parametrin tyypillisiä arvoja ovat Luonti 1: 150 Mtavua/s Luonti 2: 300 Mtavua/s.
Malli | Ilmaisee kiintolevyn mallin numeron.
Sarjanumero | Ilmaisee sarjanumeron, jonka valmistaja on antanut kiintolevylle.
Laiteohjelmisto | Ilmaisee kiintolevyllä olevan laiteohjelmiston version.
Omien komentojonojen tuki | Ilmaisee, tukeeko kiintolevy omia komentojonoja.
Koko | Ilmaisee kiintolevyn yhteiskapasiteetin gigatavuina.

## Valikkorivi

Perustilassa valikkorivi sisältää kolme valikkoa: Tiedosto, Näytä ja Ohje. Mukautettu tila -näkymässä on lisävalikko Toiminnot, jossa on tallennuksenhallintaan liittyviä lisävaihtoehtoja.
TIEDOSTO-VALIKKO
Tässä valikossa on perusvaihtoehtoja, kuten järjestelmäraportin tallennus ja tulostus tai Intel® Matrix Storage Console -konsolin sulkeminen.
NÄYTÄ-VALIKKO
Näytä-valikossa on vaihtoehtoja, joiden avulla voidaan siirtyä Perustila- ja Mukautettu tila -näkymän välillä. Valikossa on myös Päivitä-vaihtoehto, jonka avulla näyttö voidaan päivittää manuaalisesti molemmissa tiloissa. Saat myös järjestelmäraportin tästä valikosta. Järjestelmäraportti sisältää järjestelmän tietoja, kuten suoritintyypin, käyttöjärjestelmän ja tallennusalijärjestelmälaitteet. Raportti kuvaa myös RAID-ryhmiä ja levyjä sekä antaa fyysisiä tietoja varsinaisista kiintolevyistä. Järjestelmäraportti voidaan tulostaa tai tallentaa napsauttamalla vastaavaa painiketta valintaikkunassa. Järjestelmäraportti on usein hyvä tulostaa ennen teknisen tuen pyytämistä.
TOIMINNOT-VALIKKO
Tässä valikossa, joka on käytettävissä vain Mukautettu tila -näkymässä, on vaihtoehtoja, joilla voidaan luoda RAID- ja palautuslevyjä järjestelmään. Molemmat toiminnot, jotka kuvataan jäljempänä, käynnistävät käsittelyssä opastavan ohjatun toiminnon. Tässä valikossa on myös vaihtoehto Etsi uudelleen Plug and Play -laitteita, joka varmistaa, että kaikki tallennuslaitteet on ladattu laiteruutuun.

- Luo RAID-levy: Käytä tätä luontiasetusta, kun haluat luoda RAID-levyn, ja et halua säilyttää tietoja olemassa olevalla kiintolevyllä. Levyssä voidaan käyttää kahta tai useampaa levyasemaa valitun RAID-tason mukaan. Matrix RAID -ominaisuus mahdollistaa kahden levyn luomisen ryhmään. Jos haluat tehdä näin, valitse ryhmän kokonaiskapasiteettia pienempi levykapasiteetti. Tämä jättää ryhmään tyhjää tilaa toista RAID-levyä varten. Toinen levy käyttää automaattisesti ryhmän jäljellä olevan tilan. Intel Matrix Storage Console luo vain RAID-levyn. Syntyvä levy on osittamaton ja alustamaton. Osita ja alusta uusi RAID-levy Windows* Levynhallinta -ohjelman avulla.
- Luo RAID-levy olemassa olevasta kiintolevystä: Käytä tätä luontiasetusta, kun haluat säilyttää tiedot olemassa olevalla kiintolevyllä ja kopioida tiedot yhdelle tai useammalle kiintolevylle. Tämä luontitapa, jota kutsutaan siirroksi, voi viedä muutaman tunnin kiintolevyn kapasiteetin tai järjestelmän kuormituksen mukaan. Kun olet päässyt ohjatun toiminnon loppuun, näyttöön tulee valintaikkuna, joka näyttää siirtokäsittelyn. Voit avata valintaikkunan milloin tahansa siirron aikana napsauttamalla siirrettävää levyä hiiren kakkospainikkeella Intel Matrix Storage Console -konsolissa ja valitsemalla Näytä siirron eteneminen. Vain yksi siirto voidaan tehdä kerralla. Jos haluat muuntaa useampia tietoja sisältäviä levyjä RAID-levylle, ne on muunnettava yksi kerrallaan.
- Luo palautuslevy: Käytä tätä luontiasetusta, kun haluat luoda levyn käyttäen Intel® Rapid Recover Technology -tekniikkaa. Tällä tekniikalla tiedot kopioidaan pääasemasta palautusasemaan joko jatkuvasti tai pyynnöstä. Pää- ja palautusasemien täytyy käsittää 100 % ryhmän käytettävissä olevasta kiintolevytilasta ja vain yksi palautuslevy voi olla käytössä järjestelmässä. Kun palautuslevy luodaan, järjestelmässä ei saa olla olemassa eikä lisättyinä mitään RAID-levyjä.
- Etsi uudelleen Plug and Play -laitteita: Tämän vaihtoehdon avulla voit tunnistaa kiintolevyt, jotka on lisätty tai poistettu. Kun etsintä on päättynyt, Mukautettu tila -näkymä näyttää päivitetyt tiedot. Tämä toiminto vastaa Microsoft* Windowsin Laitehallinnan Etsi laitteistoon tehdyt muutokset -vaihtoehtoa.

OHJE-VALIKKO

- Sisältö ja hakemisto: Tämä vaihtoehto käynnistää tämän ohjetiedoston.
- Tuki: Tuki-valintaikkunassa on linkkejä Web-sivustoihin, jotka sisältävät tuotepäivityksiä, teknistä tukea, tuotteisiin liittyviä julkaisuja ja muita tuotetietoja. Oletusarvon mukaan linkit johtavat Intelin tukisivuille, mutta järjestelmän valmistaja voi mukauttaa niitä.
- Tietoja: Tietoja-valintaikkuna näyttää Intel® Matrix Storage Manager -ohjelman tuotetietoja, joihin sisältyy parhaillaan asennettuna olevan ohjelmiston versionumero.

## Valikkojen napsautus hiiren kakkospainikkeella

LEVYRYHMÄVAIHTOEHDOT

- Luo levy: Tämä vaihtoehto on käytettävissä vain, jos levyryhmä koostuu RAID-levystä, joka ei täytä 100-prosenttisesti käytettävissä olevan levyryhmän kiintolevytilaa. Tällä vaihtoehdolla voit käynnistää Ohjattu RAID-levyn luominen -vaihtoehdon ja luoda toisen RAID-levyn, joka hyödyntää levyryhmän jäljellä olevan tilan. Katso lisätietoja tämän ohjeen Matrix RAID -tekniikka -jaksosta.
- Ota käyttöön kiintolevyjen kirjoituksen välimuisti: Kiintolevyn kirjoituksen välimuisti on joidenkin kiintolevyjen tukema tehoa parantava toiminto. Kirjoituksen välimuistin käyttöön ottaminen parantaa tehoa tallentamalla tiedot tilapäisesti, ennen kuin ne kirjoitetaan kiintolevylle. Kirjoituksen välimuistin käyttöönottamisen haittapuolena on se, että välimuistissa olevat tiedot voidaan menettää, jos järjestelmässä esiintyy virtakatkos. Voit ottaa kirjoituksen välimuistin käyttöön tai poistaa sen käytöstä napsauttamalla hiiren kakkospainikkeella RAID-ryhmää ja valitsemalla sitten joko Ota käyttöön kiintolevyjen kirjoituksen välimuisti tai Poista käytöstä kiintolevyjen kirjoituksen välimuisti. Ota muutokset käyttöön käynnistämällä tietokone uudelleen.

RAID-LEVYN VAIHTOEHDOT

- Poista levy: Tämän vaihtoehdon avulla voit poistaa olemassa olevan RAID-levyn. VAROITUS: Kun RAID-levy poistetaan, kaikkien RAID-levyn osana olevien kiintolevyjen kaikki tiedot poistetaan pysyvästi. Varmuuskopioi kaikki tärkeät tiedot, ennen kuin poistat levyn.
- Muuta levyä: Tämän vaihtoehdon avulla voit muuttaa RAID-levyn nimeä ja suorittaa RAID-tason siirron (i.e. siirtää RAID 0-, 1- tai 10-levyltä RAID 5 -levylle).
- Tarkista levyn tiedot: Tämä vaihtoehto tarkistaa RAID-levyllä olevat tiedot. Kun tarkistus on valmis, näyttöön tulee valintaikkuna, jossa näkyy löydettyjen tarkistusvirheiden ja tallennusvälinevirheitä sisältävien lohkojen määrä.
- Tarkista ja korjaa levyn tiedot: Tämä vaihtoehto tarkistaa ja korjaa RAID-levyllä olevat tiedot. Kun tarkistus ja korjaus on valmis, näyttöön tulee valintaikkuna, jossa näkyy löydettyjen ja korjattujen tarkistusvirheiden määrä sekä uudelleen määritettyjen tallennusvälinevirheitä sisältäneiden lohkojen määrä.
- Ota käyttöön levyn takaisinkirjoittava välimuisti: Tämä toiminto koskee vain RAID 5:tä. Levyn takaisinkirjoittava välimuisti otetaan käyttöön tai poistetaan käytöstä automaattisesti, jos järjestelmässä käytetään keskeytymätöntä virransyöttöä (UPS). Kun virransyöttö vaihtuu vaihtovirrasta tasavirraksi, kuten tapahtuu verkkovirtalähteen vikatilanteessa tai sen virransyötön katketessa, takaisinkirjoittava välimuisti tyhjennetään ja poistetaan käytöstä. Kun virransyöttö vaihtuu tasavirrasta vaihtovirraksi, kuten tapahtuu verkkovirtalähteen palautuessa toimintaan, takaisinkirjoittava välimuisti otetaan uudelleen käyttöön. Kun levyn takaisinkirjoittava välimuisti on käytössä, useita kirjoitustoimintoja voidaan yhdistää. Tietojen kirjoitus välimuistista RAID 5 -levylle on tehokkaampaa. Voit ottaa kirjoituksen välimuistin käyttöön tai poistaa sen käytöstä napsauttamalla hiiren kakkospainikkeella levyä ja valitsemalla sitten joko Ota käyttöön kiintolevyjen kirjoituksen välimuisti tai Poista käytöstä kiintolevyjen kirjoituksen välimuisti. Voit ottaa tämän ominaisuuden käyttöön tai poistaa sen käytöstä milloin tahansa, eikä tietokonetta tarvitse käynnistää uudelleen.
- Näytä levyn luonnin edistyminen: Tämä vaihtoehto on käytettävissä vain, jos uuden levyn luonti on meneillään. Kun valitset tämän vaihtoehdon, näyttöön tulee valintaikkuna, joka ilmoittaa, kuinka suuri prosenttimäärä luonnista on valmis.
- Näytä siirron eteneminen: Tämä vaihtoehto on käytettävissä vain, kun siirto on käynnissä. Kun valitset tämän vaihtoehdon, näyttöön tulee valintaikkuna, joka ilmoittaa, kuinka suuri prosenttimäärä siirrosta on valmis.
- Palauta levy: Tällä vaihtoehdolla palautetaan levy sen jälkeen kun kiintolevy, joka aiheutti virhetilan, on fyysisesti palautettu, edellyttäen, että seuraavat ehdot täytetään:
  - Kiintolevyasema tai -asemat, jotka olivat alun perin osa virhetilaan joutunutta RAID-levyä, on asennettu uudelleen.
  - Kiintolevyaseman tietoja ei ole käytetty sen ollessa poistettuna järjestelmästä.
- Muunna palautuslevyksi: Tämä vaihtoehto on käytettävissä vain RAID 1 -levyille, jotka käsittävät 100 % ryhmän kiintolevytilasta. Levyryhmässä on oltava vain 2 kiintolevyä. Kun RAID 1 -levy on muunnettu, se käyttää Intel® Rapid Recover Technology -tekniikkaa. Vaiheittaiset ohjeet tai lisätietoja toimista on Levyn muuntovaihtoehdot -jaksossa.

PALAUTUSLEVYN VAIHTOEHDOT

- Poista levy: Tämän vaihtoehdon avulla voit poistaa olemassa olevan palautuslevyn. VAROITUS: Kun palautuslevy on poistettu, kaikki päälevyn ja palautuslevyn tiedot poistetaan pysyvästi. Varmuuskopioi kaikki tärkeät tiedot, ennen kuin poistat levyn.
- Muuta levyä: Tämän vaihtoehdon avulla voit tehdä seuraavat muutokset palautuslevyyn: muuttaa levyn nimeä, vaihtaa pää- ja klooniasemia, ja muuttaa päivityskäytäntöä.
- Tarkista levyn tiedot: Tämä vaihtoehto tarkistaa RAID-levyllä olevat tiedot. Kun tarkistus on valmis, näyttöön tulee valintaikkuna, jossa näkyy löydettyjen tarkistusvirheiden ja tallennusvälinevirheitä sisältävien lohkojen määrä.
- Tarkista ja korjaa levyn tiedot: Tämä vaihtoehto tarkistaa ja korjaa RAID-levyllä olevat tiedot. Kun tarkistus ja korjaus on valmis, näyttöön tulee valintaikkuna, jossa näkyy löydettyjen ja korjattujen tarkistusvirheiden määrä sekä uudelleen määritettyjen tallennusvälinevirheitä sisältäneiden lohkojen määrä.
- Poista käytöstä jatkuva päivitys: Tällä vaihtoehdolla voit muuttaa päivityskäytännön pyynnöstä tehtäväksi. Päivitykset on sen jälkeen tehtävä manuaalisesti napsauttamalla hiiren kakkospainikkeella levyä ja valitsemalla Päivitä levy.
- Päivitä levy: Tämä vaihtoehto on käytettävissä vain, kun levyn päivityskäytännöksi on määritetty pyynnöstä. Tämän vaihtoehdon valinta kopioi pääaseman tiedot palautusasemaan. Vain viimeisen päivityksen jälkeiset muutokset kopioidaan.
- Näytä levyn päivityksen edistyminen: Tämä vaihtoehto on käytettävissä vain, kun uusi palautuslevy luodaan tai kun valitset Päivitä levy päivityskäytännön pyynnöstä-kohdasta.
- Peruuta levyn päivitysprosessi: Tämä vaihtoehto on käytettävissä vain, kun uusi palautuslevy luodaan tai kun valitset Päivitä levy päivityskäytännön pyynnöstä-kohdasta.
- Palauta tiedot pääasemaan: Tämä vaihtoehto on käytettävissä vain sen jälkeen kun olet käynnistänyt järjestelmän uudelleen palautusasemasta käyttäen Intel® Matrix Storage Manager option ROM -käyttöliittymää. Tämän vaihtoehdon valinta korvaa kaikki pääaseman tiedot palautusaseman tiedoilla. Käyttäjätiedostot pääasemassa korvataan.
- Näytä palautusprosessi: Tämä vaihtoehto on käytettävissä vain, kun palautus pääasemaan on käynnissä. Kun valitset tämän vaihtoehdon, näyttöön tulee valintaikkuna, joka ilmoittaa, kuinka suuri prosenttimäärä palautuksesta on valmis.
- Peruuta palautusprosessi: Tämä vaihtoehto on käytettävissä vain, kun palautus pääasemaan on käynnissä. Tämän vaihtoehdon valinta peruuttaa palautuslevyn tietojen kopioinnin pääasemaan.
- Käytä pääaseman tiedostoja / Käytä palautusaseman tiedostoja: Tällä vaihtoehdolla voit tarkastella tiedostoja palautus- tai pääasemassa käyttäen Windowsin* Resurssienhallintaa, mutta vaihtoehto poistaa käytöstä palautuslevyn jatkuvat päivitykset. Kun olet tarkastellut tiedostoja, napsauta hiiren kakkospainikkeella levyä ja valitse asetus Piilota pää- tai palautusaseman tiedostot, jotta levyn päivitykset tulevat käyttöön.
- Piilota pääaseman tai palautusaseman tiedostot: Tämä vaihtoehto on käytettävissä vain sen jälkeen kun valitset vaihtoehdon käyttää pää- tai palautusaseman tiedostoja Windowsin* Resurssienhallinnassa. Tämän vaihtoehdon valinta tekee kiintolevystä kirjoitettavan ja ottaa käyttöön levyn päivitykset.
- Muunna RAID 1 -levyksi: Tämän vaihtoehdon avulla voit muuntaa palautuslevyn RAID 1 -levyksi. Vaiheittaiset ohjeet tai lisätietoja toimista on Levyn muuntovaihtoehdot -jaksossa.

EI-RAID-KIINTOLEVYN VAIHTOEHDOT

- Merkitse varalevyksi: VAROITUS: Kun ei-Raid-levy merkitään varalevyksi, kaikki siinä olevat tiedot poistetaan pysyvästi. Varmuuskopioi kaikki tärkeät tiedot, ennen kuin merkitset levyaseman varalevyasemaksi. Tämä toiminto merkitsee kiintolevyjä automaattisten uudelleenmuodostusten kohdelevyiksi. Voit merkitä kiintolevyn varalevyksi napsauttamalla hiiren kakkospainikkeella jotain laiteruudun Ei-RAID-kiintolevyt-luettelossa olevaa kiintolevyä ja valitsemalla Merkitse varalevyksi.
- Palauta kiintolevy ei-RAID-levyksi: Vain varalevyksi merkittyjä ei-RAID-kiintolevyjä voidaan palauttaa. Napsauta laiteruudun Ei-RAID-kiintolevyt-luettelossa olevaa varakiintolevyä hiiren kakkospainikkeella ja valitse Palauta kiintolevy ei-RAID-levyksi valikosta, joka tulee esiin. Tästä RAID-ryhmän jäsenenä olleesta levystä tulee ei-RAID-levy.
- Muodosta uudelleen tälle kiintolevylle: Tämä vaihtoehto on käytettävissä vain, jos RAID 1, RAID 5 tai RAID 10 -levy heikentyy virhetilassa olevan jäsenlevyn takia tai palautuslevyn pääasema joutuu virhetilaan tai puuttuu. Tarkemmat kuvaukset tämän vaihtoehdon käytöstä on tämän ohjetiedoston jaksossa Tietojen palauttaminen pääasemaan tai RAID-levyn palauttaminen.

# Levyn luontivaihtoehdot

Kun luot uuden RAID- tai palautuslevyn, valitse jokin Toiminnot-valikon vaihtoehdoista Mukautetussa tilassa. Tämä käynnistää ohjatun toiminnon, joka opastaa sinua levyn luontiprosessissa. Kunkin levynluontitavan yleistiedot annetaan alla. Levyn luonti ei edellytä käyttöjärjestelmän uudelleenasennusta. Sovellukset ja tiedot eivät muutu. Huomaa, että sinun on oltava kirjautuneena sisään järjestelmänvalvojana, jotta voit luoda RAID- tai palautuslevyn.
﻿VAROITUS: Levyn luonti POISTAA KAIKKI TIEDOT yhdeltä tai useammalta kiintolevyltä, joita käytetään levyn luontiin, eikä niillä olleita tietoja voi palauttaa. Tarkkaile kunkin ohjatun toiminnon varoitussanomia, jotka selittävät, mitkä kiintolevyt korvataan, ja varmuuskopioi kaikki tärkeät tiedot ennen levyn luontia.
SMART-tapahtuman ilmoitus: Et voi luoda RAID-levyä, jos yksi tai usea RAID-levyä varten valituista Serial ATA -kiintolevyistä on ilmoittanut SMART-tapahtumasta. Jos näin käy eikä SMART-tapahtuma vaikuta estävän levyn normaalia toimintaa, napsauta kiintolevyä hiiren kakkospainikkeella ja valitse Nollaa SMART-tapahtuma -vaihtoehto. Tämän jälkeen voit luoda RAID-levyn tämän levyn avulla. Tämä ei ole suositeltavaa, jos SMART-tapahtuman syy ei ole tiedossa.

## Luo palautuslevy

Palautuslevy kopioi Intel® Rapid Recover Technology -tekniikan avulla tietoja osoitetusta pääasemasta, joka on yleensä järjestelmäasema, osoitettuun palautusasemaan. Pää- ja palautusasemien täytyy käsittää 100 % ryhmän käytettävissä olevasta kiintolevytilasta, ja vain yksi palautuslevy voi olla käytössä järjestelmässä. Kun palautusasema luodaan, järjestelmässä ei saa olla käytössä eikä lisättyinä mitään RAID-levyjä.
Luo palautuslevy seuraavien vaiheiden avulla. Käsittelyn aikana voit kopioida pääaseman tiedot palautuslevyyn jatkuvasti tai pyynnöstä. Jatkuvaa päivitysmenettelyä käytettäessä pääasemaan tehdyt muutokset kopioituvat automaattisesti palautuslevyyn aina, kun palautuslevy on yhdistettynä ja online-tilassa. Kun käytetään pyynnöstä tehtävä päivitystä, palautuslevyn tilana on automaattisesti Offline. Siksi pääaseman tiedot voidaan palauttaa edelliseen tilaan kopioimalla palautuslevyn tiedot pääasemaan (lisätietoja toiminnosta on tämän ohjetiedoston jaksossa Pääaseman tietojen palauttaminen aiempaan tilaan).

1. Varmista, että järjestelmään on liitetty vähintään yksi Serial ATA -kiintolevy järjestelmälevyn lisäksi.
2. Käynnistä Windows* ja avaa Intel® Matrix Storage Console.
3. Valitse Näytä-valikosta Mukautettu tila.
4. Valitse Toiminnot-valikosta Luo palautuslevy. Tämä käynnistää ohjatun palautuslevyn luontitoiminnon.
5. Noudata seuraavia ohjeita ohjatussa toiminnossa.
6. Jos luot palautuslevyn käyttämällä kahta tyhjää kiintolevyä, levy luodaan heti kun ohjattu toiminto päättyy. Jos levy luodaan pääasemasta, jolla on tietoja, levyn luonti alkaa, kun ohjattu toiminto on päättynyt. Voit katsella siirtotilaa napsauttamalla hiiren kakkospainiketta levyn nimen kohdalla ja valitsemalla Näytä levyn päivityksen eteneminen.

## Luo RAID-levy RAID-valmiista järjestelmästä

RAID-valmis järjestelmä määritetään Serial ATA -ohjaimen avulla RAID-tilaan ja sellaiseksi, että siinä on vähintään yksi kiintolevy eikä yhtään RAID-levyä (läpivientiasema). Käyttöjärjestelmässä on oltava Intel® Matrix Storage Manager asennettuna. Seuraavat RAID-määritykset ovat mahdollisia (selvitä tämän ohjetiedoston Taulukon 1 avulla, mitkä RAID-tasot ovat järjestelmäsi tukemia):

- RAID-valmis 2, 3, 4, 5 tai 6 kiintolevyn RAID 0 -levyksi
- RAID-valmis 2 kiintolevyn RAID 1 -levyksi
- RAID-valmis 2, 3, 4, 5 tai 6 kiintolevyn RAID 5 -levyksi
- RAID-valmis 4 kiintolevyn RAID 10 -levyksi

Muunna järjestelmäsi RAID-järjestelmäksi alla kuvattujen vaiheiden avulla siirtämällä tiedot olemassa olevasta järjestelmälevystä RAID-levyyn.

1. Kirjoita ylös sen kiintolevyn sarjanumero, josta haluat siirtää tiedot, ja varmista, että se on yhteydessä järjestelmään. Voit tunnistaa tämän levyn myöhemmin lähdelevyksi sarjanumeron avulla.
2. Yhdistä haluttu määrä Serial ATA -lisäkiintolevyjä järjestelmään käytettäviksi levyn jäsenkiintolevyinä. Huomaa, että näillä kiintolevyillä on oltava yhtä suuri tai suurempi kapasiteetti kuin lähdekiintolevyllä.
3. Käynnistä Windows* ja avaa Intel® Matrix Storage Console.
4. Valitse Näytä-valikosta Mukautettu tila.
5. Valitse Toiminnot-valikosta Luo RAID-levy olemassa olevasta kiintolevystä. Ohjattu RAID-levyn luominen olemassa olevasta kiintolevystä käynnistyy.
6. Noudata seuraavia ohjeita ohjatussa toiminnossa. Siirto alkaa, kun ohjattu toiminto on tehty loppuun.
7. Voit katsella siirtotilaa napsauttamalla hiiren kakkospainiketta levyn nimen kohdalla ja valitsemalla Näytä siirron eteneminen. Tehtäväpalkin kuvakkeen sanoma tulee esiin, kun siirto on valmis, ja levyn tilana näkyy Normaali tietoruudussa.
8. Kun siirto on valmis, käynnistä järjestelmä uudelleen. Jos siirto tapahtui RAID 0 -levyyn, osita ja alusta Windowsn* Levynhallinnan avulla tyhjä tila, joka syntyi, kun kiintolevykapasiteetit yhdistettiin. Voit myös jatkaa olemassa olevia osituksia muiden valmistajien ohjelmiston avulla.

Jos sinulla on yksi muu kuin järjestelmäkiintolevy, joka sisältää ohjelmatietoja tai henkilökohtaisia tietoja, voit siirtotoiminnon avulla käyttää tätä kiintolevyä RAID-levyn lähdelevynä.

## Luo RAID-levy tyhjistä kiintolevyistä

Voit seuraavien vaiheiden avulla luoda RAID-levyn käyttäen tyhjiä Serial ATA -kiintolevyjä, jotka eivät ole järjestelmälevyjä:

1. Liitä haluttu määrä Serial ATA -lisäkiintolevyjä järjestelmään käytettäväksi levyn jäsenkiintolevyinä.
2. Käynnistä Windows* ja avaa Intel® Matrix Storage Console.
3. Valitse Näytä-valikosta Mukautettu tila.
4. Valitse Toiminnot-valikosta Luo RAID-levy. Tämä käynnistää ohjatun RAID-levyn luontitoiminnon.
5. Noudata seuraavia ohjeita ohjatussa toiminnossa. Levy luodaan heti, kun ohjattu toiminto on päättynyt.

# Levyn muuntovaihtoehdot

Levyn muunto ei edellytä käyttöjärjestelmän uudelleenasennusta. Sovellukset ja tiedot eivät muutu. Huomaa, että sinun on oltava kirjautuneena sisään järjestelmänvalvojana, jotta voit luoda RAID- tai palautuslevyn.

## Muunna RAID 0, RAID 1 tai RAID 10 -levy RAID 5 -levyksi

Seuraavat RAID-määritykset ovat mahdollisia (selvitä tämän ohjetiedoston Taulukon 1 avulla, mitkä RAID-tasot ovat järjestelmäsi tukemia):

- 2 kiintolevyn RAID 1 -levy 3, 4, 5 tai 6 kiintolevyn RAID 5 -levyksi
- 2 kiintolevyn RAID 0 -levy 3 tai 4 kiintolevyn RAID 5 -levyksi
- 3 kiintolevyn RAID 0 -levy 4, 5 tai 6 kiintolevyn RAID 5 -levyksi
- 4 kiintolevyn RAID 10 -levy 4, 5 tai 6 kiintolevyn RAID 5 -levyksi

Tee siirto olemassa olevasta RAID 0, RAID 1 tai RAID 10 -levystä RAID 5 -levyksi seuraavasti.

1. Varmista, että järjestelmään on yhdistetty vähintään kolme SATA-kiintolevyä.
2. Käynnistä Windows* ja avaa Intel® Matrix Storage Console.
3. Valitse Näytä-valikosta Mukautettu tila.
4. Napsauta hiiren kakkospainikkeella muunnettavaa levyä ja valitse Muuta levyä.
5. Tämä käynnistää ohjatun RAID-levyn muuttamistoiminnon.
6. Noudata seuraavia ohjeita ohjatussa toiminnossa. Siirto alkaa, kun ohjattu toiminto on tehty loppuun.
7. Voit katsella siirtotilaa napsauttamalla hiiren kakkospainiketta levyn nimen kohdalla ja valitsemalla Näytä siirron eteneminen. Tehtäväpalkin kuvakkeen sanoma tulee esiin, kun siirto on valmis, ja levyn tilana näkyy Normaali tietoruudussa.

## Muunna RAID 1 -levy palautuslevyksi

Voit muuntaa olemassa olevan RAID 1 -levyn palautuslevyksi seuraavasti:

1. Valitse Intel® Matrix Storage Consolen Näytä-valikosta Mukautettu tila.
2. Napsauta hiiren kakkospainikkeella RAID 1 -levyä laiteruudussa ja valitse Muunna levy palautuslevyksi. Esiin tulee sanoma, joka ilmoittaa, että RAID 1 -levy on alustettava ensin. Aloita alustus valitsemalla OK.
3. Kun alustus on valmis, napsauta levyä hiiren kakkospainikkeella uudelleen ja valitse Muunna palautuslevyksi. Tämä käynnistää ohjatun RAID-levyn muuntotoiminnon.
4. Noudata seuraavia ohjeita ohjatussa toiminnossa. Levy muunnetaan heti, kun ohjattu toiminto on päättynyt.

## Muunna palautuslevy RAID 1 -levyksi

Voit muuntaa palautuslevyn RAID 1 -levyksi seuraavasti:

1. Valitse Intel® Matrix Storage Consolen Näytä-valikosta Mukautettu tila.
2. Napsauta hiiren kakkospainikkeella RAID 1 -levyä laiteruudussa ja valitse Muunna RAID 1 -levyksi. Tämä käynnistää ohjatun palautuslevyn muuntotoiminnon.
3. Noudata seuraavia ohjeita ohjatussa toiminnossa. Levy muunnetaan heti, kun ohjattu toiminto on päättynyt.

# Tietojen palauttaminen pääasemaan

Tässä osiossa olevat aiheet koskevat vain palautuslevyjä. Niissä selitetään, kuinka tiedot kopioidaan palautusasemasta pääasemaan virhetilaan joutuneen, vahingoittuneen tai kadonneen pääaseman vuoksi; tai kuinka pääaseman tiedot palautetaan aiempaan tilaan.

## Pääaseman korvaaminen

Palautus pääasemaan on tarpeen, jos pääasema joutuu virhetilaan tai poistetaan järjestelmästä ja menetetään.

1. Katkaise virta järjestelmästä ja liitä uusi Serial ATA -kiintolevy käytettäväksi uutena päälevynä.
2. Kytke järjestelmään virta. Se käynnistyy automaattisesti palautuslevystä.
3. Kun käyttöjärjestelmä on toiminnassa, valitse Käynnistä-valikosta Intel® Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
4. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
5. Napsauta hiiren kakkospainikkeella uutta kiintolevyä Ei-RAID-kiintolevyt-kohdassa ja aloita palautus valitsemalla Muodosta uudelleen tälle kiintolevylle.
6. Voit tarkastella palautuskäsittelyä napsauttamalla palautuslevyä hiiren kakkospainikkeella ja valitsemalla Näytä palautuksen edistyminen. Tehtäväpalkin kuvakkeen sanoma tulee esiin, kun siirto on valmis, ja levyn tilana näkyy Jatkuva päivitys tai Tarvitsee päivityksen sen mukaan, mikä päivitysmenettely palautuslevylle on määritetty ennen alkuperäisen päälevyn poistamista.

## Pääaseman tietojen palauttaminen aiempaan tilaan

Jos palautuslevy on määritetty pyynnöstä-päivityskäytäntöön, voit palauttaa pääaseman tiedot tilaan, jossa ne olivat viimeisen päivitysprosessin lopussa. Tästä on hyötyä varsinkin silloin, jos pääasemassa havaitaan virus tai vieraat käyttävät järjestelmääsi.

1. Käynnistä järjestelmä uudelleen. Paina järjestelmän käynnistyksen aikana Ctrl-I päästäksesi Intel® Matrix Storage Manager option ROM -käyttöliittymään.
2. Valitse MAIN MENU -päävalikossa, Recovery Volume Options (Palautuslevyn asetukset).
3. Käynnistä palautuslevystä valitsemalla Recovery Volume Options (Palauta levyn asetukset) Enable Only Recovery Disk (Ota käyttöön vain palautuslevy).
4. Sulje option ROM ja käynnistä Windows*.
5. Kun käyttöjärjestelmä on toiminnassa, valitse Käynnistä-valikosta Intel® Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
6. Valitse Näytä-valikosta Mukautettu tila, jotta saat esiin Intel Matrix Storage Console -ohjelman yksityiskohtaisen näkymän.
7. Napsauta hiiren kakkospainikkeella palautuslevyä laiteruudussa ja aloita palautus valitsemalla Palauta tiedot pääasemaan.
8. Voit tarkastella palautuskäsittelyä napsauttamalla palautuslevyä hiiren kakkospainikkeella ja valitsemalla Näytä palautuksen edistyminen. Tehtäväpalkin kuvakkeen sanoma tulee esiin, kun siirto on valmis, ja levyn tilana näkyy Tarvitsee päivityksen. Mahdolliset tietojen muutokset kirjoitetaan nyt pääasemaan.

# RAID-levyn palauttaminen

Tässä osiossa olevat ohjeet koskevat vain RAID-levyjä. Jos Intel® Matrix Storage Manager ilmoittaa, että jokin RAID-levy on heikentynyt tai virhetilassa, levy voidaan ehkä vielä palauttaa. Jos palautus ei ole mahdollista, sinun on luotava RAID-levy uudelleen ja palautettava tiedot manuaalisesti varmuuskopiosta. Katso RAID-kokoonpanon palautusohjeet alta kohdasta, joka vastaa ilmoitettua RAID-ongelmaa.

## Virhetilassa oleva RAID 0 -levy

RAID 0 -levyn ilmoitetaan olevan virhetilassa, kun yksi sen jäsenistä joutuu virhetilaan tai se irrotetaan. Jos jompikumpi näistä ilmenee, RAID 0 -levy ja sen tiedot eivät enää ole käytettävissä. RAID 0 -levy voidaan palauttaa, jos jokin sen jäsen irrotetaan, mutta sitä ei voi palauttaa, jos jokin sen jäsen on virhetilassa.
PUUTTUVA JÄSENLEVY

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Kytke järjestelmään virta. Järjestelmän käynnistyksen aikana RAID 0 -levyn tilana Intel Matrix Storage Manager option ROM-käyttöliittymässä on Normal (Normaali).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin yksityiskohtaisen laitetallennusnäkymän.
6. Vahvista laitteen normaali toiminta napsauttamalla RAID 0 -levyä laiteruudussa. Tietoruudussa näkyväksi tilaksi muuttuu Normaali.

VIRHETILASSA OLEVA JÄSENLEVY

1. Varmista, että järjestelmästä on katkaistu virta.
2. Korvaa virhetilassa oleva levy uudella, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana Intel Matrix Storage Manager option ROM -käyttöliittymä näyttää RAID 0 -levyn tilana Failed (Virhetilassa) ja kehote pyytää siirtymään käyttöliittymään painamalla näppäinyhdistelmää Ctrl-I.
4. Siirry MAIN MENU -päävalikkoon painamalla näppäinyhdistelmää Ctrl-I.
5. Valitse päävalikon vaihtoehto 2, Delete RAID Volume (Poista RAID-levy).
6. Valitse DELETE VOLUME MENU (Poista levy) -valikossa virhetilassa oleva RAID 0 -levy käyttämällä ylä- ja alanuolinäppäimiä.
7. Poista levy painamalla Delete (Poista) -näppäintä.
8. Vahvista poisto painamalla Y-kirjainta.
9. Luo uusi RAID 0 -levy. Jos virhetilassa oleva kiintolevy oli osa järjestelmälevyä, sinun on asennettava uudelleen myös käyttöjärjestelmä.

## Heikentynyt RAID 1 -levy

RAID 1 -levyn ilmoitetaan olevan heikentynyt, kun yksi sen jäsenistä joutuu virhetilaan tai se irrotetaan, ja tietojen peilaus menetetään. Tämän takia järjestelmä voi käyttää vain toimivaa jäsentä. Voit muodostaa tietojen peilauksen ja palauttaa toistuvat tiedot alla olevien ohjeiden avulla.
PUUTTUVA JÄSENLEVY

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Käynnistä järjestelmä uudelleen. Uudelleenmuodostuminen tapahtuu automaattisesti.

VIRHETILASSA OLEVA JÄSENLEVY

1. Varmista, että järjestelmästä on katkaistu virta.
2. Korvaa virhetilassa oleva levy uudella, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana RAID 1 -levyn tilana Intel Matrix Storage Manager option ROM-käyttöliittymässä on Degraded (Heikentynyt).
4. Kun käyttöjärjestelmä on toiminnassa, valitse Käynnistä-valikosta Intel® Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta laiteruudussa hiiren kakkospainikkeella uutta ei-RAID-kiintolevyä ja valitse sitten Muodosta uudelleen tälle kiintolevylle.
7. Napsauta RAID 1 -levyä laiteruudussa. Tietoruudussa näkyy tila Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

## Heikentynyt RAID 1- ja virhetilassa oleva RAID 0 -levy (yksi RAID-levyryhmä)

Tämä voi tapahtua, kun kaksi RAID-levyä (0 ja 1) on yksittäisessä RAID-ryhmässä (katso Matrix RAID -tekniikka). RAID 0 -levyn ilmoitetaan olevan virhetilassa ja RAID 1 -levyn ilmoitetaan heikentyneen, kun yksi niiden jäsenistä joutuu virhetilaan tai irrotetaan.
PUUTTUVA JÄSENLEVY

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Kytke järjestelmään virta. Järjestelmän käynnistyksen aikana Intel Matrix Storage Manager option ROM-käyttöliittymässä näkyy RAID 0 -levyn tilana Normal ja RAID 1 -levyn tilana Rebuild (Uudelleenmuodostus).
4. Kun käyttöjärjestelmä on toiminnassa, valitse Käynnistä-valikosta Intel® Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta RAID 0 -levyä tietoruudussa, jolloin tietoruudussa tilana näkyy Normaali. RAID 1 -levyn tilana näkyy Uudelleenmuodostus meneillään: % valmis, kun RAID 1 -levy valitaan.
7. Kun RAID 1 -levyn uudelleenmuodostus on valmis, tilana näkyy Normaali.

PUUTTUVA JÄSENLEVY (KÄYTTÖJÄRJESTELMÄ ON RAID 1 -LEVYSSÄ TAI EI-RAID-KIINTOLEVYSSÄ)

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Kytke järjestelmään virta. Järjestelmän käynnistyksen aikana Intel Matrix Storage Manager option ROM-käyttöliittymässä näkyy RAID 0 -levyn tilana Normal ja RAID 1 -levyn tilana Rebuild (Uudelleenmuodostus).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta RAID 0 -levyä tietoruudussa, jolloin tietoruudussa tilana näkyy Normaali. RAID 1 -levyn tilana näkyy Uudelleenmuodostus meneillään: % valmis, kun RAID 1 -levy valitaan.
7. Kun RAID 1 -levyn uudelleenmuodostus on valmis, tilana näkyy Normaali.

VIRHETILASSA OLEVA JÄSENLEVY (KÄYTTÖJÄRJESTELMÄ ON RAID 1 -LEVYSSÄ TAI EI-RAID-KIINTOLEVYSSÄ)

1. Varmista, että järjestelmästä on katkaistu virta.
2. Korvaa virhetilassa oleva levy uudella, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana Intel(R) Matrix Storage Manager option ROM-käyttöliittymässä näkyy RAID 1 -levyn tilana Degraded (Heikentynyt) ja RAID 0 -levyn tilana Failed (Virhetilassa).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta hiiren kakkospainikkeella RAID 0 -levyä laiteruudussa ja valitse Poista levy. Ohjattu levyn poistamistoiminto opastaa poistamisen suorittamisessa.
7. Luo uusi levy valitsemalla ensin Toiminnot-valikko ja valitsemalla sitten Luo uusi levy. Ohjattu RAID-levyn luontitoiminto opastaa luomisen suorittamisessa.
8. Osita ja alusta uusi RAID-levy Windowsin* Levynhallinnan avulla.
9. Napsauta laiteruudussa hiiren kakkospainikkeella uutta ei-RAID-kiintolevyä ja valitse sitten Muodosta uudelleen tälle kiintolevylle.
10. Napsauta RAID 1 -levyä laiteruudussa. Tietoruudussa näkyy tila Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

VIRHETILASSA OLEVA JÄSENLEVY (KÄYTTÖJÄRJESTELMÄ RAID 0 -LEVYSSÄ)

1. Varmista, että järjestelmästä on katkaistu virta.
2. Korvaa virhetilassa oleva levy uudella, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana Intel(R) Matrix Storage Manager option ROM -käynnistysnäytössä näkyy RAID 0 -levyn tilana Failed (Virhetilassa) ja RAID 1 -levyn tilana Degraded (Heikentynyt).
4. Älä käynnistä Intel Matrix Storage Manager option ROM -käyttöliittymää.
5. Asenna käyttöjärjestelmä uuteen ei-RAID-kiintolevyyn.
6. Asennuksen aikana saat kehotuksen ladata RAID-ohjain painamalla F6-näppäintä.
7. Asenna RAID-ohjain ei-RAID-kiintolevyyn painamalla F6-näppäintä.
8. Kun olet asentanut käyttöjärjestelmän ja RAID-ohjaimen, avaa Resurssienhallinta ja etsi uudella kiintolevyllä oleva uusi osio ja heikentyneellä RAID 1 -levyllä oleva osio.
9. Kopioi säilytettävät tiedot heikentyneeltä RAID 1 -levyltä uuteen osioon.
10. Jos aiot palauttaa RAID-kokoonpanon RAID 0- ja RAID 1 -levyillä, tee seuraavien vaiheiden toimet.
11. Valitse Käynnistä-valikosta Intel Matrix Storage Console.
12. Tuo Intel Matrix Storage Consolen yksityiskohtainen näkymä näyttöön valitsemalla Näytä-valikosta Mukautettu tila.
13. Napsauta IMSM Storage Consolen laiteruudussa hiiren kakkospainikkeella RAID 0 -levyä ja valitse sitten Poista levy.
14. Ohjattu RAID-levyn poistotoiminto auttaa levyn poistamisen suorittamisessa.
15. Valitse RAID 1 -levy ja poista se.
16. Valitse Toiminnot-valikosta Luo RAID-levy olemassa olevasta kiintolevystä -alivalikko ja luo uusi RAID 0 -levy.
17. Ohjattu RAID-levyn luonti olemassa olevasta kiintolevystä auttaa RAID 0 -levyn luomisen suorittamisessa. Varmista, että levyn koko on pienempi kuin ryhmän koko, jotta voit luoda toisen levyn.
18. Luo uusi RAID 1 -levy.
19. Olet palauttanut alkuperäisen kokoonpanon.
20. Siirrä halutessasi mitkä tahansa alkuperäisen RAID 1 -levyn tiedot takaisin uuteen RAID 1 -levyyn.

## Heikentynyt RAID 5 -levy

RAID 5 -levyn ilmoitetaan olevan heikentynyt, kun yksi sen jäsenistä joutuu virhetilaan tai se irrotetaan. Jos näin tapahtuu, katso sopivat ohjeet alta.
PUUTTUVA JÄSENLEVY

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Kytke järjestelmään virta. Järjestelmän käynnistyksen aikana RAID 5 -levyn tilana Intel® Matrix Storage Manager option ROM -käyttöliittymässä on Rebuild (Uudelleenmuodostus).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta RAID 5 -levyä laiteruudussa. Tietoruudussa näkyy tila Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

VIRHETILASSA OLEVA JÄSENLEVY

1. Varmista, että järjestelmästä on katkaistu virta.
2. Korvaa virhetilassa oleva levy uudella kiintolevyllä, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana RAID 5 -levyn tilana Intel Matrix Storage Manager option ROM -käyttöliittymässä on Degraded (Heikentynyt).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta laiteruudussa hiiren kakkospainikkeella uutta ei-RAID-kiintolevyä ja valitse sitten Muodosta uudelleen tälle kiintolevylle.
7. Napsauta RAID 5 -levyä laiteruudussa. Tietoruudussa näkyy tila Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

## Virhetilassa oleva RAID 5 -levy

RAID 5 -levyn ilmoitetaan olevan virhetilassa, kun useampi kuin yksi jäsen on virhetilassa. Jos näin tapahtuu, noudata alla olevia ohjeita. Tämä toiminto poistaa virhetilassa olevan RAID 5 -levyn ja luo uuden RAID 5 -levyn. Se ei palauta virhetilassa olevaa RAID 5 -levyä ja sen tietoja. Kun uusi RAID 5 -levy on luotu, sinun on palautettava siihen tiedot varmuuskopioista ja asennettava RAID 5 -levyssä mahdollisesti olleet ohjelmat.
VIRHETILASSA OLEVAT JÄSENLEVYT

1. Varmista, että järjestelmästä on katkaistu virta.
2. Korvaa virhetilassa olevat kiintolevyt uusilla kiintolevyillä, joilla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana RAID 5 -levyn tilana Intel® Matrix Storage Manager option ROM -käyttöliittymässä on Failed (Virhetilassa).
4. Siirry MAIN MENU -päävalikkoon painamalla näppäinyhdistelmää Ctrl-I.
5. Valitse päävalikon vaihtoehto 2, Delete RAID Volume (Poista RAID-levy).
6. Valitse DELETE VOLUME MENU (Poista levy) -valikossa virhetilassa oleva RAID 5 -levy käyttämällä ylä- ja alanuolinäppäimiä.
7. Poista levy painamalla Delete (Poista) -näppäintä.
8. Vahvista poisto painamalla Y-kirjainta.
9. Luo uusi RAID 5 -levy.
10. Lisäksi sinun pitää ehkä asentaa käyttöjärjestelmä uudelleen uudelle levylle ja palauttaa tiedot varmuuskopioista.

## Heikentynyt RAID 10 -levy

RAID 10 -levyn ilmoitetaan olevan heikentynyt, kun yksi sen jäsenistä joutuu virhetilaan tai se irrotetaan. Jos näin tapahtuu, palauta uusi levy noudattamalla sopivia toimia seuraavista.
PUUTTUVAT JÄSENLEVYT

1. Varmista, että järjestelmästä on katkaistu virta.
2. Aseta puuttuva kiintolevy paikoilleen.
3. Kytke järjestelmään virta. Järjestelmän käynnistyksen aikana RAID 10 -levyn tilana Intel® Matrix Storage Manager option ROM -käyttöliittymässä on Rebuild (Uudelleenmuodostus).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta valittua levyä laiteruudussa. Tietoruudussa näkyväksi tilaksi muuttuu Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

VIRHETILASSA OLEVAT JÄSENLEVYT

1. Varmista, että järjestelmästä on katkaistu virta.
2. Korvaa virhetilassa oleva levy uudella kiintolevyllä, jolla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana RAID 10 -levyn tilana Intel Matrix Storage Manager option ROM-käyttöliittymässä on Degraded (Heikentynyt).
4. Kun käyttöjärjestelmä on toiminnassa, valitse Käynnistä-valikosta Intel Matrix Storage Console tai napsauta Intel Matrix Storage Manager -ohjelman tehtäväpalkin kuvaketta.
5. Valitse Näytä-valikosta Mukautettu tila, jotta saat esiin Intel Matrix Storage Console yksityiskohtaisen näkymän.
6. Napsauta laiteruudussa hiiren kakkospainikkeella uutta ei-RAID-kiintolevyä ja valitse sitten Muodosta uudelleen tälle kiintolevylle.
7. Napsauta valittua levyä laiteruudussa. Tietoruudussa näkyväksi tilaksi muuttuu Uudelleenmuodostus meneillään: % valmis. Kun uudelleenmuodostus on valmis, tilana näkyy Normaali.

## Virhetilassa oleva RAID 10 -levy

RAID 10 -levyn ilmoitetaan olevan VIRHETILASSA, kun vähintään kaksi jäsentä on virhetilassa. Jos näin tapahtuu, noudata alla olevia ohjeita. Tämä toimenpide poistaa virhetilassa olevan RAID 10 -levyn ja luo uuden RAID 10 -levyn. Se ei palauta virhetilassa olevaa RAID 10 -levyä ja sen tietoja.
VIRHETILASSA OLEVAT JÄSENLEVYT

1. Varmista, että järjestelmästä on katkaistu virta.
2. Korvaa virhetilassa olevat kiintolevyt uusilla kiintolevyillä, joilla on yhtä suuri tai suurempi kapasiteetti.
3. Kytke järjestelmään virta. Järjestelmän käynnistyksen aikana RAID 10 -levyn tilana Intel® Matrix Storage Manager option ROM -käyttöliittymässä on Failed (Virhetilassa).
4. Siirry MAIN MENU -päävalikkoon painamalla näppäinyhdistelmää Ctrl-I.
5. Valitse päävalikon vaihtoehto 2, Delete RAID Volume (Poista RAID-levy).
6. Valitse DELETE VOLUME MENU (Poista levy) -valikossa virhetilassa oleva RAID 10 -levy käyttämällä ylä- ja alanuolinäppäimiä.
7. Poista levy painamalla Delete (Poista) -näppäintä.
8. Vahvista poisto painamalla Y-kirjainta.
9. Luo uusi RAID 10 -levy.
10. Joudut ehkä myös asentamaan käyttöjärjestelmän uudelleen uudelle levylle.

# Vianmääritys

## Järjestelmävaatimukset

Saat tarkempia tietoja Intel® Matrix Storage Manager -ohjelman tässä versiossa ja tuetuissa käyttöjärjestelmissä tarvittavista komponenteista tämän ohjelmiston mukana asennetusta Readme-tiedostosta tai käymällä tämän tuotteen Intel-tukisivulla.

## Tekninen tuki

Saat teknistä tukea tai tuotteen päivitystietoja valitsemalla Ohje-valikosta Tuki-vaihtoehdon. Tuki-valintaikkunassa on linkkejä Web-sivustoihin, jotka sisältävät tuotepäivityksiä, teknistä tukea, tuotteisiin liittyviä julkaisuja ja muita tuotetietoja. Oletusarvon mukaan linkit johtavat Intelin tukisivuille, mutta järjestelmän valmistaja voi mukauttaa niitä. Intel suosittelee, että käytät tukisivuilla saatavilla olevia resursseja tai otat yhteyden suoraan järjestelmän valmistajaan.

# Sanasto

INTELIN TALLENNUSTOIMINNOT
Intel® Matrix Storage Manager | Serial ATA -tallennusohjelmisto, joka ottaa käyttöön virrankäyttöön liittyviä toimintoja ja lisää suorituskykyä kannettavissa järjestelmissä sekä suorituskyky- ja suojaustoimintoja muissa järjestelmissä.
Intel® Matrix Storage Manager option ROM | Option ROM on järjestelmän BIOSiin integroitu koodimoduuli, joka tarjoaa RAID-levyjen käynnistystuen sekä käyttöliittymän RAID-levyjen määritystä ja hallintaa varten.
Matrix RAID | Ohjelmisto, joka luo, hallitsee ja käyttää kahta itsenäistä RAID-levyä yhdessä levyryhmässä.
Intel® Matrix Storage Console | Ohjelmisto, joka tarjoaa Serial ATA AHCI- ja RAID-alijärjestelmän hallintaliittymän tuetuissa käyttöjärjestelmissä.
Intel® Rapid Recover Technology -tekniikka | Tällä tekniikalla tiedot voidaan kopioida pääasemasta palautusasemaan joko jatkuvasti tai pyynnöstä. Jos haluat käyttää tätä tekniikkaa, luo palautuslevy.
RAID-TERMINOLOGIA
Automaattinen uudelleenmuodostaminen | RAID 1-, RAID 5- tai RAID 10 -levyn palauttaminen tilanteessa, jossa jokin RAID-levy on virhetilassa tai sitä ei löydy. Jos RAID-varalevy on olemassa, ohjelmisto korvaa sillä virhetilaan joutuneen kiintolevyn. Automaattinen uudelleenmuodostaminen tapahtuu myös silloin, kun jokin RAID 1 -levyn jäsen poistetaan ja asetetaan uudelleen paikoilleen peilauksen uudelleenmuodostamista varten. RAID 0 -levyt eivät voi käyttää automaattista uudelleenmuodostamista.
Automaattinen palauttaminen | Puuttuvan levyn takia virhetilaan joutuneiden levyjen automaattinen palauttaminen. Kun kyseessä on RAID 0 -levy, jonka kaikki jäsenlevyt löytyvät ja levy on virhetilassa, option ROM merkitsee levyn olevan virhetilassa. Jos toistuvien RAID-levyjen kohdalla vaihdetaan äskettäin poistettu jäsen eikä tarpeeksi ei-virhetilassa olevia levyjä löydy, levyn tilaksi tulee Pienentynyt.
Jatkuvan päivityksen käytäntö | Kun palautuslevy käyttää tätä menetelmää, pääaseman tiedot kopioidaan palautusasemaan automaattisesti niin kauan kuin molemmat levyt ovat yhdistettyinä järjestelmään.
RAID | Lyhenne sanoista Redundant Array of Independent Drives: RAIDin avulla tiedot voidaan jakaa useille kiintolevyille tietojen toistuvuuden tarjoamiseksi tai tietojen tallennustehon parantamiseksi.
RAID-ryhmä | Fyysisten kiintolevyjen looginen ryhmittely.
Pääasema | Kiintolevy, joka on palautuslevyn määritetty lähdeasema.
Jäsen | RAID-ryhmässä käytetty kiintolevy.
Pyynnöstä-päivityskäytäntö | Kun palautuslevy käyttää tätä menetelmää, pääaseman tiedot kopioidaan palautusasemaan, kun pyydät sitä. Vain viimeisen päivityksen jälkeiset muutokset kopioidaan.
RAID-levy | RAID-ryhmässä oleva kiinteä määrä levytilaa, joka näkyy käyttöjärjestelmässä yksittäisenä fyysisenä kiintolevynä. Kukin RAID-levy luodaan tietylle RAID-tasolle, jolloin se tarjoaa tietojen toistuvuutta tai parantaa tietojen tallennustehoa.
RAID-taso | RAID-levyä koskeva määritetty ominaisuusjoukko, joka määrää, miten tiedot tallentuvat ja miten niitä hallitaan kirjoitus- ja lukutehon parantamiseksi tai vikasietoisuuden lisäämiseksi.
RAID 0 (raidoitus) | RAID-levyn tiedot raidoitetaan ryhmän jäseniin. Raidoitus jakaa tiedot yksiköiksi ja jakaa yksiköt jäseniin luomatta tietojen toistuvuutta mutta parantaen luku- ja kirjoitustehoa.
RAID 1 (peilaus) | RAID-levyn tiedot peilataan RAID-ryhmän jäseniin. Peilaus on termi, jolla kuvataan RAID 1 -levyn tärkeintä ominaisuutta, joka kirjoittaa tietojen kopiot kuhunkin jäseneen ja luo siten tietojen toistuvuuden ja lisää vikasietoisuutta.
RAID 5 (raidoitus ja pariteetti) | RAID-levyn tiedot ja pariteetti raidoitetaan ryhmän jäseniin. Pariteettitietojen yhteydessä kirjoitetaan tiedot pariteetin ryhmän jäseniin kiertävässä järjestyksessä. Tämä RAID-taso on ensisijainen kokoonpano tehokkuuden, vikasietoisuuden ja suorituskyvyn takia.
RAID 10 (raidoitus ja peilaus) | RAID-taso, jossa tiedot raidoitetaan kahden levyn ryhmään järjestelmän suorituskyvyn parantamiseksi. Kummallakin ryhmän levyistä on peilaus vikasietoisuuden lisäämiseksi. RAID 10 tarjoaa RAID 0 -levyn suorituskykyedut ja RAID 1 -levyn tietojen toistuvuuden. Se edellyttää kuitenkin neljää kiintolevyä.
Palautusasema | Kiintolevy, joka on palautuslevyn määritetty kohdeasema.
Palautuslevy | Levy, joka hyödyntää Intel® Rapid Recover Technology -tekniikkaa.
Metatiedot | Metatiedoiksi kutsutaan tietoja tiedoista. RAID-levyjen tapauksessa metatiedot ovat tietoja tavasta, jolla RAID-levy tallentaa käyttäjä- ja järjestelmätiedostot RAID-levylle.
Siirto | Järjestelmän tietojen tallennuskokoonpanon muuntaminen ei-RAID-kokoonpanosta (läpiviennistä) RAID-kokoonpanoksi.
RAID-tason siirto | Järjestelmän tietojen tallennuskokoonpanon muuntaminen yhdestä RAID-tasosta muuksi RAID-tasoksi.
Varakiintolevy | Serial ATA -kiintolevy, jonka RAID-ohjelmisto on määrittänyt automaattisesti käytettäväksi uudelleenmuodostamisen kohdelevynä tilanteessa, jossa jokin RAID-jäsen joutuu virhetilaan tai sitä ei löydy. RAID-taso 0 ei voi käyttää varalevyjä. RAID-tasot 1, 5 ja 10 voivat käyttää yhtä varalevyä tai useita varalevyjä.
Levyn alustus | Prosessi, jossa alustetaan RAID 5 -levyjen pariteetti tai varmistetaan, että kukin tietolohko peilauksessa on identtinen vastaavan tietolohkon kanssa RAID 1- ja RAID 10 -levyjen lähdekiintolevy(i)llä.
TALLENNUSTERMINOLOGIA
RAID-ohjain | RAID-ohjain parantaa luku- ja kirjoitustehoa sekä lisää virheensietoisuutta luomalla ja hallitsemalla RAID-ryhmiä ja RAID-levyjä.
Serial ATA -ohjain | Serial ATA -ohjain on integroitu järjestelmän I/O-ohjainkeskittimeen. Tämä ohjain hallitsee Serial ATA -laitteita ja toimii niiden liittymänä järjestelmään.
AHCI | Lyhenne sanoista "Advanced Host Controller Interface": Rajapintamääritys, jonka avulla tallennusohjain voi ottaa käyttöön edistyneitä Serial ATA -ominaisuuksia, kuten omat komentojonot, käytönaikaisen vaihdon ja virranhallinnan.
Vaihto käytön aikana | Serial ATA -kiintolevyn edeltä ilmoittamaton poisto ja asetus paikalleen silloin, kun virta on kytkettynä järjestelmään.
Omat komentojonot | Serial ATA -levyn komentoprotokolla, jonka ansiosta useat kiintolevyn komennot voivat olla odottamassa vuoroaan samanaikaisesti. Komennot järjestetään uudelleen dynaamisesti, jotta kiintolevyn tehokkuus lisääntyisi.
ATAPI-laite | Massamuistilaite, johon liittyy rinnakkaisliittymä, kuten CD-ROM-, CD-RW-, DVD-ROM- ja nauha-asema.
Serial ATA -kiintolevy | Kiintolevy ja rajapinta, joka lähettää tietoja sarjayhteyskäytännön avulla voidakseen viestiä Serial ATA -ohjaimen kanssa.
eSATA | Ulkoinen SATA-asema.
Serial ATA -tallennusalijärjestelmä | Kaikki järjestelmän laitteet ja ohjelmat, jotka liittyvät tietojen tallennukseen Serial ATA -kiintolevyille.
Serial ATA -siirtotila | Nopeus, jolla Serial ATA -ohjain ja Serial ATA -kiintolevy viestivät keskenään.
Suurisektoriset kiintolevyt | Serial ATA -kiintolevyt, joiden loogisen sektorin koko on ½ kt. Näiden kiintolevyjen fyysisen sektorin kokona voi olla ½ kt, 1 kt, 2 kt tai 4 kt. Mitä tahansa näiden levyjen yhdistelmää voidaan käyttää yksittäisenä levyryhmänä. Suurisektoristen kiintolevyjen avulla luodun levyn loogisen sektorin koko on ½ kt ja fyysisen sektorin koko on yhtä suuri kuin ryhmän kiintolevyllä, jolla on ryhmän suurin fyysinen sektorikoko. Kiintolevyn tai levyn loogisen ja fyysisen sektorin koosta on tietoja Intel® Matrix Storage Console -ohjelman Mukautettu tila -näkymässä.
SMART-tapahtuma | Lyhenne sanoista "Self-Monitoring, Analysis and Reporting Technology": Avoin sellaisten kiintolevyjen ja ohjelmajärjestelmien kehitysstandardi, jotka valvovat automaattisesti kiintolevyä ja ilmoittavat mahdollisista virheistä.
Kiintolevyn kirjoituksen välimuisti | Kiintolevyssä oleva välimuisti, joka tallentaa tietoja tilapäisesti, ennen kuin tiedot kopioidaan katoamattomaan muistiin.
Levyn takaisinkirjoittava välimuisti | Tätä käytetään vain RAID 5 -levyn kanssa. Takaisinkirjoittava välimuisti-ominaisuus on Intel Matrix Storage Manager -ohjaimen tukema ja sen tarkoitus on parantaa RAID 5 -ryhmän luku- ja kirjoitustehoa. Useat isännän lähettämät I/O-pyynnöt ryhmitetään harvemmiksi pyynnöiksi ja kirjoitetaan välimuistista levyille määritetyin välein. Levyn takaisinkirjoittava välimuisti voidaan ottaa käyttöön tai poistaa käytöstä milloin tahansa käynnistämättä tietokonetta uudelleen.
Linkin virran hallinta | Serial ATA -ohjaimen kyky asettaa Serial ATA -laite pienempään virrankäyttötilaan.
Asynkroninen ilmoitus | ATAPI-laite voi ilmoittaa Serial ATA -ohjaimelle, että laite tarvitsee huomiota.

# Tavaramerkkitietoja

Intel® on Intel Corporationin tai sen tytäryhtiöiden rekisteröity tavaramerkki Yhdysvalloissa ja muissa maissa.
* Muut nimet ja merkit voivat olla muiden omaisuutta.